
l'obra den duran en la evolució del pensament polítich catalX 



Caràcter d'aquet pròlech: no és la presentació de l'autor. — Vida pública 
den Duràn. — Obra capdal de la generació den Duran. 

I. — Evolució del pensament polítich català. — Provincialisme. — La 
provincià. — Provincialisme de Catalunya. — La seva fórmula doctrinal 
primera. — Unitat y varietat. — Les fórmules orgàniques. — Orgue y 
organisme. — Els cèrcols concèntrichs. — Regionalisme. — Sistema par- 
ttcularista de l'Almirall. — Falla capital del meteix y de tots els sistemes 
regionalistes. — Arbitrarietat de la divisió en regions. — Llevat naciona- 
lista. 

II. — Gènesis del Nacionalisme — Romanticisme. — Els poetes, els 
historiadors, els arqueòlechs. — Sentiment de pàtria. — La personalitat 
de Catalunya. — El catalanisme — Idees y tendències que s'hi confo- 
nen. — El dret català. — La escola històrica. — L'esperit nacional en 
les obres d'art. — Tradició del pensament català. — Nació y nació cata- 
lana. — La Nació y l'Estat. 

III — Iniciació y difusió del nacionalisme. — El Centre Escolar Cata- 
lanista. — Tres discursos — Proselitisme de la nova fórmula — Primers 
periòdichs que varen acullirla. — Compendi de la Doctrina Catalanista. 
— Campanyes periodístiques d'esperit nacionalista. — Conferencies al 
Atenen sobre la nacionalitat catalana. 

IV. — Interpretacions equivocades del nacionalisme. — Deficiències de la 
exposició del meteix. — Pseudo nacionalisme. — Necessitat d'una fixa- 
ció sistemàtica de la doctrina nacionalista. — L'obra den Duràn. — La 
seva forma externa- — Idea mare del sistema. — Una observació. — 
Dues generacions. 

"•-•;<• 

Na és pas aquet pròlech la clàssica presentació de l'autor del 
llibre. jBé prou que'l püblich el coneix! El treball abstret en* el 
fons de l'estudi solitari no és possible entre nosaltres. La espe- 
cial situació de la nostra terra, el seu tràgich conflicte ab l'Es- 
tat que la governa, ens fa sèr polítichs a tots, sacerdots y 
obrers, negociants y artistes, pagesos, industrials, pensadors... 
Per això els que dintre una Catalunya lliure en la qüietut igno- 

- 

rada dels arxius y biblioteques brodaríem tranquilament els 
nous ideals, els ideals de les generacions futures, en la Cata- 
lunya d'avuy, doblats tots de polítich, hem d'aplicar desseguida 
les idees que elaborem, >les elaborem tot vivintles, tot lluitant, 
en plena febre de combat, sempre al carrer y a la plassa pública 
com els homes de les democràcies helèniques. 

Anys y anys fa que en Duràn està en constant comunicació 
ab el públich, que s'hi presenta cada dia, que més que presen- 
tarshi viu devant d'ell una vida activa y plena, d'acció política y 
social, en els diaris, en les revistes, en les corporacions científi- 
ques, en les reunions públiques, en els organismes directors del 
nostre renaixement nacional. Vaig conèixel a la classe den Per- 
manyer quinze anys enrera; no havia tombat encara la segona 
dena de la vida y ja per nosaltres els estudiants tot just entrats 
en la carrera, no era un altre estudiant, sinó l'escriptor conegut 
que en les planes de la prempsa catalanista examinava ab fina 
imparcialitat l'aconteixement del dia. El veig encara com si fos 
avuy assegut en l'últim banch de la petita aula en que en Per- 
manyer ens explicava la historia del dret, y desde llavors, que 
la impressió d'admiració y respecte ab que ens l'ensenyàvem 
uns als altres perdura en la forta y estreta trama de la nostra ín- 
tima amistat. 

Tal com el vaig veure llavors, l'he vist sempre més. No era 
l'estudiant que deya de cor la llissó apresa, sinó l'home fet, 
aconseguida ja la plenitut de desenrotllo físich y de forsa inte- 
• lectual, serè, reflexiu, equilibrat, en perpetua activitat de pro- 
ducció, tal com s'ha mostrat després en les ocasions més varia- 
des, tal com l'he trobat sempre en les accidentades peripècies 
d'una lluita ni un moment interrompuda. 

Molts anys han passat desde llavors, molts per nosaltres que 
ab ells hem viscut lo millor de la nostra vida, hem prodigat la 
flor de la nostra activitat, hem anat fent sortir de terra com un 
somni encarnat, forta y sana, la nostra obra, la obra ideal pres- 
sentida al apuntar el dia de la nostra joventut y com el més gran 
dels nostres amors desitjada. 

Content pot estar en Duràn de la feina feta, contents podem 

estar del nostre treball. La nostra generació no ha passat inútil- 
ment sobre la terra catalana. No és d'aquelles generacions que 

marxen pel camí fressat, quietament, descansadament, com un 
remat anònim, sortit totjust de la fosca y corrent depressa a col- 
garshi altra vegada; la nostra, generació ha lluitat, ha fet obra 
pròpia y feconda, tindrà un nom en les genealogies de la 
pàtria. 

Títol d'honor d'aquesta generació, y no pas dels més petits, 
és l'haver donat forma y basa científiques a la vaguetat senti- 
mental de les reivindicacions de Catalunya, portant a la obra 
santa dels poetes la fermesa de la ciència y la forsa de la volun- 
tat que actua y crea, trayent a les reivindicacions econòmiques 
l'aspecte d'egoísme que les rebaixava, rectificant y fecondant les 
romàntiques fantasies criades entre la pols dels arxius y les ru- 
nes venerables del passat ab les realitats viventes de les moder- 
níssimes investigacions sociològiques. 

£1 llibre den Duràn és la condensació clara, metòdica y com- 
plerta d'aquet treball de formació doctrinal nacionalista. Primer 
entre'ls primers que pressentien la magna obra a fer, primer en- 
tre'ls primers que públicament assenyalaren la orientació a se- 
guir, la nova via a empendre, primer que ningú també ha for- 
mulat y explicat el nou evangeli, l'evangeli de la plenitut del 
pensament polítich català. 

I 

Consideremne un moment la evolució. Comensa ab un esblai- 
wiat provincialisme, feble y vergonyant protesta de la gran dife- 
renciació latent que pugna per manifestarse. Es el primer pas, 
l'embarbussat tanteig de la veu que per primer cop cerca la pa- 
raula. Dominava allavors la concepció purament mecànica de 
l'Estat y de la organisació social: l'Estat era una màquina, quel- 
com inorgànich, inanimat, com un conjunt de bancades de ferro, 
de rodes y Uivants que una voluntat mou y combina a son pler, 
era la clàssica nau de les comparacions retòriques, l'Estat-Quar- 

tel, uniforme, gris, ab ses llargues rengleres de finestres totes 
iguals, habitació de l'home número, de l'home regimentat, que 
mou y governa una voluntat de fóra en comptes de la seva pro- 
pia voluntat. , 

Dintre d'aquesta concepció de l'Estat, la província no té subs- 
tància pròpia, no és res, ni una part tan sols; és un tros, és un 
fragment. £1 veritable provincialisme se troba bé ab aqueix 
estat, vol mantenir y posseir en tota la seva plenitut els distin- 
tius de província; lluita desesperadament com a la Corunya 
anys enrera pera que no li prenguin una capitania general, pera 
que no li toquin una audiència o no la deixin sense tal o qual 
comandància, escola militar o fàbrica de tabachs. 

£1 provincialisme a Catalunya no ha pres may aquesta for- 
ma. Els nostres passats dels primers temps de la renaixensa ca- 
talana en parlaven certament, però hi posaven la llevor d'un 
esperit que és precisament la negació del provincialisme. El 
provincialisme de Catalunya, glosat per en Balmes y els primers 
presidents dels Jochs Florals restaurats és un provincialisme 
prenyat de radicals reivindicacions, que defensa no lo que'ns 
uneix y assimila més a í'Estat, sinó'l manteniment de lo caracte- 
rlstich existent, encara que sovint se tracti d'atardades persistèn- 
cies d'un règim general modificat en les altres províncies. 
El títol que s'adueix es l'amor o adhessió dels catalans y 
l'amor d'aquets a les coses de la seva provincià se llegitima ab 
l'aforisme: No pot estimar la nació qui no estimi sa provincià, sín- 
tesis de tota la teorisació del provincialisme. 

No existeix encara conciencia d'una diferenciació fonamen- v 
tal: les diferencies són detalls, són escepcions, furs o privilegis 
més o menys disculpats o escusats. Nuestros cldsicos són els clàs- 
sichs castellans, la llengua castellana és la nostra llengua, la 
nostra historia és la historia d'Espanya, els reys castellans són 
els nostres reys, Covadonga ei primer crit de la nostra recon- 
questa, els grans homes y les grans obres de la civilisació caste- 
llana els nostres grans homes y les nostres grans obres . El ca- 
talà, o llemosí, llengua materna uns cops, dialecte altres vega- 
des, no Is deya casi res; y el dret civil, català, dret foral o muni- 

cipal, va ser desnaturalisat per la Uey hipotecaria sense aixecar 
protestes, com do n'havia aixecat cap el primer intent de codifi- 
cació; y fins quan més enllà algunes veus varen sortir en defensa 
seva deyen raons d'oportunitat,, però s'ajupien a acceptar com 
• a veritat inconcusa que havia d'anar desapareixent pera fer lloch 
al dret general o comú, és a dir, al dret castellà. 

Tota la apologètica d'aquesta fase del nostre renaixement, cab 
dintre d'allò tan rebregat que per estimar la naeió $ ha £ estimar 
la provincià) sofisme buyt que no més va enganyar als catalans 
que l'utilisaven, que se'n servien pera justificar als seus propis 
nlls la contradicció vivent que'ls atormentava. 

Els demés no varen enganyarshi, no. Perquè, <còm havien de 
creure la gent veritablement espanyola que per estimar més la 
llengua castellana havia d'estudiarse, conreuar y estimar primer 
la catalana; que la existència de les nostres particularitats jurí- 
diques havia de fernos apreciar més el derecho común, fundat 
cabalment en principis contraposats als nostres; que donantnos 
al gòtich y romànich dels nostres monuments sentiríem més in^ 
tensa devoció per TAlhambra o la Giralda; que enamorantnos 
de les institucions catalanes creixeria kt nostra adhessió a les 
institucions de l'Estat, basades en principis, tradicions y lleys 
que són negació dels principis, lleys y tradicions que informa- 
ven les nostres? 

Això entenent per provincià Catalunya y per provincialisme 
l'afició o amor a les coses de Catalunya. De les veritables pro- 
víncies no cal pas parlarne ni se n'ha parlat may entre nosal- 
tres. íQuè són sinó una divisió arbitraria que ni arriba a tocar 
- tan sols l'epidermis del país? ^Còm ha d'influir en l'amor a la 
nació l'estimar uns quants kilòmetres de carretera, la capitalitat 
d'una audiència o l'allotjament d'alguns batallons? ^Què'n pot 
- sortir d'un provincialisme semblant sinó una ridícula parodia del 
veritàble patriotisme, del patriotisme sagrat que porta al sacrifici 
de la vida quant més al de miserables engrunes del àpat buro- 

jCràtích? ■ ' ' *,\'y.J f 

Va atiar fent via l'amor a la llengua, catalana, l'estudi de la 

historia pròpia, la adhesió al dret civil. Les costums patriarcals 
de la família catalana, la milenaria barretina, tot lo típich y 
especial de la nostra terra, va inspirar als poetes que ho veyen 
a la hora santa de la declinació, a la claror d'una posta embe- 
llidora. Va seguir la bifurcació de l'ànima catalana que conti' 
nuava tenint per seu y propi tot lo que'l poble castellà havia 
anat fent passar com únich espanyol, però comensavem ja a no 
demanar perdó de ser catalans. Al parlar de la nostra llengua, 
del nostre dret, del nostre teatre, tractant de la llengua, el dret, 
el teatre de Castella, ja no'ns disculpàvem com d'una falta de 
tenir també una llengua, un dret, una literatura propis. Adme- 
tíem la monstruosa coexistència de les dues cultures, de les 
dues psicologies sobreposades d'inferior a superior y fins volíem 
trobarhi un fonament. 

El fonament que de boca en boca o de ploma en ploma ha 
durat fins avuy és l'armonía de l'unitat y la varietat. Argument 
espigolat pels camps de l'estètica alemanya, empeltat de sabor 
teològich ab analogies cercades en el dogma catòlich de la Tri- 
nitat, no sortia d'una vaga y estèril poetisació. De tant que po- 
dia probar, no probava res. {Què havia de ser hu, què havia de 
ser vari? Y dintre de cada element {fins aónt ha d'arribar la uni- 
tat, desde aónt ha de comensar la varietat? £1 principi de la va- 
rietat en la unitat no'ns dirà, per exemple, si hi ha d'haver una 
sola lley civil en tot l'Estat, ni admetent escepcions ens ense- 
nyarà quines matèries ha de reservarse la lley comú y quines la 
lley foral, ni si aquesta ha de compendre tal o qual territori. Per 
resoldre aquets punts haurem de recórrer a raons de tradició, 
econòmiques, d'oportunisme que ab altres raons de la meteixa 
mena podràn ser contradites. La varietat en la unitat no'ns ser- 
virà de res. 

Molts catalans, no obstant, s'hi han repenjat pera anar pujant - 
la costa de la nostra renaixensa, que és vella consuetut dels ho- 
mes cercar raons que Uegitimin els seus sentiments o els seus 
desitjós. Bon goig havem de sentir, donchs, an aquesta crossa 
venerable d'haver acompanyat tota una generació pels camins de 
la pàtria, d'haverla ajudada a pujar un graó més. Però no satis- 

feya als enteniments cercadors ni donava compliment als senti- 
ments cada dia més vius y a les aspiracions cada dia més defi- 
nides. 

Les teoiíes orgàniques escampades per l'escola històrica, el 
Krausisme y el positivisme a l'hora, varen donar els elements de 
la nova teoria, cercada ja en la terra ferma de la personalitat. 
L'igualament de la societat ab un ser orgànich y de les seves 
grans divisions internes ab els aparells orgànichs és el primer 
pas, que's perfecciona després ab la aplicació de la doctrina de 
les persones morals a les societats polítiques y administratives, 
fent aquella gradació de cèrcols concèntrichs que, comensant ab 
la família, passa pel municipi, la comarca, la provincià o regió 
y la nació y's pert en la humanitat. Cada societat d* aquestes és 
una persona, cada persona té'ls seus drets. 

Però ni'ls conceptes d'organisme y aparell orgànich precisa- 
ven prou la unitat y la varietat per la meteixa vaguetat de la 
seva equiparació purament metafòrica a la societat y a les seves 
divisions interiors, ni satisfeyen les aspiracions catalanes. La 
part està subjecte y subordinada al tot, l'orgue a l'organisme. 
Invocant el suprem interès d'Espanya (organisme total), podia 
exigirse'l sacrifici de lo privatiu o especial de Catalunya: riquesa, 
llengua, costums, institucions... y el sacrifici podia arribar fins a 
la amputació. <Y còm negarshi dintre de semblant teoria a no 
ser ab raons d'oportunitat y de conveniència, es a dir, ab raons 
de diagnòstich que confirmen el dret de l'Estat a ímposarnos 
semblant sacrifici? 

De l'organisme únich Espanya ab orgues regionals, traduc- 
ció literal en llenguatge de moda del principi de la unitat y la 
varietat, va sortirne la concepció de varis organismes, de varies 
unitats orgàniques més o menys encaballades, però ab persona- 
litat pròpia, espressades gràficament ab cèrcols concèntrichs. 
Però tampoch hi ha dins ^dels cèrcols concèntrichs la veritat 
que's cercava. La Uey de creixensa del sentiment, en que vol 
fundarse és una falsedat: que mimvi en forsa, en intensitat a 
mida que guanyi en extensió és veritat unes vegades, mentida 
unes altres: l'home estima més la família que'l municipi, el mu- 

nicipi més que la comarca, però ni la comarca ni'l municipi ni 
la provincià són tan estimats com la nació. Pera salvar la seva 
terra els russos varen calar foch a Moscou, y les ciutats y viles 
sacrificades al bé suprem de la nació com la bona vila de Pere- 
lada, pàtria del nostre Muntaner, són innombrables. 

D'altra banda la familia y'l municipi tenen contorns ben de- 
finits: són unitats, són personalitats que se sab aont comensen 
y aont acaben. Lunum a se et divisum ab aliis que constitueix 
la individualitat, defineix clarament la seva, no pas ab aquella 
separació absoluta ab que distingeix un home dels altres ho- 
mes, però prou marcadament pera fer impossible tota confusió, 
i No passa aixís ab les altres persones morals esmentades. Tret 

de la provincià en la seva accepció administrativa, creació arbi- 
traria del poder sense efectivitat social, ni diferenciació intrín- 
seca, però ab límits ben detallats en Tacte meteix de la seva 
constitució, tret de la provincià en aquet sentit purament lega- 
lista <aont comensa y aont acaba la comarca, la regió, la nació? 

En el cervell purament nominalista de molts autors de dret 
la cosa no tenia cap dificultat. A la manera de qualsevol llegis- 
lador espanyol que's pensaria haver fet regionalisme batejant 
ab el nom de regió \t% actuals províncies, com un temps se va 
imaginar fer federalisme dientne estats, fan les comarques igual 
que'ls juzgados de primera instància i inifrucaón, les regions 
igual que departaments o províncies, tot per proclamació dogmà- 
tica del Estat infalible, y la naci6 és èl cos meteix del Estat, 
PEstat meteix en el seu conjunt de governants y governats. 

A Catalunya la teoria abstracta tenia al devant la realitat vi- 
venta. Per això va deixarse de banda la comarca com a entitat 
secundaria y la nació que's considerava sitíónima d'Estat inde- 
pendent y tot l'esfors de la elaboració doctrinal va ■concen- 
trarse' en la provincià històrica, tradicional, viva, es a dir, en 
la REotó. 1£ra possible parlar de provincià referintse a la nostra 
terra al bell comensament, quan encara era fresca la antiga 
divisió que feya de tot Catalunya ünà sola provincià, però 
després quan ia provincià no va sef Catalunya sitíó una en- 
titat administrativa arbitraria, va comeüsar a sonar la paraula 

regió que temps a venir devia ser universalment admesa: y la 
regió era l'antich principat de Catalunya. 

Ab la fase regionalista la bifurcació de l'ànima catalana va 
desapareixent. Desde'l regionalisme incipient més social que 
polítich y administratiu dels publicistes conservadors, que 
abrassats a la tradició catalana, continuaven subordinantla a la 
tradició espanyola, quasi sempre als seus ulls superior com en- 
carnació del principi monàrquich, fins al regionalisme polítich 
y administratiu de fesomia federalista, el cicle de modalitats y 
matisos va passant del dualisme psicològich a la afirmació 
unitària de la personalitat catalana, llevat del nacionalisme. 

Ab tanta varietat de matisos, va ser aquet un veritable pe- 
ríode caòtich, de incoerencies, contradiccions y vaguetats, en 
plena coexistència de totes les concepcions y doctrines, com 
si totes volguessin ferse actuals pera contribuir al adveniment 
de la síntesis. 

Primer esfors per arrívarhi y esfors potent de esplèndida vo- 
lada, va ser la teoria del particularisme de l' Almirall, nascuda 
al trobarse la corrent formalista, externa, exclusivament jurídica 
del federalisme ab la deu feconda del sentiment català nodrit 
per la corrent històrica y literària. Semblava arribat el moment 
de que'l principi substantiu s'escarnés prenent forma tangible, 
però no, no hi va haver encarnació sinó juxtaposició; els dos 
elements no varen fondres, van marxar junts, però destriats 
com l'oli y Taygua. 

En el gran llibre de l'Almirall sobre'l Catalanisme, poden se- 
pararse tots els capítols de la primera part, veritable exposició 
y defensa empírica del catalanisme, dels demés del llibre en 
que's constitueix la teoria particularista y s'aplica al problema 
català. Els uns no necessiten ni serveixen de res als altres. Van 
plegats en el meteix volúm, però no en un meteix sistema o 
concepció doctrinal. Són dos bastiments separats, una cleda al 
voltant y un sol nom a sobre. 

En la part destinada al Catalanisme ab algunes remarcables 
originalitats en la exposició, no fa més que recullir les idees que 
suren en els cèrcols y taules de literats, historiadors y artistes, 

La seva obra personal, pròpia, és l'altra, és el sistema particula- 
rista (i). 

La llibertat — diu—és el major bé del home, però no pot ser 
absoluta pel fet de la coexistència social, y venen les limita- 
cions que armonisen la dels uns ab la dels altres. El millor sis- 
tema polítich és aquell que permeti una major llibertat reduint 
més les seves limitacions. La llibertat representa el principi in- 
dividual, la igualtat el social o colectiu; l'una la varietat, l'altra 
Ja unitat; per l'una ens acostem al pol de la anarquia en el sen- 
tit de mínimum de govern, ab l'altre rodolem cap a l'autorita- 
risme. La llibertat francesa, és igualtat, absorveix, destrueix les 
varietats, anivella, aixafa; la llibertat inglesa és la veritable lli- 
bertat, és el self·gòvtrnmcnt i o govern de sí meteix, reconegut 
als homes, a les corporacions, als municipis; a totes les entitats 
socials: és el principi de la autonomia. En el self-government se 
troba el màximum de llibertat ab el mínimum de limitacions. 
La organisació política que realisa sistemàticament aquet ideal 
és l'Estat compost, format d'Estats petits, associats o federats 
ab una sobirania pròpia pera la vida interior de cada un, y una 
sobirania delegada pera la representació exterior, guerra y ma- 
rina, vida comercial, drets individuals, comunicacions, mone- 
da, pesos y mesures; Estat compost que fomenta la varietat y 
ab la varietat la lluita y ab la lluita el progrés, sumant totes 
les ventatges dels Estats petits ab la forsa y ventatges dels grans 
Estats. 

La falla capital del sistema particularista és la meteixa del 
federalisme: no'ns diu quines entitats han de formar Estats pe- 
tits ni quines s'han de constituir en federació, ni's preocupa del 
criteri ab que aquesta selecció hagi de ferse. Ens dóna un pro- 
cediment d'unió o de separació segons s'apliqui a societats 



(i) Lo Catalanisme* Barcelona, 1886. — En 1879 l 1 Almirall encara 
usava la denominació de provincialisme. En Los Fturos de Cataluüa s'usa 
la paraula regió aplicada a Catalunya, pero no's parla de regionalisme 
seguidament fins a la Memòria en defensa de los interests morales y mate- 
riales de Cataluüa (1885). 

unitàries o a societats independents però no'ns dóna cap criteri 
per saber lo que s'ha d'unir o lo que s'ha de separar, quan 
procedeix la federació que uneix lo deslligat, quan procedeix la 
federació que deslliga lo ben unit. Particularisme y federalisme 
fan sempre això meteix: ens donen el contracte, però's descuy- 
den de les parts contractants que han de firmarlo. 

Com un detall secundari, incidentalment al aplicar la seva 
teoria a Espanya, diu — y es de tots els escriptors del període 
regionalista el que diu més — que'ls Estats membres del Estat 
compost haurien de ser les grans regions, que havien sigut reg- 
nes independents: Castella, Lleó, Galícia, Mallorca, Catalunya, 
Aragó, Valencià, Asturias, Navarra... Y també com a postulat 
indiscutible aixís mateix ho entenen els catalanistes de la ce* 
rrent històrica y literària, portats o mantinguts en aquet preju- 
dici lo meteix que en el del regionalisme federalista pel gran 
exemple de la monarquia federal aragonesa. Ni l'ombra d'un 
dubte entelava la convicció dels uns y dels altres. 

Y no obstant, una empenta no més, la feya caure» Principi 
elemental de tota clasificació és unir lo semblant, separar lo di- 
ferent, y quan hi ha diferentes gradacions de semblances y de 
diferencies han de correspondrehi gradacions de classificació. 
Posar, donchs, com a membres de una sola divisió Castella, Ca- 
talunya, Valencià, Galícia, Lleó y Viscaya y Andalucía, sense 
tenir en compte les majors o menors diferencies que uneixen o 
separen les unes de les altres, és insostenible. <Per què Extre- 
madura y no la Mancha? <Per què Asturias y no la Rioja? 

Són grosses, totals, irreductibles les diferencies que separen 
Castella y Catalunya, Catalunya y Galícia, Andalusia y Basco- 
nia: les separa, per no buscar res més, lo que més separa, allò 
que fa estrangers els homes uns pels altres, allò que segons 
deya Sant Agustí en el temps de la gran unitat romana, ens fa 
preferir a la companyia d'un estranger la del nostre gos que 
al cap d'avall més o menys ens entén: les separa la llengua. 

En cambi <com se justificarà la separació en dos cossos difer 
rents de Castella y de Lleó, de Castella y Lleó y Extremadura 
y Andalusia? <Aont cercar les diferencies y sobre tot aont 

trobaries? <Què quedarà després d'una bona garbellada sinó 
un pam més de cal any és o uns pams menys de calses? 

Motiu íntrínsech, substancial, nascut en la naturalesa de les 
meteixes societats unides o separades, no hi és; el motiu que les 
fa unir o separar és fóra d'elles y independent ^d'elles: és una 
supervivència. 

Els fets acomplits lliguen tant als homes, pesen tant sobre'l 
seu esperit, que la existència separada en Estat més o menys 
independent allà al cor de la Edat Mitja, sugestionava erfcara 
als nostres reformadors en ple sigle xix. El veritable principi 
de classificació era aquet. Se parlava de Castella, Lleó, Aragó, 
Catalunya, Astúries, Mallorca, per haver sigut estats indepen- 
dents o grans províncies en la avior: per res més. No hi havia 
cap més raó. Aquet era el grop gros, fonamental del regiona- 
lisme. Quan els unitaristes parlaven de retrocés, d'atavismes, y 
retreyen el fet del Estat, de la existència unitària d'Espanya 
com argument suprem, tenien raó. L'Estat viu pesa més, molt 
més que una colla d'Estats morts. 

Per això, com si sentissin la inconsistència de la seva posi- 
ció, donaven al meteix temps arguments fonamentats en consi- 
deracions ètniques, Uingüistiques, arguments dislocats que su- 
posaven un concepte ètnich de la regió contradit sempre en les 
aplicacions pràctiques que'ns feyen a les regions espanyoles. 

Aquets arguments, no obstant, són lo millor de la obra dels 
teorisadors regionalistes y ab ells y per ells se fan precursors y 
coadjutors del futur nacionalisme. L'Almirall no va poder sus- 
treures a la diferenciació fonda entre lo que ell ne diu el grupo 
castellà y el grupo català y Va escriure sobre això hermoses pà*- 
gines. Y tots els escriptors d'aquell període y del anterior pe- 
ríode provincialista, desde els precursors com en Balmes, que al 
passar l'Ebre se trobava molt més estranger que al passar els 
Pirineus, fins els que com Tlxart escribíen fóra del moviment 
politich català, tots una hora o altre varen sentir presenta en el 
seu esperit aqueixa realitat trascendental. 

Al mitj de la revolta incoerencia del moviment català mar- 
xava sempre ab pas ferm y orientació segura un estol de cata- 
lans, petit a la primeria com filet d'aygua al rajar de la con- 
gesta, que mormolaven paraules estranyes, incompreses, en el 
cor de la nostra societat atrafagada. Eren els romàntichs, els 
sentimentals, els que reyen y ploraven, eren els que estimaven. 
Y l'amor no s'enganya may; per això no varen enganyarse. Al 
voltant seu polítichs y advocats deyen que si provincialisme, 
que si descentralisació, que si federalisme o regionalisme; ells 
repetien humilment la paraula del temps, però dintre d'aquella 
paraula hi posaven sempre lo meteix, hi posaven Catalunya. 

Eren els enamorats de la llengua catalana, que ploraven hu- 
miliada y malmesa, d'aqueixa llengua que cercaven amorosa- 
ment per valls y montanyes, escorcollant la memòria del poble 
y les obres de les generacions passades; eren els pacients con- 
fegidors de pergamins, abocats sempre al passat aont veyen 
una Catalunya lliure, forta, gran; eren els copiadors de cansons, 
els registradors de pedres velles, els fervents admiradors de 
catedrals y monestirs, buscadors de l'or pur de la tradició cata- 
lana. 

Els uns ens deyen que la llengua era la pàtria y la proclama- 
ven reina, y ens la ensenyaven cuberta ab un mantell de po- 
bles tallat per la espasa del gran Rey en Jaume; altres deyen 
que qui fa'ls pobles és la historia y ens retreyen els bons temps 
de la nació catalana; altres volien que fos la literatura, l'art, les 
costums... Y tots tenien raó y tots alhora. 

Dels seus cants y pergamins, infolis, coleccions y fotografies 
anava sortint la afirmació capital del ésser de Catalunya. Però 
nó n'hi havia prou. La obra era incompleta. L'ésser de Catalu- 
nya seguia encastat com els polips del coral al ésser castellà. 
Era una unitat, però no s'adonaven de que estes separada de 
. les altres. No'n veyen la separació, no la sentien. La forsa del 
b 

hàbit, del ambent y de la educació feyen en l'esperit de molts 
d'ells un pòsit estrany, una segona naturalesa sobreposada d'e- 
lements exòtichs, que'Is privava de veure en tota sa netedat la 
seva obra raeteixa, els seus meteixos sentiments. Ploraven els 
mals de la llengua catalana y a casa seva parlaven en castellà; 
enviaven als Jochs Florals hermoses composicions plorant els 
mals de Catalunya y 'fora del clos dels Jochs ja de Catalunya 
no se'n recordaven y feyen lliga ab els seus enemichs, ab els 1 
que la dominaven; Espanya existia en la seva ànima, com exis- 
tia en la dels polítichs regionalistes del meteix temps, com una 
realitat viva, per costum y educació més o menys respectada y 
estimada. 

Calia acabar d'una vegada aquesta monstruosa bifurcació de 
la nostra ànima, calia saber que érem catalans y que no més 
érem catalans, sentir lo que no érem pera saber clarament, fon- 
dament lo que érem, lo que era Catalunya. Aquesta obra, aques- 
ta segona fase del procés de nacionalisació catalana, no la va 
fer l'amor, com la primera, sino l'odi. 

Ja sovint desde'ls primers moviments de l'ànima catalana re- 
naixenta, els esplays d'adoració anaven acompanyats de retrets 
als causants de les desgracies de la pàtria, de càrrechs embos- 
sats, de ignocentes amenasses, y ab els anys va predominant 
aquesta nota. La obra de reconstrucció topava sempre ab el 
meteix obstacle, els mals de Catalunya venien sempre de la me* 
teixa banda; varen tocarse y resseguirse les parets de la presó, 
y va brollar potenta, exaltada, vibrant la protesta. La forsa del 
amor a Catalunya, al petar contra l'obstacle, se va transformar 
en odi y deixantse d'odes y elegies a les coses de la terra, la 
musa catalana ab tràgica volada, va maleir, va imprecar, va 
amenassar. (i) La reacció va ser violenta: ab aqueixa justícia su- 
maria dels moviments colectius, l'esperit català va volerse resca- 
balar de la esclavitut passada y no'ns vàrem acontentar ab re* 
probar y reptar la dominació y els dominadors, sinó que tant 



(i) El discurs den Guimerà cn els Jochs Florals del «1889 assenyala, 
el moment culminant d'aquesta fase. 

com vàrem exagerar la apologia de lo nostre, vàrem rebaixar 
y menyspreuar tot lo castellà a tort y a dret, sense mesura. 

Mes d'aquesta afirmació y d'aquesta negació va sortir ben 
definida Catalunya, no pas en sos contorns físichs com entitat 
territorial, però si en sa fesomia moral, en son ésser psicolò- 
gich. L'obra d'aquets homes no va ser una teoria, ni una doc- 
trina, ni solament un programa; va ser un sentiment, el senti- 
ment de pàtria, el catalanisme, que contenia com la llevor conté 
l'arbre, el programa y la doctrina y la teoria. Calia no més terra 
nova pera plantarlo, y nosaltres vàrem donarli els nostres cors 
verges de tot altre sentiment, els nostres cervells assedegats de 
nova llum. 

Es aquesta la filiació de la nostra doctrina. No són els equi- 
libris més o menys enginyosos del federalisme; no són vagues 
descentralisacions que tant se'ns en donen; no són la bondat y 
la bellesa de les nostres costums, ni les ventatjes del nostre dret, 
ni les virtuts y valer de la nostra llengua; no són els dalers de 
bon govern y d'administració civilisada. Es Catalunya, és el 
sentiment de pàtria catalana. Ser nosaltres, aquesta era la qües- 
tió. Ser catalans. 

Es clar que hi ha un nexe íntim entre'l catalanisme y aquei- 
xes tendències y doctrines que l'han acompanyat y ab qui tan- 
tes vegades s'ha confós y dissimulat. Quan puja un home pugen 
ab ell família, amichs, poble; quan se remouen les entranyes de 
la terra pera infantar una montanya, cruixen .y's disloquen les 
capes geològiques que la cubreixen, y ab la nova montanya 
pugen y s'enlayren cap a les neus eternes. Aixís una veritat, una 
gran veritat, y aquesta ho és ètnica, moral, social, jurídica, eco- 
nòmica, se'n du ab ella tot un sistema de veritats secundaries, 
satèlits del nou astre, que l'acompanyen en les seves revolucions. 

Descentralisació, self-governnient, federalisme, Estat compost, 
autonomisme, particularisme pugen ab l'astre nou, però no'l són. 
Una Catalunya lliure podria ser uniformista, centralisadora, de- 
mocràtica, absolutista, catòlica, lliurepensadora, unitària, fede- 
ral, individualista, estatista, autonomista, imperialista, sense 
deixar de ser catalana. Són problemes interiors que's resolen 

en la conciencia y la voluntat del poble, com els seus equiva- 
lents se resolen en l'ànima del home, sense que home ni poble 
deixin de ser el meteix home y el meteix poble pel fet de traves- 
sar aquets estats diferents. 

No és qüestió de bon govern ni d'administració; no és 
qüestió de llibertat ni de igualtat; no es qüestió de progrés ni 
de tradició: és qüestió de Pàtria. Aquesta és la gran ensenyansa 
que d'aquells homes vàrem treure, la pedra dels fonaments que 
anàvem a aixecar. 

Avuy en que ab l'obra den Duràn donem al vent la bandera 
de cuberta, en aquet moment de plena definició del seu ideal 
boyrós, me complau declarar ben alt desde aquestes planes que 
les seves poesies, les seves obres, els seus somnis y fantasies 
ens han format; me complau acotar el cap devant dels vidents, 
dels poetes, dels escorcoll adors d'arxius y cercadors de runes, 
que'ns han donat a nosaltres els sociòlechs y polítichs tot lo 
que necessitàvem y lo únich que necessitàvem: l'ànima de Ca- 
talunya. 

/ Paralelament a n'aquesta corrent n'havia anat creixent una 

altra: la de adhessió al nostre dret civil. Les invasions del dret 
castellà provocaren una reacció cada cop més vigorosa a favor 
de les nostres lleys. S'exposaven les seves excelencies, s'anota- 
ven les apologies de la escola positivista den Leplay sobre la 
nostra organisació familiar, se vindicava l'hereu, se posava de 
relleu la missió econòmica y'l valer social de la enfiteusis, s'e- 
xaltava ab entusiasme la llibertat de testar... 

Y defensant el dret català, s'havia de estudiar y defensar el 
•dret romà que l'integra, y la consideració y investigació de la 
obra jurídica d'aquell gran poble, va portar als nostres juriscon- 
sults insensiblement, naturalment, s\taument a la escola dels 
romanistes alemanys, a la famosa escola històriga. 

Al caliu d'aquesta escola en la forma característica catalana 
que den Permanyer y Tuyet y en Duràn y Bas va rebre, va ferse 
la nostra educació jurídica. Ens parlaven del dret com d'una 
cosa viva, que va produint la conciencia nacional -espontània-' 

ment per una evolució constant; ens deyen que'l dret com la llen- 
gua són manifestacions del meteix esperit nacional. No sabíem, 
no trobàvem explicat que era ni com era aqueix esperit nacional, 
però ho endevinàvem. El dret de Catalunya, aquell dret viu, la • 
historia ens ensenyava que era no més una branca del dret 
total de Catalunya: Catalunya tenia un dret propi; Catalunya 
tenia una llengua pròpia; jdonchs Catalunya tenia aqueix esperit 
nacional misteriós que al devallar dels segles va infantant y 
renovant el dret y la llengua... 

Y aleshores furgaven en el nostre esperit pera trobarse les 
dues idees mares de la nostra formació intelectual y sentimental. 
Aqueix esperit nacional tret de la escola s'acostava al senti- 
ment de pàtria despertat pets historiadors y els poetes. Els his- 
toriadors ens parlaven de la nació catalana^ els poetes de Pàtria, r-— — 
els juristes de esperit nacional y tots volien dir lo meteix: Cata- » 
lunya. Pàtria, Nació, Catalunya... 

Però <què era l'esperit nacional, què era la Nació? Sentíem la 
Pàtria, però no trobàvem explicada la seva fórmula intelectual, 
Nació. Llegíem que era un organisme y aquesta metàfora que 
per tot arreu trobàvem precisava les nostres idees, ens marcava 
fortament la personalitat de la nació, com entitat absolutament 
separada y diferenta, però no'ns deya lo que cercàvem. 

Els historiadors del art ens parlaven del caràcter nacional 
com d'una gran forsa emmotlladora de les obres dels artistes, 
del caràcter nacional que cercaven en les capes més fondes, 
més fortes, més permanents de les formacions humanes, per 
sota de les modes que passen, per sota de la historia que mu- 
da, per sota de les civilisacions que cauen... Y nosaltres recor- 
dàvem les dites dels nostres arqueolechs sobre l'art de Cata- 
lunya y sentíem que també aqueixa forsa misteriosa actuava 
desde les arrels de la nostra terra, al costat d'aquell esperit na- 
cional dels juristes y ens preguntàvem çi serien la meteixa forsa. 

*Y ve aleshores un gran pensador y ens ensenya que Catalu- 
nya no solament té una llengua, un dret, un esperit y un caràc- 
ter nacionals, sinó que té també un pensament nacional y va 
passant per devant dels nostres ulls un rosari de grans homes 

de la nostra terra y de cada un ens fa veure com tradueix y 
actua quelcom comú, permanent, desconegut, semblant al espe- 
rit nacional que infanta el dret y la llengua, semblant al ca- 
ràcter nacional que traspua -en les obres dels artistes. 

Ben clara dibuixava tot això en la nostra ànima la concepció 
novella. Però ens estranyava que'l conjunt, la síntesis que vè- 
yem feta, no la vegessen també els meteixos que'ns la presenta- 
ven. Y no la veyen. En tots ells al costat del pensament capital 
que recullíem com or (i, hi trobàvem la farda que'l cubría, des- 
ferra de les construccions que ells meteixos feyen caure. Proba- 
vem devegades de posarlos devant del mirall de la nostra llògica 
que reflectava el conjunt de la seva obra y no la regonexíen. 

Però nosaltres no dubtàvem, no* Nosaltres vèyem l'esperit 
nacional, el caràcter nacional, el pensament nacional; veyem el 
dret, véyem la llengua; y de llengua, dret y organisme, de pen- 
sament y caràcter y esperit nacionals, en trèyem la Nació, això 
és, una societat de gent que parlen una llengua pròpia y tenen 
un meteix esperit que's manifesta hu y característich per sota 
de la varietat de tota la vida de la colectivitat. 

Y vèyem més, vèyem que Catalunya tenia llengua, dret, art 
propis; que tenia un esperit nacional, un caràcter nacional, un 
pensament nacional; Catalunya era, donchs, una nació. Y'l sen- 
timent de* pàtria, viu en tots els catalans, ens feya sentir que 
-pàtria y nació eren una meteixa cosa y que Catalunya era la 
nostra nació, igual que la nostra pàtria. 

Si ser pàtria, si ser nació era tenir una llengua, una concep- 
ció jurídica, un sentit^de l'art propis, si era tenir esperit, caràc- 
ter, pensament nacionals, la existència de la nació o de la pà- 
tria era un fet natural com la existència d'un home, indepen- 
dent dels drets que li fossen de fet reconeguts. L'esclau romà 
era home, encara que per les lleys del seu temps (os una cosa 
en mans d'un altre home, de l'home oficial que les lleys rego- 
neixíen. La nació era nació encara que les lleys la tinguessen 
subjecta com l'esclau romà a una altre nació, a la nació oficial, 
la nació privilegiada. L'home era home, encara que per la lley 
no ho fos; la nació és nació encara que per la lley no ho siga. 

D'aquesta manera s'esvaíen en el nostre esperit les confu- 
sions que la imprecisió del llenguatge usat gairebé per tothom 
hi feya nàixer. 

L'Estat quedava fonamentalment diferenciat de la Nació, 
perquè l'Estat era una organisació política, un poder indepen- 
dent en l'exterior, suprem en l'interior ab forsa material d'ho- 
mes y diners pera mantenir la seva independència y la seva 
autoritat. No podia identificarse l'una ab l'altre com se feya 
quasi sempre, fins pels meteixos patriotes catalans que deyen o 
escrivien nació catalana en sentit d'Estat català independent. 
Polònia, Hungría, Grècia eren exemples contemporanis que'ns 
ho confirmaven. Polònia al ser esquarterada havia perdut la 
organisació política independent, havia deixat de ser un Estat, 
però no havia perdut la llengua, no havia perdut l'esperit na- 
cional, dèu feconda de la seva individualitat. Grècia^ abans de 
empendre la lluyta heroica contra'ls turchs que la esclavisaven 
tenia la meteixa llengua, el meteix esperit nacional que va po- 
der més lliurement manifestar un cop aconseguida la seva inde- 
pendència, un cop constituïda en Estat. Y a casa nostra meteix 
ens ho trobàvem: Catalunya va seguir sent Catalunya després 
de segles d'haver perdut el govern de sí meteixa. 

Aixís vàrem arrivar a la idea clara y neta de nacionalitat, a 
la concepció d'aqueixa unitat social, primària, fonamental, des- 
tinada a ser en la societat mondial, en la Humanitat, lo que és 
l'home per la societat civil. 

Les relacions de la Nació ab l'Estat, la tendència de cada 
Nació a tenir un Estat propi que tradueixi el seu criteri, el seu 
sentiment, la seva voluntat colectiva; la anormalitat morbosa de 
viure subjecta al Estat, organisat, inspirat, dirigit per una altra 
Nació; el dret de cada nació a çonstituirse en Estat; la determi- 
nació del domini propi del Estat nacional y del propi del Estat 
federal en les federacions o Estats compostos, tot rajava natu- 
ralment: no més calia relacionar la nova concepció ab els prin- 
cipis de la ciència política. 

^Còm va anar sortint aquesta concepció, còm, de quina ma- 
nera va anar manifestantse y escampantse? 

De tant en tant, desde'l comensament de la renaixensa cata- 
lana, en les coleccions de ïa prempsa literària catalanista, 
en discursos y memòries, se retreya la nacionalitat perduda, 
entenent per nacionalitat la perduda llibertat política, o s'en- 
treveya la nacionalitat resucitada, és a dir, una futura Cata- 
lunya lliure, /(i) Altres vegades ja de la nacionalitat se'n feya 
quelcom actual, present, viu encara. En Coroleu y en Pella 
y Forgas, en la seva obra Los Fueros de Catalufta, escribíen 
l'any 1878: «La unitat de la llengua catalana ens demostra la 
de la nacionalitat. La idea de nacionalitat no ha de confondres 
ab la de nació per més que en el llenguatge vulgar s'usin sovint 
com a sinònimes aquestes dues paraules, ja que nació és un 
estat polítich, sobirà y independent. Al nostre entendre la unitat 
de llengua es un llàs natural que agermana els pobles, creant les 
nacionalitats, y el pacte format entre aquestes constitueix varies 
entitats polítiques naturals en una sola agrupació.» 

S'està ja en el bon camí, pero passen de llarch y depressa. 
Per altra part no s'adonen que nacionalitat està respecte de na- 
ció en la meteixa relació que humanitat respecte d'home, això 
és en la relació de qualitat constitutiva del ser a ser concret. 
La humanitat és el conjunt de elements que fan l'home, la na- 
cionalitat el conjunt de elements que fan la nació. Això en el 
sentit natural de les paraules: ara si nacionalitat se pren en el 
sentit de societat concreta, allavors, és sinònima de nació y cap 
diferencia pot trobarse entre una y altra. 

Guspires aislades com aquesta cuerejen de tant en tant, 
anunciant la nova concepció que s'acosta, però guspires no més, 
vagues, indeterminades, fochs follets que's fonen al instant. 



(l) En Rubió y Lluch y després en Pico y Campamar formulen ab 
netedat aquesta concepció l'un a la Revist» Catalana (1892), l'altra a la 
Presidència dels Jochs Florals del mateix any. 

El bressol de la nova doctrina va ser la associació d'es- 
tudiants Centre Escolar Catalanista fundada'l 1887, a redós del 
Centre Català. Allà en el cor d'aquell jovent inflamat pel sagrat 
amor de pàtria, va néixer, va pendre cos la nova idea, va créi- 
xer y definirse. 

■ 

Çomensà en Duràn desde la presidència de la secció de 
Dret (1889). El problema és plantejat ab precisió; parla del na- 
cionalisme, troba en la llengua, en el dret, en la historia la seva 
base, esmenta les diferencies que entre les nacions que formen 
r Estat Espanyol (1) existeixen. 

En la meteixa associació, pochs dies abans, en Puig y Ca- 
dafalch, havia sentit la obsessió d'aquet meteix problema. cSom 
una veu en el concert dels pobles — deya — que ressuciten com 
si haguessen sentit divinial manament senyalant l'hora de tor- 
nar a viure sobre la terra les antigues nacionalitats pàtries natu- 
rals». Y ofegía: «Es que'ls pobles no s'esborren per real ordre 
sobre la terra; es que les nacions no's formen ab motllo ni arti- 
ficis, és que la voluntat del home no fa -desaparèixer els caràc- 
ters de les rasses...» Y en aquets caràcters tals com en Taine els 
descriu, cerca'l fonament, les arrels del Regionalisme. 

< Dia l'ilustre autor de la Filosofia de t Art: (Quin és en l'home moral 
l'orde d'importància dels caràcters y com averiguar llurs diferents graus 
de variabilitat? La historia'ns dóna un medi senzill y seguríssim; per- 
que'ls fets treballant sobre l'home, alteren en proporció distinta les dife- 
rentes -capes de ses idees y sentiments. El temps grata y profondisa sobre 
nosaltres com el picot sobre'l terrer, y manifesta aixís nostra geologia' 
moral; a son treball se'n van els uns derrera'ls altres, uns més depressa, 
altres més poch a poch. Sos primers cops arrenquen un terreno flonxo* 
una mena d'aluvió humit encare^enen després graves més lligades, are- 
nes més compactes, que per desaparèixer exigeixen un trevall més Uarch. 
Més ensota's troban les calisses, els marbres y les licorelles, tots resistents 
j compactes: és precís edats enteres de travall continuat, sots profundis- 
sims y barrinades pera enderrocarlos. Més ensota s'enfonzen en abims 
indefinits el granit primitiu, suport del restant, que resisteix al atach dels 
sigles. 



(1) Sessió inaugural del curs, vetlla 23 novembre del 1889. 

A la superfície hi ha costums y idees, una mena d'esperit, la moda que 
dura tres o quatre anys; a sota n'hi han que'n duren vint, trenta, quaranta; 
més ensota n'hi ha de més fermes que duren uu període històrich ; més 
avall hi ha'l granit que no cambía sens inoculacions de sanch de distinta 
rassa y són el* caràcters de les nacionalitats; més fondo encara hi ha 
capes desconegudes que avuy ens va descubrint la Uinguística, agerma- 
nant pobles que habiten llunyanes regions de la terra: y més ensota enca- 
ra hi ha lo comú a la humanitat entera, mena de matèria primitiva de 
que han brollat el sens fi de caràcters dels pobles com de la primitiva 
matèria cahótica brollaren el sens fi de roques que formen les valls y les 
montanyes.> (i). 

L'any següent (1890), havent de dirigirme als meus com- 
panys d'Universitat, desde el meteix lloch, en la inauguració de 
les nostres tasques vaig parlarlos de la Pàtria Catalana que 
petita o gran és la única pàtria nostra, de la esclavitut dels ho- 
mes que ha passat per sempre y la esclavitut de les nacions que 
subsisteix encara, dfe la llengua y'l dret, síntesis de la nacionali- 
tat catalana. 

c Contra aqueixa tirania — deya — s'aixeca potent la veu que aclama les 
nacionalitats naturals y històriques. «La política de les nacionalitats està 
morin tse, ha dit fa poch lo ministre Crispi, un dels autors de la unitat 
d'Italia. Desde son enlayrat setial no- ovira lo que passa en el fons de 
les societats; veu com trontollen aqueixes unitats artificials que ell defen- 
sà, mes no s'adona de que llur agonia és la vida de les nacions veritables. 
Les nacionalitats que moren són aquelles de que'ns parlen els llibres, 
les grandes nacionalídades, constituïdes sempre en perjudici de les pàtries 
naturals pel poder avassallador d'una nacionalitat que a Fransa serà la 
Neustria, a Bretanya Inglaterra, a Espanya Castella. Avuy ja per molts, 
Espanya és sols un nom indicatiu d'una divisió geogràfica com ho és Eu- 
ropa. Avuy són molts els que veuen clar que Espanya no és una nació, 
sinó un Estat; y que's penetren de la diferencia que va de X'Estai obra 
d'homes, entitat artificial, a la Nació entitat natural, producte de la espon, 
tanitat del desenrotllo històrich. Y som molts també els que penetrats 



(1) Discurs inaugural del Centre Escolar Catalanista, curs de 1889 
a 1890. 

d'aquesta diferencia, volem que'ls estats siguin nacioqals; perquè entenem 
que la nació és persona social, y tota persona social, pel sol fet de serho» 
té dret à proclamar sa soberanfa.» 

i 

Y .acabava: 

cMes jo voldria per ma pàtria més encara que sa llibertat. Jo voldria 
que Catalunya's penetrés bé de la significació y trascendencia d'aquet 
moviment social, y comprengués la glòria eterna que conquistarà la 
nacionalitat que's posi a la vnnguardia del estol de guerra dels pobles 
oprimits. Jo voldria que aquesta nacionalitat fos la pàtria meva. 

Ma veu no és prou potent pera dirigirme a Catalunya; per això'm diri- 
geixo a vosaltres tan sols que sou sos fills més amorosos. Resseguiula 
arreu, parleuli no ab la boca sinó ab el cor, perquè ab lo cor us escolti; 
fetüi sentir, les remors primeres de la revolució que's prepara; convenceu* 
la de la trascendencia de la gran obra; digueuli que les nacions esclaves ' 
esperen, com la humanitat altre temps, que vingui'l redemptor que trenqui / 
ses cadenes; feu que sia'l Geni de Catalunya el Mesíes esperat de les / 
nacions > .. (i). 

En aquells temps de lluita constant en defensa de les nos- 
tres idees, mofejades, ridiculisades y mal tractadas de mil for- 
mes y maneres, la nova concepció despertava en tots nosaltres 
els que anàvem treballantla y els nostres amichs més acostats 
que'ns hi ajudaven, un entusiasme viu, un extraordinari espe- 
rit de proselitisme. Temps de discusions continues, de aposto- 
lat individual de tots els moments y en tots els llochs, aqueix 
principi de la nacionalitat catalana, guardat y estimat com el 
nostre gran dogma, donava una seguritat y un aplom que des- 
concertava als nostres enemichs, y era una posició inexpugna- 
ble, una font may estroncada d'arguments aclaparadors. 

Un dels primers propagandistes d'aquesta doctrina, en Mun- 
taflola, anava trayent ab gran esperit dialèctich les conseqüèn- 
cies del principi establert, y s'esforsava per feries públiques en 
la prempsa catalanista d'allavors. Però la rutina ens barrava to- 



(I) Discurs inaugural del curs de 1890 a 1891. 

tes les portes y les de La Renaixensa les primeres. No més va- 
ren dar aculliment a les fòrmulas novelles dos semanaris co- 
marcals, un de Vilafranca y un de Manresa, sent el de Vila- 
franca el primer periòdich catalanista que va adherirshi, bate- 
jantse ab el subtítol de Periòdich nacionalista. 

Un concurs obert pel Centre Català de Sabadell ab l'objec- 
te de premiar un Catecisme semblant al catecisme foral de Na- 
varra ens donava la ocassió cercada de fer acceptar les nostres 
idees y vàrem agafanshi. Ab en Muntafiola, que allavors meteix 
estava publicant una Doctrina, nacionalista exposant ab llògica 
cruesa el nacionalisme, vàrem escriure 1 Compendi de doctrina 
catalanista, premiat en el concurs y del qual se van fer desse- 
guida dues edicions, una de luxo y una de propaganda de cent 
mil exemplars, avuy ja completament agotada. . 

En aqueix Compendi vàrem posarhi tota la novella doctrina, 
trayennte no més la terminologia pròpia, substituida per la termi- 
nologia allavors mes generalisada: sota dels noms vells Ki vam 
fer passar la mercaderia nova y va passar. Desde'l lema tret de 
la crònica del compte d'Urgell en que s'afirma, la oposició en- 
tre'ls pobles català y castellà, y la subjecció del nostre poble, 
fins a la fórmula sintètica de les nostres revindicacions: Catalu- 
nya pels catalans % va desfilant en preguntes y respostes tota la 
doctrina nacionalista. Tot hi és, lo més granat: que no més hi 
ha pàtries de una sola mena; que Espanya no es la nostra pà- 
tria, sino l'Estat que la governa; que l'Estat és una entitat arti- 
ficial, que's fa y's desfà per la voluntat dels homes mentres la 
pàtria és una comunitat natural, necesaria, anterior y superior 
a la voluntat dels homes que no poden desferla ni mudaria, y 
que'n l'ordre polítich la pàtria és la entitat exclusiva sense 
superior ni igual. Y definida la Pàtria ab els seus caràcters 
fonamentals, se defineix Catalunya demostrant que té tots els 
atributs que fan la Pàtria o Nació. 

Un any després vàrem poder disposar d'un diari. La Re- 
naixensa, tenia una vida molt pobre, nosaltres plens de delit de 
fer, sentíem que no podien obrirse pas les nostres revindica- 
cions sense una prempsa forta y llegida, y vàrem oferir al Alda- 

vert el nostre actiu concurs a cambi de la seva promesa de gas- 
tar en millores materials del meteix diari, l'aument de suscrip- 
ció, y d'anunci que la nostra cooperació li portés (i). 

Les nostres campanyes varen ser d'un esperit intensament 
nacionalista: defugíem encara usar obertament la nomenclatura 
pròpia, però anàvem destruint les preocupacions, els prejudicis 
y ab calculat oportunisme insinuàvem en solts y articles les noves 
doctrines, barrejant a dretas regió, nacionalitat y pàtria pera 
avesarhi de mica en mica als lectors. 

Aquesta obra va fer el seu camí. L any 1897, des prés de 
donar a l'Ateneu les nostres primeres batalles, encaminades 
a conquistar les grans corporacions barcelonines, va obtenir 
la consagració de tota la nostra gent, aplegada en el gran 
saló del Ateneu pera escoltar les conferencies clarament, explí- 
citament nacionalistes organisàdes ab el plan d'estudiar tots els 
elements de la nació catalana y inaugurades ab la meva confe- 
rencia sobre'l fet de la nacionalitat catalana (2). 

El cop ja estava donat, la nova doctrina quedava definitiva- 
ment consagrada. 

Tanta via va fer desde llavors, que un dels rieriòdichs cata- 
lanistes que més difusió tenia per tot Catalunya, el quinzenari 
Lo Regionalista, va mudar'l nom, estampant en la nova capsalera 
aquestes paraules que resumien tota la nostra elaboració doc- 
trinal: La Nació Catalana. 

IV . • 

La manera com havíem anat donant la nova doctrina, a mi- 
ques y bocins en diaris, revistes y conferencies, era molt avi- 



(1) Vàrem entrar ab aquestes condicions a La Renaixensa, en Puig y 
Cadafalch, en Gallissà, en Moliner y Brases y jo. En Duràn ja hi escrivia 
y seguí ab nosaltres. 

(2) Tret de les den Duràn y den Puig, no totes les conferencies per 
altra part molt notables varen respondre exactament al nostre plan y al 
nostre objectiu nacionalista. 

nenta a produir confusions y interpretacions equivocades. 
Sempre l'home omple les paraules que sent, les idees que reb, 
ab lo que ell meteix porta a dintre. Els patriotes grechs varen 
sentir desde les valls de la Morea la declaració dels drets de les 
nacions, decretada per la Revolució francesa, y aquella fórmula 
abstracta feta pera ciutadans sense pàtria varen sentiria com 
clarí de guerra, que'ls cridava a lluytar per la seva independèn- 
cia. El crit de llibertat que glatía en tots els moviments polítichs 
europeus del sigle passat, nivellador, racionalista, centralisador 
y uniformista com era, va ressonar al cor de la gent d'Hungría 
que per crit de llibertat de la patriaM van eatendre y com ins- 
trument d'aqueixa llibertat van adoptarlo. Historia de sempre. 

Dintre d'aqueixes idees de nació y nacionalitat, alguns hi van 
posar els seus anhels separatistes y de la meteixa manera que al 
caure l'hora de les persecucions va ser proscripta per la censura 
militar y va donar lloch a una lley de repressió, per entendre els 
nostres governants la paraula en la seva accepció vulgar y pen- 
sarse que ab ella expressàvem la independència de Catalunya, 
aixís també és indubtable que alguns que de segona ma varen 
rèbrela s'hi varen agafar per la meteixa correlació que veyen 
entre les idees de Nació y de sobirania independent. 

Això per una banda. D'altra banda alguns neòfits que no ha- 
vien pogut pahir la biologia germànica, se van apoderar d'aques- 
tes paraules (les idees no van arribar a capiries) y jugantles ab 
monotonia aclaparadora en articles y discursos, ens han donat 
un neo-nacionalisme que cab sencer dintre d'un resum o ma- 
nualet de sociologia universal pera ús de tots els paísos, desde'l 
pol al equador; pseudo-nacionalisme deixeble de la ignocen- 
tamanía de les Corts de Càdiz, que's concreta a encomanar- 
nos que'ls catalans siguem honrats y bons minyons y realisem 
normalment totes les funcions socials, com si això fos res que'ns 
toqués especialment a nosaltres y no fos lley universal, necessà- 
ria a tots els pobles. Aixís se tornava a aquells temps del primi- 
tiu regionalisme en que aquet se confonia ab les nostres ' cos- 
tums patriarcals, ab l'antiga serietat y honradesa de la gent, ab 
l'esperit cristià y els sentiments piadosos, caràcters tots que sin- . 

gularisen,un període històrich y ab aqueix període duren o se'n 
van, però no constitueixen la nacionalitat que perdura sota 
de les costums y idees, virtuts y vicis, que passen o revenen. 

Com si això fos poch, les persecucions ens han obligat a usar 
expressions inexactes y confoses, a emboyrar Idees y doctrines 
y ens hi han obligat cabalment en els moments de major difusió 
dels' ideals catalanistes, quan una gran part del nostre poble gi- 
rava els ulls esperansats cap a les nostres salvadores doctrines. 
Les necessitats y interessos immediats d una lluita ardenta, 
apassionada, no'ns han deixat temps ni ocasió tampoch d'entre- 
tenirnos a fer doctrina, y aixís han anat seguint la indetermina- 
ció, les confusions, les interpretacions equivocades. 

L'obra den Duran ve a desfer aquesta boyra baixa, presentant 
els principis en tota sa netedat sistemàtica, esvanint preocupa- 
cions, aclarint dubtes, acumulant arguments y aplicacions pràc- 
tiques. Ve a ser pera les nebulositats del nostre període nacio- 
nalista lo que va ser el llibre de l'Almirall Lo Catalanisme en el 
període regionalista. Es aquest el caràcter de l'obra, encara 
que'l seu títol y la seva forma externa d'estudi 'comparatiu fas- 
sin pensar una altra cosa. 

Aquí meteix ja queda explicat, y també l'autor ho explica en 
el cos del llibre, perquè en una obra destinada a exposar tot el 
sistema del nacionalisme català, segueix usantse la denominació 
inexacta y impròpia de regionalisme. No ha arribat encara l'hora 
de poder arreconar aquesta crossa, que tan servey ens ha fet en 
tantes campanyes nostres* fondament nacionalistes. Però no'ns 
hi enganyem may: a sota d'aquesta paraula ja no hi ha lo que hi 
havia abans, ara hi ha'l nacionalisme. Notemho y passem ende- 
vant. 

La forma externa de la exposició, això és, la comparació en- 
tre'l Regionalisme y el Federalisme, no pot amagar el veritable 
caràcter del llibre. Potser al cap d'avall, l'autor ha triat aquesta 
formà per aquesta excessiva y perjudicial modèstia dels escrip- 
tors catalans, que'ls fa defugir els sistemes y les teories tant com 
els d'altres pobles les cerquen y les inflen. Lo cert és que'n Du- 
ràn al decantarse a adoptaria ha respost a una antiga convicció 

seva que'l duya ja en un dels seus primers treballs, el discurs ja 
esmentat, a distingir entre '1 Federalisme y el Regionalisme, y al 
meteix temps ha seguit la tradició dels nostres jurisconsults que 
ab motiu dels Capítols Matrimonials y prenentlos per programa 
exposen tot el nostre dret privat com l'ilustre Fontanella, o co- 
mentant les sentencies de l'Audiència de Barcelona com el me- 
teix Fontanella y tants d'altres. 

En el cas d'Ara hi havia una raó molt poderosa que a més 
d'això ho Uegitimava: la tendència d'alguns regionalistes y fede- 
rals a confondre les fronteres, a barrejar sistemes, doctrines y 
programes. Era, donchs, de gran conveniència, y contribuïa 
vigorosament a fixar la doctrina, marcar les diferencies fona- 
mentals que separen aquestes dues concepcions polítiques. . 

Però la idea mare de l'obra den Duran és la nació o nacio- 
nalitat, la que ho omple tot, la que ho deslliga tot, la clau de 
totes les dificultats, la solució de tots els problemes. Dóna bo 
■de veure a n'en Duràn resseguint el camp immens de la nostra 
doctrina y ab aqueixa norma segura de criteri aclarint les qües- 
tions senzilles igual que les complicades. Temperament equili- 
brat, de refinada cultura anglo-saxona, inteligencia flexible, es- 
perit fluit,. àgil, positiu alhora, va trenant y destrenant proble- 
mes ab una seguritat y una habilitat extraordinàries. Y aixls va 
vencent en aquesta carrera d'obstacles, sense esbufegar, ab la 
respiració normal y acompassada de qui no's mou del pas de 
cada dia, ab moviments ordenats, tranquils, sense salts ni con- 
torsions exagerades, sense acaloraments ni llampechs a la mi- 
rada. 

Llegint aqueixes planes seves tan plenes de doctrina no'm 
podia estar de recordarme a cada pas d'un fet que ha cridat 
innombrables vegades l'atenció d'amiçhs y d'enemichs: la abso- 
luta unanimitat de criteri que hi ha entre en Duràn y els demés 
companys que hem treballat en aquesta elaboració doctrinal, pri- 
mer núcleu de fundadors de La Veu de Catalunya. jQuàntes ve- 
gades ens hem sentit retreure ab enveja aquesta forsa nos- 
tra verament extraordinària, y la hem vista atribuir a un 
esperit de disciplina, que no s'esplicaven, que no podien com - 

pendre anantnos considerant d*un a unl Quàntes vegades hem 
sentit atribuir a acort previ, a confabulació la nostra igualtat de 
apreciació sobre un criteri a fixar, sobre una linia de conducta 
a seguir, sense havernos vist, r sense havernos parlat, sense 
'havernos de cap manera comunicat les impressions, més, estant 
separats uns dels altres per centenars de kilòmetresl (i). 1 *. , 
Mentres anava llegint l'obra den Duràn, a cada plana se 
redressaven objeccions que a la primeria anotava, objeccions 
que després fautor meteix ja's proposava y anava resolent. Ni 
una sola vegada les notes preses m'han pogut servir pera senya- 
lar una discrepància important, pera fonamentar una crítica. Es 
que partim del meteix principi, es que a més de tenirlo dintre 
de l'ànima com convicció clara y fonda, el sentim, el vivim, és 
que sempre està en nosaltres y ab nosaltres la idea mare de la 

NACIONALITAT CATALANA. f 

Un dia el pare d'en Duran, mestre meu molt estimat, en 
aquell despatx escenari del seu veritable ministeri, sentat en el 
silló, que encara avuy quan son fill l'ocupa veig ple de la seva 
figura venerable, ens en parlava de nació y nacionalitat. £11 ab 
aquestes idees no s'hi avenia, l'espantaven, l'esporuguien... 
Nosaltres l'escoltàvem ab el respecte ab que sempre hem escol- 
tat les seves paraules: respecte filial de fill per la sanch l'un, de 
fills per l'inteligencia tots dos, y ens venien a flor de Uabi parau- 
les seves a la càtedra, en el llibre, en les acadèmies, paraules 
que nosaltres havíem rebut com pluja fecondant en lo més íntim 
de la nostra ànima, premises d'una conclusió que's treya tota 
sola. 

Avuy la conclusió ha granat. El vell Duran, al rebre de son 



(i) Li doctrina nacionalista tant com regla de criteri en l'ordre dels 
principis e» norma segarà de conducta perquè com tota doctrina social 
engendra una política. La política del nacionalisme es la política posada 
en pràctica per La Veu desde la seva tundació. L'ha exposada y desen- 
rotllada últimament ab amplitut sistemàtica, en Cambó en una conferen- 
cia donada a la Lliga Regionalista. 

C 

fill aqueix volum, aspirarà ab delicia l'amich perfum d'im- 
prempta que ha respirat tota la vida y en les seves planes humi- 
des encara s'hi trobarà ell meteix, podrà mirarse en l'obra del 
seu fill com en el seu fill meteix, sentirà circularhi sanch de la 
seva sanch, ànima de la seva ànima y hei fruirà el goig de una 
doble paternitat, a pochs homes reservada. 

Y en Lluís Duràn podrà fruir la doble alegria de veure que ha 
glorificat al seu pare al servir y glorificar la seva Pàtria. 

Sarrià, Abrü de içoj. 

Enrich Prat de la Riba 

REGIONALISME 
Y 

FEDERALISME 



INTRODUCCIÓ 



Viuen devegades els pobles, llarchs anys adormits. 
Se diria que han mort perquè sembla que hagin perdut 
la conciencia de sí meteixos. Fins ells s'ho creuen; 
que no s'en adonen de lo que són, y's pensen que for- 
men part d'altres. 

Mes arriva un moment en que la forsa misteriosa en 
son interior covada, la veritable forsa de vida que tot 
lo que viu porta dintre de sí, ve dexondintlos a poch 
a poch. Es que tornen a la vida o que's desperten: el 
meteix té. De fet, van adonantse de tot lo que són y 
de lo que'ls hi pertany: acaben per tenir conciencia 
plena de sí meteixos; afirmen de nou la llur persona- 
litat; tornen a ser pobles com els altres. 

Fà menos d'un sigle, Catalunya n'estava ben bé 
d'adormida. No s'adonava de lo que era, olvidantse 
de lo que havia sigut, y ni somiant tant sols lo que po- 
dria ser. Però al fí se li desvetllà aquell instint de con- 
servació del que diu Ihering, que converteix a tot sér 
viu en guardià y protector de sí meteix; y reprenent la 
vida, s'ha anat redressant fins a aixecarse majestuosa, 
afirmant la totalitat de son ser, convensuda de sa per- 
sonalitat. 

Y aixís ha anat apareixent Catalunya ab expressions 
pròpies, ben seves, d'un pensament ben seu; portant 

i 

al art universal en totes les seves manifestacions, son 
concepte y ses modalitats; refent una llengua, creant 
una literatura, intentant una música d'horitzons vas- 
tíssims, aixecant monuments, fent art català en totes 
les formes. 

Y girant la vista enrera, ha volgut saber lo que 
havia estat: y ab les indicacions més segures de la 
Historia, ha pogut investigar millor lo que encara era y 
li amagaven jprejudicis y malesvolenses. Allavores s'ha 
adonat de que havia tingut y tenia encara conceptes 
propis de. lo més essencial de la vida; que ellameteixa 
se l'havia regulada y governada; que podia y devia 
seguir fentho. 

Y les lluités per la meteixa existència material, ab 
aquesta represa de la conciencia catalana han perdut 
molt de son prosaisme y aparent accidentalitat pera 
anarse elevant a manifestacions de la integritat de la 
vida de Catalunya ; y d'un convenciment a un altre, 
completantse la conciencia de la seva personalitat, afir- 
mada en tots els ordres, ha acabat per dirse que anava 
errada al tenirse a si meteixa no més com una entitat 
històrica. Y com es llògich, ab la conciencia de son 
ser actual no ha trigat a deduir de sa pròpia exis- 
tència, conseqüències trascendentalíssimes, donant 
lloch a una sèrie d' enèrgiques aspiracions. 

Però mentres seguia aquest procés, no ha pogut, 
deixar d'adonarse Catalunya de que altres pobles re- 
tornaven com ella de son somni, mentres no'n manca- 
ven de ben desperts. que reclamaven ben fort lo que 
ella meteixa ab prou feynes s'atrevia a demanar. Y al 
meteix temps, mentres covava encara un dubte es- 
trany de si son neguit era una deixa del passat o una 
ànsia de la vida misteriosa del pervindre, s'ha adonat de 

que pobles tot just nascuts però plens desava, febrosos 
de la empenta generosa de la vida nova, afirmen sa 
personalitat per les rahons meteixes que ella té pera 
afirmar la seva, y reclamen com ella un lloch en les 
lluites constants per la civilisació y la llibertat. 

Al adonarsen ha comprès Catalunya que son ins- 
tint, manifestació llògica com tots, de necessitats de 
la' vida, obeía a alguna lley íntima molt temps ólvida- 
da, reguladora de la existència y del progrés dels po- 
bles; que al donarse compte de lo que era y treuren 
tantes conseqüències notables en sos drets y en ses as- 
piracions, tenia rahons fonamentals pera ferho, que no 
per no tenirles conegudes, deixaven d'influir l'inte- 
gralitat del seu moviment. 

Però al buscar la rahó del seu propi sentiment, la 
esplicacjó del perquè de les afirmacions que'l propi 
estudi com instintivament li portava, ha tingut de triar 
entre les moltes que se li oferien. Y allavores ha com- 
près que en principis fonamentals que de la meteixa 
manera esplicaven sos sentiments y ses aspiracions 
que'ls que sentien y expresaven altres pobles, tenia de 
trobar aquella esplicació íntima. La rahó de ser de la 
pròpia vida y del instint de conservació y desenrotllo 
se li ha aparegut com a fonament capdal de la doctrina 
que li esplicava el perquè dè ses pròpies volicions. 

£1 paixement y'l renaixement dels pobles son fenò- 
mens socials massa grans pera poder ser esplicats 
per doctrines purament polítiques, excessivament 
preocupades de la organisació d'institucions y de la 
perfectibilitat de lleys més o menys racionalment con- 
cebudes. Pera esplicarlos y fonamentarlos, cal anar a 
l'arrel dels sentiments nacionals, a lo substancial de la 
vida, no perdentse en les branques espesses de detalls 

d'organisacions immensament variades y forsosament 
variables. 

Però al fons del problema si'que es necessari anarhi. 
Sense una concepció clara del esplèndit perquè de 
tan trascen dentals sentiments, se correria'l risch d J un 
entortolligament de solucions y manifestacions vingu- 
des de camps ben oposats, que en certs moments, em- 
però, se troben y's confonen; y ab aquest entortolli- 
gament y confusió poden aparèixer unes meteixes 
peticions, que, fundades en motius diferents, en- 
clouen no obstant conseqüències distintes. 

Això obliga més a estudiar aquets diferents fona- 
ments, entrant en el fons del problema de la recons- 
titució dels pobles. 

CAPÍTOL PRIMfeR 

CONCEPTES FONAMENTALS 

I 

La realitat contra la ficció. — EU moviments regionalistes representen la 
lluita de les societats naturals contra les organisacions artificioses. — La 
seva justificació per la ciència. 

« # 

El moviment regionalista té per fonament primer 
una reacció de la realitat contra la ficció, de la vida 
natural contra les organisacions artificioses que la 
oprimeixen. 

Un més exacte y més fons sentit de la vida ha donat 
als pobles una major consciència de sí meteixos, y ab 
ella un convenciment més fort de sos drets. Les noves 
doctrines han confirmat la llegitimitat de sentiments 
conservats per la tradició, però que falses filosofies 
tendien a destruhir; els conceptes nous dels organis- 
mes socials y de les Ueys de la seva formació y evolu- 
cions han portat com a conseqüència ineludible'ls es- 
tudis dels elements naturals de les societats actuals y 
la seva comparació ab les seves organisacions polí- 
tiques. 

La no conformitat d'aquestes ab la manera de ser 
d'aquelles, ha fet nàixer els moviments regionalistes, 



Digitized by Google 



- 6 - 

que ab uns o altres noms han aparegut per tot arreu' 
plantejant una sèrie de problemes que, junt ab els 
obrers, han comprès durantja segona meitat del passat 
segle y segueixen comprenent ara tota la transforma- 
ció política-social de tot el món. 

No es pas que en tots temps els sentiments nacionals, 
vius de la meteixa manera a les petites com a les grans 
nacions, no hagin procurat constantment resistir tota 
mena d'invasions estranyes; mes aquestes lluites, que 
sempre han existit y sempre existiràn, dels dèbils con- 
tra'ls forts en resistència als abusos d'aquets, han si- 
gut sempre més pròpiament lluites de sentiment que 
de rahó. L'amor a la pàtria, induint als dèbils a de- * 
fensarse contra les invasions dels poderosos, ha donat 
lloch constantment a heroiques campanyes; però ha 
sigut necessària una nova noció dels problemes pólí- 
tich-socials pera demostrar que aquestes lluites engen- 
drades pel sagrat amor a la pàtria no constituïen 
senzillament protestes, ara pràctiques, ara platòniques, 
dels abusos dels forts, sinó que eren llissons eloqüents 
qual comprensió devia conduir al descobriment de 
les bases veritables en que dèu sentarse'l govern dels 
pobles civilisats. 

La ciència moderna ha acabat ab les falses concep- 
cions del Estat y de la societat que han informat tants 
sistemes polítichs y que encara constitueixen la base 
tàcita de molts d'ells. En la esfera científica, avuy ja 
no es possible considerar les diferentes societats com 
entitats artificials, producte lliure y capritxós de la 
voluntat dels homes. Tota societat es un organisme 
natural, que responent a les necessitats de la vida del 
home, ha aparegut y s'ha desenrotllat de conformitat 
a certes lleys fixes, mes en manifestacions d'una va- . 

rietat infinita y ab caràcters propis inherents a sa me- 
teixa naturalesa. La família, la ciutat; la nació, la,me- 
teixa humanitat apareixen avuy estudiades per les 
ciències sociològiques com entitats naturals, com ve- 
ritables organismes, com sers coleçtius ab vida pròpia 
y que, per -conseqüència, no sols se han de regir, 
sino que's f regeixen,, vdlguintho o no'ls homes, per 
les Ueys de sa pròpia existència. 

Les idees d'artifici han hagut de cedir el pas a la 
comprensió de la vida tal com es. Els sistemes fun- 
dats en concepcions apriorístiques de les societats hu- 
manes, y que pretenen organisarles o regularies de 
conformitat ab tes meteixes y* prescindint de ses pecu- 
liars condicions de vida, han desaparegut o desaparei- 
xen paulatinament, oferint major o menor resistència 
segons lo que havien tingut en compte aquestes me- 
teixes condicions de la vida. En tots els ordres, la na- 
turalesa vens a l'artifici; l'ésttfdi dels fets s'adopta com 
camí més segur pera arrivar ala veritat, que no les en- 
lluernadores propagandes de principis més o irfenys 
elevats; la ciència sembla que s'anima ab son major 
contacte ab la vida social; al descobrir la vida arreu 
aumenta son vigor en benefici més directe de la civili- 
sació universal y del progrés de tots el pobles. 

En tots temps han sentit aquets com una necessi- 
tat de sa existència, la del respecte als elements de sa 
pròpia vida. Els pobles no han deixat may de com- 
prendre que la seva subjugació per altres més pode- 
rosos importava sa mort inevitable en un espay de 
temps més o menys proper; y sols per l'instint de 
conservació, tan veritable en les colectivitats ab 
ànima com en els individuus, desde que existeixen 
societats humanes, han lluitat totes per sa pròpia 

vida, comprenent que la felicitat y el progrés dels 
homes exigeix pera la seva realisació el respecte de la 
existència de les societats naturals en que han nascut y 
s'han desenrotllat, puig sols en elles poden trobarhi 
les condicions necessàries pera son propi fi. 

L'amor a*la pàtria no es pas un sentiment d'avuy; 
en tota societat política apareix com hermosíssima 
expressió en l'individuu del instint de conservació 
de la colectivitat. En la familia primitiva, en la tribu, 
en la ciutat, en les petites nacions de la Etat-Mitja, 
com en les immenses nacions d'avuy, ha existit y exis- 
teix l'amor a la pàtria sense necessitat de que la 
ciència sociològica vingués a descobrir la seva llegi- 
timitat y conveniència; mes com sigui que en el curs 
de la historia s'hagin trobat en pugna en tantes oca- 
sions els patriotismes dels diferents pobles, y que des- 
de temps no llunyans s'hagi pretengut combatre en nom 
d'ideals en apariencia més enlayrats, els respectius 
sentiments nacionals de molts d'ells, sostenintse que 
són una rèmora pera la obra capital del progrés humà, 
la ciència moderna, ab el resultat de ses investiga- 
cions, ha vingut a confirmar la llegitimitat dels esfor- 
sos fets per totes les nacions vives pera'l reconeixe- 
ment de sa pròpia existència, y ha sentat les bases 
fonamentals a que dèu ajustarse la vida política pera 
que'l lliure desenrotllament de tota societat nacional 
ab elements propis d'existencia, lluny de destorbaria, 
colabori activament a la civilisació universal. 

Cal reconèixer que en aquesta afirmació de sos drets 
per part de les nacionalitats que'ls tenen desconeguts, 
l'instint nacional, per lo que he ditfàpoch, precedeix 
a la reflexió científica. No sols ho demostra tota la 
sèrie interminable y gloriosa de les guerres sostingu- 

des per tots els pobles pera la conservació de la seva 
independència, sinó quehoacusalameteixa aparició de 
les aspiracions regionalistes en nostres temps. Instin- 
tivament s'ha proclamat per tot arreu el dret a la vida 
de tota societat política distinta y viva; y si bé es 
cert que les noves tendències de la ciència han con- 
tribuit no pas poch a despertar sentiments adormits o~ 
amagats, de totes maneres ha sigut sempre el patrio- 
tisme la seva primera expressió, anterior en els més al 
convenciment racional de la eficàcia de les noves aspi- 
racions. 

Siga com siga, la Europa's troba avuy en vigílies 
d'una reconstitució total de les seves societats polí- 
tiques, a conseqüència de les aspiracions, cada dia més 
clarament definides, de les societats naturals o nacions 
que hi existeixen, y que no troben ajustada com hau- 
ria de ser, a sa pròpia existència, la organisació dels 
Estats actualment constituïts. El regionalisme creix 
cada dia; a mida que avensa se defineix segons 
les necessitats de cada país; la ciència y l'art s'han 
trobat d'acort pera fomentar son desenrotllo: a cada 
nació, prenen part en el maravellós moviment tots sos 
elements de vida, sobressortinthi els que representen 
la vida intelectual; sols falta guanyar, en la major part 
dels paísos, als homes d'Estat, y si ja ho han fet al- 
guns, no podràn trigar en reconèixer tots que han de 
treure molt major profit de la satisfacció pacífica d'as- 
piracions tan llegítimes, que no pas de resistències, in- 
útils en definitiva, que al ocasionar inevitables desgas- 
tos de les forses contraposades, no poden pas deixar 
de ser grans obstacles a la obra incessant de la civi- 
lisació. 

Què's pot entendre pel mot regionalisme. — Justificació dej seu us. — 
Federalisme a qtie's refereix el present llibre. — Explicacions important» 
'pera evitar contusions sobre'l significat d'abdúes paraules. 



Certament que'l nom de regionalisme no' es pas mas- 
. sa científich pera expressar la doctrina política que al ' 
usarlo vol significarse. 

Cal tenir en compte, no obstant, que'l pünt d'Es- 
panya ahont s'han precisat més les aspiracions regio- 
nalistes y s'hi ha tractat de determinar més científica- 
» ment els seus fonaments, ha sigut Catalunya; y a 
Catalunya no's coneixen pas en general ab aquell nonj, 
sinó que ab el de Catalanisme s'entén» tot el conjunt 
d'aspiracions polítiques y socials fundades en la exis- 
tència de la colectivitat càtalarta. Si ara s'usa més la 
paraula regionalisme a Catalunya es, ja pera denomi- 
nar la doctrina política, ab cert caràcter general, com • 
jo meteix l'adopto en aquet llibre, ja pera ajustarse 
millor a determinades propagandes, com a contestació 
a certes acusacions d'exclusivisme dirigides injustament 
però massa sovint contra'l Catalanisme, y respecte de 
les quals ha convingut reaccionar. 

Per lo meteix que aquets moviments han apare- 
gut gairebé per tot arreu més com a sentiments que 
com a producte de predicacions científiques, no han tin- 
gut de moment un nom científich colectiu. El senti- 
ment els hi ha donat la vida y'l nom; la ciència no ha 
fèt més que donar explicacions racionals de la seva . 
llegitimitat. Ha succeit en això, y està succeint encara, 
lo que en tots els grans moviments socials. 

Per això a cada país se presenta el moviment baix 
un diferent aspecte y generalment ab diferents noms. 
Però, bé o malament, ab el nom de regionalisme trac- 
to de compèndrehi tant les aspiracions nacionalistes 
dels irlandesos, els txechs, els polachs, els finlandesos, 
els pobles balkànichs, els americans, etc, com les 
reclamacions dels flamenchs de Bèlgica, com el regio- 
nalisme dels gallegos y els asturians, com el fueripme^ 
avuy bizcaitarrisme dels baschs, com. el nostre catala- 
nisme \ com Yamericanisme dels yankées. Dintre de la 
meva concepció* de la doctrina, fins l'imperialisme in- 
glès y* les tendències federalistes a constituirlo ab la 
base del reconeixement de les entitats naturals (Ingla- 
terra, Escòcia, Irlanda, País de Gales y totes les colo-' 
.niés) no són més que manifestacions del meteix regio- 
nalisme, venint explicades per la meteixa teoria. 
• Es clar que donanthi un sentit tant ample, la parau- 
. , la regionalisme sembla esquifida. Jíl mot regió té un 
sentit massa vagarós; tant pot dirse que Europa és'una 
regió del món com que la Gran Bretanya és una regió 
d'Europa, com que'l Lancashire és una regió de la 
Gran Bretanya. 

Per altra part, un terme quasi de tecnicisme geogrà- . 
fich no és propi pera la denominació d'una doctrina 
política. 

Segurament el nom de nacionalisme fóra bastant 
més just; però com sigui que a Fransa y a altres paí- 
sos s'ha entès per nacionalisme, doctrines forsa dife- 
rents, y a Espanya s'ha considerat punible aquet cali- 
ficatiu, impedintse son ús moltes végades en les pro- 
pagandes polítiques, avesant a la gent a conèixer ses 
aspiracions ab el nom de regionalistes, únich admès, 
ademés, en moltes comarques, potser és millor donar 
ja per acceptat aquet nom. 

S'ha de tenir en compte per altra part, que jo no 
vinch a inventar una teoria, ni per conseqüència a 
proposarli denominacions. Sent principalment compa- 
ratiu el meu treball, haig de pendre cada terme de 
comparació ab el nom ab que és generalment conegut, 
sobre tot a Espanya. 

Els inconvenients que té lo poch comprensiu que es 
el nom de regionalisme per sí sol, potser puguin que- 
dar salvats ab aquestes advertències y ab la explicació 
enlairada y tan expansiva com sigui possible de la 
doctrina a la que tindré molt gust en que's dongui un 
nom més exacte, (sigui el que sigui), y seU proclami 
com a bo. (i) 

ta 

* 
* * 

| ta 

Importa aixís meteix aclarir el sentit en que uso la 
paraula federalisme. Es clar que, com succeirà ab la 
de regionalisme, el concepte complert de lo que jo 
entench per aquesta paraula no podrà aparèixer d'una 

• v- 

(l) En un article publicat en el mes de Maig de 1897 sóbre el Cata- 
lanisme en la Revista de Madrid La administración, deya jo a propòsit 
d'aquesta qüestió de noms. 

— > En realitat el nom de regionalisme, tant en us, no es pas el més 

> apropiat. Tractantse d'un moviment pera un fi polítich, sé l'hauria de 
* distingir, ab una paraula que ho signifiqués, lo qual no's consegueix ab 

> la que, derivada de la regió, pot pendres en accepcion» diverses y sols 

> imperfectament pot expressar una doctrina que's funda en la existència 

> natural de les nacions y's dirigeix al reconeixement legal dels drets in- 
» herents a n'aquesta existència. Mes, com diu un escriptor inglès, el nom 

> de les coses, no es més que smoke and noise, fum y fressa ; lo que im- 

> porta es son clar concepte; y ja que a Espanya, y fins podria dirse a 
» tots el paisos llatins, s'ha acceptat generalment el nom de regionalisme, 

> per espantar a no pochs el de nacionalisme, mes comunament empleat 

> en els paíssos del Nort y del Centre d'Europa, no s'ha de rebutjar Tus 

> del primer, després d'haver fet constar la seva impropietat. > 

Y ja que cito aquest article, aprofito la ocasió pera fer constar que 
part del present capítol n'es reproducció. 

manera prou clara fins a les explicacions extenses que 
en el transcurs d'aquet llibre tinch de donar de les 
respectives doctrines; però, ab tot, me considero obli- 
gat desde aquet comensament, a dir quelcom sobre'l 
federalisme a que tracto de referirme. 

Federalisme, en realitat, es el règim de convivència 
d'organismes polítichs lligats en unions permanents 
sens pèrdua de les respectives personalitats. Provenint 
la paraula federalisme de la fcedus^fcederis^ aliansa ó 
lliga, representa una institució diferenta de les simples 
alianses, que suposen unions transitòries, acorts acci- 
dentals. La federació enclou una unió permanent din- 
tre, com se suposa, de la relativitat d'aquesta paraula 
en l'ordre de les coses humanes, essencialment varia- 
bles: però una unió permanent, que no suposa confu- 
sió ab la consegüent anulació dels components, sinó 
la conservació de la personalitat de les entitats federa- 
« des, ab més o menys limitacions segons el grau de fe- 
deralisme. Aquet, en efecte, pot portar, segons els 
casos, a la Confederació d'Estats o a la constitució 
d'un Estat federal, usant el tecnicisme de dret públich 
que avuy generalment s'adopta al tractar aquestes in- 
teressants matèries. 

D'ensà que les societats humanes tenen vida prò- 
piament política, pot dirse que de federalisme en una 
o altra forma n'ha existit sempre. Es instintiu pera'Is 
organismes polítichs l'apoyarse'ls uns en els altres; la 
necessitat creà l'instint y fomentà son desenrotllo. En 
tot temps han viscut en perpètua lluita les societats 
humanes: hi viuen avuy en que han arrivat a un grau 
notable de progrés; no podían deixar de víurehi les 
primeres societats que podem considerar com embrio- 
nàries de les societats polítiques de que'ns han arrivat 

noticies històriques. Però aquet meteix estat de llui- 
tes perpètues tenia de conduhirles adjuntar els esfor- 
sos d'algunes pera combatre millor als enemichs co- 
muns. 

Sens dubte ja en les agrupacions primitives,-fami- 
lies, tribus, clans, -les alianses sovintejaren; de les 
simples alianses a les federacions més o menys rudi- 
mentàries no's podia trigar a passarhi. 

Com se vulga que sigui, la Etat Antiga conegué ja 
Federacions complertes. La Lliga Akaia o Aquea és 
considerada per un tractadista dels Governs federals 
tant eminent com Mr. Freeman, com una de les quatre 
més famoses Federacions que han existit, arrivant a 
dir d'ella que, junt ab la dels Estats-Units desde la 
adopció de la Constitució actual, han sigut realment 
«el més perfecte desenrotllo del principi federal que'l 
món ha vist may». 

Y ademés de la Lliga Akaia, la Grècia antiga en 
conegué d'altres de tipo més o menys perfecte; hi ha- 
gueren moltes més federacions, desde la Lliga focense 
a la Beotia, la d'Arcadia, la Likia, etc. 

Y, encara que probablement menys complertes, no 
deixà de conèixer federacions notables la Itàlia antiga, 
tant poderosament influida en tots els ordres per la 
Grècia. Desde'l primer temps de la historia d'Italia 
s'hi noten clares indicacions de Lligues entre'ls Etruchs, 
Samnites, Volsks y altres, donant molts per suposat 
que les Trenta Ciutats del Latium estaven unides per 
un lligam que s'assemblava molt a un Gobern federal. 

En la Etat mitja, ademés de la Confederació dels 
Cantons Suissos, (segona .federació tipo de Freeman) 
y de les confederacions germàniques, se'n conegueren 
d'altres, per més que'l predomini del feudalisme pri- 

mer, y després del poder monàrquich, els en hi tregués 
a algunes les apariencies, poguentse confondre'l 
Poder federal ab el Poder personal del Rey obrant so- 
bre diferents Estats. Ab tot, alguns paísos, com el 
Reyalme d'Aragó meteix, venien a estar constituïts fe- 
derativament d'una manera més o menys complerta, 
puix Aragó, Valencià y Catalunya tenien Corts prò- 
pies, lo que enclou la conservació de sa personalitat, y 
vivien tots tres paísos baix él règim d'una unió per- 
manent, que en tant no era purament personal, que 
may se separaren, com succeí als altres paísos de la 
pròpia Corona (la meteixa Mallorca, per exemple). 

Y no cal dir ja que les Federacions històriques han 
arrivat fins als temps moderns. Sense comptar la Re- 
pública federal helvètica, que ve del sigle XIII y 
subsisteix ab ses liheacions fonamentals, y la Confede- 
ració germànica, que, després de constants modifica- 
cions de. verdadera trascendencia, ens apareix avuy en 
la forma d'un Imperi federal, la Etat Moderna ha co- 
negut la Unió de les Set Províncies dels Paísos Baixos, 
formada durant la' seva guerra de la Independència 
contra Espanya, a fins del sigle XVI, y no desapare- 
guda fins a derrers del sigle XVIII, y la notabilíssima 
Federació dels Estats-Units d'Amèrica, també forma- 
da al calor d'una guerra d'Independència, consti tuida 
definitivament en 1778, y ben forta y floreixent encara. 
Y ademés d'aquestas (tercera y quarta Federacions tipo, 
.de Freeman) els. temps moderns han conegut y veyem 
avuy, moltes y moltes Federacions, en immensa varie- 
tat de matisos: tantes Federacions que quasi pot dirse 
que la forma federal és la mésgeneralisada en la cons- 
titució dels pobles moderns (1). 

(1) Potser no estarà de més advertir, emperò, pera que no tingui 

Ara bé: fora certament interessantíssim un treball 
de comparació entre'l regionalisme, o sigui la doctri- 
na del Gobern dels paísos naturals per !ï meteixos, 
ab el federalisme històrich, que posaria de relleu la 
manera com s'ha anat manifestant aquell a través dels 
temps, ja que les Lligues, Confederacions, etc, han 
vingut a ser unions d'entitats polítiques naturals, ex- 
pontaniament organisades. En la historia del federa- 
lisme dels pobles s'hi podrien anar apreciant les seves 
evolucions, corresponent lo estret del Has federal a la 
major o menor unitat o diversitat nacional de les enti- 
tats que porta lligades, com ho demostra la historia 
de les Confederacions suissa y americana, que han 
anat concentrantse al afermarse a Suissa y a Amèrica 
la unitat nacional... 

Però aquest estudi que, com dich, podria ser en efec- 
te forsa interessant, no és el d'aquet treball. En aquet 
queda complertament de banda el federalisme històrich , 
entenent per tal les manifestacions federals que la his- 
toria ensenya que han existit en tots temps en diferents 
pobles. Aquet federalisme, en cert sentit, més aviat 
queda comprès dintre del regionalisme meteix; el seu 
desenrotllo és sovint justificació pràctica de les doc- 
trines regionalistes, que no per no ser formalisades 
han deixat de ser viscudes sempre pels pobles que 
■han disfrutat de llibertat. 

El federalisme a que aquest estudi se refereix, no té 

res que veure ab el federalisme històrich, sino per ha- 

verne pres el nom. El federalisme que comparo ab el 

regionalisme es el conegut a Espanya per haver donat 

doctrina a una agrupació política, importantíssima a 

» 

aques'a manifestació més alcans que'l que realment li correspon, que pro- 
bablement succeí lo mateix ab els antichs. 

son temps, y avuy encara forsa considerable: el fede- 
ralisme no històrich, sinó purament filosòfich; el fede- 
ralisme que quasi podríam dir d'en Pí y Margall, per 
haverne sigut ell èl gran expositor y propagandista 
a Espanya. 

En el curs d'aquet treball hi aniré exposant lo que , 
es aquet federalisme purament racionalista, no desen- 
rotllat com manifestació de la activitat política dels 
diferents pobles, sinó concebut com un sistema com- 
plert d'organisació política, derivat de determinats 
principis, y may realisat en lo essencial de sos fona- 
ments filosòfichs. Ell es complertament diferent en lo 
fonamental del federalisme històrich, ab el qual cien- 
tíficament no's pot confondre, per més que en la seva 
exposició molt sovint s'hagin aportat arguments en son 
favor, fundats en exemples històrichs de federacions. 

Succeeix en això quelcom de lo que succeí quan 
la Revolució francesa y la instauració d'institucions 
republicanes. També allavors se citaven exemples de 
la historia antiga y's deya que's tractava de pendre 
per models les Repúbliques gregues y la romana. Ni 
en els seus fonaments, ni en la seva manera d'existir 
s'assemblaven de res les Repúbliques històriques a les 
institucions republicanes concebudes y desenrotllades 
al calor dels principis de la Revolució. Una cosa per 
l'istil passa ab les organisacions federals, ab majors 
diferencies fonamentals encara, per no haver passat 
del terreny purament doctrinal les del federalisme 
<Lue'n direm filosòfich, en oposició al històricament 
conegut. 

El Federalisme, com doctrina complerta. — El Regionalisme ha nascut del 
sentiment expontani dels pobles — Aquell apareix com producte d'un 
determinat sistema polit ich-filosòfich. — La ciència, en cambi, no crea el 
regionalisme: no fa més que explicarlo y justificarlo. 



Fàcilment confosos el regionalisme y el federalisme, 
per ser semblants devegades algunes de les aspira- 
cions d'un y altre en quant se refereix a la organisa- 
ció dels Estats, ofereixen, no obstant, fins considerats 
d'una manera general, caràcters complertament dis- 
tints. 

Fundades en determinats principis capitals, les idees 
del federalisme sinalagmàtich no podien ser presen- 
tades aisladament, sinó constituint tota una doctrina, 
queabrassa un conjunt llògich y detallat d'idees polí- 
tiques, y que, lluny de reduirse a sentar les bases pera 
la organisació dels Estats, senta principis inflexibles 
y immutables sobre tot el règim polítich, desde'ls drets 
individuals y l'origen de la sobirania, fins a la consti- 
tució y facultats de tots y cada un dels poders y orga- 
nismes que han d'existir en una nació determinada; 
tot ab les apariencies d'una rigidesa matemàtica que 
és a la vegada el seu major atractiu y la millor demos- 
tració del seu erro. 

El regionalisme, en cambi, no és res d'això. No té 
cap pretensió a fórmar tot un sistema polítich com- 
plert, absolut, pera tots els temps y tots els pobles, ab 
que resoldre tots els problemes que poden presentar- 
se al tractar de la governació dels Estats. No més se • 



preocupa d'un dels aspectes del dret polítich, y no 
aspira, ni molt menys, a sentar principis immutables 
pera tots els altres. Fonamentat en la lley de la varie- 
tat, en el principi del respecte al desenrotllo expontani 
de totes les iniciatives, se guarda molt bé d'intentar 
un sistema polítich complert, universal, per més que, 
com no pot menys de succeir, els seus principis fona- 
mentals, per ser realment certs, puguin ser d'univer- 
sal aplicació. 

£1 regionalisme, per altra part, no ha nascut pas 
d'un principi polítich, o— - dit millor y d'una manera més 
general, — d'un principi filosòfich, profondament estu- 
diat per un pensador y un polítich y del que aquet 
hagi tractat de deduirne aquestes o aquelles conse- 
qüències, fins a constituir tota una doctrina: el regio- 
nalisme, o lo que aquí entench per tal, en conformitat 
a lo que tinch exposat, ha aparegut més com un pro- 
ducte del sentiment expontani dels pobles que s'han 
trobat convensuts de sa pròpia vitalitat, que no pas 
com el resultat d'una elucubració científica. 

Ab el temps s'han pogut estudiar a la llum de la ' 
ciència, els principis que han servit de base y natural 
fonament a les reivindicacions polítiques de diferents 
pobles; el seu anàlisis, la depuració de moltes idees 
polítiques, l' examen científich de nous principis, han 
pogut conduir a una esplicació realment científica (din- 
tre de lo que hi pot intervenir la ciència en quant se re- 
fereix a la sobirania dels Estats), del etern desitj dels 
pobles de conseguir una forma de govern que, en lloch 
de coibir, faciliti el desenrotllo de les seves aptituts y la 
lliure expansió de les seves iniciatives; però el regio- 
nalisme en sí, l'aspiració dels pobles a la seva autono- 
mia, al respecte a sa pròpia vida, no ha nascut de cap 

sistema, ni de cap principi científich: no l'ha engen- 
drat cap d'aquets, sinó'l sentiment viu, intèns, pode- 
rós, més fort encara, potser, en els pobles oprimits 
que en els pobles lliures; sentiment que enalteix tant 
al individuu, y que constitueix la més hermosa y la 
més vital de les manifestacions de l'ànima dels pobles: 
el sentiment de la pàtria. 

No han derivat del principi polítich del pacte, sen- 
tat segons el federalisme sinalagmàtich per exigències 
de la raó, els sentiments dels nobles fills de la desgra- 
ciada Polònia, al lluitar durant tants anys per la inde- 
pendència d'aquesta y al prosseguir encara incansa- 
bles sos esforsos pera obtenir dè cada un dels tres 
Estats imperials que se la varen repartir un major o 
menor grau d'autonomia pera les comarques de cada 
un d'ells que encara segueixen essent y anomenantse 
polaques; no ha sigut en nom purament d'una teoria 
política més o menys deduida de principis filosòfichs, 
que ha reclamat Irlanda son self government^ per més 
que aviat busqués y trobés una explicació científica a 
les seves aspiracions nacionalistes; no fou una idea 
política, erç el sentit en que dèu considerarse tal el fe- 
deralisme sinalagmàtich, lo que feu lluitar y vèncer 
als patriotes del Regne de Sant Esteve, lo que fa llui- 
tar avuy als bohemis, als pobles balkànichs y tants 
altres que sospiren per sos drets polítichs: no ha 
sigut, referintnos per últim a Espanya, la idea filosò- 
fica del pacte, la que ha donat lloch a n'aquest actual 
y prodigiós moviment a favor de la reconstitució po- 
lítica del Estat espanyol, baix la base del respecte a 
les varietats naturals y històriques y que ha donat nai- 
xement y forsa al catalanisme, al furisme, al regiona- 
lisme de Galicia, de Navarra y de tantes altres comar- 

ques que simpatisen ja ab les noves idees. El senti- 
ment de pàtria — no hi ha pera que negarho — es el 
que ha informat principalment totes aquestes manifes- 
tacions. 

Els naturals de cada un dels diferents paísos esmen- 
tats y de tants altres que's troben o s'han trobat en 
condicions anàlogues, s'han adonat de la vitalitat 
d'aquets paísos com a nacions: han sentit en sos pits, 
ab tota l'ardencia, l'amor a ses respectives pàtries: 
s'han sentit forsosament ferits en son patriotisme, ai 
veure ultratjats els drets d'aquestes, per la supremacia 
de governs y pobles dominadors; y en sa conseqüèn- 
cia, ab la forsa del patriotisme ferit, han comensat a 
reivindicar els drets esmentats y a demanar, cada país 
a la seva manera, el reconeixement de la seva perso- 
nalitat política y del dret de cada poble a governarse 
per sí meteix. 

En cada lluita regionalista l'esmentat sentiment de 
pàtria ha influit de diferenta manera o ha tingut una im- 
portància proporcional distinta: en totes, no obstant, ha 
sigut el principal motor dels pobles. Alguns daquets, 
més reflexius, més ilustrats, tal vegada per trobarse en 
condicions diferentes de la immensa majoria de sos 
companys d'infortuni, hauràn pogut revestir aviat ab 
' les apariencies d'una idea científica, son entusiasme 
patriòtich; hauràn pogut aliar el sentiment ab la raó, 
per medi de la investigació feta pels més eminents dels 
seus homes, sobre'ls motius de ses aspiracions y del 
fonament y justicia de les seves reivindicacions, aixís 
com de la necessitat d'accedirhi pera conseguir el per- 
feccionament del sistema polítich vigent ; mes en 
aquets paísos y tot, el moviment regionalista, dirigit 
per inteligencies poderoses y ilustrades que han com- 

pres son doble caràcter, ha tingut constantment com 
un de sos principals auxiliars, l'amor viu y intens a la 
pàtria. 

El senyor Pi y Margall, en son llibre Las Nacional^ 
dades y hont explica tot son sistema federal pactista, 
aplicant les ensenyanses de la historia y les que no 
pot menys de proporcionar la actual situació de molts 
dels Estats d'Europa, confon molt sovint els fona- 
ments de la seva teoria, ab lo que's dedueix de les 
aspiracions de molts pobles, units per forsa a altres y 
que pugnen, ja pera desempellegarsen, ja pera reca- 
bar dels pobles dominadors certa autonomia política: 
però en la confusió lamentable en que incorre, no s'ha 
adonat de que cap d'aquets pobles té semblants aspi- 
racions en virtut del convenciment de la veritat dels 
principis científichs que ell proclama, sinó en virtut 
del íntim sentiment que'ls anima y que'ls hi diu, sense 
necessitat de elucubració científica de cap mena, que, 1 
si no oficial, naturalment viuen y que, ja que viuen, 
tenen dret al reconeixement de la seva existència y a 
son lliure desenrotllo polítich. 

Y no contradiu pas aquet especial caràcter del re- 
gionalisme el fet de poder ser defensat a la llum dels 
veritables principis de la ciència política. Aquesta ex- 
plica el regionalisme y demostra la seva raó de ser; 
mes, explicat o no explicat per la ciència, existiria de 
la meteixa manera en la conciencia dels pobles. Estu- 
dièu la evolució de la idea regionalista en cada país, 
y en cap veurèu que hagi nascut sols per la forsa d'un 
principi polítich: sempre veurèu que la ciència se limi- 
ta a cooperar, y per lo general d'una manera secunda- 
ria, a la obra del sentiment popular, del amor a la 
pàtria. 

^Se pot dir tal vegada que hagi succeit altra cosa en 
totes aqueixes regions de la Península ibèrica, en que 
poch a poch s'ha anat condensant la idea de la seva 
personalitat política, que ha portat com conseqüència 
necessària, la seva aspiració a l'autonomia? ^Se po- 
dria pretendre tal vegada que es un principi polítich 
qualsevol, ab preferència al sentiment viu de la pàtria, 
el que ha donat lloch a totes aqueixes manifestacions 
catalanistes, regionalistes, furistes, que un dia o altre 
han de cambiar la manera de ser de la política espa- 
nyola? 

No es pas un convenciment racional de la perfecció 
científica, d'aquet o aquell sistema, sinó el sentiment 
poderós de la pàtria lo que ha inspirat als poetes que 
en gairebé totes les regions espanyoles que aspiren a 
la seva autonomia, han estat precursors dels que més 
tart y més raonadament, han concretat aqueixes aspi- 
racions: no ha pogut en cap d'aquestes comarques — 
ni a Galicia, ni a les províncies Baskes y Navarra, ni 
a Catalunya — guanyar tants prossèlits convensuts y 
entusiastes el concepte científich del fonament del dret 
de tots els pobles que tenen vida pròpia a governarse 
per sí meteixos, com el recort viu, eloqüentment des- 
pertat, d'antigues glòries y passades grandeses de la 
pàtria, y el de les humiliacions sofertes, que ha donat 
com natural conseqüència l'esperit de reivindicació y 
el desitj d'un renaixement de l'antiga vida política: y 
en totes elles, fins després d'haverse dogmatisat el re- 
gionalisme, el seu primer element de propaganda es 
sempre l'amor a la pàtria. 

Certament que avuy el regionalisme en les nostres 
comarques no queda pas reduit a un simple culte a la 
pàtria, y que no sols viu del sentiment, sinó també de 

la convicció racional en un règim polítich informat per 
ell; es cert que l'estudi d'aquet meteix sentiment y 
de les aspiracions gairebé instintives de diferents po- 
bles, ha donat Uoch a la formació d'un sistema relati- 
vament complert, pera'l govern dels pobles, respec- 
tant ses condicions naturals de vida: mes, aixís y tot, 
es indubtable que aquet estudi ha tingut per base 
principalíssima, la consideració d'aquet meteix patrio- 
tisme. 

Siguin les que's vulguin les diferencies y les analo- 
gies entre'l regionalisme y el federalisme sinalagmà- 
tich, es indubtable que un y altre tenen dos caràcters 
fonamentals, però diametralment distints: aquet, se 
funda en un dogma científich; aquell en un sentiment 
patri, que la ciència no crea, sinó que solament apoya. 

IV 

Distinció entre'ls conceptes de Nació y d'Estat. — La teoria de les nacio- 
nalitats. — Totes les nacions deurien conslituirse en Estats. — Els Estats 
perfectes científicament han de ser nacionals. — L'Estat, segons Novicow, 
es un conjunt d'institucions al scrvey d'una nacionalitat. — Monstruosi- 
tats sociològiques del olvit del principi dels Estats nacionals. 

Mes, aquet meteix sentiment de pàtria ha plantejat 
ben aviat el problema realment cíentífich. 

Al trobarse malament determinats pobles dintre 
de la organisació dels Estats en que viuen, n'han pro- 
testat en nom de sos sentiments patriòtichs: mes a les 
seves protestes y reclamacions se'ls hi respon sovint 
en nom d'altres sentiments també de pàtria. 

Mentres aquets sentiments en lluita ho son de pà- 
tries representades per Estats diferents, no plantejen 
més que un problema de violència, no la qüestió cien- 
tífica: però al ferse una confusió de pàtries, pretenent 
tots parlar en nom de la meteixa, se converteix la 
qüestió en una qüestió de ciència política, puix a 
n 'aquesta correspon aclarir de quina part puguin estar 
el dret y la raó. Napoleó I, conquistant Espanya, 
plantejava solzament un problema de forsa: pera ma- 
jor glòria y profit de la seva pàtria, la francesa, se po- 
sava en lluita ab els espanyols, que, a son torn, de- 
fensaven la pàtria seva. Però Espanya, pretenent la 
conservació d'un règim unitari en nom del patriotisme 
espanyol, per tenir per iguals a tots els espanyols, po- 
santse en lluita per exemple ab els catalans que dema- 
nen un règim federal, en nom del sentiment de la 

pàtria catalana, presuposa un verdader problema cien- 
tífich, puix per forsa en la realitat d'aquets sentiments 
ha d'haverhi una confusió que la ciència té de posar 
en clar. 

O no existeix més que una pàtria espanyola, comú 
a tots els que viuen dintre d'Espanya, o en aquesta hi 
ha diferentes pàtries. ^Quí pot determinarho això sinó 
la ciència? 

Y la ciència té realment plantejat el problema de les 
pàtries, en el de les nacionalitats, qual primer fona- 
ment dèu trobarse en la distinció entre dos conceptes 
elementals de dret públich, massa sovint desconeguts: 
els de Nació y d'Estat. 

La circunstancia d'aparèixer exteriorment l'Estat, 
més encara que com una representació de la nació, 
com la nació meteixa obrant com una entitat jurídica, 
ha fet que molts escriptors, per altra banda de clar 
talent, menyspreuessin l'estudi" dels elements consti- 
tutius de la nacionalitat, y de lo que, respecte a 
n'aquesta, és en realitat l'Estat. 

No obstant, no podia faltar qui comprengués que 
les paraules Estat y Nació, no representen la metei- 
xa idea. Els que han hagut de fer estudis especials 
d'aquesta y d'aquell, pera determinar científicament 
sos verdaders conceptes, no han pogut deixar de tro- 
bar les diferencies que existeixen entre l'una y l'altre. 

A la llum dels veritables principis científichs, aques- 
ta distinció avuy és indubtable. 

Com deya anys enrera en un treball ja esmentat 
sobre'l Catalanisme , els meteixos autors que al de- 
duir conseqüències il·lògiques dels principis que sen- 
ten, confonen el sentit de les dues idees, no deixen 
d'afirmar que Nació y Estat son dos conceptes dis- 

tints: y Krause, Mammiani, Manzini, Stuart Mill, 
Bluntschli,.Cogordan, Burgess, Funk-Brentano, Maci, 
Pierantoni, Azcàrate, Santamaría de Paredes, Posada 
y altres que seria llarch de anar enumerant, al soste- 
nir opinions més o menys acceptables de lo que son 
Nació y Estat, afirmen la necessitat de no confondre 
abdós conceptes y donen ei de la Nació en el sentit 
de ser una entitat natural y històrica, mentres que 
l'Estat és la societat en un sol dels seus aspectes, o al 
menys, segons molts d*ells, principalment en el jurí- 
dich, que ordena'l conjunt dels organismes d'aquei- 
xa societat en la llibertat del seu desenrotllament. 

- 

No és del cas un examen de les innombrables defi- 
nicions que del Estat y de la Nació s'han donat: però 
és positiu que la distinció establerta se fonamenta en 
la naturalesa de les coses. La diferencia entre lo que 
és Nació y Estat és en realitat la que inspirà la famo- 
sa teoria de les nacionalitats, que pot ser va formular 
per primer cop Mad. de Staél en 1810 en la seva obra 
De V Allentagne % quan va dir que cada Estat s'ha de 
composar d'una sola nació penetrada del sentiment de 
sa. unitat y una per la llengua, els usos y les costums 
y que en els temps presents, proclamada per eminents 
homes polítichs, ha servit de principi director en la 
política internacional y de títol de llegitimitat a ocu- 
pacions de territoris que tenien distinta sobirania. No 
obstant, avuy el principi de les nacionalitats, que, en 
lo que té de fonamental, conserva el seu valor cientí- 
fich, presenta més gran importància encara com a 
principi d'organisació interior dels Estats, que com 
a principi de dret internacional; y és en aquell sentit, 
que '1 fà valer principalment el regionalisme. 

Mes, al ferse la distinció entre la Nació y l'Estat, 

cal no incórrer en les confusions de certs autors que 
no encerten a concebir la primera sense'l segon. Pera 
alguns d'ells, que posen en contradicció ab als seus 
sistemes els principis que'ls fonamenten, una Nació 
no és tal si no disfruta de vida política independent, 
erro contra'l que protesta la ciència ab ses doctrines 
més modernes. Una nació no ho deixa de ser perquè 
el seus drets no siguin respectats; perquè, imposantse 
la forsa a la justicia, se desconegui la seva personali- 
tat política; perquè impedíntseli sa constitució en 
Estat, estigui mancada dels medis de manifestar sa 
personalitat. 

Si la Nació és la societat complerta, natural y his- 
tòrica, la seva existència no pot dependir d'un fet ac- 
cidental, com és el reconeixement del Uoch que ocupi 
entre'ls paísos lliures per medi de sa erecció en 
Estat. Grècia era Nació abans de recabar sa indepen- 
dència de Turquia, de constituirse en Reyalme y 
de ser reconeguda com Estat per Europa; Irlanda és 
Nació ab tot y lluitar encara pel reconeixement dels 
seus drets, y aixís ho sostingué en Gladstone ab el co- 
negut principi Ireland a naíion y en que 's basa'l home 
rule a que aspiren els nacionalistes irlandesos. Els 
polachs, com diuen Sorel y Funk-Brentano, constituei- 
xen una Nació encara que hagin deixat d'existir com 
a Estat. Y els que suposen que Fransa, Itàlia, Bèlgi- 
ca, Holanda, Dinamarca, son nacions perquè disfru- 
ten d'independència política, tenen poch clara la idea 
de lo que és una Nació, si creuen que deixarien 
de serho al endemà d'una guerra en la que la poten- 
cia vencedora se les anexionés. 

Lo cert en el terreny científích és que les idees 
d'Estat y de Nació se completen, puix PEstat ha de ser 

nacional al organisarse com a tal la societat pera com- 
plir sos fins, y sols serà perfecte quan son règim des- 
cansi en els elements que diversifiquen cada Nació de 
les altres. Un autor que ha exercit molta influencia 
durant Uarch temps entre* ls que conreu en la ciència 
del dret a Espanya, Krause, confirma lo que diem al 
sostenir que cada poble té dret a ser Estat: 

uTan sols el poble — diu — que posseeix caràcter 
«nacional y coneix clarament son fí històrich, encerta 
«a compendre les condicions permanents y les transi- 
tòries, però actuals, de la seva vida, y sab trobar els 
«medis llegítims y oportuns pera compliries, la forma 
«d'Estat que li convé, els poders que en representació 
«del tot deuen donarli efectivitat. Els altres pobles — 
«afegeix — obrant en dret, com societats coordinades 
«en la societat humana, deuen reconèixer y apoyar la 
«constitució lliure y política de cada poble. « Aquesta ' 
idea ha sigut acullida ab més o menys favor, no sols 
pels deixebles de Krause, sinó per diferents escriptors 
afins a la seva escola, si bé, ab manifesta contradicció, 
alguns, a Espanya, n'han deduit la necessitat del 
Estat ibèrich per la suposada existència d'una nacio- 
nalitat ibèrica dintre de la qual suposen que's troben 
Espanya y Portugal; però prescindint d'això, que en 
realitat planteja una qüestió de fet, o sigui d'aplicació 
pràctica del principi científich, ydel controvertible va- 
lor de la teoria general de Krause, no hi cab negar que 
avuy la idea dels Estats nacionals ha entrat a formar 
part del fons comú de la ciència, y que molts que la 
rebutgen en la pràctica, en teoria l'accepten. 

Inútil és dir, coneixent el criteri de la escola histò- 
rica, que coincideix ab aquella idea la afirmació de 
dita escola, de que l'Estat ha de ser nacional com el 

dret, perquè, organismes vius de la societat l'un y 
l'altre, no són més que manifestació de la nacionalitat 
de cada poble. La opinió den Savigny és, segons ses 
pròpies paraules, la de que, no solzament el dret és 
la expressió del esperit comú de la nació, sino que 
l'Estat dóna cos a la unitat nacional y dèu el seu ori- 
gen a una forsa interna de la Nació que'l produeix, 
com produeix el dret, donantli caràcter nacional. 

El cèlebre autor de dret públich, Bluntschli, que 
tant ha influit no sols en aquet ram de la ciència 
sinó en la vida política alemanya, per medi de ses 
meteixes obres científiques, suposa que lo que en 
alemany se coneix per volk y's tradueix per poble , és 
«la comunitat hereditària del esperit, dèl sentiment y 
»?de la rassa entre una massa d'homes de professions 
»y estaments diferents; comunitat que, feta abstrac- 
»dó del Has polítich, se sent unida per la cultura y 
"l'origen, especialment per la llengua y les costums 
»y és estranya a les comunitats d'altre genre.« Ve a 
donar per poble la nació. Aquesta, — segueix dient, — 
implica naturalment la comunitat d'esperit, de caràcter, 
d'idioma y de costums: quan és la resultant de molts 
pobles o de restos de pobles, la comunitat és en ella 
molt menys perfecta que en el poble meteix. Lo que 
distingeix sobre tot a la nació és la comunitat més 
complerta del dret, la participació en el govern, la 
facultat d'expressar la voluntat de tots y d'afermaria 
en actes, els òrguens constitucionals que posseheix, 
y en una paraula la personalitat pública y jurídica* 

Un autor italià, també sumament influyent, y qual 
criteri pot dirse que és el conegut ab el nom de teoria 
de les nacionalitats, l'il-lustre Mancini en son llibre 
uBella nazionalità come fundamento del diritto delle 

gentin diu que la nazionalità és una comunitat natural 
d'homes, units en una vida comú per la unitat de te- 
rritori (del país), l'origen, les costums y la llengua, 
tenint conciencia d' aquesta comunitat. 

Altres autors més moderns no expliquen tampoch de 
manera diferent lo que és la nació. M. Georges Cogor% 
dan en son llibre uLa Nationalité au point de vue des 
rapports internationaux» diu que la nació no és una 
aglomeració d'homes sotmesos al meteix ceptre per la 
sort de les armes; és una agrupació d'individuus units 
per la semblansa de gustos, de costums, d'interessos 
y de simpaties, de manera que regna entre ells una 
coessió íntima, una poderosa solidaritat que'ls ía de- 
sitjar viure sota les meteixes lleys y caminar cap als 
meteixos fins. L'identitat de rasses y la de la llengua, 
afegeix, y sobre tot, el recortd'un llarch passat comú, 
contribueixen en gran manera a crear tal unió, que 
quan existeix, confereix com un dret natural a formar 
un Estat. 

Th. Funk-Brentano y Albert Sorel, els dos il·lus- 
trats professors de la Escola lliure de ciències políti- 
ques de París, en son uPrecis du droit des gens» con- 
tribueixen també a aclarir el concepte de nació. «Es 
«necessari — diuen — no confondre la Nació y l'Estat. 
«Els polachs constitueixen encara una nació y han 
«deixat de constituir un Estat. No hi ha tal nació 
«austro-húngara: Austria-Hungría és un Estat com- 
«post de varies nacions enteres y d'un gran nombre 
«d'homes pertanyents a diferentes nacions. Fransa és 
«un Estat constituit per una sola nació." Després 
d'aquestes paraules, y d'aduir aquets exemples, que 
(deixant apart la possibilitat de discutir l'últim) tant 
faciliten la comprensió de lo que és una nació y la 

seva distinció del Estat, segueixen estudiant la forma- 
ció de les nacions, per la reunió d'homes que parlen 
un meteix idioma, y tenen les meteixes creencies y 
afeccions y idees comuns, dient que'l caràcter nacio- 
nal se confon ab els elements meteixos de les civilisa- 
cions primitives. uAl meteix temps — diuen — que la 
»civilisació's desenrotlla, y que les relacions dels ho- 
«mes sextenen, els pobles se barregen, les llengües 
«se modifiquen, les creencies cambíen, la vida social 
»se complica: el caràcter nacional persisteix no obs- 
«tant, però no és tan senzill, y's manifesta per usos, 
«per costums y per tradicions històriques comuns a 
«tota una aglomeració d'homes. « 

* * 

La idea avuy més generalisada sobre la naturalesa 
del Estat, el concebeix com a conjunt d'organismes en 
que'l Poder se manifesta y obra pera dirigir y aplicar 
les forses de la societat a la realisació del seu fí gene- 
ral y històrich. Essent aixís, tals organismes deuen ser 
nacionals, ja que sols d'aquesta manera poden aplicar- 
se fàcil y naturalment dites forses a n'aquell fí: de lo 
contrari, serien forses estranyes que s'haurien d'apli- 
car ai fí propi d'una societat diferenta per sos ele- 
ments constitutius. Per això diu un autor modern, 
actualment forsa llegit, Novicow, que l'Estat és un 
conjunt d'institucions al servey d'una nacionalitat, 
afegint que, baix el punt de vista de la sociologia, 
un Estat compost de varies nacionalitats és tan mons- 
truós com ho seria pera la fisiologia un animal de dos 
caps. 

Qualsevulga que sigui el punt de vista desde'l qual 

se consideri al Estat, no pot serho, pera la realisació 
del seu fí, separadament de la idea de nació. Com a 
personalitat del ordre internacional és la nació metei- 
xa; considerat en sa vida interior, és la nacionalitat 
representada per un conjunt d'organismes (i). D'aquí 
que tot Estat comprensiu de varies nacionalitats degui 
constituirse reconeguentles a totes, idea que ja va in- 
dicar Stuart Mill al parlar de la necessitat de consti- 
tuir els Estats baix la base de les varietats nacionals; 
que va enunciar clarament Freeman al dir que, quan 
en un país hi existeixen diferencies de rassa y de . 
llenguatge ab caràcter seriós o ab veritable arrel, acu- 
sen la existència de diversitats nacionals que exigei- 
xen govern distint; y que accepten y desenrotllen tots 
aquells que consideren com organisme vivent a la so- 
cietat en general, y especialment a la nació, que és la 
Societat política superior. 

Es cert que, pera determinar la existència de varies 
nacions dins d'un Estat, importa saber què és una 
nació, o, lo que és igual, quan una nació existeix. 
Sobre això no estàn complertament d'acort els publi- 
cistes; però la conciencia popular determina de ma- 
nera inequívoca lo que caracterisa la existència d'una 
nació.. Diferents són els elements, més o menys essen- 
cials, pera la afirmació d'aquesta existència: el -terri- 
tori, la unitat de rassa, l'idioma, la cultura, la religió, 
el dret, l'art, els interessos materials, la historia, etzè- 
tera. Els autors se mostren dividits en quant a la 
major o menor importància que atribueixen a n'algún 



(l) L' oblit de que la paraula Estat se pren en aquets dos sentits, 
condueix a no poca confusió al estudiar els tractadistes de dret constitu- 
cional y els de dret internacional. 



dels esmentats elements. Al fixarse'l pensament en 
una nacionalitat determinada, els que més hi prepon- 
deren solen ser considerats per l'observador com els 
més essencials. Per altra part, quan se vol atribuir la 
nacionalitat a alguna societat que no és veritablement 
nació, s'originen deplorables confusions, y això és 
precisament lo que ha donat motiu a tantes explica- 
cions diverses del principi de nacionalitat. 

En realitat, lo que la ciència moderna ha demos- 
trat, és que'ls esmentats elements y algún altre que a 
vegades se descobreix en una nació determinada, 
existeixen en cada nació encara que en proporció va- 
riable, sense que cap d'ells sigui suficient per sí sol 
pera determinar la vida nacional. Allà ahont n'hi apa- 
reixen alguns que caracterisen a un poble y el distin- 
geixen de tots els demés, ai meteix temps que s'hi 
sent en la conciencia popular una afirmació més instinti-* 
va que reflexiva del propi sér, o, si's vol, allà ahont en 
el conjunt dels membres d'una societat, s'hi nodreix un 
sentiment que fa reconèixer quelcom de comú entre 
ells, y que fa la seva colectivitat diferenta de les altres 
del món, allà hi ha una nació. Y el sentiment nacional 
crea, o al menys caracterisa, totes les manifestacions 
de la vida d'aqueixa nació. La que podríem dir ànima 
de la meteixa, se transparenta en l'exterior per medi 
dels elements, llengua, historia, literatura, dret, etzè- 
tera. Això és lo que sovint ha produit confusió, y ha 
fet atribuir importància exclusiva a certs elements en 
la vida de les nacions. 

La escola de la Volkerpsychologie (psicologia dels 
pobles) ha contribuit molt a donar aquesta més justa 
idea de lo que caracterisa les nacionalitats, ab la 
seva afirmació de que els pobles son principis espi- 

rituals. En và se voldrà, diu, donars'en una definició 
geogràfica, etnogràfica o filològica; el sér y esencia dels 
pobles està, nó en les rasses ni en les llengües, sinó en 
les ànimes; la nacionalitat es pròpiament un volkgeist, 
es un esperit social o públich. 

En Prat de la Riba, el cap més clar del renaixement 
català l'afirma admirablement aquesta característica 
espiritual de la nacionalitat, després d'estudiar la in- 
fluencia de sos diferents elements, rassa, territori, 
llengua, dret, art, etc, y de fixarse en les conclusions 
de la esmentada escola de la psicologia dels pobles, 
dihent: 

wLo poble (usa aquesta paraula en aquest moment 
com expressió de nació) es, donchs, un principi espi- 
ritual, una unita t fonamental dels esperits, una mena 
d'ambient moral,' que s'apodera dels homes y'ls pene- 
tra, y'ls emmotlla y trevalla desde que neixen fins que 
moren. Poseu sota la acció del esperit nacional, gent 
estranya, gent d'altres nacions y rasses, y veurèu com 
suaument, de mica en mica, và revestintles de lleu- 
geres però seguides capes de barnís nacional, và mo- 
dificant ses maneres, sos usos, ses aficions, li infundeix 
idees noves y fins arriva a tòrcer poch ó molt sos sen- 
timents. Y si en lloch d'homes fets, li dueu noys eixint 
de néixer la asimilació serà radical y perfecta. 

L'esperit nacional no existiria, no s'hauria format, si 
la estructura o la situació del territori no hagués sot- 
mès a sos pobladors a les meteixes influencies, si una 
barreja de les rasses no hagués engendrat certs tipos 
físichs medis o bé fet prevaleixer una rassa determina- 
da sobre les demés, si la unitat de llengües no hagués 
buydat en un motllo únich, el pensament nacional. 
Però un cop constituit, no més la destrucció del po- 

ble pot aniquilarlo: caurà'l dret, enmudirà la llengua, 
s'esborrarà fins el recort de la seva existència, mes 
per dessota de les ruines seguirà bategant l'esperit del 
poble presoner del dret, la llengua y'l poder d'un al- 
tre poble, però lluytant sempre y espiant la hora de 
fer sortir altré~còp a la llum del dia la seva personali- 
tat característica» (i). 

• Ara bé: ningú s'atrevirà a afirmar que siguin nacio- 
nals tots els Estats d'Europa; que en tots s'hi hagi 
realisat la perfecta combinació de nacionalitat y Estat 
de que parlen alguns autors moderns. Segons Novi- 
cow, en efecte, pot succeir que una nacionalitat apa- 
regui dividida entre diferents Estats, com un temps 
Grècia, Itàlia y Alemanya; que un Estat se compon- 
gui de varies nacionalitats, que és el cas, segons dit 
autor, més detestable y més absurt, y, no obstant, el 
que sovinteja més a Europa, ja que Rússia oprimeix a 
Polònia, Alemanya a altre part de Polònia y a Alsacià 
y Lorena, Inglaterra a Irlanda, etc; que una naciona- 
litat estigui unida a un o diferents pobles constituint 
un sol Estat, y, finalment, que una nacionalitat esti- 
gui reunida en un sol Estat, combinació que Mr. Ve- 
ron, seguint les idees de Novicow, considera la més 
perfecta de totes, perquè assegura el màximum de la 
rapidesa en la circulació de les coses, de les idees y 
dels homes. 

Pochs són els Estats d'Europa que's troben en 
aquet cas. La major part d'ells contenen diferentes 
nacionalitats, o al menys una sola ab parts o frag- 
ments d'altra o altres; gayrebé cap Estat és verdade- 



(i) Prat de la Riba (Enrich). — El fet de la nacionalitat catalana.— 
Conferencia donada en l'Ateneu Barcelonès en 10 de Febrer de 1897. 

rament nacional en el sentit d'aparèixer en realitat 
com la nació meteixa en un de sos aspectes; però pre- 
cisament això és lo que ha fet néixer les variades rei- 
vindicacions nacionals o regionals que representen la 
lluita de la conciencia popular contra una organisació 
defectuosa dels Estats pera la seva vida política. 

V 



> 

CAPÍTOL II 



FONAMENTS CIENTÍFICHS DEL REGIONALISME 
Y DEL FEDERALISME 

% 

I 

• * 

Tota nació, un Estat; l'Estat ha de ser la nació meteixa en l'exercici de 
les funcions polítiques. — El progrés exigeix que cada nació obtingui'l 
reconeixement de la seva vida política. — La lluita de varietats nacionals 
dintre d'un Estat unitari retarda la obra del progrés. — Les imposicions 
destrueixen elements de futura civilisació. 

■ ' . • 

^Quín és el principi capital del regionalisme? ^Qui- 
nes idees son les que sosté, en vista de la qüestió de 
les nacionalitats? 

Aquesta determinació és necessària pera que sigui 
possible comparar el principi del regionalisme ab el 
del federalisme sinatagmàtich den Pi y Margall. 

Com tot principi fonamental, el del regionalisme és 
senzill per demés. Tota nació, un Estat: tot Estat ha 
d'aparèixer com un espill, com un mirall de la nació; 
és més encara, ha de ser ella meteixa, en l'exercici de 
certes funcions. 

Tota nació, un Estat, sí. Allà ahont existeix una 
nació, existeix el dret a la vida política. Tota nació 
té 1 ! dret d'orgahisarse lliurement, com tot sér que's 

troba en condicions pera viure una vida lliure. La na- 
ció és avuy, indubtablement, la societat política supe- 
rior: pel sol fet de ser nació, té ja tots els elements 
necessaris de vida, podent no sols existir, sinó orga- 
nisarse, progressar, complir el fí de la seva existència. 
L'esperit nacional no apareix roay en cap societat 
política que no compti ja ab aquestos elements, per lo 
qual se pot dir exactament que tota nació els té pel 
sol fet de serho: quant falten aquestos elements en al- 
guna nació, aviat desapareix aquell esperit y deixa 
aquesta de ser tal. 

Sent donchs la nació, la societat política supe- 
rior, lo qual no pot negarse, puix no n'apareix cap 
més que pugui reclamar superioritat sobre d'ella, no 
és dubtós que ha de ser lliure. La nació, per altra 
part, és una societat d'existencia necessària; no sols 
existeix perque's forma naturalment, ab independèn- 
cia absoluta de la voluntat del home, sinó que té un 
fí natural que complir, ja que l'home no pot viure més 
que en societat, y no pot prescindir de la nació, que 
és el superior dels círcols socials en que neix, viu y 
mor. Y si és una societat superior y necessària de 
més a més, ^còm ha de deixar de ser lliure? 

Tot sér superior ha de ser lliure: ningú pot ser 
obligat més que per sa pròpia voluntat, cosa que ja'l 
suposa lliure, o per un sér que li sigui superior. 
Ningú pot ser obligat per un igual: y les nacions, 
moralment, son totes iguals, ja que totes són societats 
polítiques del meteix ordre. 

Per això, donchs, no és discutible tan sols, que 
tota nació té dret a organisarse políticament, y a con- 
vertirse per tant en un Estat. ^Còm se podria negar 
això, si l'Estat no ve a ser més que la nació meteixa, 

en quant apareix al exterior com un sér organisat po- 
líticament? 

Les circun9tancies poden fer y fan sempre més o 
menys que aquesta igualtat de les nacions no exis- 
teixi més que moralment, puix com la igualtat és un 
impossible en l'ordre dels fets, les nacions no són ni 
poden ser materialment iguals. Aixís resulten devè- 
gades grans desequilibris, qual resultat és la superio- 
ritat material de certes nacions, ab sa conseqüència 
gairebé obligada del abús de sa pròpia forsa, lo qual 
pot donar lloch a que les nacions inferiors, temeroses 
del seu poder, busquin en la unió el medi de resis- 
tiries; això, no obstant, no contradiu en res aquell 
principi, ja què aquelles societats, superiors mate- 
rialment, no disfrutan més que d'una superioritat cir- 
cunstancial y efímera, com la historia ho demostra, 
sense .que'l fet alteri la exactitut del principi de la 
igualtat moral de les nacions. 

El principi «tota Nació, un Estat* , no serà segura- 
ment acceptat per tots aquells que, prenent per base 
els Estats actuals, no comprenen que's pugui posar 
ni tan sols en dubte la seva existència. No obstant, el 
rebatre l'exactitut y la justicia d'aquet principi re- 
gionalista, equival a reconèixer el dret d'una nació a 
dominarne un'altra; el dret d'una nació a imposarse, 
si té prou forses pera ferho, a totes les demés; el dret 
d'una nació a oprimiries a totes, aixecarse pel demunt 
d'elles y constituir baix la seva hegemonia, un Estat 
universal. 

Y tot això, diguin lo que vulguin els que's diuen 
homes d'Estat, y fins els escriptors de les nacions po- 
deroses y avassalladores que donen a la seva forsa 
material l'ajuda moral de les seves doctrines, tot això, 

dich, no té pas justificació possible. Si algun dia, que 
jo no crech que arribi may, — faltant en tot cas pera 
arribarhi moltíssims segles, — ha de poderse constituir 
un Estat universal, ha de ser després de desaparèixer 
totes les nacionalitats del món, menys una: quan exis- 
teixi una nació universal podrà existir llegítimament 
aquest Estat; mentres aquella no existeixi, l'Estat 
universal que per ara y tant se'ns presenta com una 
utopia, representaria indubtablement una injustícia. 

Pera capirho, gairebé no hi ha necessitat de pre- 
guntarho als homes de ciència, als polítichs, als homes 
d'Estat: l'esperit de tots els pobles ho contesta ab 
eloqüència sens igual: la historia'ns ofereix en tots 
temps, testimonis prou convincents. Sempre que un 
Estat ha aspirat a n'aquet domini universal, ha tro- 
bat, tart o d'hora, formidables resistències inspirades 
pels esperits nacionals que han sigut suficients pera 
ferlo recular en sos designis ambiciosos. ^Hi haurà ne- 
cessitat d'aduir cap exemple històrich concret?... 

Y si la historia demostra que això may ha pogut 
ser, l'estudi de les condicions actuals d'existencia de 
les nacions y del desenrotllo y extensió de la nostra 
cultura per totes les regions del globo, indica que 
cada dia serà més difícil. Els pobles senten la injustí- 
cia encara més que la inconveniència del Estat Uni- 
versal, y s'han unit y s'uneixen y s'uniràn sempre 
contra'l que ho pretengui com una imposició. 

Està clar que això no té res que veure ab la idea 
més o menys utòpica, — però al cap d'avall no renyida 
ab la justícia, ni potser tampoch ab els interessos ge- 
nerals de la humanitat y els particulars de les dife- 
rentes nacions, — d'una confederació de tots els Estats: 
però aquesta meteixa Confederació ha de suposar l'ac- 

ceptació del principi esmentat. Confederació suposa 
igualtat entre les parts contractants. Aquesta igualtat 
no més pot existir reconeguent en les nacions, son 
caràcter de superiors societats civils, sense distinció 
en el dret fonamental a la vida, per la seva major o 
menor forsa y riquesa. 

Tot lo que sigui negar el dret de tota nació a consti- 
tuirse en Estat,» no sols és prescindir dels més elemen- 
tals principis de justicia, sinó oblidar per ignorància 
o per egoisme les bases fonamentals de la existència 
dels Estats, son propi motiu d'existencia. 

£No és l'Estat la nació meteixa, en quant s'organisa 
políticament? ^Còm se comprèn donchs que's negui'l 
dret de tota nació a convertirse en Estat? De no poder 
tota nació ser un Estat, forsosament podran constituir 
un Estat dues o més nacions: però ^còm compaginar 
l'idea de la unitat del Estat, ab la de ser dues o més 
nacions en quant organisades políticament? Podrà 
existir un Estat compost de dues o més nacions ja 
organisades políticament: és a dir, un Estat compost 
de dos o més Estats nacionals; però un Estat simple, 
representació directa a la vegada de dues o més na- 
cions, no solzament no's concebeix, venint a ser aque- 
lla mostruositat de que'ns parla Novicow, sinó que no 
existeix pròpiament; quant se dona'l cas, succeeix 
sempre que l'Estat no representa més que a una de 
les dues o més nacions, que s'encarrega d'oprimir y, 
per poch que pugui, de suprimir a les demés. 

L'Estat té la missió de dirigir en moltes de les més 
importants esferes de la vida, la activitat nacional: 
£de quina manera un Estat unitari podrà aprofitar 
tots els elements de vida de diferentes nacions, sense 
sacrificarne may cap? {Com se concebeix que sigui un 

.representant de totes elles, si en un Estat unitari no 
pot haverhi cap garantia de que totes seran tractades 
baix un peu d'igualtat? Dins del Estat simple, en que 
l'idea d'unitat s'imposa, no podrà'l poder inspirarse 
en els diferents esperits nacionals, que existiran per 
forsa desde'l moment que existeixin nacions diferen- 
tes; ni podrà aténdrels y compenetrarshi en les dife- 
rentes importantíssimes matèries que són de la seva 
incumbencia. 

Cal dirho clar: sostenir la possibilitat d'un Estat 
comprensiu de varies nacions, és mantenir el dret 
d'una nació a absorbir a les demés: mes això no pot 
admètreho la ciència, ni ho admeten els pobles que's 
donen compte de la seva pròpia vida. 

Y és natural que no ho admetin. L'absorció d'un 
poble per altre dóna lloch sempre a un estat d'infe- 
rioritat del absorbit. En algunes ocasions se procura 
efectuar aquesta absorció, atrayentlo ab l'oferiment de 
ventatges materials o colocantlo en un estat d'aparent 
igualtat que fa creure que, lluny d'haverhi imposició, 
no hi ha més que la confusió espontània de dos po- 
bles. Cal desenganyarse: tota absorció d'aquesta na- 
turalesa, realisada no espontaneament, si no pel medi 
artificial de la acció del Estat, dóna sempre lloch a la 
anulació de les millors qualitats del poble oprimit, 
incapacitantlo pera'l desenrotllo normal de les seves 
condicions de vida y destruint l'equilibri de les seves 
facultats, ab el que podria contribuir fructuosament 
al progrés general. Lo que ha succeit a Catalunya és 
lo que forsosament ha de succeir sempre en circuns- 
tancies consemblants: la seva subjecció a la nacionalitat 
castellana ha fet desaparèixer la normalitat de la seva 
vida, desenrotllant la material a despeses de la moral 

y intelectual fins que en part ha vingut a restablir 
l'equilibri la idea de la seva renaixensa. La su- 
pressió de la seva vida política ha fet que les seves 
energies se limitessin principalment a la vida indus- 
trial y mercantil, deixant de consagrar la deguda im- 
portància a les demés, de les que portava el camí de 
prescindir en absolut. 

Y és que no és possible juxtaposar diferents ele- 
ments contradictoris de vida nacional. Llengües dis- 
tintes, esperits jurídichs y nacionals diferents, resul- 
ten irreductibles: uns o altres han de vèncer: y aquells 
pobles quals elements nacionals apareixen vensuts, 
fins després de serho, triguen moltes generacions a 
presentarse complertament compenetrats y formant 
part del poble vencedor: y, mentrestant, destruits sos 
ideals y sos medis propis de cumplirlos, resulten sers 
incapassos de cumplir son propi fï ni el dels altres. 

El meteix progrés de tots els pobles exigeix que 
cada nació pugui adquirir la consagració de la seva 
vida política; que cada nació sigui un Estat. Cada na- 
cionalitat, fins sense donarsen compte en molts casos, 
té una concepció pròpia de la vida, y sols ab sem- 
blant concepció pot fer bon us de tots els medis ab 
que compta pera realisar el seu ideal. Imposeu a una 
nació el concepte del progrés que tingui una altra 
y feu que aquesta altra s'encarregui d'aprofitar ab 
distint esperit els elements ab que compta pera con- 
tribuir a la obra comú del progrés general, y si en 
absolut no se la inutilisa, han de ser per precisió, 
proporcionalment insignificants els resultats que s'ob- 
tinguin. 

Quan se tracta dels grans problemes que afecten a 
les nacions, és necessari per altra banda no mirar sols 

al present, sinó al pervenir. Tal nació, qual caràcter 
la fa pròpia pera ocupar un lloch preeminent en una 
època determinada, potser a conseqüència del seu 
meteix caràcter se veurà més endevant en una situa- 
ció d'inferioritat: és llògich y just y convenient, de- 
vant d'aquesta eventualitat, que tracti d'absorvir a 
totes les demés nacions, convertintles en part de sí 
meteixa, anulant sos caràcters y sos elements de vida, 
ab els quals potser en noves circunstancies podrien 
adquirir aquella meteixa preeminència que les noves 
necessitats li fessin perdre a n'ella? 

Com en el món no passa res per casualitat, una raó, 
o altra té de donarnos la explicació de que Castella 
adquirís a Espanya la preponderància que ha obtin- 
gut: potser se trobi principalment en son tempera- 
ment guerrer y generalisador, apte pera dominar en la 
època en que Espanya va adquirir — baix la hegemonia 
y direcció de Castella, — el primer lloch a Europa y 
a tot el món y en que no pogué mantenirshi. 

Avuy pel seu meteix temperament nacional, les co- 
marques més castellanisades d'Espanya, si no són re- 
fractaries en absolut a la vida moderna, — lo que no 
pot suposarse de cap poble, — no tenen ni de bon 
tros les condicions de vida necessàries pera ocupar 
un lloch preeminent en el concert de les nacions cul- 
tes, faltàntleshi fins a un punt que sembla impossible, 
el geni industrial y mercantil que és un dels princi- 
pals agents propulsors del progrés. En cambi la major 
part de les nacions a les que la castellana ha tractat 
d'imposarse y s'ha imposat, tenien aquestes condi- 
cions, y algunes segueixen tenintles, faltàntleshi en^ 
cambi, les que espliquen el poderiu que va adquirir 
Castella en aquells temps. 



- 47 - 

■ 

Si Castella en Uoch d'empenyarse en dominar a les 
demés nacions espanyoles, imposantse a n'elles, s'ha- 
gués conformat ab lo que la naturalesa y la justícia li 
indicaven, això és, ab una vida comú basada en el 
respecte de les vides respectives, no sols hauria pogut 
consolidar aquell imperi colossal que la mala política 
va ensorrar quan ab prous feines acabava de formarse, 
sinó que hauria evitat potser aquesta semianulació 
pera la vida moderna de la Espanya actual castellani- 
sada, puix visquent baix un peu d'igualtat totes elles, 
ben segur que la preponderància adquirida per Cas- 
tella en altres temps, en èpoques d'aventures y con- 
quistes, la haurien adquirit, al cambiar les condicions 
de la vida universal, les nacions de geni mercantil y 
industrial, lo que hauria resultat en profit de totes. 
Es indubtable queavuy les regions d'Espanya en que's 
viu més a la moderna són Catalunya y Biskaya, poch 
castellanisades; sense la política pancastellanista de 
quatre segles, pot ben suposarse que una part d'Anda- 
lusia, els reyalmes de Múrcia y de Valencià, y algu- 
nes regions del Nort de Castella, seguint sos propis 
impulsos, haurien desenrotllat sos elements de vida, 
y, junt ab Biskaya y Catalunya, haurien pogut 
fer d'Espanya un país a la moderna, d'intensa vida 
econòmica, en que l'esperit general d'iniciativa y 
d'empresa hauria aprofitat y seguiria aprofitant els 
grans elements aportats per l'esperit conqueridor y 
aventurer del Reyalme de Castella. 

La imposició d'uns pobles per altres destrueix o 
inutilisa molt sovint els grans elements de la civilisa- 
ció futura de les nacions, a despeses deventatges pre- 
sents més o menys ilusories, sent aquesta política 
de resultats més o menys sensibles, segons les dife- 

rendes de caràcters y de vida de les nacions sotmeses 
respecte de les opressores, L'oblit del principi «tota 
Nació, un Estat» , és produit molt sovint pel desitj de 
provocar artificialment ei progrés y conseguir també 
per medis artificials la supremacia d'una nació deter- 
minada: afortunadament en molts casos això dóna 
lloch a una reacció que confirma la sabuda màxima, 
gayrebé tan certa en art com en política: chassez le 
naturel, il réviendra au galop, Y així ha de ser pera 
que aquell artificialisme, no provoqui encara més mals 
en perjudici de la causa del progrés, a la que vol ser- 
vir, puix o reacciona la naturalesa si té prou forsa, 
lluitant contra V artifici % o la llarga imposició d'aquet fa 
desproporcionats els resultats, respecte dels esforsos 
fets, com passa sempre que's vol obtenir d'una manera 
artificial lo que sols naturalment se pot assolir. 

Alguns sociòlechs moderns diuen que la conquis- 
ta é influencia d'un país per un altre en el camp de la 
cultura estan en raó inversa dels esforsos coercitius 
y en raó directa de la superioritat mental. La acep- 
tació d'aquesta lley de progrés porta ben bé al rego- 
neixement del dret de les nacions al desenrotllo de la 
seva pròpia vida. 

No sempre les Nacions son homogènees. — El govern y la administració 
de les nacions han de reflexa r la seva homogeneitat o heterogeneïtat social. 
— El lliure desenrotllo dels elements de vida de cada poble és necessari 
pera que tots contribueixin a l'obra del progrés.— Perills de que la inter- 
venció arbitraria del Estat deturi'l progrés en comptes d'acelerarlo. 



Però, certament, no n'hi ha prou ab la explicació 
del principi «una Nació, un Estat», pera donar una 
idea fonamental del regionalisme. Aquet, per sí sol, 
ja indica, sense cap dubte, una diferencia marcadíssi- 
ma respecte dels principis capitals del federalisme si- 
nalagmàtich, que no considera a la nació com a un 
organisme social existent per sí meteix, y constitutiu 
d'un tot polítich, sinó com un agregat de províncies, 
que a la vegada ho són de municipis, que ho son de 
individuus: mes pera completar les idees regionalistes 
és precís enfondir més l'assumpto. 

No sempre les nacions se presenten ab caràcters de 

- 

homogeneitat: és més, rara vegada'ls presenten. La 
major part dels Estats europeus s'han format per la 
unió de diferentes nacions; en alguns subsisteixen dins 
d'ells encara, totes o algunes d'aquestes antigues na- 
cions que, donantse compte de la seva pròpia vida, re- 
clamen son reconeixement: en altres, la desaparició 
dels antichs esperits nacionals, pera donar Uoch al na- 
xement d'un sol esperit nacional nou, demostra la 
existència d'una sola nació, però la subsistència de 
diferents elements de vida de les nacions que l'han 
format, en fan una nació mancada d'aquells caràcters 

d'homogeneitat o d'unitat social complerta a que abans 
m'he referit. 

Pera les nacions que's troben en el primer d'aquets 
casos, és evident que'l regionalisme té son principi, 
«tota nació, un Estat*: pera les que's troben en el se- 
gon cas, aquet principi necessita com unes explica- 
cions complementaries que'l distingeixen més del fe- 
deralisme sinalagmàtich. 

Donat el fet de que l'Estat no és més que la nació 
meteixa en un dels seus aspectes, el govern y l'admi- 
nistració de les nacions ha de ser un reflexe d'aques- 
tes. L'Estat no pot considerarse com un ser apart: 
l'Estat s'ha de presentar ab els meteixos caràcters, ab 
les meteixes variacions y diferencies que la nació. Si 
aquesta no's presenta com un tot homogeni, l'Estat 
deixarà de ser son fidel representant, organisantse y 
funcionant com una unitat absoluta: si dintre de la na- 
ció hi apareixen diferencies importants en la vida so- 
cial de les diverses comarques que la constitueixen, y 
l'Estat en prescindeix, deixarà de ser un veritable 
Estat nacional y no podrà complir bé la seva missió. 

L'Estat, dins dels principis regionalistes, no dèu 
considerarse ni obrar com un ser superior y diferent 
de la nació: l'Estat no ha d'oblidar may que és la me- 
teixa nació. Quan no ho tenen en compte els que'l di- 
rigeixen, succeeix aquet deplorable y inexplicable 
divorci entre l'Estat y la Nació que tan amargantes 
queixes provoca a Espanya, com en tants altres paisos 
ahont l'Estat hi apareix gayrebé en totes ses funcions, 
no sols com diferent de la nació, sinó com el seu ene- 
mich. 

Està clar que això no vol pas dir que l'Estat s'hagi 
de limitar sempre y en tot cas a seguir en absolut els 

impulsos nacionals, sempre difícils de conèixer y no 
sempre encertats y justos: l'Estat y els homes que'l 
dirigeixen poden y deuen obrar en virtut de principis 
superiors: però així com l'home — metge, propietari, 
militar, etc.,— en les diferentes esferes a que pugui 
dedicar la seva activitat, no ha d'oblidar may la seva 
condició d'home, ses aptituts y ses condicions perso- 
nals, que ha de tenir sempre presents en la seva vida 
política, jurídica, econòmica, etc, si no vol anularse 
y pèrdres, de la meteixa manera l'Estat no s'ha d'obli- 
dar may de que és la nació meteixa y de que no pot 
prescindir de les seves condicions de vida com a tal, 
ja que ningú, ser individuaf ni colectiu, pot prosperar 
ni tant sols viure en condicions diferentes de les seves 
pròpies. 

Per això, no sols en la seva conducta, sinó que fins 
en la seva meteixa organisació, l'Estat s'ha d'emmot- 
llar a les característiques nacionals, y quan els ele- 
ments de vida nacional són diferents en les diferentes 
regions d'una nació, l'Estat no pot ni deu prescindir 
d'aquestes diferencies, sinó que té de respectaries, 
puix no seria un fidel representant, ni just reflexe de 
la nació si en contraposició a la hetérogeneitat dels 
elements de vida d'aquesta, s'organisava y funcionava 
ab el criteri d'una fictícia uniformitat. 

jEn quantes y quantes 4 nacions no* succeeix que's 
parli diversitat de llengües en ses distintes comarques! 
L'Estat {hi serà un veritable Estat nacional, si pres- 
cindint d'aquet fet real y veritable, parteix d'una fic- 
ció legal, oblidant en les seves disposicions, els dife- 
rents medis d'expressió de que se serveixen sos ciuta- 
dans? De cap manera: y la historia d'Espanya, com la 
de Fransa, com la d'Hungría, com la de tants altres 



països, ho demostra plenament. Lo meteix deu dirse 
del cas de subsistir en una nació, formada de poch, 
restos d'antigues llegislacions civils, organisacions ad- 
ministratives, etc. L'Estat que inconsideradament les 
desconeix o les destrueix expressament, no és ni pot 
ser un Estat nacional: és un Estat opressor, no repre- 
sentant de la nació, sinó de determinats interessos 
de la meteixa; però aquestos meteixos interessos que- 
den tan mal servits, que la conseqüència natural sol 
ser sempre, en els paísos en que'l nou esperit nacio- 
nal no és encara prou vigorós y en que subsisteixen 
més o menys latents els de las nacions que han contri- 
buit a formar la nova, la renaixensa d'aquestes, y ses 
reivindicacions en diferents ordres, fins arribar al me- 
teix ordre polítich. 

L'Estat, segons els principis regionalistes, no pot 
sense violació de les més elementals prescripcions de 
la justícia y oblit de les meteixes conveniències nacio- 
nals, mostrar un criteri excessivament unitari y unifor- 
mador, en nacions que no hagin arrivat natural y ex- 
pontaniament a la unitat, y tampoch pot destruir, ni 
combatre tan sols pels medis artificials de que disposa, 
cap dels elements de la vida nacional, ni imposar a la 
nació com si fós un ser ab existència apart d'ella, un 
esperit diferent del que la meteixa té, en les més tras- 
cendentals de les seves manifestacions de la vida so- 
cial. Allà ahont hi hagi pluralitat de llengües, diversi- 
tat d'esperits jurídichs, necessitats diferentes en l'ordre 
econòmich-social, religions varies, institucions y cos- 
tums administratives diferentes segons les regions, 
encara que totes aquestes diferencies no suposin la 
existència de diverses nacionalitats, y hi hagi per tant 
una sola nacionalitat (encara que això ha de succeir 

poch sovint si's reuneixen totes aquelles diversitats) 
l'Estat que correspongui a la nació ahont apareguin, 
no pot establir una unitat d'idíoma, una unitat llegis- 
lativa absoluta, una unitat religiosa, una uniformitat 
administrativa que posarien en contraposició a la na- 
ció y al Estat, en perjudici manifest de la primera. 

Raóns semblants a les que abonen el principi, «una 
nació, un Estat», abonen aquet respecte per part d'ell 
a tots els elements de la vida de la nació. Interessos 
superiors, la més alta idea del progrés, imposen aquet 
respecte. El lliure desenrotllament dels elements de 
vida de cada poble assegura més a tots ells la major 
proporció possible en la immensa obra del progrés 
universal, mentres que la anulació artificial de tots o 
algun d'ells per medi de la imposició d'altres, exposa a 
les nacions a la pèrdua de grans activitats que podrien 
contribuir al seu desenrotllo y a la seva prosperitat 
futura. Quan se tracta dels elements de la vida nacio- 
nal, formats històricament en el transcurs de molts si- 
gles per una sèrie de generacions successives, qual 
caràcter y necessitats s'han anat adaptant, és, si res més 
no, perillós, sobreposar a la tasca natural de les in- 
fluencies a que'ls pobles apareixen sotmesos recípro- 
cament, l'acció sense cap garantia, del Estat, instru- 
ment en la major part dels casos de parcialitats ó 
ambicions egoistes. 

La uniformitat en els Estats ha de seguir y no pre- 
cedir a la uniformitat en les nacions. Mentres en un 
Estat nacional hi subsisteixi la unitat política, que 
correspon a la unitat moral de la nació, sense la qual 
no existiria en un país una nació, sinó una sèrie de 
nacions, no hi ha cap necessitat de la uniformitat: 
aquesta uniformitat és injusta y contraproduent en 

l'Estat, quan no existeix en la nació. Quan hi hagi 
motiu pera la uniformitat, ja la constituirà en la nació 
el temps, ab major prudència de lo que pugui ferho 
l'Estat: aquet gairebé may farà res més que precipi- 
tarse, no atenent a las necessitats del pervenir o inter- 
pretantles malament. 

El temps, o millor dit, l'evolució natural de les na- 
cions, s'encarregarà prou de fer que desapareguin 
d'una nació aquelles llengües, aquelles antigues lle- 
gislacions, aquells organismes administratius, aquelles 
còstums que no tinguin ja raó de ser en l'estat de cul- 
tura de la nació y no corresponguin a les seves neces- 
sitats actuals y futures. Sense intervencions arbitraries 
del Estat, la llengua que més serveixi pera aquestes 
necessitats, sigui o no la més generalment parlada, 
desallotjarà poch a poch les llengües que morin 
naturalment*, les llegislacions se confondràn, per 
l'obra meteixa del progrés, si no venen inspirades 
en esperits diferents, en qual cas tampoch pot consis- 
tir el progrés en una confusió arbitraria y despòtica: 
els organismes y les costums administratives perdràn 
l'adhesió dels meteixos que vivien sota'l seu règim, si 
el temps els demostra els seus inconvenients y la supe- 
rioritat d'altres sistemes. 

Perseguint pels medis artificials del Estat, la unifor- 
mitat nacional a la que sols s'ha d'arrivar espontanea- 
ment, se retarda moltes vegades lo meteix que's vol 
conseguir, perque's provoquen resistències motivades 
per l'inclinació natural a tot lo històrich, que tenen 
tots els pobles: però, més que tot, fiant a la cega quan 
no interessada acció del Estat, lo que sols hauria de 
fer la natural evolució de les nacions, se corre'l perill 
de matar idiomes, esperits jurídichs, costums adminis- 

tratíves, activitats econòmiques, que ab un lliure des- 
enrotllo potser haurien facilitat la obra general del 
progrés y contribuït, sobre tot, a fer la prosperitat 
moral y material de certs pobles. La mort artificial 
dels elements de cultura de les nacions no assegura 
may la seva substitució per altres elements superiors, 
sinó quan s'efectiía naturalment: per això és sempre, 
al menys, una temeritat, confiar al Estat, en nom del 
progrés, lo que sols s'ha d'efectuar espontaneament 
en les nacions. 

El federalisme sinalagmàtich no arrenca de la existència d'unitats socials 
orgàniques, sinó de compostos socials per medi de pactes. — Inconsis- 
tència de la suposició del pacte entre famílies. — Tot el sistema federa- 
lista se funda en el pacte. 



La diferencia entre'ls principis capitals del regiona- 
lisme que acabo d'exposar, y els del federalisme sina- 
lagmàtich, apareix evidentment, sense res més que 
una lleugera exposició d'aquets. 

En Pi y Margall no arrenca, com els regionalistes, 
del concepte de la formació històrica y consegüent 
existència natural de les nacions: no considera a 
n'aquestes, com un tot orgànich, com veritables uni- 
tats morals indivisibles, sinó com un compost d'altres 
unitats, que té per més fonamentals, realisat per medi 
de pactes hipotètichs. 

, £1 dogma federal sinalagmàtich, consisteix, en 
substància, en lo següent: Els homes, lliures, com. sers 
dotats de raó, s'uneixen en virtut de la seva espon- 
tània voluntat y pacten la constitució dels pobles: 
aquets, lliures també, constitueixen de la meteixa 
manera les provincies: aquestes, formen a la vegada 
les nacions. 

Lo que hi ha es que, malgrat el talent den Pi y 
Margall, tot això apareix quelcom confós, en son lli- 
bre capital Las Nacionalidades y destinat a explicar el 
dogma federal. 

Per una part, en diferents passatges del seu llibre» 
(pàgines 114, 291 y altres), diu que la ciutat o el po- 

ble es un conjunt de famílies; de manera que ab tot y 
parlar contínuament en altres passatges del llibre y en 
altres obres de propaganda, de la autonomia del indi- 
viduu y de la illegitimitat de tota entitat no creada 
per medi del pacte, admet, per sér innegable, la exis- 
tència de la família, com primera cèlula política, ja 
que'l conjunt de les famílies constitueix la ciutat. 

Y no obstant, la família no's crea per medi del 
pacte (i): la família es una societat natural, indepen- 
dent en absolut de la voluntat dels homes. Sens 
dubte per crèureho aixís, encara que volentho pas* 
sar per alt, en Pi diu que'l conjunt de famílies formen 
la ciutat, sense donarse compte de que això contradiu 
el seu sistema general del pacte. 

Podria semblar que, al dir que un poble es un con- 
junt de famílies a les que va acostar la necessitat del 
cambi, admet en Pi la formació natural y espontània 
dels pobles sense recórrer a arguments de raó, ni a la 
teoria del pacte y posantse d'acort ab tota la opinió 
científica que admet la ciutat, el poble, el municipi, 
com una entitat natural constituïda per la forsa impe- 
riosa, de les necessitats humanes. Mes en Çi, en son 
llibre famós, senta aquella afirmació, després de dir lo 
següent (pàg. 113): 

— «La federació es un sistema pel qual els diversos 
grupos humans, sense perdre la seva autonomia en lo 
que'ls hi es peculiar y propi, s'associen y subordinen 
al conjunt dels de la seva mena pera tots els fins 
que'ls hi són comuns. Es aplicable, com ja tinch dit, 

(1) No's tracti de contestar a això que'l matrimoni es un contracte. 
£1 matrimoni pot ser la font de la família, però això meteix prova que la 
descendència es lo que constitueix aquesta, que no neix ab consentiment, 
ni per tant, ab pacte. 

a tots els agrupaments y a totes les formes de govern. 
Estableix la unitat sense destruir la varietat, y pot 
arrivar a reunir, en un cos sol, tota la humanitat, 
sense que's disminueixi la independència, ni s'alteri el 
caràcter de les nacions, províncies, ni pobles. Per 
això, mentres que la monarquia universal ha sigut 
sempre un somni, la raó y la historia van preparant 
sense parar la federació universal.» 

«La federació descansa en fets que són inconcusos. 
Les societats tenen, sens cap dubte, dos cercles d'ac- 
ció diferents: un en el que s'hi mouen sense afectar la 
vida de les seves semblants; altre en el que no poden 
mòureshi sense afectaria. En l'un són tan autònomes, 
com l'home en el del seu pensament y la seva cons- 
ciència; en l'altre tan heterònomes com l'home en la 
seva vida de relació ab els altres homes. Entregades 
a sí meteixes, així com en el primer obren aislada y 
independentment, se concerten en el segón ab les so- 
cietats qual vida afecten, y creen un poder que les 
representi a totes y executi sos comuns acorts. Entre 
entitats iguals, en realitat, no hi cab res més: així, la 
federació, el pacte, es el sistema que s'acomoda més a 
la raó y a la naturalesa.» 

^No deu deduirse d'això, que, segons el criteri fede- 
ral, l'afirmació de que la ciutat, primera societat polí- 
tica, es un conjunt de famílies, ha d'entendres en el 
sentit de sér un compost de famílies unides pel pacte? 
Sembla indubtable, del moment que les famílies són 
entitats iguals, entre les que ell diu que no hi caben 
més que pactes. 

Però la inconsistència de la teoria pactista apareix 
ja en aquestes ses primeres afirmacions d'una manera 
patent. ,;Còm poden realisar les famílies aquet pacte? 

Es evident que sols poden ferho per medi dels seus 
representants: però els representants de les famílies, 
no apareixen com producte de pactes, sinó de la me- 
teixa naturalesa: els pares no són tals en virtut de la 
voluntat dels fills, sinó per fets naturals; de manera 
que si ells solzament poden representar les famílies, 
la formació dels pobles ha d'adolir d'illegimitat, se- 
gons el principi pactista. 

Segurament per això, com he dit abans, se contra- 
diu en Pi, y oblidant lo del «Conjunt de famílies*, 
fonamenta la creació dels pobles en les voluntats indi* 
viduals, lo que explica la meva anterior definició de lo 
que es substancialment el federalisme sinalagmàtich. 
Així, al menys, se desprèn d'un passatge del Diàlech 
Primer de uLas luchas de nuesiros dms» del senyor Pi, 
en que l personatge que representa y proclama la 
opinió del autor, diu lo següent (pàg. 49): 

— «Si l'home, me deya, es la sanció no sols de la 
moral, sinó també del coneixement y de Deu meteix, 
no cab autoritat sobre la seva. Si s'associa ab altres 
homes, y necessita d'un poder que dirigeixi els inte- 
ressos comuns a tots y reguli els tal vegada contra- 
dictoris, aquet poder ha de provenir de la voluntat 
de tots, fóra que sigui il·legítim. Arribava jo per aquí 
al sufragi universal y a la negació de tot poder here- 
ditari, complement y dogma de la democràcia. Exte- 
nent després aquesta conclusió del home-individuu al 
agrupament, es a dir, al poble, a la provincià, a la 
nació, a la humanitat tota, com sols llegitimessin als 
meus ulls el poder del poble els vots dels ciutadans, 
sols llegitimaven el de la provincià els dels pobles, el 
de la nació els de les províncies, el de la humanitat 
els de les nacions.» 

Aquestes paraules pot dirse que resumeixen tot el 
dogma federal: però, com he indicat anteriorment, s'en- 
ganyaría el que cregués trobarlo, ab semblant cruesa 
y claretat, en l'esmentat llibre Las Nacionalidades. Se 
passa en aquest, gairebé sense solució de continuï- 
tat, del estudi històrich del problema, a les solucions 
pràctiques. Els principis filosòíichs en que funda en 
Pi la doctrina, passen en aquell llibre inovirats la ma- 
jor part de les vegades, per estimarse més l'autor 
apoyarse en els exemples històrichs, en les observa- 
cions del estat present de les societats polítiques y en 
les referències a les constitucions federals dels princi- 
pals paí sos. 

No obstant, es evident que'l criteri den Pi y Mar- 
gall, es el del paràgraf copiat de «Las luchas de nues- 
tros días.» Si alguna vegada, en Las Nacionalidades , 
sembla admetre la existència dels pobles y nacions 
com entitats naturals, no triga may a demostrar que 
sols creu en sa llegitimitat en virtut del pacte. La 
idea de que la llegitimitat de les societats naturals, — 
família, ciutat, nació, — provingui del meteix sol fet 
de la seva necessitat, per la imperfecció del home y 
sa sociabilitat, no es compresa per en Pi, que s'estima 
més sotmètres sempre al idealisme de la supremacia 
absoluta de la raó humana. Sols en quant apoyen a 
n'aquesta, accepta ell la forsa dels exemples histò- 
richs. 

El federalisme sinalagmàtich arrtínca de la autonomia del individuu, y de 
la del municipi, pera arrivar a la organisació del Estat. — El municipi es 
pera ell, la societat política per excelencia. — Interrupció de la explicació 
històrica que dona en Pi, al arrivar a la Edat mitja. — El federalisme's 
4eté en un dels moments de la evolució política. 

* 

Així com el regionalisme pren per punt de arren- 
cada la nació» com base natural y veritable del Estat, 
el federalisme sinalagmàtich, pren per punt de arren- 
cada el municipi. Millor dit, la única base fixa del 
sistema del pacte, es l'autonomia del individuu o sigui 
de la raó individual: però en el terreny polítich, que 
«s el terreny en que cal colocarse, en Pi sosté que es 
el municipi «la societat política per excelencia». 

Prescindint donchs de la qüestió de la formació del 
municipi, que deixa un xich fosca, en virtut de les 
contradiccions abans notades, puix no's veu prou clar 
si's té de considerar com un agrupament de famílies 
o de raons individuals, lo essencial pera la compara- 
ció de les dues teories, es aquet principi capital: tot 
el federalisme sinalagmàtich se basa en la autonomia 
del Municipi, així com tot el regionalisme se basa en 
la existència de la nació, com entitat política superior. 

La teoria den Pi, apart aquella contradicció o fal- 
setat de la primera base, que fa inestable tot el sis- 
tema, no deixa d'aparèixer realment encisadora pera'l 
que sols l'aprecíi superficialment. 

«La ciutat, — diu — (pàg n6de Las Nacionalidades ) , 
es la societat política per excelencia y no's resigna 



Digitized by Google 



— 02 — 

may a sér esclava. Baix totes les formes del absolu- 
tisme preté governarse per sí meteixa com en sos pri- 
mers dies. Li repugnen les autoritats estranyes; no's 
troba bé sinó al calor de les seves costums y a l'om- 
bra dels seus magistrats. Desitja ser, brillar, sobres- 
sortir, y no vol que ningú la coharti, ni sisquera a 
títol de protegiria. Ne té prou pera tot ab sos propis 
fills, que la estimen com a cap altre agrupament. 
Aquets <còm no havien d'estimaria? En la ciutat se 
va gronxar llur bressol y en la ciutat hi ha'l sepulcre 
de llurs pares. En la ciutat desenrotllaren les facul- 
tats del seu cos y del seu esperit. En la ciutat, al sor- 
tir del sí de ses famílies, se varen sentir homes y en- 
traren en la vida pública. En la ciutat varen concebir 
y despertar els afectes més dolsos, y varen contraure 
els vincles més sants. Hi tenen el centre de les seves 
ànimes, la veritable pàtria. 

» Reals seràn sens dubte, les demés colectivitats po- 
lítiques: cap tan real com la ciutat als ulls de tota la 
gent. Es una, indivisible, definida, concreta. Se la 
veu, se la palpa y no sembla sinó que en ella fins les 
idees més vagaroses prenen vida y cos. La idea d'Es- 
tat, la meteixa idea de pàtria, deixen de ser en la ciu- 
tat meres abstraccions.» 

A tot això no hi ha res que dirhi, y en Pi presenta 
bé la qüestió. Així meteix formula d'una manera su- 
gestiva la explicació històrica de la evolució de les 
societats. 

— «Aviat, afegeix, varen passar les ciutats a ser 
membres d'una altra societat política. <Quína podia 
ser la causa? En dies llunyans havia sigut també la 
família un agrupament distint y independent (i). 



(i) Crcch digna d'atenció aquesta nova referència a la constitució de 

S'acostà a altres y fou part d'un poble, quan va sentir 
necessitats que no podia satisfer per sí meteixa, y va 
tenir de recórrer al treball d'altri. Se va establir entre 
dues o més, primer el cambi de serveys, després el 
de productes, y va néixer la divisió de funcions. La 
ciutat fou la conseqüència indeclinable d'aquet des- 
enrotllo econòmich: y no bé's trobà materialment 
constituïda, quan tingué per orgue l'Estat. Com a 
ciutat, necessitava d'algú que vetllés per la seva con- 
servació y la seva defensa: com a conjunt de ciuta- 
dans, d'algú que establís la igualtat y la bona fe en 
els contractes, que exigís el cumpliment de les obli- 
gacions contretes y garantís el dret a tothom: l'Estat 

v fou una conseqüència tan obligada de la ciutat, com 
la ciutat ho havia sigut del cambi. 

.*..'*.»»... 

wSi la ciutat hagués pogut viure sempre per sí me» 
tçixa, tampoch s'hauria unit a altres ciutats. Però's va- 
ren desnivellar poch a poch la seva producció y el 
seu consum y's vegé obligada al cambi ab altres po- 
bles. Va néixer allavores un nou ordre d'interessos. 
S'hagué de facilitar les comunicacions entre ciutat y 
ciutat; fixar regles pera'i cumpliment dels pactes en- 
tre ciutadans sotmesos a diverses lleys: cercar àrbi- 
tres que decidissin les qüestions d'aigues, de pastu- 
res, de límits. S'hagué de crear, en una paraula, un 
altre Estat; Estat que paulatinament anà entenent 

■ de tot lo que tocava a la vida dels pobles, units pel 
Uàs econòmich, com l'Estat de la ciutat entenia de 
lo que afectava la vida comú de les famílies; Estat que 
va acabar també per tenir les seves institucions, la seva 
hisenda y el seu exèrcit. 

v 

U ciutat, per famílies, incompatible ab el principi filosòfich del pacte de 
les raons individuals. 

i 

v Desgraciadament , no sempre 's va verificar aquesta 
unió pel comú acort de les ciutats. El desnivell entre 
la producció y el consum d'una ciutat, sobre tot el de 
la població y els medis de subsistència, foren, com 
observà Plató, una de les primeres y principals causes 
de la guerra. La ciutat escassa no va trobar medi més 
segur de subvenir a les seves necessitats que'l d'apo- 
derarse de camps d'altri, y va usurpar els de les seves 
vehines per la forsa de les armes. Mes aquesta fou la 
excepció, no la regla. Generalment parlant, els po- 
bles buscaren solícits aquesta unió que'ls seus interès- 
sos reclamaven. Les meteixes guerres de ciutat a ciu- 
tat, li varen fer desitjar més vivament.» 

No hi ha dubte de que'l desitj de que hagués suc- 
ceït lo que ell creu que hauria hagut de succeir, fa 
massa optimista al senyor Pi y Margall, com historia- 
dor. La seva creencia de que les ciutats no més se 
poden unir llegí ti mamen t per pactes (lo qual es molt 
<iiferent del consentiment) li fa creure que, en efecte, 
ha succeit així. Ho diu ab tal convenciment que sem- 
bla ser de debò la que senyala com evolució histò- 
rica de les societats polítiques. 

lnmediatament després dels paràgrafs copiats, parla 
en efecte'l senyor Pi y Margall de les unions de les 
tribus d'Israel; de les assamblees dels quefes de les 
ciutats fenícies que's reunien de tant en tant a Trípoli 
segons conten Diodor y Arrià; de les Lligues de les 
ciutats de Grècia, de la Beocia, de la Etolia, deia 
Aquea: de les moltes Lligues d'Italia, de les confedera- 
cions dels pobles de la Galia y deia Iberia, etc, però 
ab tot això no explica còm ni per què varen formarse 
les actuals nacions. En Pi redueix ses elucubracions 
històriques a la Etat antiga, abstenintse d'estudiar la 

evolució de les societats polítiques, desde aquells 
temps fins a l'actualitat; de manera que la seva teoria 
de l'autonomia absoluta del municipi, com a base del 
sistema polítich, està mancada al menys del fonament 
històrich que semblava que li volia donar. 

Diu, sí, el senyor Pi, que «lo que no hi havia en- 
cara en aquells temps — parla de la Etat antiga — 
eren nacions com les d'ara. No hi havia una nació 
grega, ni una nació italiana, ni una nació francesa, 
ni una nació espanyola, ni una nació alemanya, ni 
una nació britànica: hi havia no més nacions britàni- 
ques, nacions germanes, nacions gales, nacions ibèri- 
ques, nacions itàliques, nacions helèniqueso gregues.» 
Però deu compendre y ho comprèn segurament el 
senyor Pi, que quelcom més que la simple violència 
va engendrar les nacions modernes: la espasa va po- 
der com pogueren les dinasties al embrancar, formar 
Estats per medis violents o artificiosos, mes les «a- 
cions varen constituirse sens dubte per la forsa me- 
teixa de les circunstancies, y en virtut del progrés 
natural de les societats humanes. 

La senzilla excursió històrica que fa, està molt lluny 
de probar que l'autonomia dels municipis y la seva 
lliure unió per medi de pactes, pugui considerarse 
com la base històrica d'un sistema polítich actual. 

En primer lloch, al parlar de les descomposicions 
de les grans societats polítiques antigues, al arrivar 
l'Etat mitja, té raó en gran part al afirmar que, «filles 
les grans nacions (i) sols de la violència, y no de la 
necessitat, com les petites, era natural que's desfessin 
desseguida que faltés o's debilités la forsa que les con- 

(i) Aquesta paraula, no està tal vegada ben aplicada. 
5 

servava unides, desseguida que per qualsevol succés, 
pogueren sos distints elements reconstituirse en har- 
monia a la seva mena y tendències»; mes no té tanta raó 
al dir que per això use formaren solzament petites na- 
cions, en que les ciutats ab prou feines estaven unides 
per altre llàs que la feble autoritat dels reys.» Se for- 
maren petites nacions; això no té cap mena de dubte: 
mes aquestes petites nacions no estaven compostes de 
ciutats autònomes ni molt menys. Els Estats raitj-evals 
no's constituïren per medi de pactes de municipis. El 
sistema feudal, baix qual base se formaren tots o gai- 
rebé tots, es completament diferent del sistema que 
en Pi preconisa. 

Lò que hi ha es que'l feudalisme va respondre a 
una necessitat d'aquells temps: se formaren núcleus 
aislats, feudals y municipals, que sols desaparegueren 
unintse al núcleu més poderós que constituïa la mo- 
narquia, quan se va crear també entre'ls pobles una 
unió moral que abans no existia. Però ja allavores 
desaparegué poch a poch el poder polítich aislat del 
municipi: malgrat les ventatjes que aquets varen ad- 
quirir en la Etat mitja, en part per les seves pròpies 
forses, en part, per les concessions dels Reys, que ne- 
cessitaven apoyarse en ells pera resistir el poder dels 
senyors feudals, deixaren d'existir les ciutats, com 
societats polítiques fonamentals: no de moment, però 
sí paulatinament, fins arrivar als temps moderns, 
passaren les ciutats a confondres, en lo polítich, en la 
societat política nacional. 

Tot aquet Uarch període — desde'l comensament de 
la Etat mitja fins als nostres dies — que tan lleugera- 
ment estudia el propagandista del pacte sinalagmàtich, 
es precisament l'espay de temps en que s'han constituït 

aquestes societats polítiques que avuy s'anomenen na- 
cions: societats polítiques que, en la forma actual al 
menys, no va conèixer l'antigüetat, però que són avuy 
la base del Estat, com ho fou en aquell temps el muni- 
cipi. La Etat mitja representa aquesta època de tran- 
sició: el seu resultat ha sigut la substitució de la so- 
cietat política antiga, per la moderna: del municipi, 
per la nació, passant pel feudalisme. Es veritat queia 
Etat moderna ha exagerat la tendència per oblidar els 
veritables caràcters de les nacions, establint Estats 
basats més en la violència que en la entitat nacional 
natural: mes, sigui com sigui, es evident y es llàstima 
que'l senyor Pi no ho hagi tingut en compte, que avuy 
ja no es el municipi la "societat política per excelen- 
cia», sinó que ho es la nació. 

El senyor Pi s'ha detingut en un dels graus de la 
evolució de les societats polítiques, com hauria pogut 
detenirse en qualsevol altre: el municipi fou en altres 
temps la societat política superior, aquella en que 
l'home realisava tots els fins de la vida, com ho fou 
abans la familia, y abans que existís la ciutat, o coe- 
taneament a la ciutat, segons a quins pobles, la tribu, 
el clan> etc, mes ara ho es la nació, puix sols en la 
nació hi pot l'home realisar tots els seus fins. 

Per oblidar sens dubte tot això, o no volerho reco- 
nèixer, en virtut del prejudici de que arrenca, ha in- 
corregut el senyor Pi en varies contradiccions en els 
meteixos paràgrafs que estudio, al esmentar l'exemple 
d'Alemanya, y al parlar de Suissa y dels Estats-Units, 
que no s'han pas constituit certament per pactes entre 
ciutats, sinó per entitats polítiques d'un ordre molt 
" superior a n'aquestes, gairebé per veritables nacions. 

V 

Confusions den Pi y Margall sobre'U conceptes de Nació y d'Estat. 

- 

Però es que ademés en Pi y Margall confon contí- 
nuament certs termes, lo que, sense cap mena de 
dubte, dóna Uoch a que en certes ocasions passin 
mitj desapercebuts, alguns dels seus erros més gros- 
sos. En Pi confon contínuament la Nació y l'Estat: 
ula ciutat, — diu, — es la nació per excelencia, y na- 
cions foren en un principi, y sempre que pogueren, 
totes les ciutats» , volent dir probablement que la ciu- 
tat es l'Estat per excelencia, y que totes les ciutats 
foren veritables Estats, en l'antigüetat, lo qual es 
cert. 

En Pi, ab les seves apariencies de modernista y 
d'avensat, ve a ser un retrògrade, en quant a la evolu- 
ció política de les societats humanes, puix se resisteix 
a la acceptació de la nació com a terme actual de la 
evolució esmentada, deturantse en la Etat antiga. 

El quefe del partit federal, que ja en altre ordre 
d'idees rebutja la de la sobirania nacional pera adme- 
tre únicament la sobirania del poble, segons clara- 
ment afirma en el Manifest donat pel Concell del par- 
tit federal a la nació, en 23 de Juny de 1894, ab prou 
feines concedeix existència pròpia a la nació, a la que 
no ve a considerar més que com una associació de re- 
gions, que, per altra part, en el seu sistema no són res, 
no apareixent en cap cas com entitats ab veritable 
existència y fonament científich. La major part, per 

» 

no dir totes, les atribucions que en Pi y Margall 
assigna a la que ell anomena nació, les podria tenir el 
que pròpiament deuria anomenarse Estat federal, el 
dia en que diferentes nacions volguessin abdicar una 
part de la seva autonomia, y viure unides pera sa 
millor protecció y defensa, y potser pera son meteix 
progrés. 

Això prové, cal repetirho, de la confusió que dit 
publicista fa dels termes Nació y Estat. En Pi no's 
fixa may, o gairebé may, en la entitat natural: no re- 
para més que en la formació artificial, en el sér políti- 
cament constituit. Per això, aixís que deixa de parlar 
del municipi, en el que gairebé no hi ha lloch a con- 
fusió respecte de la entitat natural y la legal, entra 
en una sèrie de confusions y vaguetats respecte de 
les que anomena regions y Nació, prenent a n'aquesta, 
no com a un ser ab existència pròpia, sinó com una 
resultant de la unió de les regions, donantli per tant, 
novament, els caràcters d'un Estat. 

En el concepte científich fonamental de la Nació, 
aquesta existeix per haverse format naturalment: per 
lo meteix que pera la seva existència necessita un es- 
perit nacional, no n'hi ha prou ab voler que's formi, 
sinó que's necessari que neixi. Per altra part, si una 
nació, nova's forma, no es possible que'ls nous ele- 
ments que la constituexen, siguin y segueixin sent 
nacions de per sí. Aixís com no's pot formar un poble 
d'una associació d'altres pobles, que o formaràn una 
nova entitat superior a n'ells o's fondran en aquell, 
no's concebeix una nació composta de nacions, puix 
forsosament, o aquestes deixaran d'existir, fonentse 
en la Nació, o, si segueixen vivint ab vida pròpia, no 
formaràn un'altra Nació, sinó que, en tot cas, lo que 

formaràn serà un'altra entitat política, una Confedera- 
ció o un Estat federal. 

Suposant que avuy varies nacions constituïdes en 
Estats independents, per qualsevol raó de les moltes 
que podrien tenir presents, sobre tot si fossin febles y 
estessin amenassades per qualsevol vehí poderós, 
volguessin unirse, no solzament pera la comú defensa, 
sinó pera cumplir millor sos fins respectius, indubta- 
blement podrien acceptar la major part de les conclu- 
sions del partit del pacte sinalagmàtich, en quant a 
les atribucions del Poder federal que volguessin cons- 
tituir. Pot suposarse'l cas d'una unió entre Portugal y 
Espanya. Admetent per un instant que, lliure y espon- 
tàniament tractessin d' unirse, mes, com es llògich, 
sense renunciar cap d'elles a sa pròpia personalitat ^no 
es cert que al tractar els dos paísos de constituir un 
Poder federal, podrien concedirli la major part de les 
atribucions que en Pi confereix al que anomena Po- 
der central nacional, resultant dels pactes entre les 
regions? iQuí dubta que si abdós paísos volguessin 
que la unió fos realment forta, concedirien al poder fe- 
deral les facultats necessàries pera la defensa respec- 
tiva, pera la prosperitat mercantil, pera l'imperi de la 
justícia? 

Mes, això no obstant, no constituirien pas una nova 
nació. Si dues nacions volen fer quelcom més que 
aliarse, si volen veritablement unirse, en el pacte 
d'unió podran indubtablement consignarhi totes o 
gairebé totes les atribucions que al Poder que ano- 
mena nacional, concedeix el senyor Pí. Això no cal 
dubtarho, si el meteix Pi confessa que'l seu programa 
d'atribucions no es merament racional, encara que ho 
sigui en gran part, sinó que es deduit fins a cert punt 

> 

- 

del estudi de les Constitucions federals ja existents. 
Encara que fos complertament un resultat de les seves 
conviccions en l'ordre filosòfich, en son llibre fa 
constantment comparacions entre les que ell consi- 
dera conseqüències llògiques dels seus principis y les 
aplicacions que troba en els Còdichs polítichs fona- 
mentals dels paísos en que impera'l règim federal. 
La Constitució Austro-Húngara, per exemple, apareix 
esmentada a cada pas, en els capítols del seu llibre 
dedicats a les atribucions del poder central: ^quí pot 
dubtar de que Austria-Hungría no constitueix una 
Nació, sinó un Estat compost de Nacions? 

Dues nacions s'uneixen creant una entitat superior 
que pot tenir les atribucions que en Pi y Margall su- 
posa. Segons se dedueix de la teoria d'aquet, consti- 
tueixen així una nació: en realitat en Pi confon els 
termes, com deixo dit, donchs no fan sinó constituir . 
un Estat. 

Es un Estat compost de varies nacions, un Estat 
federal, però no es una nació. He dit y repetit que les 
nacions són entitats naturals, existeixen ab vida prò- 
pia: no poden desaparèixer per variar, — y molt menys 
per variar voluntàriament, — les seves condicions d'e- 
xistencia respecte d'altres. Tant es aixís, que si les me- 
teixes nacions, que constituides un dia en Estats in- 
dependents, han consentit en renunciar, unintse ab 
altres, part de les seves facultats, part de la seva vida 
autonòmica, volen en qualsevol moment — y sobre tot 
si han desaparegut ab el temps les causes que varen 
fer convenient la unió — reclamar altra vegada son 
plè dret a la autonomia, ho poden fer, sense cap 
mena de dubte; y poden ferho precisament perquè, 
deixant de ser Estats independents, no han deixat de 

ser nacions, y mentres segueixin sent entitats nacio- 
nals ab vida pròpia, no poden deixar de tenir el plè 
dret a son propi govern. 

VI 

I 

El punt més flach de la doctrina federalista és el que's refereix als Estats 
intermitjos entre'ls municipis y la Nació. — Tot el sistema resulta fundat 
en la federació d'unes entitats que deixa sense definir. — Falta de valor 
científich y pràctich del principi del pacte. — Admès aquet com dnich 
principi de Uegitimitat, s'ha d'admetre la Uegitimitat de la negativa al 
pacte. — Absurdos que enclou. 

Aquestes confusions que fa en Pi y Margall dels 
conceptes d'Estat y de Nació, y la vaguetat en que 
deixa'l de les províncies o regions son lo que tal ve- 
gada fa més feble tot el seu sistema. Aquet no deriva 
pas d'una concepció històrica o positiva, sinó del 
desenrotllo d'una idea filosòfica equivocada, adoptada 
per ell; y per això apareix en molts punts desproveit 
de fonament sòlit, y cau per la seva base, com suc- 
ceeix en lo que gairebé deuria ser en ell més capital, 
que és en la formació y atribucions dels Estats inter- 
mitjos entre'ls municipis y lo que ell anomena Nació. 

Al comensar a fer aquestes objeccions, de veritable 
importància y significació, ja que senyalaran algunes 
de les diferencies més radicals y trascendentals en- 
tre'l regionalisme y el federalisme sinalagmàtich, con- 
vé fer notar certa transformació en els ideals d'aquet 
derrer. No és que intenti censurarlo per la seva incon- 
seqüència; encara que fos molt més greu de lo que és, 
çrech que no mereix cap censura l'home que cambía 
llealment de parer: el poble castellà diu que «de sabios 
es mudar de consejo», y del meteix Pi se diu que en 
certa ocasió va afirmar que ell uno havia fet pactes ab 

l'erro. » Sigui com se vulgui, en Pi y Margall en son 
llibre y en sos programes, y fins en sos actes com 
home polítich pràctich, considerava abans la provin- 
cià, com la entitat intermitja entre'l Municipi y la Na- 
ció: els Estats provincials constituïen, segons ell, les 
Confederacions. Parla, sí, en son llibre (pàg. 318), de 
la reconstitució de les antigues províncies: mes dóna 
una importància gran a les províncies modernes, y el 
sol fet d'usar la paraula provincies en lloch d'una al- 
tra qualsevol, indica que no fa derivar aquesta entitat 
importantíssima de la vida política, d'un ser natural, 
existent per sí, independentment del reconeixement 
pels poders superiors del Estat, sinó que admet la 
existència d'agrupacions artificials capritxosament 
constituides per aquet meteix. 

En cambi, derrerament, en Pi abandonà aquet ter- 
me impropi, substituintlo pel de regions. En el Ma- 
nifest esmentat primerament, de data 22 de Juny de 
1894, sotscrit per en Pi y Margall en nom del Concell 
del partit federal, no's parla ja en absolut de provin- 
cies: diu textualment que'l partit federal vol «la nació 
dividida en regions y les regions en municipalitats: les 
municipalitats y les regions autònomes ensemps que 
la Nació, en tot lo que correspongui a la seva vida 
interior»: y parla constantment dels Estats regionals, 
dels quefes de les regions, etz. La paraula provincià 
apareix complertament abandonada. 

(Significa aquet cambi un propòsit polítich d'atrac- 
ció dels elements regionalistes? (Fou conseqüència de 
majors estudis den Pi y Margall sobre la vida que en- 
cara conserven les regions històriques y naturals, o 
producte del seu desengany sobre les condicions y 
drets de les provincies modernes, pera ser veritables 
Estats provincials? 

iQuí sab! Lo cert és que'l cambi existeix: y que en 
Pi, en els derrers temps de la seva vida, modificà o 
donà a entendre que modificava'l seu criteri: però 
d'això no se n'ha de deduir pas una molt gran analo- 
gia entre'l veritable regionalisme y el federalisme si- 
nalagmàtich per el simple ús de la paraula regió. 

Res tan boirós com aquesta paraula, sempre que 
s'usa aisladament y el que l'usa no's cuida de determi- 
nar el veritable sentit en que la emplea. Segons el 
Diccionari de la Llengua castellana, publicat per l'Aca- 
demia, región és uporción de territorio determinado 
por circunstancias especiales* y encara que aquesta de- 
finició tan poch clara, no és suficient com ja's pot veu- 
re, pera donar una idea exacte de lo que és regió, és 
ben cert que tant pel deficient concepte que d'aquesta 
paraula dóna la esmentada Corporació, com per la no- 
ció vulgar que's té de la meteixa, no n'hi ha prou ab 
la senzilla afirmació que fa en Pi y Margall pera que 
pugui saberse què és lo que'l federalisme sinalagmà- 
tich entén per regions, com entitats intermitges entre 
l'Estat nacional y el Municipi. 

^Ha volgut dir en Pi y Margall al parlar de «la na- 
ció dividida en regions» que la nació s'organisarà re- 
coneguent la existència política de les regions naturals 
y històriques, en que hi viuen veritables societats po- 
lítiques ab esperit propi, ja subsistint el nacional que 
un dia les hi va donar capacitat pera la vida política 
independent, ja simplement com una variant del espe- 
rit nacional comú ab altres regions? 

Sembla que vulgui dir això, y's diria, que baix 
aquet punt de vista, en una qüestió concreta de lanta 
importància, el regionalisme y el federalisme sinalag- 
màtich coincideixen; mes, no pot pas donarse del tot 

com a fóra de dubte, ja que per una banda, en Pi y 
Margall se guarda molt bé de dirho declaradament, y 
per Taltra, en el cas de ser així, se posaria en con- 
tradicció oberta ab lo més fonamental de la seva 
teoria. 

Parla, sí, el Manifest esmentat, de regions, mes no 
senta cap principi del que pugui deduirsen ab verita- 
ble seguretat quines serien aquestes regions, «Fede- 
rals, avuy, com sempre— diu — dividim en regions la 
península, y les reconeixem autònomes y capasses de 
reformar el seu dret.» Dividim — diu — y ^ab quin crite- 
ri, las dividim) Si admetés, com altres oracions o fra- 
ses semblen indicarho, les esmentades regions natu- 
turals y històriques, no hauria de dir que divideix la 
nació en elles, sinó que en la organisació política de 
la nació reconeix la existència de les meteixes, que és 
lo que afirma'l regionalisme. Però en Pi y Margall no 
presuposa la seva existència, sinó que pel contrari ho 
fa dependir de la seva voluntat, o de la del seu par- 
tit, o al menys dels ciutadans o municipis que han de 
constituiries. Dividim en regions la Península: per con- 
seqüència, considerant la Península com un tot com- 
plert, ne fa varies parts, que anomena regions, com 
abans les anomenava províncies y com les podria ano- 
menar de qualsevol altra manera, sense més regla que 
la voluntat, y sense més criteri, en tot cas, que la seva 
vagarosa creencia, de que semblants entitats artificials 
podrien tenir major vida, procurant que en tot, o fins 
a cert punt, coincidissin ab les antigues divisions. 

Així és veritat que diu, immediatament després de 
les frases transcrites, que «podran baix el nostre siste- 
ma, per ses pròpies Ueys, Galicia resoldre el problema 
dels /oros y posar remey als mals de la extremada 

disgregació del seu territori; Andalusia anular anti- 
gues usurpacions y dividir sos latifundis; Catalunya 
posar terme a la agitació produida per la rabassa mor- 
ta."» mes, ab això, no n'hi ha prou, ni de bon trós, 
pera que pugui deduirse que'l criteri den Pi y Margall 
és el meteix del regionalisme. Aquesta alusió a algu- 
nes de les actuals regions, que tenen qüestions socials 
pròpies y que en conseqüència necessiten medis pro- 
pis pera resòldreles, no arriva ni tant sols a significar 
que cada una d'elles constitueixi la entitat regió, a 
que's refereix el partit federal, puix aquelles frases po- 
drien tenir la meteixa aplicació, dintre del criteri d'a- 
quet, no dintre del que en realitat hauria de ser 
acceptat, si mantenia l'actual divisió en províncies, o 
si ab el nom de regions se creaven unes noves entitats 
artificials. Y se veu ben clar això recordant que 
no acceptava pas les regions històriques, sinó \z§ pro- 
vincies, quan sustancialment deya lo meteix que he 
deixat transcrit, al sostenir en son llibre uLas Nacio- 
nalidadesii , que aquesta era una de les majors exce- 
lencies de la doctrina federal. 

En realitat, la regió natural y històrica, que pot 
servir de base al regionalisme, no pot serho del fe- 
deralisme sinalagmàtich. {Còm, en efecte, compaginar 
la existència d'entitats reals, nascudes y desenrotlla- 
des en la historia, ab els principis federals sobre la 
absoluta illegitimitat de tot lo que no's fundi en el 
pacte? {No és un principi federal pactista, que les 
províncies o regions o com vulgui anomenàrseles, 
deuen la seva existència al pacte dels municipis que 
les componen? ^No és veritat, dins dels principis den 
Pí, que tot lo que no s'apoyi en el pacte està mancat 
de llegitimitat? 

Tal vegada's dirà, y ja en Las Nacionalidades sem- 
bla ser aquesta la idea den Pi y Margall, que'ls pac- 
tes dels municipis donaran lloch naturalment al reco- 
neixement de les actuals regions històriques o natu- 
rals sempre que tinguin encara condicions pera la 
existència política. En primer lloch, aquesta suposició 
pot en molts casos ser perfectament gratuita: res tan 
fàcil, sobre tot en moments de desorganisació gene- 
ral, y sempre que interessos borts y raquítichs puguin 
sobreposarse a ideals més grans, y fins a les meteixes 
creencies professades en temps normals, res més fàcil 
que'l desitg d'independència d'un o més municipis: 
y si aquets se resisteixen al pacte fet pels demés, <què's 
farà? Podrà suposarse que naturalment la voluntat 
dels municipis reconstituirà les regions històriques? 

Però és que, en segon lloch, aquesta meteixa y gra- 
tuita suposició, demostra la poca solidesa de la doctri- 
na federal en aquet punt, y sobre tot quan cert és que, 
fins parlant de regions, en Pí no admet, al menys en 
el terreny doctrinal, que aquestes hagin de ser deter- 
minades a priori. Y si no és aixís, {quina semblansa 
pot haverhi entre les regions que reconeix el regiona- 
lisme y les regions de que parla en Pí y Margall? Si 
Tun les accepta com un fet en el reconeixement del 
qual apoya la organisació que proclama, y l'altre les 
considera únicament com una de tantes solucions 
que pot acceptar la voluntat dels municipis expressa- 
da per sufragi universal, no hi ha necessitat de grans 
esforsos pera demostrar la diferencia que existeix en- 
tre'ls dos. 

Y tinch d'insistir en que aquest enboirament de la 
entitat, provincià, regió, estat regional, o com ho ano- 
meni, és un dels punts més febles del federalisme si- 

nalagmàtich. Al cap d'avall, mentres parla del muni- 
cipi, per més que ell el suposi simplement una agre- 
gació d'individuus units per medi del pacte, pren per 
base innegable una entitat real, un ser ab vida prò- 
pia, per tots reconeguda: no considera una entitat ar- 
tificial més o menys vaga y discutible y qual determi- 
nació pugui dependir de múltiples circunstancies. 
Sempre resulta perillós el criteri del pacte en la forma 
en que l'exposa'1 federalisme sinalagmàtich: però re- 
sulta comprensible mentres se tracta del municipi, 
que, ab pacte o sense pacte, se presenta ab veritable 
existència. Quelcom semblant pot dirse de la nació, " 
que confon ab l'Estat, ja que tampoch poden oferirse 
dubtes importants sobre la seva existència, sobretot 
tenint en compte que en Pi arrenca del concepte dels 
Estats constituits, qual organisació no més alteraria 
trayéntelshi o afegí ntelshi territoris quals habitants 
ho volguessin. Com que'ls Estats son també entitats pal- 
pables, per dirho aixís, tampoch és dubtosa en quant 
a n'ells la comprensió del federalisme. Mes ^y les pro- 
víncies o regions? 

Aquestes, segons el criteri federal, s'han de consti- 
tuir per la voluntat llibèrrima dels municipis expres- 
sada per medi de pactes. ^Sense cap més criteri que'i 
de la seva voluntat?, preguntarà'l lector. Ni en Las Na- 
cionalidades y ni en el Manifest de 22 de Juny de 1894, 
s'hi troba altre criteri: el sol fet d'admètrel, suposaria, 
per altra part, una contradicció dels principis capitals 
del federalisme. 

Fins quan sembla sostenirne un altre, no fa en Pi 
més que aferrarshi. En l'any 1879, defensant en un dis- 
curs que s'ha considerat un dels documents notables 
del partit, al periòdich federal La Umón y deya: 

«Se tém que si's tracta de reorganisar sobre'l facle 
les nacions, se neguin a formar part de la espanyola 
algunes de les nostres províncies: però se necesita 
pera abrigar aquet rezel tenir una idea molt pobre 
dels vincles que mantenen en un feix als pobles. Si les 
nacionalitats no subsistissin més que per la acció del 
Estat, estarien fa temps disoltas. No ho estan perquè 
tenen vincles prou més forts: el de les glòries comuns 
y el dels comuns sofriments, y sobre tot, el dels inte- 
ressos, que és, ha sigut y serà sempre'l més fort dels 
vincles.» 

En aquestos paràgrafs, en Pí se deixa anar a una 
suposició com la indicada fa poch, no massa confor- 
mes ni la una ni l'altra ab la solidesa d'una teoria. 
Però prescindint d'això y de la terrible contradicció 
de parlar de pacte y dir després que'ls vincles més 
grossos de la nacionalitat són els recorts de les glò- 
ries y dels sufriments y la comunitat d'interessos, lo 
cèrt és que en Pí insisteix en la organisació de les na- 
cions per el pacte, esforsantse en demostrar que no 
ofereix cap perill. 

Es veritat que la conseqüència llògica del principi 
condueix poch menys que al absurde: però no hi ha 
altre remey que conformarshi, quan s'accepten princi- 
pis falsos. Si no més el pacte és font de llegitimitat, 
en cada nació hi haurà tantes províncies o regions, 
com se'ls ocorri als mils de municipis que hi haurà. Lo 
meteix pot suposarse, a Espanya, que entre tots cons- 
tituexin una dotzena de regions, com un centenar o un 
miler: si hi ha alguns motius pera creure, acceptant 
alguna de les suposicions a que resulta tant propens en 
Pí, en la reconstitució voluntària per medi del pacte, 
de les antigues regions, de més grossos n'hi ha potser 

pera dubtar de que en cada una d'aquestes, tots els 
municipis, unànimement, ho considerin aixís, y que no 
n'hi ha d'haver alguns o molts, que ensoperbits ab la 
idea de la seva autonomia y del seu suprem dret, no 
s'empenyin en sostenir un criteri diferent. Convensut 
com estich, de que no tenint aquet impossible dret 
sobirà de decidirho per sí meteixos, tots o la immensa 
majoria dels municipis acceptarien ab gust semblant 
reconstitució, ho estich també de que, disfrutant de 
semblant dret, seria molt difícil lligar totes les volun- 
tats ab r expressat objecte. 

Això apart, la bondat o falsetat dels principis se 
proba també per les seves conseqüències; y portant a 
les seves més extremes el principi del pacte, £no és 
veritat que pot donarse'l cas de que tots els municipis 
d'una nació pactin la formació d'una sola regió, en 
qual cas se ve a parar a la constitució d'un Estat unita- 
ri, sobranthi en absolut tot el programa polítich fede- 
ral? no és veritat, aixís meteix, y aquesta suposició 
posa encara en més mal de cap al federalisme, que 
pot donarse el cas de que alguns o molts municipis, no 
vulguin pactar cap mena d'unió ab els altres, y fins el 
cas de que no vulgui pactar cap d'ells? <Còm se cons- 
tituiran aleshores els Estats provincials o regionals, y 
còm constituiran després l'Estat nacional? Si no hi ha 
Uegitimitat fóra del pacte, £què ha de succeir, en el 
moment en que un municipi s negui a pactar ab els 
demés? Aquelles afirmacions abans transcrites de la 
defensa del periòdich La Unión, poden anar tot lo 
més com argument devant d'un tribunal: però no te- 
nen cap valor científich. Tota afirmació de necessitat 
de pacte, enclou per forsa la possibilitat de negarse al 
pacte: y aquesta presuposa aquella sèrie de preguntes 

que no contesta en Pí y Margall. El cas d'un Estat re- 
gional,' és dir, d'un dels membres de la federació, que's 
coloqui en semblant actitut negativa, se comprèn que 
té o pot tenir una solució més o menys perillosa, però 
1 lògica, y sobre tot possible, ja que, si no vol pactar 
ab els demés, obtindrà l'independència absoluta: mes, 
Ipot admetres semblant solució, quan se tracti d'un 
municipi? 

Si un Estat regional, millor dit, si una agrupació de 
municipis se resisteix a pactar ab altres agrupacions 
de municipis, és evident que en Uoch de constituirse 
com membre d'un Estat federal, quedarà com un Estat 
unitari independent: això no favoreix gaire al sistema 
federal, ja que demostra que la aplicació estricta dels 
principis que l'informen, pot conduir al unitarisme en 
l'Estat, lo meteix que al federalisme; mes és al cap 
d'avall, lo únich llògich. Els federalistes podràn dir, 
ab certa raó, que si tal agrupació de municipis se 
troba en condicions pera la vida independent, estarà 
molt en el seu dret disfrutantne per complert; y que 
si tals condicions li falten, o pagarà a no trigar la seva 
tossuderia, sent víctima de la absorció d'un Estat que 
potser respectarà menys el seus drets, o espontània- 
ment, cambiarà d'actitut, y buscarà en un nou pacte, 
ab les meteixes o altres agrupacions de municipis, la 
unió a la que abans s'hauria resistit. Mes, ^és això pos- 
sible, quan se tracta, no d'un Estat regional, sinó d'un 
municipi? ^Podrà admetres la independència absoluta 
d'aquet? ^Tenen per ventura els municipis, condicions 
pera la vida independent? 

El meteix principi federal que dóna lloch a la for- 
mació dels tres cercles concèntrichs, de les tres enti- 
tats geràrquiques, municipi, provincià o regió, y na- 

ció, demostra la impossibilitat absoluta d'arribar a una 
conclusió semblant: ^còm donar o consentir la inde- 
pendència d ? un municipi, si tal independència, el fa- 
ria, a la vegada, Estat municipal, regional, y nacional? 
Y no obstant, a n 'això's va a parar ab la declaració de 
ser el Municipi «la societat política per excelencia.» 

La teoria pactista's fica en un carrer sense sortida. 
En la pràctica, la sortida no seria altra que la de obli- 
gar per medi de la forsa als municipis y fins potser a 
les regions recalcitrants: mes en el cas de ferse aixís, 
què'n queda del famós pacte? 

Y tot prové en realitat, de que per no compendre 
el federalisme sinalagmàtich el veritable concepte de 
nació ; , no ha seguit ab prou clar criteri son desenrotllo 
en la historia, arribant per aquet motiu, a un concepte 
sumament confós de lameteixa, ymés encara d'aques- 
tes entitats, membres principalíssims de les òrgan isa- 
cions federals, conegudes ab el nom de províncies, re- 
gions, cantons o Estats. 

En Pí y Margall, després de la lleugera excursió 
històrica que ja he esmentat anteriorment, y en la 
qual no hi apareixen may aquestes regions o provín- 
cies, resultant tant sols, fins en el cas que's pugui su- 
posarli més favorable, que la voluntat dels municipis 
ha constituit les nacions al unirse per medi de pactes 
pera el millor compliment del seus fins, diu lo que se- 
gueix: 

— «iQuè'ns diuen tan significatius fets? que la ne- 
cessitat econòmica va acostar les famílies y donà ori- 
gen a la ciutat, el primer y més natural dels agrupa- 
ments polítichs: que la ciutat és la nació per excelen- 
cia, y nacions foren en un principi y sempre que 
pogueren, totes les ciutats; que si noves raons eco- 

nòmiques no haguessin obligat a les ciutats a contrac- 
tar unes ab altres, per la voluntat dels pobles no 
s'hauria arribat may a la formació de nacions múl- 
tiples: que aqueixes nacions múltiples, degudes a la 
necessitat, foren sempre petites, y la; acció dels seus 
poders públichs no va arribar may a la vida interior 
de les ciutats que les constituïen: que les grans nacions 
foren sempre filles de la violència y que's disgregaren 
tan bon punt va desaparèixer o disminuir la forsa que 
les unia: que sols viuen sense solució de continuitat 
les federalment organisades, és a dir, les que deixen 
autònoms els Estats que les constitueixen: que si això 
és suficient pera que no's disgreguin, no n'hi ha prou 
pera que tinguin assegurades la pau y l'ordre: que pera 
conseguirho és indispensable que'ls diversos Estats de 
cada nació estiguin units per forts vincles, y els seus 
diversos agrupaments degudament coordinats y subor- 
dinats sense merma de la seva autonomia. n 

Aixís sintetisa en Pí, els fonaments de la teoria fede- 
ralista: mes, en mitj de la confusió de termes y del 
oblit del concepte de nació ja esmentat, no's veu en 
tot el paràgraf, cap idea que pugui donar llum sobre'ls 
conceptes de regió o de provincià, intermitjos entre'l 
municipi y la nació. De la ciutat passa en Pí a la na- 
ció: millor dit, (ja que comensa per dir que la ciutat és 
la nació per excelencia,) de la ciutat passa a les que 
ell califica de nacions múltiples, denominació quelcom 
estranya, que deu voler significar un agrupament de 
ciutats o nacions simples; mes, les províncies o re- 
gions, jahont apareixen? 

Suposant que de la historia se'n deduís exactament 
tot lo que diu en Pí, y que hagués de servir de norma 
en absolut tot lo que en el curs de la historia apa- 

reix, no resulta sinó que'ls pactes dels municipis han 
donat lloch a la nació: mes aleshores, ^en quin princi- 
pi se fonamenta pera colocar, entre la nació y els mu- 
nicipis, a les provincies o regions? 

Sembla voler dir en Pí, que'ls pactes dels municipis 
varen constituir nacions petites, y que aquestes són les 
actuals regions, que constitueixen les nacions grans, 
engendrades per la violència: mes, això exigiria mol- 
tes aclaracions. En Pí no confereix a les regions el 
dret de ser membres d'un Estat federal, per la seva 
cali tat de nacions, com ho fa, — en el cas de que ho si- 
guin, s'entén, — el regionalisme. En Piles entafura en- 
tre'ls municipis y TEstat nacional, per que sí, puix ni 
tant sols ne dóna cap raó. Dintre del sistema federal, 
un hi troba les provincies o regions sense adonàrsen; 
no hap sortit per cap cantó: apareixen sense que cap 
principi les hi hagi dut. 

Tal vegada en Pí, les considera les successores y 
representants d'aquestes antigues nacions petites de 
que parla, y per ser nacions les hi dóna tants drets: 
ho fa suposar, el meteix fet d'admetre, o de deixar su- 
posar que admet, quan se tracta d'Espanya, les anti- 
gues regions històriques en que hi visqueren Estats in- 
dependents: mes no pot suposarse que les consideri 
nacions, quan després parla del Estat nacional, que és 
el compost dels regionals: parla de nació , com com- 
posta de regions. 

En aquet segon terme de la organisació federal, s'hi 
encalla principalment tot el sistema; com que no arren- 
ca d'una base fixa, la seva falta de fonament se nota 
més que en el municipi y la nació, que són entitats 
naturals y reals. 

Y és que, en realitat, la societat política ha passat 

efectivament del municipi a la nació» no per el pacte 
com erradament suposa, sinó per la seva evolució na- 
tural, ocasionada per tan diferentes circunstancies. 
En aquesta evolució, està clar que les nacions en un 
principi han sigut petites: avuy meteix algunes són 
molt petites y altres són molt grans, mes això poch 
fa a la seva llegitimitat y al seu dret polítich. Les na- 
cions, pel fet de ser tals, són sobiranes de sí meteixes: 
elles constitueixen la societat política actual, sense te- 
nir superior: siga la que siga la seva extensió, tenen 
dret al seu propi govern, sense que puguin exercirlo 
altres nacions. Lo que hi ha és que en el cas de ser 
grans aquestes nacions y tenir no sols elements propis 
de vida, sinó condicions pera no haver de tenir por de 
les intrusions de les demés, poden viure complertament 
independents y aislades en la política, sense cap ne- 
cessitat de lligarse ab altres; mentres que en el cas de 
ser petites, y febles per conseqüència, se veuen obli- 
gades gairebé forsadament, a buscar en la unió estre- 
ta ab altres, la forsa de que estan mancades, y ab ella 
la possibilitat de conservar la seva pròpia independèn- 
cia y llivertat de vida. 

Diguin lo que vulguin els federals del pacte sinalag- 
màtich, no ha sigut may ni pot ser altre l'origen del 
sistema federal. La necessitat de la unió pera la resis- 
tència contra possibles enemichs comuns, ha portat a 
les nacions febles a cercar ajuda unes en altres, consti- 
tuint aixís Estats federals o Confederacions d'Estats: 
de manera que, històricament, aquets no han sigut na- 
cions constituïdes per acort de les regions, segons la 
ficció pactista, sinó Estats superiors, compostos per 
nacions ja organisades políticament, y per tant, per 
Estats nacionals. 

No s'ha d'oblidar que les societats polítiques, com 
tots els sers vius, se transformen constantment; aixís 
és que, en moltes ocasions, aquestes societats nacionals 
unides per llassos més o menys estrets, han perdut 
sos çaràeters peculiars de vida nacional, per raó de 
la comunitat d'existencia, arribant a formar entre totes 
una nació nova, que sense ser continuació de cap de 
les federades, ho és de totes. Això sovinteja y fins és 
natural y llògich: la vida política comú de nacions ja 
generalment similars, d'origen y caràcter semblant, 
d'interessos en gran part idéntichs, favoreix la fusió 
de distintes nacionalitats en una nacionalitat comú, 
resultant de totes elles: el respecte recíproch del dret 
de totes, y el convenciment de la existència del inte- 
rès comú,. mantingut per les lluites de tota mena con- 
tra l'exterior, és forsós que produeixi cert endor- 
miscament dels caràcters nacionals peculiars y cert 
enfortiment del esperit comú, que al favorir la unitat 
de cultura, potser de religió y de llengua, pot fàcil- 
ment convertirse en veritable esperit nacional. 

Si succeeix això, està clar que les nacions que his- 
tòricament han constituit un Estat deixen de ser tals 
nacions, sent únicament regions políticament organi- 
sades com a cantons, com a Estats, etz.; mes, en aquet 
cas no s'ha d'oblidar que, contra lo que suposa en Pi 
y Margall, falta'l motiu jurídich de la forma federal, 
en el cas de que subsisteixi, quedant únicament les 
raons d'ordre històrich y pràctich, molt importants, 
— lluny de mí està el duptarho, — molt respectables y 
molt dignes de ser tingudes sempre en compte, però 
insuficients pera constituir sense més ni més, una teo- 
ria general aplicable a totes les nacions del món. 



Digitized by Google 



— 88 
VII 

I 

Accidentalitat de la forma federal, en molts casos. — Quan, en cambi, 
s'imposa una organisació federal. — Explicació científica del moviment 
cap a la unitat. — Reducció als seus veritables termes. — Exemples d'Ale- 
manya, Estats-Units, Suissa, Ausiria-Hungría, Suècia y Noruega. 

i 

En principi és innegable que ahont hi existeix una 
nació , ha d'haverhi unitat política. Quan existeix una 
nació complertament homogènia, ab perfecta unitat 
social, el millor sistema polítich pera ella ha de ser 
aquell que correspon a la seva manera de ser: si ella 
és una y el Govern ha de ser un. No obstant, com les 
nacions no són entitats que deguin la seva formació a 
la voluntat actual dels homes, ni a una capritxosa ex- 
pressió de les seves opinions de moment, sinó que són 
sers que viuen avuy perquè varen néixer y desenrot- 
Uarse en el passat, pera seguir vivint y transformarse 
y morir en el pervenir: y com les nacions, per aquesta 
meteixa raó, rara vegada apareixen complertament 
homogènies, com si sortissin d'un motllo, en que sols 
s'hi haguessin encabit determinats elements, en moltes 
ocasions, malgrat la unitat^ existeix la varietat, y aques- 
ta, producte potser de les seves vicissituts històriques, 
exigeix el respecte dels varis organismes polítichs, que 
històricament han aparegut y s'han desenrotllat. 

Moltes vegades, y això's veu al examinar ses Cons- 
titucions federals y estudiar sa pròpia manera de ser, 
els Estats federals són veritables nacions, y no com- 
postos de nacions diferentes: per això, en elles, la for- 
ma federal hi és més accidental que essencial, en el 

sentit de podershi concebir la vida lliure, fins en 
altra forma o sistema polítich, siguin les que s vulguin 
les ventatges que per raons històriques o d'altra 
mena, tingui pera elles la forma federativa. Deter- 
minades condicions de rassa, les circunstancies his- 
tòriques, la especialitat del esperit polítich d'un 
poble, poden fer que, malgrat la existència d'una 
sola nació, sia la millor forma de govern la federal: en 
aquet cas, com en tots aquells en que una doctrina, 
una teoria, un ideal aparentment científich, estès en 
pugna ab l'esperit general d'una nació, està clar que 
és aquet el que ha de dominar, y que si un país sent 
preferències per la forma federal, sigui per la raó 
que's vulgui, s'ha d'organisar de conformitat ab ella, 
ja que cap altra li convindria tant. 

Mes, sent en aquest cas veritablement essencial pera 
la vida de la nació, la organisació federalista, és acci- 
dental en el sentit abans expressat. Potser sembli això 
quelcom confós, mes és una veritat. Succeeix en això 
quelcom semblant a lo que passa ab les institucions 
polítiques d'un Estat. Aixís, és evident que una nació 
determinada, pot necessitar, donades les seves condi- 
cions especials de vida, la forma de govern monàr- 
quich, sense que no obstant pugui dirse que la mo- 
narquia li és essencial, perquè pot concebirse sa 
existència, fins ab institucions republicanes y fins pot 
suposarse que acabarà ab el temps la necessitat d'a- 
quella. En un moment donat la monarquia és essen- 
cial, però en una esfera més elevada ha de considerarse 
accidental. Lo meteix succeeix ab la forma federal en 
una nació, mentres que és y ha de ser essencial en tot 
Estat constituït per varies nacions, ja que de no orga- 
nisarse federalment estàn condempnades a la sumissió 

a una sola, y segons totes les probabilitats, a la seva 
més o menys remota desaparició. 

Les circunstancies que poden haver conduit a una 
nació a la adopció de la forma federal, poden variar; 
les ventatges que la meteixa en general reporta, sobre 
tot quan viu en l'esperit dels pobles, poden deixar de 
ser per diferentes raons, com, entre altres, la de que 
aquestos deixin de tenir en el federalisme la fé que en 
un principi els animava, y ab la indiferència dels ciu- 
tadans per la causa pública, vingui facilitada la absor- 
ció per el poder central, de moltes facultats que hau- 
rien pogut tenir els poders federals. La meteixa situació 
del Estat respecte les potencies estrangeres; el major 
desenrotllo del esperit comú dels paísos units que pot 
mòurels, sense la menor idea de sacrifici, al contrari, 
ab gust, a renunciar gran part de les seves atribucions 
pera la millor consecució d'un ideal determinat, pot 
motivar una evolució política en una nació, fentla 
passar del federalisme a la unitat política, ab major o 
menor respecte de la personalitat de les regions, com 
a entitats administratives. 

Tot lo qual se compendrà que no pot succeir, trac- 
tantse de nacions distintes: en podràn desaparèixer^una 
o algunes o totes, pera donar lloch per fusió a una na- 
ció nova: però mentres això no succeeixi, y les nacions 
federades se mantinguin vives, vigoroses, tota tendèn- 
cia a la substitució del federalisme per l'unitarisme 
serà un atentat contra la seva vida, ja que suposarà 
indefectiblement l'oblit de la seva personalitat política, 
a que, mentres visquin, tindràn imprescriptible dret. 
La unitat del Estat ha de correspondre sempre, pera 
ser llegítima y profitosa, a la unitat nacional: desde'l 
moment que aquesta no existeixi, la federal és la úni- 
ca forma de govern possible. 

Aquestes observacions, que no té en compte el sis- 
tema t del pacte sinalagmàtich, expliquen certes ten- 
dències que's noten en els paísos federals, y que'l fede- 
ralisme que té aquella base no pot explicar. ^Per què 
en determinades nacions federals se nota cada dia més 
la tendència a la concentració del poder? ^Per què, en 
cambi, en altres, les grans ventatges de la forma fede- 
ral, les garanties que aquesta ofereix pera la llivertat de 
vida dels pobles, no basten pera reprimir les tendèn- 
cies resoltament separatistes d'alguns dels membres de 
la federació? Senzillament, per que en aquells casos se 
tracta d'unanació organisada federalment, y en aquets, 
de nacions unidas per medi d'un Has federal. 

Per lo que he dit fa poch, de que quan se tracta 
d'una veritable nació, la forma federal es fins a cert 
punt accidental, és freqüent que per circunstancies 
de vegades passatgeres, cregui convenient als seus in- 
teressos certa concentració de poders, sent de notar 
que en aquets casos no ho creu una part del Estat 
pera dominar a l'altra, sinó que obeeix a una tendèn- 
cia general. D'aquí la evolució de les formes polítiques 
de certs paísos organisats federativament; d'aquí, la 
conversió de certes Confederacions en Estats federals. 
Si's tractés de nacions distintes, aquestes conversions 
no serien fàcils y sobre tot no seria possible donàrles- 
hi major alcans, com en cambi potser tinguin, les evo- 
lucions iniciades en alguns paísos. Els Estats-Units, 
Suissa, Alemanya poden ser Estats federals sense gran 
oposició dels diferents membres que les constitueixen, 
per formar veritables nacions: en altre cas, o la orga- 
nisació actual no hauria estat possible, o després del 
seu establiment subsistiria vigorosa la protesta de les 
nacions sotmeses que en la tendència a la unitat y al 

centralisme hi veurien el desconeixement de la seva 
pròpia personalitat (i). 

Certament que això mereix ser tingut en compte, 



(i) £1 pas als Estats-Units, de la forma confederada a la d'Estat fede- 
ral, ja va donar lloch a una guerra de secessió, mes això no significa, (o 
al menys jo no m'atreveixo a afirmarho) que lluitessin nacions distintes. 
Allí se tractava verament d'una guerra política entre dues parts d'una 
nació; els dissentiments per interessos y per idees, podien més que l'espe- 
rit comú de nacionalitat, y com que's tractava de pobles acostumats a la 
vida lliure y autònoma, el separatisme s'imposava als Estats dtl Sud, si 
volien evitar lo que ells consideraven una imposició dels del Nort. 

No obstant, proba que no's tractava de nacions distintes, sinó d'un 
< dissentiment > passatger, el fet de que al cap de pochs anys, s'hagi format 
de nou la unitat moral de la nació nort-americana, sense que subsisteixi 
cap protesta. Les tendències favorables o contraries a la major extensió 
dels poders federals existeixen avuy a Amèrica tan sols com doctrines 
polítiques, però no com manifestacions del esperit de distintes naciona- 
litats: aixís lluiten en els diferents camps, ciutadans de tots els Estats, 
tant dels del Nort com dels del Sud. 

De més a més el patriotisme americà s'està manifestant constantment 
en formes que acusen sense cap mena de dubte la existència patent d'un 
esperit nacional. 

Uamertcanisme den Roosevelt tant en la seva política com sobre tot en 
sos escrits és una constant manifestació nacionalista. Moltes de les seves 
idees fonamentals semblen d'un regionalista de la vella Europa: propor- 
cions guardades, y tenint no més en compte les diferencies que van del 
renaixement d'un poble d'existencia històrica a la afirmació de la perso- 
nalitat d'una nació que tot just acaba de formarse, molts dels conceptes 
essencials den Roosevelt, en quan al americanisme, pres socialment, sem- 
blen d'un catalanista d'esprit enlairat y d'idees clares sobre'l moviment 
de Catalunya. 

En quant a Alemanya sembla existir realment una nació alemanya, y 
això esplica el consentiment gairebé sense protestes d'un Estat federal, 
no pas poch absorvent, en substitució d'una Confederació: és veritat, 
que alguns dels antichs Estats senten no poch rezel per la hegemonia de 
Prussià: mes això pot esplicarse, y té la seva raó d'ésser, en el perill 
que enclou tota constitució federal desequilibrada, però indica més els de- 
fectes de la forma actual, que la falta del esperit comú, que esmentava més 
amunt. 

No tinch, emperò, elements pera indicar si Baviera y Saxonia, per exem- 
ple, tenen condicions de vida nacional; si aixís fos, passaria ab elles, quel- 
cóm de lo que succeeix ab certs territoris anexionats al Imperi, per que 
són part d'altres nacionalitats. Al parlar de la realitat de la existència de 
la nació alemanya y fer les anteriors observacions, és clar que no'm refe- 
reixo als paísos anexionats al Estat imperial, però manifestament per- 
tanyents a altres nacions com la Polònia, etz. 

perquè confirma el principi general del regionalisme. 
La forma natural, tipo^ que no vol dir forsosa ni molt 
menys, d'una nació, és l'Estat unitari: millor dit, és un 
Estat en el que hi existeixi una vera unitat de poder. 
Segons la major o menor homogeneitat dels diferents 
elements components de la nació, aquesta forma del 
Estat deurà presentar una infinita varietat de matisos, 
tota la necessària pera que tinguin la suficient lliver- 
tat d'acció y desenrotllo aquets elements, y sigui l'Es- 
tat el ver reflexe de la nació. Aixís és que pot variar, 
desde l'Estat unitari, pròpiament dit, fins algunes de 
les diferentes formes d'Estat federal, en que subsisteix 
la unitat del poder polítich, malgrat les atribucions 
que's confereixen als Estats secundaris, cantons, re- 
gions, etc, que'l constitueixen. 

Ahont hi ha en cambi, diversitat de nacions, no és 
possible ni l'Estat unitari ni el federal: la única forma 
llegítima pot ser la Confederació. Tot això explica 
certs fenòmens, equivocadament interpretats com pro- 
va d'un moviment general cap a la unitat. Ahont hi 
havia constituides Confederacions d'Estats, represen- 
tants de parts d'una meteixa nació, això ès, ahont les 
nacions s'han trobat dividides en Estats confederats, 
existint no obstant una veritable unitat moral, un ve- 
ritable esperit nacional, s'han vist impellides per la 
forsa meteixa dels fets a respectar en sa forma polí- 
tica, aquesta unitat existent, sens perjudici del respec- 
te a les varietats naturals y històriques. Nacions que 
apareixien políticament com Confederacions, v. g.: els 
Estats-Units y Suissa, tendeixen a estrènyer cada dia 
més els llassos d'unió dels seus elements integrants y a 
enfortir son poder suprem, abandonant l'antiga forma 
confederada pera adoptar la d'Estat federal, no per 

aquella tendència unitarista y centralisadora que's vol 
donar com regla absoluta, sinó per aquella altra que 
exigeix pera tot Estat nacional la unitat del Poder. 
Aixís, en cambi, aquelles altres Confederacions com- 
postes de nacions distintes, nt> han seguit ni segueixen 
la meteixa tendència, y lluny de pensar en aumentar 
el prestigi y la esfera d'acció del poder comú, el dis- 
minueixen o treballen pera suprimirlo per complert. 

{No'ns ho dóna a entendre clarament, lo que passa 
a Suècia y Noruega? <[No'ns ho indica lo meteix que 
s'observa en l'imperi austre-hdngar? L'Estat federal a 
que tendeixen les Confederacions nacionals no és pos- 
sible en les Confederacions de nacions distintes, per 
que les hi manca la unitat moral que hauria de ser 
llur base. 

Suècia y Noruega són dues nacions diferentes de 
geni, d'esperit, de caràcters y aspiracions radicalment 
diverses y en moltes ocasions contraries: confederades, 
lluny d'observarse en elles la tendència a una unió 
més estreta, se presenten molt sovint disposades, fins 
excessivament, a trencar gairebé en absolut el Has 
d'unió. Aquet Has poch se'n falta pera que sigui 
únicament personal: la monarquia y la representació 
diplomàtica y consular és lo únich que hi ha de comú 
entre abdós paísos, y desde fa molts anys existeix a 
Noruega una forta corrent d'opinió favorable a una 
representació exterior per separat, únich medi que 
suposen els noruechs, d'obtenir una garantia pera sos 
peculiars interessos mercantils, que segons ells diuen, 
són sacrificats als suechs. Aquets tal vegada desitja- 
rien una major influencia a Noruega: y no obstant això, 
estan lluny d'aspirarhi, comprenent que serien inútils 
els seus esforsos devant de la ferma resolució dels no- 

ruechs de conservar la seva autonomia nacional. Com 
se vulga que sia, ni uns ni altres pensen deixarse dur 
per la corrent que ha impulsat a altres paísos federals, 
a convertirse de confederacions d'Estats, en Estats 
federals: y això perquè, sent com són nacions dife- 
rentes, no més poden viure confederades ab Uassos 
més o menys estrets. 

Quelcom per l'istil s'ha d'observar en l'esmentat 
imperi austre-húngar. També allí se tracta de naciona- 
litats distintes: dues d'elles, ab el dret reconegut a la 
vida política, viuen unides y lliures, constituint una 
Confederació dels dos Estats. Dintre d'Hungría ade- 
més, viuen algunes altres nacions, y porcions d'altres 
nacions, que treballen ab més o menys energia, y te- 
nen aspiracions més o menys conscients y clarament 
formulades a la vida autonòmica. què succeeix en 
aquets paísos? Els que no tenen reconeguda encara la 
seva personalitat nacional, treballen pera ella: de mo- 
ment, ben segur que s'acontentarien tots, o al menys 
la major part, ab la constitució d'un Estat federal a 
Hungría y un altre a Àustria, confederats l'un ab l'al- 
tre, esperant que en ells trobarien els seus drets algu- 
na sòlida y segura garantia; al cap de poch, no obs- 
tant, aspirarien a una Confederació, puix mancant la 
unitat nacional, com resultant de la unió moral de 
tots ells, mancaria aixís meteix un motiu pera la uni- 
tat política, subsistint no més els motius d'unió, que 
poden conseguirse per la simple Confederació. 

Que és lo que succeeix en la actualitat ab Àustria y 
Hungría. Suposant que totes dues fossin veritables 
Estats nacionals, sense dominar en elles una nació de- 
terminada a les demés que ab elles apareixen consti- 
tuint un meteix Estat, se'ns presenta l'Imperi com 

una Confederació. L'Imperi austre-húngar no és un 
Estat federal: dins d'aquell supòsit se'ns presenta com 
una unió de dues nacions, que pera cumplir millor els 
seus fins respectius, han cregut convenient federarse, 
cedint cada una d'elles una part de les seves atribu- 
cions y organisant un poder comú pera desempenyar- 
les millor. Àustria y Hungría subsisteixen, no obstant, 
com nacions diferentes: totes dues podrien viure per 
separat, si be un interès miituu les indueix a estar uni- 
des. Totes dues com nacions que són, compten ab tots 
els elements necessaris pera una vida independent, 
sense més inconvenients que'ls que sempre resulten de 
la feblesa forsosa de les nacions petites. A Hungría, 
ademés, subsisteix encara, més o menys vigorós, un 
veritable partit de la independència: y si be avuy per 
avuy abdós paísos viuen en felissa concòrdia, respec- 
tantse tots dos sos drets respectius, y sense que se 
susciti cap qüestió que fassi preveure pera un terme 
proper, una ruptura de la unió, podria succeir per- 
fectament, que, com conseqüència d'una conflagració 
europea, per exemple, abdues nacions se separessin, 
vivint en endavant independents, o confederades tam- 
bé cada una ab altres nacions més afins, per rassa, per 
llengua o per aspiracions generals. 

De totes maneres lo que allí succeeix confirma lo 
observat abans sobre la distinta forma de les organi- 
sacions federals, segons se tracti de la organisació in- 
terior d'una nació, o de la forma d'unió de distintes 
nacions: mentres en el primer cas, qualsevol que sigui 
la organisació primitiva, la tendència a la unitat les 
impel·leix a convertir les Confederacions en Estats fe- 
derals, y tal vegada a fer parar aquets en Estats uni- 
taris, sens perjudici del respecte a les entitats regio- 

nals y de la conservació de la més amplia descentrali- 
sació administrativa, de que no's pot privar a les pro- 
víncies y municipis acostumats al self government y en 
el segón cas les nacions que viuen ab una organisació 
política adequada, consti tuides en diversos Estats, units 
pels Uassos del mdtuu interès en Confederacions més 
o menys estretes, no poden voler cambiar aquestes en 
Estats federals, lo que en la major part dels casos con* 
duiría a un predomini d'una d'elles sobre les demés, o 
a una confusió estranya, contraproduent ahont no exis- 
teix més unitat moral que la del interès recíproch. 

L'exemple de les nacions sueca y noruega, austríaca 
y hiingara, per una banda; els de les nort-americana, 
suissa y alemanya per altra, confirmen plenament 
aquestes observacions: y encara a n'aquets exemples, 
podria ategirhi potser el de la formació del Estat ita- 
lià, basat en la existència de la nacionalitat italiana, y 
realisació, a la llatina, de la meteixa aspiració que va 
donar lloch a la formació del Imperi alemany. Per la 
existència de la nació italiana, pel geni meteix del 
poble d'Italia, està clar que aquesta no s'havia de 
constituir com una Confederació, sinó com un Estat 
federal o unitari: els fundadors de la unitat italiana va- 
ren poder triar entre les dues formes, y hauria estat 
segurament molt millor que haguessin triat la prime- 
ra, com a medi d'arribar un dia a la segona, si aixís 
s'hagués vist que convenia: l'esperit revolucionari 
que'ls inspirava, el temperament llatí per altra banda 
del poble italià, la imitació de Fransa, l'oblit de les 
més convincents conclusions de la ciència política so- 
bre la organisació de les nacions, el meteix desitj de 
la afirmació de la unitat italiana, els va conduir a la 
formació del Estat unitari, sense'l degut respecte a 

les varietats regionals. Mes com les lleys sociològi- 
ques no cambien pel fet de que les ignorin els polítichs, 
no ha trigat en arribar el temps en 'que 'ls fets, ab la 
seva llògica implacable, han. demostrat l'erro en que's 
va incórrer: y lltalia comensa a compendre avuy la 
necessitat de rectificar la seva obra, convencentse de 
que si la existència d'una nació ha de conduir 'a la de 
un Estat, aquet ha de representar tan exactament a 
n'aquella, que apareguin en ell, tots els matisos, totes 
les varietats, que en la meteixa existeixin. 

CAPÍTOL III 

SEMBLANSES DEL FEDERALISME 

Y DEL REGIONALISME' 



| Importància del federalisme com a partit polítich espanyol — Cfonfusió 
regnant molt temps sobre son veritable caràcter. — El regionalisme y el 
federalisme s'assemblen, y s'han pogut confondre, per qnant en determi- 
nats casos coincideixen en son criteri sobre la organissació del Estat. 



En cap altre país com a Espanya ha tingut partidar- 
ris nombrosos el federalisme pactista; en cap, segura- 
ment, s'haurà constituït y tingut tanta forsa veritable, 
un partit polítich ab Fúnich objectiu de defensar les 
conclusions pràctiques a que condueix la idea del pac- 
te federal. 

A Espanya més que a cap altra banda, ha devallat 
el federalisme de la esfera dels principis, a la de la 
pràctica: y deixant de quedar reduit a una idea cien- 
tífica, més o menys errònia, però conseqüència doc- 
trinalmen't deduída de determinats principis, ha infor- 
mat tot un partit polítich, y no pas segurament dels 
menys importants, ni dels que en les lluites polítiques, 
han exercit menor influencia. 

Existeix a Espanya desde fa molts anys un par- 
tit federal; y si bé no pot dirse que la creació d'aquet 
partit hagi precedit al estudi dels principis que sosté, 

no deixa de ser cert que, a Espanya al menys, no 
s'han concretat científicament aquets meteixos prin- 
cipis fins després d'haverse constituït aquell partit, y 
no sols després d'haverse constituit, sinó fins d'haver 
exercit notable influencia en la vida política del país, 
y d'haver probat la meteixa forsa dels seus principis, 
en un curt període d'exercici del poder. 

Aquesta circunstancia, molt digna de ser tinguda en 
compte, ha fet que, com en alguna ocasió ho recono- 
gué'l meteix quefe del partit federal pactista, Don 
Francisco Pí y Margall, que tan bé ha deixat formulat 
el credo del meteix, s'hagin anomenat federals y figu- 
rat en el partit federal, molts, moltíssims demòcrates y 
republicans que no eren en realitat federals, ni s'ha- 
vien fet càrrech suficient de les conseqüències que en- 
tranya l'acceptació de la doctrina del pacte sinalagmà- 
tich. Encara avuy, hi ha d'haver molts federals qne ho 
son únicament per la simpatia que'ls inspira la part 
externa del programa federal, determinades solucions 
polítiques que creuen que no més aquell partit pot 
proporcionàrloshi, però que en realitat tampoch son 
veritables pactistes, no havent comprès bé'l fonament 
y Uògiques conseqüències del programa federal. 

Y no oblidant aquet fet innegable, ^còm estranyar 
que sovintegi la confusió del federalisme y dél regio- 
nalisme? Quan fins persones ilustrades que han figurat 
en aquell y bé pot crèures que fins algunes de les que 
avuy encara hi militen, no han conegut o no coneixen 
bé lo que és el federalisme, no s'ha de considerar abso- 
lutament estrany que'ls que no s'han anomenat may 
federals, ni sigut may regionalistes, hagin confós ab- 
dues idees; que durant tant temps, en conseqüència, 
hagi regnat una tant deplorable confusió sobre lo que 
son el regionalisme y el federalisme. 

L'origen d'aquesta confusió se trova en certes coin- 
cidències que en determinats moments fan semblants 
les dues doctrines. 

Si aquestes coincidències no son tan absolutes com 
alguns han suposat, y com certes apariencies han po- 
gut fer creure, és cert ab tot que al formularse polí- 
tica o científicament els respectius programes han apa- 
regut solucions idèntiques a determinades qüestions. 
Aixís en certs paísos, lo meteix els que l'han estudiat 
ab el criteri regionalista que'ls que han arrencat del 
principi del pacte sinalagmàtich, han arribat a conclu- 
sions molt semblants en quant a la organisació del 
Estat. 

En el fons no hi ha dubte de que son fonamentals 
les diferencies entre'l regionalisme y el federalisme, y 
en les pàgines anteriors s'ha pogut veure lo certa que 
és aquesta afirmació, ja que tan diferents son els res- 
pectius punts de vista, y els principis de que arrenca 
cada un d'ells: mes en alguns punts més pràctichs 
potser que científichs, no pot negarse que coincidei- 
xen. Per això, ha de ser oportú l'estudi de les conclu- 
sions que mútuament accepten, y de les aspiracions 
respectives que poden haver donat lloch a les confu- 
sions anteriorment esmentades y que tan sovintegen. 

Aspiracions regionalistes que s'assemblen a les federals. — La autonomia 
regional, conseqüència d'un principi regionalista, y al meteix temps d'un 
altre, federalpactista. — Les nacions, avesades a la comunitat ab altres, 
no solen Uensarse de grat al separatisme: prefereixen la vida en comú 
però ab el dret de governarse elles meteixes. — El principi de la autono- 
mia política de les nacions no condueix al separatisme: pel contrari és 
garantia d'unió basada en el mutuu respecte dels drets de cada una. — 
Afirmacions precises sobre aquet punt interessant. — El principi d'unió 
de les entitats autònomes és un altre punt de semblansa del regionalisme 
y ei federalisme. 



La tendència regionalista s'ha manifestat a Espanya, 
o millor dit, en les distintes comarques de la Península 
ibèrica, en diferentes .formes. Mentres algunes de dites 
comarques se manifesten, al menys de moment, ben 
avingudes ab l'actual constitució del Estat espanyol, 
per haver format històricament part desde fa llarchs 
sigles de la nacionalitat castellana que és la que en rea- 
litat ha constituit y donat la seva particular fesomia 
al Estat espanyol, altres, sense renunciar expressament, 
a pendre part un dia en la gran obra de la reconstitu- 
ció del esmentat Estat, pera lo qual, per diferentes 
raons, ètniques, històriques y polítiques tenen perfec- 
te dret, se contentaríen ab la restauració de totes ses 
antigues institucions y estimades Uivertats, sense que 
per ara aspirin a una autonomia política complerta que 
suposa una nova organisació política; y altres en fí, 
fundantse en el dret de tot poble a la vida y sostenint 
la imprescriptibilitat del dret de tota nació, mentres 
no pert sos caràcters de tal, a constituirse en Estat, 



Digitized by Google 



t 

• - 

■ 

— 10? — 

I 

convensudes de la justícia de la seva pròpia causa, de- 
manen la seva autonomia y aspiren per tant a la reor- 
ganisació del Estat espanyol, baix bases complerta- 
ment diferentes de les actuals. 

Tan sols una gran ignorància o una cegúera incon- 
cebible podrien fer que's confonguessin ni pel fona- 
ment, ni perles aspiracions, el fuerismo bascongat y 
el federalisme sinalagmàtich. Tampoch és possible con- 
fondre aquet ab el regionalisme d'aquelles comarques 
que sols aspiren al reconeixement d'algunes de les se- 
ves relativament poch importants varietats, sens in- 
tentar variar les bases fonamentals de l'actual organi- 
sació del Estat. Únicament s'esplica, tenint sempre 
naturalment en compte la falta d'un detingut estudi, 
que s'hagi pogut confondre'l federalisme ab el regio- 
nalisme que's manifesta en algunes comarques per 
' medi de radicals solucions, expressió de l'aspiració a 
un cambi complert de la manera de ser d'un Estat. 

Aquelles regions, en efecte, que's consideren a sí 
meteixes com veres nacions; que estigueren un temps 
constituides en Estats, independents o no, mes a la fí, 
autònoms: que conserven encara molts dels seus caràc- 
ters nacionals o tots ells, y sobre tot, l'esperit nacio- 
nal niés o menys decaigut, però viu encara, aspiren 
avuy a la seva autonomia politica com manera d'as- 
segurar el reconeixement de la seva vida política 
peculiar; y com, sigui el que's vulgui'l motiu d'aspi- 
rar a la esmentada autonomia, constitueix aquesta la 
seva aspiració política, no ha de semblar estrany que 
aquesta paraula dongui Uoch a la confusió a que abans 
me referia. 

Els termes d'aquesta confusió venen a ser els se- 
güents: 

Les regions, políticament nacions, per conviccions 
científiques dels que en elles influeixen mésdirectament 
o simplement per instint nacional, demanen la autono- 
mia', conclusió regionalista. Segons la teoria del pac- 
te sinalagmàtich, aquestes meteixes regions, (o altres, 
que aquí se senyala ja una distinció), les regions o 
províncies en general, com resultants del pacte dels 
municipis autònoms que les componen, municipis 
constituïts a llur temps per pactes dels individuus 
també autònoms, tenen aixís mateix, dret a la autono- 
mia. Aixís, aquesta apareix també com una conclusió 
del federalisme. No és estrany del tot, donchs, que 
apreciant superficialment la qüestió, al veure a regio- 
nalistes y federals demanant la autonomia política 
d'una regió determinada, s'hagi cregut que és lo me- 
teix o cosa molt semblant el federalisme y el regio- 
nalisme. 

Y ab motiu major, si's repara en que encara hi ha 
més. No passen en va pera'ls pobles els anys y els si- 
gles. Llarch períodes, moltes vegades ni tan sisquera 
interromputs, de vida comú, si no esborren sempre ni 
molt menys, totes les diferencies fonamentals entre'ls 
pobles, ni els amalgamen en una sola nació, may dei- 
xen de donar lloch a la creació d'interessos recíprochs 
y fins de sentiments y ideals comuns. Per això, en ge- 
neral, les nacions que han viscut durant molt temps ab 
altres en comunitat política, fins havent sigut víctimes 
d'alguna o algunes d'elles, a no mitjantsarhi raons po- 
derosíssimes, queixes terribles, veritable y absoluta 
incompatibilitat de caràcters que fassi realment impos- 
sible la vida comú en el sí de la seva vida nacional, y 
per consegüent del seu dret a la vida política, rara 
vegada desitjen una separació complerta d'aquelles ab 
qui han viscut molt temps. 

Es clar que devegades per algun dels motius abans 
indicats, per algunes raons de moment, per variades 
circunstancies que poden presentarse al solicitar una 
nació no reconeguda com a tal, la seva autonomia 
política, pot vèures Uensada al separatisme y aspirar 
a la seva independència absoluta y fins lluitar decidi- 
dament per ella; però en general, son únich desitj és 
el d'adquirir el reconeixement del dret a governarse 
per sí meteixa, mes vivint unida, encara que ab llas- 
sos diferents, ab els meteixos pobles ab que fins alla- 
vores havia viscut. 

No'ns ensenya altra cosa la historia de la 'major part 
dels pobles que pacíficament han lluitat per la seva 
autonomia. Anys y anys fa que la desgraciada Irlanda 
demana son self governmen * s e n s pretendre per això, 
separarse del poderós Imperi britànich, dintre del que, 
un cop lliure, trobarà majors facilitats pera son pro- 
grés. Les diferentes nacions que constitueixen l'Impe- 
ri austre-húngar demanen avuy el seu dret a la vida 
nacional, y malgrat això, no pretenen pas separarse 
els uns dels altres aquells pobles que han viscut junts 
y fins injustament confosos durant tant temps. Dife- 
rentes importants regions d'Espanya, Bizkaia, Galicia 
y Catalunya sobre tot, demanen àvuy la seva autono- 
mia política, però al reclamar que se'ls reconegui el 
dret de governarse a sí meteixes, no soliciten pas una 
separació de les demés regions, sinó que volen se- 
guir vivint unides ab elles, encara que baix bases di- 
ferentes. 

Se pogueren separar del Imperi otomà, les nacions 
grega y rumana, búlgara y servia; mes això se degué 
a circunstancies extraordinàries, donchs les diferencies 
de rassa, de religió y de cultura, feyen impossible la 

vida lliure d'aquelles nacions en el sí del imperi mao- 
metà y baix una sobirania despòtica de fet y de dret. 
En el sigle XVIII varen separarse d'Inglatérra les co- 
lònies nort-americanes que constitueixen avuy els Es- 
tats-Units, mes també aquesta separació fou deguda 
a circunstancies especials, molt principalment al viciós 
sistema colonial inglès d'aquella època, en gran part 
per aquell trascendental aconteixement, rectificat des- 
prés per aquella nació tan poderosa com pràctica. En 
el sigle XVII va separarse Portugal d'Espanya com 
se'n separaren les noves nacionalitats hispano-ameri- 
canes a principis del XIX, y al acabarse aquet l'illa 
de Cuba, mes qui pot dubtar de que aquelles separa- 
cions foren degudes a la incompatibilitat de la políti- 
ca espanyola, allavores, y en gran part, fins ara, ab la 
vida lliure y autònoma d'aquells pobles? 

Per tractarse de fets molt poch llunyans, fàcilment 
se recordaran els extraordinaris esforsos fets per im« 
portantíssims elements cubans pera la implantació d'un 
règim autonòmich que permetés el lliure desenrotllo 
de la vida antillana, sense rompre ab la sobirania es- 
panyola. La historia dels anys anteriors al crit de 
Baire demostra que Cuba estigué a punt de relligarse 
ab Espanya, si bé baix noves bases de govern. 

Pel demés, ni aquells fets, ni diferents casos de 
separació que podrien esmentarse, no suposen pas 
que'l principi de la autonomia política de les nacions 
condueixi al separatisme. Hi condueix, sí, quan el 
poble dominant no sab compendre que'ls pobles no 
han de viure subjectes els uns als altres, sinó conviure 
en lo possible, en pau y armonía, y que no és deni- 
grant pera cap nació viure baix un peu d'igualtat ab 
altra o altres nacions que hagués dominat o intentat 

dominar: però condueix en cambi, a la unió y a la 
unió més perfecta, com fundada en el mútuu respecte 
de tots els drets y de tots els interessos, quan compre- • 
nen les nacions els límits de la séva esfera d'acció res- 
pectiva, y consenten en la adopció d'un sistema polí- 
tích en que totes puguin viure juntes, sens menyspreu 
de la seva dignitat, ni perjudici dels seus interessos 
llegítims. 

Aquelles meteixes nacions del Orient d'Europa que 
varen necessitar sa independència absoluta pera la 
afirmació de la seva vida nacional, potser algun dia 
pensin en una nova unió, no ab l'Estat turch de que 
forsosament tingueren de separarse per raons prou 
fondes, mes sí d'unes ab altres, pera la seva major 
forsa y influencia, arrencant sempre naturalment, del 
respecte als seus respectius drets. Aquelles meteixes 
colònies nort-americanes, no haurien pensat sens dubte, 
en la època de la seva separació de la Gran Bretanya, 
en la independència política complerta y absoluta per- 
què lluitaven y que varen conseguir, d'haver sigut 
altre el sistema colonial inglès d'aquells temps, això 
és, si aquella hagués aplicat desde que va comensar a 
tenir colònies el nou sistema que avuy li permet la 
conservació de la Austràlia, del Canadà, del Cap y 
de tants altres territoris que viuen avuy units a la me- 
tròpoli, mes gairebé complertament autònoms, per 
no dir independents. 

Y aquell meteix Reyalme de Portugal, tan florei- 
xent encara en la època de Felip IV, segurament no 
s'hauria separat de la Corona espanyola, d'haver estat 
una altra la política dels Austríes, o, pera parlar ab 
més justícia, de no haver trobat en la nació castellana 
un esperit tan marcat d'absorció y de predomini, con- 

tra l que reaccionà la nació portuguesa, potser més 
vigorosa que altres, però sobretot menys interessada 
en la unió pel poch temps que portava de durada. 

Y semblants consideracions, molt semblants sobre- 
tot a les fetes referintnos a la separació de les colònies 
ingleses del Nort- Amèrica, són aplicables ab les sal- 
vetats corresponents a n 'aquelles nacionalitats iber ame- 
ricanes, que un dia també se separaren de Portugal y 
d'Espanya, per no seria política colonial d'aquestes na- 
cions, la que convenia al seu grau ja floreixent de des- 
enrotllo. Si s'haguessin pogut veure disfrutant de lli- 
bertat y d'autonomia, no haurien probablement pensat 
en una emancipació que hauria acusat aleshores, y 
durant molt temps, poch coneixement de les seves prò- 
pies conveniències, sinó que, disfrutant ja del dret al 
propi govern, lluny de pensar en separarse de la me- 
tròpoli haurien procurat estrènyer més y més els Uas- 
sos d'unió ab ella, ja que en això consistia el seu inte- 
rès recíproch. 

No, no hi ha necessitat absoluta de que les colònies 
se separin, ni és cert que totes les nacions, siguin an- 
tigues, siguin formades de poch, vagin directament al 
separatisme al solicitar el reconeixement del seu dret 
al propi govern. El separatisme pot existir per cir- 
cunstancies accidentals: però el principi de les auto- 
nomies nacionals, lluny de conduirhi, li treu tot son 
fonament y tota la seva forsa. 

Y £còm ha de ser d'altra manera? Si poden dues o 
més nacions viure juntes, apoyantse les unes a les al- 
tres, fruint totes de la llibertat que necessiten y ad- 
quirint ab la unió, major forsa y per cpnsegüent ma- 
jor respectabilitat en l'exterior, ^per què han de 
volerse separar? {Se llensen tal vegada les nacions al 

separatisme, per altre motiu, que pel seu desitj d'ad- 
quirir ía llibertat necessària pera la seva vida, y d'ob- 
tenir el respecte del seu dret al lliure y propi desen- 
rotllo? Y sent aixís, conseguint aquet fí ab l'autonomia 
£per què s'ha de suposar que voldran separarse de les 
demés nacions si poden viure lliures y autònomes? 

Insisteixo no obstant en una salvetat abans feta. 
Circunstancies excepcionals poden fer desitjar a una 
nació la independència absoluta, y les diferencies en 
la apreciació d'aquestes meteixes circunstancies poden 
fer que en un meteix moviment nacional, hi hagi ele- 
ments que considerin suficient l'autonomia, mentres 
altres tinguin el convenciment de que la seva pàtria 
sols pot ser realment lliure, separantse en absolut de 
les demés nacions ab que hagués viscut: mes, fins te- 
nint en compte aquesta consideració, tinch la convic- 
ció de que'l principi de la autonomia nacional, prin- 
cipi regionalista, és un principi d'unió y no de sepa- 
ratisme, y que la seva aplicació sincera, sinó sempre, 
en la inmensa majoria dels casos, ha de donar Uoch a 
la desaparició d' aquet. 

Y vetaquí com per arribar en aquet punt a una rae- 
teixa conclusió, el regionalisme y el federalisme han 
pogut confóndres ab facilitat relativa. Encara que 
arrencant de principis tan diferents, tots dos arriben 
a la unió d'entitats autònomes, a la vida comuna de 
sérs lliures, a la organisació d'una unitat política su- 
perior per la lliure voluntat de les nacions, províncies 
o com s'anomenin, que entrin a composaria. 

Diferents són els principis en que funden el dret a 
la autonomia política de les entitats que componen la 
Federació, el regionalisme y el federalisme: diferentes 
són aixís meteix les esmentades entitats, segons aquet 

y segons aquell, puix mentres el regionalisme arren- 
ca del corlcepte de nacions que al organisarsé políti- 
cament se constitueixen, o al «menys tindrien el dret 
de constituirse en Estats, el federalisme . ho fa ab la 
base de províncies, Estats o cantons constituïts ipels 
pactes dels municipis: mes, tots do£ admeten la exis- 
tència de entitats polítiques que pera complir millor 
sos fins respectius, s'uneixen constituint un organis- 
me superior, anomènis Estat federal, anomenis Con- 
federació. 

Y és que, en efecte, desde'l moment que's tracti de 
la vida comú d'entitats polítiques que disfrutin d'au- 
tonomia, ha de ser necessari acudir a la idea de la fe- 
deració: y acudint a n 'aquesta el regionalisme, no com 
a regla constant com ell, però sí en aquet càs, s'expli- 
ca bé la seva confusió en algunes ocasions ab el fede- 
ralisme. 

El principi federatiu no és exclusiu del federalisme sinalagmàtich.— En 
tots els temps han existit federacions y ab institucions polítiques ben di- 
ferentes n*hi ha hagut y n'hi ha. — Però no n'hi ha hagut may cap de funda- 
da en el principi del pacte sinalagmàtich. 



Mes ('què significa en definitiva la federació? El fede- 
ralisme sinalagmàtich ha près el nom d'aquesta parau- 
la, mes ella no dóna prou a entendre per sí sola lo 
que aquet és. La idea de federació és una de tantes 
que entranya la esmentada teoria, mes incorreria en 
un greu y trascendental erro'l que cregués que és la 
única y que és exclusiva d'ella. 

Procedeix aquesta paraula, federació, com les de 
confederació, federalisme, etc, del mot llatí fcedus, 
jcederis, ab que donaven a entendre els romans la idea 
de lliga, aliansa, pacte (i). Federació no significa per 
tant, en substància, altra cosa que aliansa: però aques- 
ta paraula en el llenguatge polítich, y'm refereixo a 
una matèria de dret polítich, se reserva pera les unions 
més o menys llargues, però sempre temporals y fins 
pot dirse a terme fixo, pera un objecte concret y limi- 
tat, sense que a conseqüència d'aquestes unions o 
alianses perdin total ni parcialment la. seva personali- 
tat les diferentes entitats que les convenen, ni's cons- 
titueixi una entitat nova, com resultat del conjunt 
d'elles. En cambi la federació suposa sempre un pacte 



(l) Vegis en el paràgraf segon del Cap. I, el sentit en que parlo del 
federalisme objecte de comparació ab el regionalisme. 

definitiu, ja que encara que està descartat que no ha 
de durar pas eternament, no sòl tenir un terme fixo de • 
subsistència; comprèn tot el conjunt de la vida políti- 
ca de les entitats que la componen (puix les unions 
pera objectes concrets, del ordre econòmich, etc, no 
són veritables federacions): fa per tant que les entitats 
federades abdiquin una part de la seVa personalitat y 
sobretot dóna lloch al naixement d'una nova entitat, 
composta de totes elles, que és lo que la caracterisa. 

Aixís entesa, en general, la federació, se comprèn 
que no és ni pot ser patrimoni exclusiu de cap princi- 
pi polítich y fins pot dirse que, sent tant diverses les 
solucions polítiques a que en la pràctica s'ha arribat, 
baix la base de la federació, encara cap ha sigut ins- 
pirada en el principi del federalisme sinalagmàtich: 
això és, que sent tants els Estats constituïts federal- 
ment, avuy, y haventho sigut de la meteixa manera 
tants, may cap Estat s'ha constituit ab extricta sub- 
jecció als principis d'aquella teoria. 

Sense remontarnos a l'antigüetat (i), y sols per es- 
mentarne d'entre'ls molts exemples d'èpoques passa- 
des, un de gran significació y de viu interès, baix el 
règim de la federació varen viure durant llarchs sigles 
Aragó y Catalunya, que s'uniren al contraure matri- 
moni Petronilla d'Aragó, filla del rey-monjo Ramir, 
ab el Comte de Barcelona Ramon Berenguer IV; y sota 
el meteix règim, més perfeccionat encara, visqueren 
més endavant, desde'l sigle XIII y les grans conquestes 
deri Jaume'l Conqueridor y la nova política de Pere'1 
Gran, Aragó, Catalunya, Valencià, y fins Mallorca du- 



(i) Algunes alusions al federalisme de la Edat antiga consten ante* 
riorment, no considerant necessari repetiries. 

rant algunes èpoques, conservant cada un d'aquets 
Estats sa pròpia personalitat política, y formant no 
obstant tots ells un Estat compost qual més alta re- 
presentació tenia'l Rey. • 

Es evident que en aquells temps, no's va pas esta- 
blir aquet règim federatiu a conseqüència dels prin- 
cipis del federalisme sinalagmàtich, sinó que fou un 
resultat natural del esperit polítich d'aquells pobles, 
y molt especialment del català, esperit polítich que 
per fortuna, no sols no va trobar oposició, sinó que 
fou maravellosament comprès pels monarques de la 
Casa catalana. Tampoch n'hi veyem, en les formes 
modernes de* la federació, cap que estigui inspirada 
en aquells principis. 

El primer exàmen de les actuals y nombroses fede- 
racions descobreix de primer entuvi que aquestes lo 
meteix poden existir en paísos monàrquichs que en 
paísos republicans, y que nacions qual esperit polí- 
tich és molt diferent y quals institucions són aixís me- 
teix ben diverses, han adoptat en una forma o altra, 
per medi de solucions que per lo general a cada una 
d'elles li són pròpies, el principi de la federació. 

El més gran segurament de tots els Estats civilisats, 
probablement també per la extensió territorial, però 
ab seguretat pel nombre dels seus habitants, és l'Im- 
peri britànich. S'extén per totes les parts del món; y 
si l'Estat metropolità queda reduit a les relativament 
poch extenses Illes Britàniques, el pabelló inglès one- 
ja a la índia, al Nort-Amèrica, en algunes illes y te- 
rritoris de l'Amèrica Central y Meridional, en una 
gran part de la Occeanía, en una bona porció d'Africa, 
en diferentes possessions aislades d'Europa y Assia. 

Y observi's, que aquest immens Imperi no apareix - 
8 

organisat uniformement, sinó que està regit de la ma- 
nera més variada. No puch fer aquí un estudi complert 
que per altra banda no seria oportú, de la constitució 
de Tlmperi britànich; mes puch demostrar el caràcter 
no en absolut, però sí en gran part federal del meteix, 
recordant que un nombre immens dels territoris que'l 
comprenen, viuen complertament autònoms, no estant 
units al imperi més que per la Corona, y parcialment 
pel Parlament, que ab aquella representen la unitat 
superior de l'Estat, que per medi delís se manifesta al 
exterior. 

Algunes de les colònies ingleses posseeixen solza- 
ment institucions representatives pera'ls seus assump- 
tos propis, però no tenen Govern responsable, conser- 
vant la Metròpoli el dret de veto Uegislatiu y exercint 
vigilància sobre tota la administració (i). D'aquestes, 
algunes, com les Bermudes, les Bahames, y una de les 
illes del Vent (la Barbada) tenen parlament especial 
format per dues Cambres, un Concell Uegislatiu no- 
menat per la Corona y una Assamblea d'elecció popu- 
lar. Altres tenen el Parlament format per una sola 
Cambra, nomenada en part per elecció popular, y en 
part per la Corona: aquesta és la organisació de la 
Guyana, de Malta, del Natal, del poder federal de les 
illes de Sotavent y dels poders particulars d'aquelles 
illes (la Antigua y la Dominica). 

Mes, altres colònies ingleses tenen major autonomia 
encara, ja que no solzament posseeixen institucions 
representatives, sinó que també govern responsable, 
encara que més o menys vigilat per la metròpoli, per 



> (i) Valentí Almirall. — c Lo Catalanisme — Motius que'l Uegitimen, 
fonaments científichs y solucions pràctiques.» — Barcelona 1888. 



Digitized by Google 



medi d'un Governador que nomena la Corona. Aques- 
tes meteixes colònies no estan totes organisades de la 
meteixa manera, puix els inglesos per fortuna seva no 
pateixen pas de la mania de la uniformitat; y aixís, 
mentres en unes l'Alta Cambra és nomenada per la 
Corona, com en el poder federal del Canadà, en la No- 
va Zelandia y Terranova, en altres és electiva, com al 
Cap de Bona Esperansa. Y encara algunes d'aquestes 
meteixes colònies són per la seva banda veritables fe- 
deracions. Aixís ho és el Canadà, que baix el nom de 
Dominion^ constitueix una perfecta Confederació que 
comensà en 1867 per la unió de les províncies d'Onta- 
rio, Quebèc, Nova Escòcia y Nou Brunswick, a les 
que mésensà varen unirse voluntàriament nous terri- 
toris com Manitoba, la Illa del Primer Eduard y varis 
altres: y de molt pochs anys a n'aquesta part ho és la 
Cotnmonwealth d'Australià en que s'hi han federat to- 
tes les colònies del immens Continent occeànich. 

Es clar que en realitat avuy aquesta organisació del 
Imperi britànich no és pas científicament federal per 
faltar el lligam federal entre les diferentes entitats po- 
lítiques que'l componen, unides unesab altres quasi no 
més pel Govern metropolità. Un federalisme científich, 
per dirho aixís, (y no cal dir que per científich no en- 
tenen pas pactista sinalagmàtich) exigiria una unió 
més estreta de les diferentes parts del Imperi, y fins la 
constitució d'un organisme en que totes elles hi estes- 
sin representades, que cuidés dels negocis comuns; mes 
aixís y tot, la superioritat comú de la Corona y la uni- 
tat de la política exterior justifica prou el federalisme 
imperfecte, però federalisme al cap d'avall, del esplen- 
dorós Imperi britànich. 

Això apart, les corrents imperialistes ab tanta forsa 

afirmades en ell durant aquets derrers anys, conduei- 
xen directament a una organisació més federal dels 
països britànichs. En algunes de les planes antériors 
ja he aludit al imperialisme inglès com una de tantes 
manifestacions nacionals que s'expliquen per la doctri- 
na regionalista. No ho he fet pas pera esmentar un 
exemple més, sinó ben a posta. 

L'imperialisme inglès que en Chamberlain no ha in- 
ventat pas, sinó que ha personificat no més ab son 
portentós geni polítich, és la expressió del sentiment 
de solidaritat nacional dels diferents pobles britànichs 
escampats per tot arreu del món. Aquet sentiment els 
ha produit la convicció de lo defectuosa que és la or- 
ganisació de conjunt del imperi, els drets y obliga- 
cions de quals parts integrants, tant per lo que's refe- 
reix a la defensa contra l'exterior, com a les relacions 
d'ordre econòmich, estan avuy molt mal delimitats. 
Per això els leaders del imperialisme, després d'haver 
treballat y seguit treballant, tant a Inglaterra meteix 
com en les diferentes colònies, pera estrènyer cada ve- 
gada més els llassos morals entre tot el món britànich, 
treballen pera solucions econòmiques, militars y polí- 
tiques que solidin encara més el gran Imperi. 

La esplèndida unitat superior resultant del prodi- 
giós espandiment de la rassa inglesa ha creat la ne- 
cessitat d'una organisació comú més adequada a la 
realitat d'aquella unitat que la actual. Es clar que tan- 
tes porcions del Imperi, ab personalitat reconeguda y 
ab hàbits propis de govern, no poden pas estrènyer 
sos llassos polítichs més que perfeccionant son lligam 
federal. Però'l caràcter d'aquet prové precisament d'a- 
quella unitat. 

Per això puch dir exactament que la doctrina regió- 

nalista explica'l moviment imperialista britànich ten- 
dint auna major unió de pobles que se senten formant 
part d'una unitat superior, ja que al cap y a la fí, el 
fonament científich és el meteix que serveix pera fona- 
mentar l'afluixament dels llassos polítichs entre'ls po- 
bles que se senten diferents y que potser en la afirma- 
ció de ses personalitats respectives se troben incom- 
patibles. El contrast no és pas la ciència que l'ha 
provocat. 

Tot això apart, tant si's fixa l'atenció en la organi- 
sació actual del Imperi britànich, com en la futura, 
fàcilment s'endevina que aquet principi federal que la 
informa y que tendeix cada vegada més a informaria, 
no és absolutament, ni en tot, ni en part, una conse- 
qüència del principi del pacte sinalagmàtich. 

Y lo meteix pot dirse de la organisació federal ale- 
mana. Vint y sis membres diferents componen la fede- 
ració, veritable Estat federal, coneguda ab el nom 
d'Alemanya o Imperi Alemany. Y totes aquelles en- 
titats polítiques tenen una organisació peculiar, y 
gairebé totes són lliures y autònomes en quan se refe- 
reix al seu Govern interior, si be és innegable que'l 
poder federal, per totes elles constituït y que repre- 
senta el conjunt, té per circunstancies especials mol- 
tes atribucions que li donen una esfera d'acció més 
extensa de la que hauria de tenir si s limités a garantir 
els drets y llibertats individuals y corporatius al inte- 
rior y la independència dels Estats al exterior. 

Federal és, aixís meteix, la organisació del Imperi 
austre-húngar, com ho és la del Reyalme de Suècia 
y Noruega. En totes dues, la unió de les diferentes 
entitats que constitueixen l'Estat superior és quasi 
purament personal: Suècia y Noruega, sobre tot, ab 

prou feines* tenen més relacions de caràcter piiblich 
que les que fa precises el fet de ser regides per un 
meteix monarca: de manera que l'acta d'unió pot dirse 
que no's refereix a res més que a les regles pera la 
successió a la Corona, deixant reduits els punts d'en- 
llàs entre' ls dos Reyalmes, als drets del Rey comú a 
convocar tropes dels dos, a declarar la guerra y a fer 
la pau, a contractar y a desfer alianses, y a enviar y 
rebre agents diplomàtichs, sent d'observar que, mal- 
grat tot això, no sols no s'ha conseguit may fer més 
íntima la unió entre'ls dos Reyalmes, com ho desitja 
y ha tractat d'obtenirho Suècia, trobant sempre tos- 
suda y enèrgica oposició en el Storthing noruech, si- 
nó que d'alguns anys ensà, s'ha empenyat Noruega 
en fer. encara més purament personal la unió, recla- 
mant ab energia y ab constansa que cada un d'abdós 
Reyalmes tingui representació apart al exterior. 

Y encara que més estreta, no ho és pas molt més la 
unió entre Àustria y Hungría. Tots dos paísos, no 
obstant, no sols estàn regits per un meteix monarca, 
que és Emperador a TAustria y Rey a Hungría, sinó 
que tenen un poder llegislatiu comú, pera'ls negocis 
que interessen a tots dos, poder llegislatiu exercit per 
delegacions de les llegislatures de les dues nacions, y 
que per cert funcionen d'una manera que mereix cri- 
dar l'atenció, puix no està gaire de conformitat ab els 
principis del pacte sinalagmàtich, puix acostumen a 
deliberar separadament, comunicantse després les se* 
ves decisions y els motius en que les fonamenten, 
usant cada delegació en les seves comunicacions la 
llengua del seu país, si bé acompanyant una traducció 
en la del altre. També és d'advertir per lo que al im- 
peri Austro-Húngar se refereix, que lluny d'haverhi 
• 

perill, al menys per ara, de que perdi son caràcter fe- 
deral, segons totes les probabilitats, aviat l'Empera- 
dor haurà d'anomenarse Rey de Bohèmia, per adqui- 
rir la nació tcheque el reconeixement que fa tant temps 
. solicita, de la seva personalitat política, y ab ell l'au- 
tonomia que suposa. 



Mes, ni les meteixes organisacions federals repu- 
blicanes han sigut una aplicació dels principis del fe- 
deralisme sinalagmàtich. Poden ferho suposar certes 
apariencies: malgrat això, el seu origen històrich ho 
desmenteix de la manera més complerta. 

La Confederació nort- americana és sens dubte la 
que un esperit superficial o apassionat pot creure més 
fàcilment producte de la idea pactista sinalagmàtica: 
no obstant, estudiat el seu origen, no resulta pas es- 
semialment molt diferent del de les demés Confedera- 
cions que han existit quelcom perfectes y de les que 
encara existeixen; y, sobre tot, malgrat haverse cons- 
tituit en gran part aplicant un sistema científich, no 
pot dirse que aquet sigui'l del pacte sinalagmàtich, 
sinó'l que anomeném regionalista. 

L'estudi del naixement y desenrotllo de dita Confe- 
deració, fet per un dels publicistes que a Espanya 
s'han dedicat ab major talent al estudi de les ins- 
titucions polítiques dels Estats-Units, y sens dubte 
el que més ha demostrat conéixerles, ens probarà per- 
fectament que aquella República federal no és una 
aplicació dels principis del federalisme sinalagmàtich. 

Veusaquí lo que diu en el seu preuat llibre Lo 
Catalanisme , el senyor Almirall. — «Al tractar d'esta- 

» blirse a Nort- Amèrica un govern general que unís a 
39 les Colònies que havien conseguit emanciparse de 
» la Gran Bretanya, el floret d'homes eminents que 
» va produir aquella revolució, la més profitosa y fe- 
» conda dels temps moderns, va escorcollar tots els an- 
n tecedents que oferia la historia dels diferents pobles, 
n ab l'objecte de treure d'ella la ensenyansa que fos 
» aplicable a la òrgan isació del seu país. 

» Durant el període que preparà la guerra de la in- 
n dependència, y tot el temps que aquesta va durar, 
» les Colònies formaven una «lliga» que no arribava a 
» tenir una organisació permanent, puix tots els as- 
» sumptos d'interès comú se tractaven en un Congrés, 
» o millor. Dieta, que's reunia accidentalment y qui- 
» nes resolucions no tenien més forsa que la que les hi 
n concedien els poders de cada Colònia, més o menys 
w efectiva, segons fossin més o menys apremiants les 
» neccessitats de la defensa que cada una sentia. 

» Aviat se degueren convèncer les Colònies de que 
»ab una Lliga purament accidental no n'hi havia 
n prou, y el meteix Congrés que va redactar la cèle- 
» bre «Declaració d Independència» va preparar un 
n projecte de Confederació que fou aprobat, poch 
w més d'un any després. Mes, encara que havia fet 
» concebir moltes esperanses, la nova forma d'unió 
» no va satisfer les necessitats que se sentien. El Con- 
» gres que creava podia tenir iniciatives, però no dis- 
» posava de medis pera fer pràctichs els seus resultats. 
» Se li havien encarregat atribucions però no se li ha- 
n via donat poder pera exerciries. Les lleys quel 
» Congrés dictava no tenien sanció efectiva, donchs 
» els encarregats d'executaries y aplicaries eren els 
n poders dels Estats particulars. Si algun d'aquets s'hi 

n negava o feya l'orni, el Congrés no podia fer més 
n que reclamar l'auxili de les forses dels demés confe- 
» derats, y si'ls poders d'aquets s'hi prestaven, decla- 
» rar la guerra al desobedient o descuidat. La confe- 
n deració, com deya perfectament Hamilton, si havia 
n de fer cumplir rigorosament les seves disposicions, 
» devia substituir la violenta y sanguinària acció de 
» la espasa a la suau influencia de la magistratura. 

» En vista d'aquesta situació, tota la munió d'ho- 
rt mes eminents de les Colònies va dedicarse al treball 
n ans esmentat. Agrupats al voltant de la gran figura 
» de Washington, y alenats per la honradíssima expe- 
rt riencia de Franklin, varen proposarse dotar al seu 
» pais d'una organisació més estable que garantís to- 
rt tes les llibertats compatibles ab les funcions lliures 
» del govern, y el resultat dels seus treballs fou l'Es- 
» tat compost, tal com se conté en la constitució que 
» porta ja avuy un sigle de vida. Pera arribar a tal 
» resultat, varen haverse de fer grans esforsos, y men- 
» tres en la Convenció federal y en les dels diferents 
» Estats se donaven mostres notables de bon sentit y 
n de coneixement en la historia per homes com Madi- 
» son, Wilson, Hamilton, Morris, Rufo King, Ran- 
« dolf, Marshall y altres, dos d'aquets, Hamilton y 
n Madison junt ab Jay, lograven condensar la essen- 
v eia de les doctrines de llibertat y particularisme en 
«els vuitanta cinch números de The Federalist .que 
i» formen el tractat més complert de dret politich fede- 
» ral y són mirats, encara avuy, com la Bíblia política 
* de la Unió americana. Tots ells consultaven la his- 
» toria y no trobaven altra cosa que Lligues y Confe- 
» deracions que no havien arribat a sistematisarse. 
n Examinaven les Lligues de l'antiga Grècia, especial- 

» suïssos, y de les Set províncies unides dels Paísos- 
» Baixos, les agrupacions de les Ciutats anseàtiques y 
» d'algunes de les germàniques y italianes, y no'ls sa- 
» tisfeyen; dirigien de dret la mirada al feudalisme, y 
» sense fer cas de les preocupacions de la filosofia 
» d'Europa, inspirada tal vegada per monarques po- 
» derosos, veyen en ell llevors que podien aprofitarse, 
» les recullíen ab amorós compte, y ab tots aquets 
» datos preparaven, una organisació nova. Y aixís que 
» la tingueren embastada, malgrat ser el conjunt un 
» agregat de transaccions entre'ls diferents punts de 
» mira dels que havien contribuit a formarlo, tots ho 
» defensaren ab calor.» 

Y pera acabar de demostrar, encara que ab això 
n'hi ha prou, que's va fer una obra nacional y no una 
aplicació freda y calculada d'un sistema polítich nas- 
cut del pacte sinalagmàtich, vegis lo que poch des- 
près afegeix l'Almirall: — uDe lo que acabem d'expo- 
» sar se'n desprèn que'ls fundadors de la Unió ame- 
» ricana veyen molt clars els diferents graus y les 
» distintes formes que pot tenir la organisació partíeu" 
» larista (i), compresa desde la separació total de di- 
» versos Estats fins la unificació complerta.» 

Y no és sols l'origen, encara que creyem que ab 
aquet n'hi hauria prou, lo que demostra que'l federa- 
lisme del Nort- Amèrica, no és el del pacte sinalagmà- 
tich, sinó'l del regionalisme. Podem fixarnos sinó, en 
la meteixa organisació política, que no està d'acort 



(i) Sustituint la paraula particularisia, que usa sovint 1* Almirall, ab 
la de regionalista se pot notar la seva coincidència de criteri ab lo que 
he anat exposant. 

en tot ni molt menys, ab les doctrines absolutes del 
pacte, tant en quant se refereix per exemple als Te- 
rritoris ó sien les regions encara no admeses com Es- 
tats, com en la política que han vingut seguint y per 
fortuna seva segueixen encara, gens ajustada als 
principis dels anomenats federals-pactistes, en lo reli- 
giós, en lo econòmich, en lo jurídich, en lo social, en 
tot, en una paraula. 

Si ab això no n'hi hagués prou pera deixar justifi- 
cat que ni tan sols en els paísos republicans, és el fe- 
deralisme una idea exclusivament pròpia del partit o 
sistema del pacte, ho acabarà de demostrar el segón 
hermós exemple de República federal que existeix al 
món: la Confederació helvètica, que viu desde fa si- 
gles, y prospera sota un règim federal inspirat també 
en els principis del regionalisme, no en els del pacte 
sinalagmàtich. 

També és històrich l'origen del federalisme suís. 
Les seves fases han sigut diverses. En el sigle XIII hi 
trobem ja la Confederació dels tres Cantons, sent la 
data de 1291 la del primer document federal que's 
coneix; y és d'advertir que en ell ja's fa alusió a més 
antigues alianses. En el sigle XIV se va constituir la 
Confederació dels vuit Cantons, qual vida ha sigut 
anomenada per un autor, la eiat heroica de la Suissa: 
se va constituir unintse als tres primitius Cantons de 
vida purament pastoril y gairebé sense cap població 
d'importància, un quart cantó rural que fou el de Lu- 
cerna, y les viles imperials de Berna, Zurich, Glarus 

y Zug. 

Temps a venir, no deixaren de nàixer diferencies 
entre'ls confederats: mes, arreglades aquestes en la 
Dieta de Stanz, en 1481, pel llegendari venera'ble Ni- 

colau de Flue, varen entrar en l'associació les ciutats 
de Friburg y Soleure, seguint quelcom més tart llur 
exemple les de Hasilea y de Schaffouse y el país de 
Appenzell. 

Constituida aixís per tretze cantons, la Confederació 
va viure alguns sigles fins que a derrers del XVIII la Re- 
pública francesa, en son deliri d'unitarisme y imposi- 
ció, al fer entrar sos exèrcits en aquell país lliure, va 
volerlo unificar donantli una Constitució inspirada en 
el principis unitaris de la Revolució. No obstant, va 
regir pochs anys: cinch després, comprenent Bona- 
parte, ja primer Cònsul, que era insostenible la situa- 
ció, pugnant la nova forma política ab la conciencia 
dels Cantons, cridà a París a una Consulta, als homes 
de major representació y influencia de Suissa, y mal- 
grat el parer de molts d'ells, influits per les idees re- 
volucionaries franceses, va restablir el federalisme, 
donant l'acta de mediació, en la que ademés aumentàl 
nombre de Cantons, admetent a Saint-Gall, els Gri- 
sons, Argovia, Turgovia, Tessino y Vaud, alguns dels 
quals formaven ja part de Suissa, mes no com cantons 
autònoms, sinó com paísos subjectes o territoris. 

L'actà de mediació va regir fins la caiguda de Na- 
poleó, època en que va constituirse la confederació 
dels vint y dos cantons per haverse unit als antichs el 
Valais, el principat de Neufchatel y Ginebra. Aquet és 
l'estat actual de la Suissa en quant a extensió territo- 
rial: però en 1849 se va donar una Constitució federal 
que fou revisada en 1874, havent sofert més tart al- 
gunes lleugeres modificacions. 

Aquest ràpit bosqueig historien (1) demostra ja 



(1) Està tret en sa quasi totalitat, com les noticies anteriors de les al- 
tres Federacions, de dit llibre del Almirall. 

lo poch que han influit en la constitució de la Repú- 
blica helvètica, els principis del pacte sinalagmàtich, 
havent arrivat espontaneament, y per obra per tant 
del sentiment regionalista , a la seva constitució fede- 
ral, que és la seva vida y la seva forsa. 

Si tractés aquí de fer un estudi dels Estats federals 
y de les Confederacions existents pera demostrar que 
no han nascut al calor d'aquells principis, ni són avuy 
aplicació dels meteixos, podria estudiar l'esperit y la 
organisació de Suissa y dels Estats-Units, pera dei- 
xarho probat fins a la evidencia contra lo que'ls fede- 
rals sinalagmàtichs tracten de fer creure: mes com en 
aquet moment, sols tracto de provar que'l federalisme 
no és una idea exclusiva dels pactistes, haventse arri- 
vat a la federació en la pràctica partint de principis 
absolutament distints, no crech necessari haver d'ex- 
téndrem més sobre això. 

No obstant, com és sabut l'horror que tot criteri 
històrich inspira al federalisme sinalagmàtich, exclusi- 
vament fundat en la raó, y pera donar més llum sobre 
algunes de lea idees exposades, crech que no serà es- 
pay perdut el que dediqui a la reproducció d'un llu- 
minós paràgraf de l'Almirall. En ell se veurà no sols 
que la Constitució americana no és una aplicació de la 
teoria sinalagmàtica, sinó que molts dels inconve- 
nients que s'atribueixen al sistema federal, per l'exem- 
ple de les Repúbliques Hispano-americanes, són de- 
guts precisament a no haverse donat, potser per no 
haver pogut, constitucions regionalistes, haventse li- 
mitat a aplicar un federalisme copiat, qual mal resul- 
tat, fins tractantse d'un bon model, fa sospitar lo que 
succeiria si les nacions se decidissin a organisarse se- 
gons la pauta del federalisme pactista. 

Heusaquí lo que diu en Valentí Almirall: 
«A les repúbliques hispano-americanes les hi ha fet 
fins ara molta falta l'element històrich pera poder 
basar en ell el federalisme. Al conquerir la seva inde- 
pendència» sortiren de la dominació espanyola, absor- 
vent y centralisadora, lo meteix a les colònies que a 
la Metròpoli. La divisió en Estats, per tant, ha degut 
ferse en elles d'una manera arbitraria, a diferencia dels 
Estats-Units, que hagueren de pendre per base del 
federalisme, les Colònies ab vida pròpia, que per la 
seva unió l'establiren. El nucleu de la organisació 
nort- americà na, el formen els tretze Estats primitius, 
veritables personalitats jurídiques y històriques, ha- 
ventse creat al seu voltant nous Estats, els quals, si 
bé al nàixer no tenien personalitat, han anat adqui- 
rintla a mida que s'han creat interessos especials als 
meteixos. L'esperit regional de les colònies britàni- 
ques que s'uniren pera formar la Confederació ha fet 
molta falta a las Repúbliques de que'ns estem ocu- 
pant. » 

La federació com a medi d'un'ó d'entitats autònomes, qualsevulga que si- 
gui'l principi de que derivin la seva autonomia. — Formes de federació: 
l'Estat federal y la Confederació d'Estats. — No sempre és aplicable la 
forma federal. — Quàn és y quan no és convenient aquesta. — Autori- 
sada opinió de Freeman. 

No sent exclusiva del federalisme sinalagmàtich la 
idea de la federació y apareixent ben bé que aquesta 
es l'únich medi d'unir políticament a entitats que, 
avenintse a constituir un tot superior, no estiguin no 
obstant disposades a abdicar la seva pròpia persona- 
litat, no és estrany que hi hagi punts de contacte en- 
tre aquell federalisme y el regionalisme. 

Si dues o més nacions que han obtingut o obtenen 
el reconeixement de la seva personalitat política, y 
queden constituïdes per tant en Estats autònoms, vo- 
len unirse, ja únicament pera protegir sa respectiva 
independència, ja pera complir millor ademés sos pro- 
pis fins jcòm han de realisar aquesta unió més que 
federantse? Tant si s'arriba a la autonomia dels Es- 
tats, en virtut del regionalisme per la afirmació del 
dret de tota societat nacional a son lliure y espontani 
desenrotllo, com si s'hi arriba pels principis del pacte 
sinalagmàtich, com una resultant de les autonomies 
municipals, és evident que la unió d'entitats autòno- 
mes, que volen seguir sentho, no pot conseguirse 
més que per la federació. Y aixís és evident que 
aquesta deixa de ser com se preté, una idea exclu- 
siva del federalisme pactista, que no ha fet més que 

pendre'n el nora, y ens apareix en cambi formant part 
devegades dels principis regionalistes, en quant a la 
unió dels Estats nacionals. 

Y com tota federació» entesa aquesta paraula en la 
accepció abans exposada, suposa'l naixement d'una en-, 
titat política superior, y per tant, d'un poder federal, 
que ha de tenir la seva organisació, les seves atribu- 
cions, la seva vida, no ha d'estranyar que baix aquet 
punt de vista ofereixin coincidències els programes 
polítichs del federalisme y del regionalisme de certs 
paísos. 

La federació, considerada com base de la organisa- 
ció d'un Estat superior constituit per entitats políti- 
ques autònomes, té dues formes principals: l'Estat fe- 
deral y la Confederació d'Estats. Aquesta té per fï 
essencial y quasi exclusiu la llibertat exterior o inde- 
pendència del conjunt' dels Estats confederats: l'acció 
d'aquell, en cambi s'extén a matèries de política inte- 
rior dels diferents Estats. 

La interessant distinció entre aquestes dues formes 
federals ha sigut molt estudiada, adoptantse per ex- 
plicaria diferents criteris: avuv, no obstant, és el més 
generalisat el que dóna l'eminent autor de la Historia 
del Govern federal a Grècia y a Itàlia^ Eduard A. 
Freeman. 

Alguns l'han fundat en que en l'Estat federal sola- 
ment el Govern federal pot tractar ab les potencies ex- 
teriors, principi que deixa de ser absolut en les Con- 
federacions; no obstant, hi ha una altra característica 
més científica y més fonamental. 

En les Confederacions d'Estats, el Poder federal re- 
presenta solament als Governs dels diferents mem- 
bres de la unió; la seva acció immediata queda redui- 

da a n'aquets Governs; les seves facultats queden 
limitades a requerirlos pera que fassin o, deixin de 
fer, tenint ells de obeirlo si obra dintre de lo que 
recau baix la seva autoritat federal. Aixís, si necessita 
homes q diners, el Poder federal no pot exigirlos di- 
rectament dels ciutadans, sinó que'ls ha de demanar als 
Governs dels diferents Estats que se'ls procuren cada 
un de la manera que millor els hi sembla dintre de sa 
particular llegislació. 

En cambi, en els Estats federals, el Poder federal 
no obra ja sobre'ls Governs sinó que té autoritat di- 
recta sobre'ls ciutadans dintre de la seva esfera d'ac- 
ció. Es ja un Govern coordinat ab els Governs dels 
Estats, sobirà en sa esfera com ells ho són en la 
seva. Pot ser ja un Govern ab els poders usuals, Lle- 
gislatiu, Executiu y Judicial, ab la facultat directa 
d'imposició de tributs; ab el seu exèrcit, la seva marina, 
la seva administració; ab tota la organisació acostuma- 
da de govern, obrant directament sobre cada ciutadà 
de la Unió sense intervenció dels Governs dels dife- 
'rents Estats (i). 

Tant la una com l'altra d'aquestes dues formes de 
la federació, són posibles donats els principis del re- 
gionalisme. Aquet és tan ampli que pot compendre 
totes les formes d'organisació dels Estats ab tal que 
siguin producte d'evolucions naturals, y no d'imposi- 
cions artificioses; y aixís com dintre de dits principis 
pot ser llògica la constitució d'un Estat unitari, com 
ho pot ser la independència absoluta dels Estats na- 
cionals, aixís meteix, acceptada la forma federativa, 



(i) Eduard A. Freeman, Hisiory of Federal Government in Greece and 
Italy. 

de la meteixa manera pot arribarse a n'aquesta per 
medi de la constitució d'un Estat federal, que per l'es- 
tabliment d'una Confederació. Aixís, segons les diver- 
ses circunstancies en que les nacions poden trobarse, 
és possible que'ls hi convinguin unions quasi purament 
personals com la de Suècia y Noruega, veritables confe- 
deracions com les que constitueixen algunes colònies 
britàniques, o la constitució d'un Estat federal, com la 
de la major part dels paísos que viuen de fà molt temps 
baix el règim federatiu, com els Estats-Units, la Repú- 
blica helvètica, l'Imperi alemany. 

Dintre d'una aplicació extricta dels principis regio- 
nalistes, podria dirse que la forma federal pròpia de les 
unions de Nacions autònomes és la Confederació, puix 
és la única en que poden conservar la plenitut de la 
seva activitat lliure, desenrotllantla segons son propi 
esperit. Y és realment la que s'ha adoptat entre Na- 
cions que tenen una personalitat molt marcada, y di- 
ferent en ses tendències més trascen dentals: Àustria y 
Hungría, Suècia y Noruega. En cambi l'Estat federal 
no s'avé massa a les necessitats d'unions de veritables* 
Nacions, a no ser que's tracti ja de Nacions d'un me- 
teix origen y de tendències y esperits semblants, qual 
comunitat de vida o altres raons, prepara pera una 
confusió que dongui llocli al naixement d'una nova 
Nació de totes elles nascuda. 

Aixís, com he deixat indicat anteriorment, la exis- 
tència del vincle nacional, ha anat fent més estrets els 
lligams entre'ls Estats nort-americans, entre'ls ale- 
manys, entre'ls suissos. Aquells paísos han evolucio- 
nat en la seva organissació política de la Confederació 
a l'Estat federal (com és probable que hi evolucioni 
l'Imperi britànich), seguint la seva evolució social, 

això éS) la seva transformació en veritables Nacions. 
Els Estats federals, americà, alemany, suís, correspo- 
nen a la afirmació de la personalitat nacional americana, 
alemanya, suissa, com un futur Estat britànich, orga- 
nisat federalment, podrà correspondre a la conciencia 
d'una personalitat britànica, extesa en els dos hemis- 
feris. 

Perquè no s'ha d'olvidar que encara que generalment 
se diu que les Nacions són permanents, contraposant- 
les als Estats, d'organisació accidental, de vida emi- 
nentment transitòria, la permanència de les Nacions és 
relativa com la de totes les coses que viuen. Com sers 
vius que son, les Nacions neixen, se transformen 
y moren; però en tots moments, les societats na- 
cionals necessiten una organisació política en que 
exteriorisarse. La forma d'aquesta organisació po- 
lítica, depèn, donchs , del estat de vida en que's 
troven y de les relacions de cada Nació ab les demés. 

El regionalisme que no adopta partits fixos, sinó 
que reconeix les varietats que les activitats naturals 
van creant, no dóna regles absolutes: però no obstant, 
tenint en compte aquets principis, se pot formular un 
criteri bastant explícit sobre les formes federals. Quan 
dues o varies nacions subsisteixen ab una personalitat 
ben marcada, ja he dit que sols la Confederació pot 
realisar sense excés, els fins de la seva unió; però quan 
existeixen diferentes agrupacions nacionals atretes per 
unitats de rassa, o de llengua, o de cultura, etc, etc, 
ab manifesta tendència natural a anar a formar una 
nova Nació nascuda de totes elles, la organisació que 
més les hi convé és la d'Estat federal, ab lligams més o 
menys estrets, segons el grau d'unitat política y social 
existent. La elasticitat de la organisació federal per- 

met que vagi modificantse en correspóndencia a ri'a- 
quell, sent la veritable forma política de tranzició. (i) 



(i) En Freeman dóna una idea clarissima del caràcter tranzitori de la 
forma federal en una plana altament sugestiva del seu llibre,, que per ser 
«qui tant poch conegut, penso que no estarà malament que tradueixi. 

Després de fer la afirmació que consigno en el text sobre la inaplica- 
bilitat del federalisme a tots els temps y paísos, diu lo següent: 

— cEs un sistema eminentment adequat en certes circunstancies y en 
altres eminentment inadequat. El federalisme està en el ,seu Uoch quan 
apareix en la forma d'unió més estreta. Els europeus, acostumats al siste- 
ma de grans Estats consolidats, són propensos a pendre'l sistema federal 
com un sistema de desunió y per consegüent un sistema de debilitat. A un 
grech del sigle m abans de Jesucrist, a un americà del 1787 se'ls presen- 
tava com un sistema d'unió y per consegüent de forsa. L'alternativa no 
era ab una unió més estreta sinó ab una separació més ample. Un regne 
del Peloponès o d'Amèrica era un absurde massa gros pera pensarhi. Una 
sola República consolidada quasi estava igualment fóra de qüestió. 
Aquesta realment consistia en saber si aquelles Ciutats y Estats devien 
permanèixer completament aislats, potser hostils els uns als altres, tot lo 
més units en alianses ineficaces y precàries, o podien fóndres com una 
* sola nació, devant de les potencies restants, tot conservant complerta la 
seva independència interior. Desde aquest punt de vista, el sistema Fede- 
ral és pròpiament un sistema d'unió y té aquella forsa que n'és conse-, 
qüencia » 

La conexió Federal està en el seu lloch quan els diferents membres 
que's tenen d'unir estàn preparats pera adaptarse a n'aquestes menes d'u- 
nió y no a altres. Requereix un grau suficient de comunitat en l'origen, o 
de sentiments o d'interessos pera permetre als varis membres obrar junts 
fins a un cert punt. Requereix que no hi hagi aquell perfecte grau de comu- 
nitat, o millor dit, d'identitat que permet als diferents membres, fondres y 
obrar junts pera tot. Quan no hi ha gens de comunitat, el federalisme no 
és apropiat; les ciutats y els Estats faràn bé permaneixent independents 
del tot, procurant com puguin treure partjt de les ventatjes y evitant els 
inconvenients dels petits Estats. Y quan la comunitat arriva a la identi- 
tat, tampoch és apropiat el Federalisme: els Estats y les Ciutats faràn mi- 
llor en devallar a simples Comtats (províncies) d'un Regne o República 
consolidada, y mirar de treure tot el partit que puguin de les ventatjes y 
els inconvenients del sistema de grans Estats. Però en la sèrie de cir- 
cunstancies intermitjes, el Peloponesos lluitant contra la Macedònia, 
Suissa lluitant contra Àustria, els Paísos Baixos lluitant contra Espanya, 
les colònies americanes lluitant contra In gla terra, el Federalisme és la 
veritable solució. Dóna als membres de la Federació tanta unió com ne- 
cessiten y no més la que necessiten.» 

Y referintse als Estats Units, camp interessantíssim d'experimentació 
federal, y més encara en el temps crítich pera la Gran República, en que, 
Freeman publicà son llibre (1863), afegeix:— «En el moment present, per 

Per això, per altra part, la forma federal històrica apa- 
reix tan rica en varietats, y resulta tan anti-científich 
volerli donar un motllo apriorístich, aplicantla per un 
igual a tota societat política a la manera que ho fa'l 
federalisme sinalagmàtich, que olvida les terminants 
paraules d'aquell eminent mestre de federalisme, Free- 
man, que tan clarament afirma, després d'haverne 
fet la més enraonada defensa, que de tots els sis- 
temes politichSy la República federal és el derrer 
del qual fóra prudent , per part dels seus admira- 
dors \ la seva presentació com t ünich sistema polític h 
adoptable en tots els temps y en tots els paisos. 

Deixant això apart, el federalisme sinalagmàtich es- 
tableix com única forma perfecta, l'Estat federal: de 
manera que les seves coincidències polítiques ab el 



confessió de les dues bandes, el Has federal és l'apropiat pera lligar No- 
va York ab el Massachussets, la Carolina del Sud ab la Geòrgia. La úni- 
ca qüestió consisteix en saber si existeix el grau necessari de comunitat 
d'interessos, de sentiments y de costums entre Nova Vork y Massachus- 
sets per una banda y la Carolina del Sud y la Geòrgia per l'altra. Si no 
existeix, interessa més al món la constitució de dues Federacions, que no 
pas la d'una. Y fins en el cas de que s'arribés a constituir una tercera 
Federació en el més llunyà Oest, el principi del Federalisme quedaria in- 
tacte mentres el llàs Federal, y res més fluix ni més estret, fos aplicat a 
aquells Estats, qual grau de fraternitat dels uns respecte dels altres, fes 
que la relació federal fos el grau apropiat de conexió. 

Per tot ahont una unió més estreta o una separació més complerta són 
desitjables, el Federalisme està fóra de Uoch. Ho està, quan podria des- 
fer lo que ja està estretament unit, o tracta d'unir lo que és totalment in- 
capàs d'unió. La seva misió consisteix en unir fins a un cert punt lo que 
és capàs d'un cert grau d'unió y no més. Es un punt intermitj entre dos 
extrems. > 

En Freeman afegeix que al parlar de paísos ja units se refereix als que 
ho són realment, citant com exemple Inglaterra y Fransa. Quan el llàs és 
purament artificial o violent, com en els paísos sotmesos a la tirania aus- 
tríaca o a la turca (recordis respecte a la primera la fetxa en que ell es- 
crivia) el Federalisme pot ser la més pròpia relació pera la adquisició de 
la llibertat dels diferents Estats. El decadent Imperi otomà, afegeix, se- 
gurament ofereix un camp ben tentador pera la experimentació d'una 
forma de Federació monàrquica. 

regionalisme, solament són en quant aquet accepta 
també l'Estat federal, no com la única, sinó solament 
com una de les organisacions que poden ser conve- 
nients pera'l lliure y espontani desenrotllo de la vida 
de les nacions. 

L'haverse deduit d'això una confusió frecuent del 
federalisme ab el regionalisme polítich, obeeix à 
que en molts casos en que s'ha de fer aplicació 
dels principis regionalistes, no's presenta ni una nació 
complertament homogènia, ni un conjunt de nacions, 
que pels seus caràcters especials se trobin en la im- 
posibilitat de viure juntes o ab grans dificultats pera 
ferho; sinó que molt sovint és possible la reconstitució 
d'un Estat, donant la autonomia política a les diferen- 
tes nacions o agrupaments nacionals en tranzició que 
d'ell formen part, y que, sense necessitat de separarse, 
poden viure lliures, dins del Estat federal, o tal vega- 
da en una Confederació. 

Aixís és que, en general, al demanar una Naóió de- 
terminada, en nom dels principis del regionalisme, el 
reconeixement de la seva pròpia personalitat, sense 
aspirar no obstant a la seva independència absoluta, 
sol consignar en el programa de les seves reivindica- 
cions, els vincles ab que vol seguir unida a les demés 
Nacions, ab les quals havia format abans part d'un 
Estat unitari: senta, per consegüent, la afirmació de 
la necessitat d'un Poder superior que les compren- 
gui a totes: determina més o menys fixament ses atri- 
bucions, no tant ab rigorisme científich com atenent 
a necessitats de moment; y com que semblant poder, 
sentat el principi de la autonomia, no pot ser més que 
federal, no han d'extranyar les coincidències del re- 
gionalisme y del federalisme, reals o aparents segons 
els casos. 

IV 

Per què prench per terme de comparació les Bases de Manresa, — Atri- 
bucions donades al Poder federal en aquestes, en el llibre del Almirall y 
en la obra den Pi y Margall. — Coincidències. — Diversificació de les 
idees* polítiques del federalisme y del regionalisme. 

Quedaria segurament incomplert aquet punt de 
comparació entre'l regionalisme y el federalisme sina- 
lagmàtich, si nó entrava en l'examen de certs progra- 
mes regionalistes, comparantlos ab els d'aquet. 

Desde un punt de vista rigorosament científich, do- 
nat el caràcter que he volgut donar a n'aquet llibre, 
potser no fóra necessari, ja que per importància que 
tinguin els programes polítichs regionalistes, no són 
deduccions rigoroses d'una doctrina, sinó manifesta- 
cions concretes en cada cas de les aspiracions dels ele- 
ments regionalistes de cada país, sense que, com obres 
pràctiques y destinades als efectes de la lluita de mo- 
ment, tinguin en sos detalls el valor científich absolut 
que tenen en la idea superior en que s'inspiren. 

Però aquets programes concrets són precisament els 
que han contribuit més a la confusió entre les dues 
doctrines; són els que han fet que allí ahont el regio- 
nalisme ha tingut d'adoptar una o altra forma federal 
pera la constitució política d'un Estat, se l'hagi confós 
ab el federalisme sinalagmàtich, apreciantne les coin- 
cidències potser no més superficials, però d'innegable 
efecte, per aparèixer devegades conclusions d'organis- 
sació quasi idèntiques. 

Dech tenir en compte sobre tot que escrich a Cata- 

lunya, ahont el moviment regionalista ab el nom de 
catalanisme ha pres en els derrers anys una forsa so- 
cial y política considerables. Y el catalanisme, al or- 
ganisarse anys enderrera, per primera vegada, com a 
forsa política, en la important agrupació de societats 
coneguda ab el nom de Unió Catalanista, formulà unes 
Bases de Constitució Regional catalana, comprenenthi 
les d'organisació d'un Poder que anomenen Central, 
que poden ser fàcilment objecte d'una comparació ab 
els meteixos punts del programa federal. 

Es veritat que ab el temps els elements polítichs 
catalans que inspiren ses idees en la doctrina política 
que aquí dono ab el nom de Regionalisme, han modi- 
ficat una mica son criteri, respecte d'aquell programa 
catalanista conegut ab el nom de Bases de Manresa. 
Tota una agrupació d'elements importants, no obs- 
tant, (la de la Unió Catalanista) segueix defensantlo 
en tota sa integritat: y bé pot dirse que'ls elements 
regionalistes, que no formen part d'ella, constituint 
altres agrupacions polítiques importantíssimes, si nó 
tenen el meteix criteri tancat en la defensa d'aquelles 
Bases no és perquè en ses línies generals no hi esti- 
guin d'acort, sinó per entendre que en moviments na- 
cionals d'aquesta naturalesa, és circunstancial tot lo 
que's refereix a la organisació concreta de les institu- 
cions polítiques, no volent per lo meteix tancarse en 
tals o quals afirmacions de detall. 

Aixís els elements coneguts avuy a Catalunya ab el 
nom de regionalistes, no han volgut concretar un pro- 
grama polítich definitiu, com el de la Unió, per ser par- 
tidaris en lo polítich de la acció constant, ab la aspi- 
ració a la implantació de successives reformes que 
d'una manera evolutiva permetin la organisació polí- 

tica de Catalunya' en la forma que la seva vida nacio- 
nal exigeixi en cada moment. Per això, com en un 
moment donat creurien que és una llegítima satisfac- 
ció a les seves aspiracions la constitució d'una Dipu- 
tació regional catalana ab atribucions més o menys 
extenses, y un cop obtinguda aquesta, anirien dema- 
nant noves concessions, segons s'anés acostumant Ca- 
talunya a la pràctica del self-governmeni, no han con- 
siderat necessari l'establiment de bases definitives 
d'organisació pera un temps que no se sab quan té 
d'arribar, y que pot convenir modificar considerable- 
ment en el moment de la seva implantació. 

Fetes aquestes salvetats, no obstant, pot ser inte- 
ressant l'esmentat treball comparatiu, a que'm crech 
ademés obligat pera donar a conèixer un pensament 
concret polítich regionalista, y pera marcar alguna 
distinció fonamental, fins en lo polítich, entre'l regio- 
nalisme y el federalisme sinalagmàtich. 

Pera facilitarho, me referiré també a les idees expo- 
sades pel senyor Almirall, el notable expositor del 
Catalanisme, que, procedint del camp federal, va saber 
en bona part, prescindir dels més capitals dels defec- 
tes del federalisme sinalagmàtich, al provar de siste- 
matisar la doctrina catalanista. 

■ 

k 

* * 

Fixant en primer lloch la atenció en les atribucions 
del Poder Federal, que l'assamblea de Manresa ano- 
menà senzillament Central, en oposició al poder re- 
gional, se veu que no són pas substancialment distin- 
tes les que li concedeix el catalanisme y les que li 
otorga el federalisme sinalagmàtich. 

Diu en efecte, la Base Primera aprobada en la es- 
mentada Assamblea catalanista de 1892: 
u Vindran a càrrech del Poder central; 

a. ) Les relacions internacionals. 

b. ) L'exèrcit de mar y terra, les obres de defensa 
y la ensenyansa militar. 

c. ) Les relacions econòmiques d'Espanya ab els 
demés paísos, y en sa conseqüència, la fixació dels 
Aranzels y el ram de Duanes. 

d. ) La construcció y conservació de carreteres, 
ferro-carrils, canals y ports que siguin d'interés ge- 
neral. En les d'interés inter-regional podran posarse 
d'acort lliurement les regions interessades, intervenint 
el Poder Central no més que en cas de desavinensa. 
Les vies de comunicació d'interés regional seràn d' ex- 
clusiva competència de les regions. Igual criteri se se- 
guirà en çls serveys de correus y telègrafs. 

e. ) La resolució de totes les qüestions y conflictes 
inter-regionals. 

f. ) La formació del pressupost anyal de gastos 
que, en lo que no arribi la renda de Duanes, s'hauria 
de distribuir entre les regions a proporció de la seva 
riquesa. « 

En realitat no dóna pas atribucions distintes al Po- 
der federal, el senyor Almirall. Al tractar teòricament 
de les atribucions del poder que ell anomena general, 
en una associació d'Estats, o en un Estat compost, diu 
que aquet ha de cuidar de les relacions internacionals, 
sent de la seva exclusiva incumbencia la declaració de 
la guerra y la conclusió de la pau, la direcció de la di- 
plomàcia, el compte dels medis de fer respectar les 
seves decisions, corresponen tli també la facultat de 
tractar y contractar, podent entrar en convenis y 

aliances, de qualsevol mena que siguin. També diu 
que ha de quedar encarregat de la direcció y organi- 
sació de la forsa armada, tant de mar com de terra; 
de la recepció dels enviats estrangers y de la designa- 
ció y direcció dels que l'Estat tingui prop de les na- 
cions estrangeres y de la regulació del còrners exterior. 

Diu ademés el senyor Almirall, que'l poder general 
ha de tenir atribucions d'altra mena, pera la garantia 
de les llibertats y conservació del ordre interior, evi- 
tant aixís que'ls Governs dels Estats particulars se ve- 
gin amenassats de turbulències ilegals, y fent que que- 
di sempre amparat en sos drets tot aquell que'l vegi 
desconegut. 

Finalment, afegeix, se li poden confiar tots aquells 
serveys que poden prestarse millor uniformement, 
conseguint alimentar sa utilitat, mitjansant una direc- 
ció única: baix qual concepte han de ser atribucions 
de la representació de l'associació tot lo que's refereix 
al còrners d'Estat a Estat y de tots els elements que 
l'auxilien, com vies generals de comunicació, correus, 
telègrafs, regulació de pesos y mides, fixació de la 
lley de la moneda, etc, etc, podent també confiarse al 
conjunt certes facultats, per lo que's refereix a la lle- 
gislació de certes branques del dret privat, que poden 
ser concertades en benefici de tots aquells als qui han 
d'obligar les seves disposicions, ja que per la seva 
naturalesa especial no afecten a una sola comarca, ni 
a una sola agrupació nacional, sino a totes les socie- 
tats civilisades. 

Més endavant, el senyor Almirall, gairebé al acaba- 
ment del seu llibre, s'ocupa de les solucions espanyo- 
les al problema del particularisme (o sia el regionalis- 
me), dient que poden tenir per base la monarquia o la 

república, segons quina fos la naturalesa de les insti- 
tucions fonamentals del Estat en el moment que tin- 
guessin d'aplicarse. Pera'l cas d'una organisació repu- 
blicana, se remet a les bases generals esmentades al 
estudiar teòricament l'Estat compost o federatiu: men- 
tres que pera'l cas de subsistir la monarquia, diu que 
la Dieta ab el Rey representaria'l poder general, te- 
nint com atribucions, per exemple, revisar la política 
exterior que iniciés el monarca; deliberar sobreis trac- 
tats, aliances y relacions en general, ab les potencies 
estrangeres; fixar les bases constitutives de la forsa 
pública general; votar els gastos nacionals, repartint 
el contingent entre'ls diversos Estats; iniciar les obres 
públiques d'interés comú de la nació; regular el cò- 
rners interior y exterior y tots els elements que l'au- 
xilien, dirigir els serveys generals, com correus, telè- 
grafs, telèfons inter-regionals, etc. La Dieta, junt ab 
el monarca, afegeix, serien els suprems guardadors 
del ordre, mi tjantsant la ferma garantia de les lliber- 
tats individuals y corporatives, y els tribunals gene- 
rals curarien d'aplicar lleys comuns y de resoldre les 
diferencies que afectessin a més d'un Estat, y les qües- 
tions en que un d'aquets fos part interessada. 

No deixa d'haverhi diferencies entre lo proposat per 
el senyor Almirall y les Bases de Manresa, en aquet 
punt, per tendir aquestes a una major relaxació del 
lligam federal; però no pot pas dirse que siguin essen- 
cials, com tampoch ho són les que al poder federal 
concedeix el federalisme sinalagmàtich segons se des- 
prèn del llibre tantes vegades esmentat del senyor Pí 
y Margall. 

Diu aquet, en efecte (i), al estudiar la teoria gene- 



(f ) Obra esmentada: Llibre segon, caps. II, III, IV t V. 



Digitized by Google 



< 



ral de la federació, y'sentar per tant els principis capi- 
tals d'aquesta, que hi ha atribucions esencials del po- 
der federal, y altres que, sense sertio, són concedides 
al meteix perles Constitucions d'algunes nacions cons- 
tituïdes federativament. 

Sense, negar la importància d'aquestes, interessa 
principalment saber quines son les atribucions que en 
Pí y Margall y per conseqüència el federalisme sina- 
lagmàtich considera essencials del poder federal. Les ' 
estudia detingudament en quatre capítols, esplicant els 
motius de les opinions que manifesta y concretant les 
seves conclusions. D'aquestes se'n dedueix que, se- 
gons ell, correspon a la Confederació: 

i . er El comers entre'ls pobles units per ella, y com 
conseqüència: 

a. ) La llegislació mercantil; 

b. ) La de Duanes; 

c. ) La fluvial; 

d. ) La marítima; 

' e.) . La encunyació y la lley de la moneda; 

f. ) La determinació del tipo pera'ls pesos y les 
mides; 

g. ) Els camins y els canals; 

h. ) Els correus; 

i. ) Els telègrafs. 

En Pí y Margall fa, no obstant, una advertència, al 
sentar aquesta conclusió, puix diu que si bé totes 
aqueixes atribucions corresponen a la Confederació, no 
li corresponen en absolut més que la llegislació de 
Duanes y la marítima, la moneda, els pesos y les mi- 
* des. «La llegislació y els tribunals mercantils — afegeix 
» — no més pera la contractació entre individuus dels 
«diferents pobles; els rius y les lleys fluvials, els ca- 

»mins, els correus, els telègrafs, no més quan corrin 
«per territoris de varis d'ells; cada poble queda des- 
après en llibertat de fer dintre del seu respectiu terme 
«les carreteres y els ferrocarrils que cregui conve- 
nients, obrir canals, multiplicar els telègrafs y co- 
nreus, disposar dels rius que no surtin de les seves 
«fronteres y conservar pera les relacions entre 'ls seus 
«conciutadans el seu especial dret. Convé no perdre 
wde vista que la federació dèu respectar en la vida in- 
ferior dels pobles que's confederen, l'autonomia de 
«que disfrutaven al confederarse.» 

Y segueixen corresponent segons ell a la Confede- 
ració: 

2. w Totes les qüestions que's suscitin entre poble 
y poble; y com conseqüència: 

j.) La repressió per medi de les armes de tota 
lluita que's susciti entre'ls pobles federats. 

3- er La llibertat y l'ordre, y com conseqüència: 

k.) La intervenció armada del poder federal tant 
en les rebelions d'un poble contra les lleys del Estat, 
com en les del Estat contra les llibertats dels poble. 

4. art La igualtat de drets y devers dintre de cada 
Estat pera'ls ciutadans d'aquell Estat y'ls habitants 
dels demés Estats federats, y com una de tantes con- 
seqüències: 

I. ) La validesa y el caràcter executiu, dintre de tots 
els Estats, de les providencies que en qualsevol d'ells 
dictin els tribunals de justicia. 

5. nt Les relacions exteriors, o sigui: 

II. ) El còrners exterior y els consulats; 
m.) La pau y la guerra; 

n.) La diplomàcia y la celebració de tota mena de 
tractats, tant econòmichs com polítichs. 

6. é La òrgan isació de tribunals federals; 

7- é La d'un exèrcit y una armada; 

S. é La imposició y la recaudació de contribucions 
pera cobrir gastos. 

Aquestes tres derreres atribucions, són considera- 
des com conseqüències que en Pí y Margall considera 
Uògiques y innegables de les anteriors; de manera 
que les estudia baix l'epígraf de «Medis que s'han de 
concedir al Poder Federal pera l'exercici de ses atri- 
bucions» (i). 

Conegudes són donchs les atribucions essencials del 
Poder federal, segons en Pí. No totes les pot exercir 
en absolut, fent en Pí, ademésde la esmentada, alguna 
altra salvetat: totes no obstant li corresponen, podent- 
se considerar aixís aquesta distribució de facultats, 
com un dels principis capitals del federalisme sinalag- 
màtich. 

Mes, en Pí y Margall no's limita pas a sentar aquet 
principi, sinó que parla a continuació de les atribu- 
cions, que, segons he indicat abans, otorguen als po- 



(l) M. Morrison Davidson, nacionalista escocès y un dels més decidits 
partidaris de la restauració del Parlament d'Escocia, fentse càrrech de la 
situació actual de les nacions que componen el Regne Unit, mostrantse 
regionalista, no sols en quan a les reivindicacions de la seva pàtria, sinó 
al parlar de la reconstitució general del Imperi britànich, exposa breu- 
ment en son llibret iHome ruU /or Scoílandt^ les bases d'aquesta, y diu 
que'l parlament britànich o federal deu reservarse plè poder sobre les ma- 
tèries referents a la Corona, a l'Exèrcit, a l'Armada, a la diplomàcia, a 
la llibertat de conciencia, al comers, a la naturalisació, propietat literària, 
patents, marques de comers, monedes, correus y telègrafs, conferint en 
general totes les demés matèries a les Uegislatures nacionals d'Inglaterra, 
Escòcia, Irlanda y Gales. Això apart, li reconeix certes atribucions d'or- 
dre financier. Ademés defensa l'establiment d'un Suprem Tribunal Brità- 
nich pera la resolució de totes les diferencies entre'l Govern Britànich o 
federal y els nacionals, aixís com de les que esdevinguin entre aquets. 

ders centrals algunes Constitucions; y més endevant, 
al explicar el federalisme espanyol* senyala també les 
atribucions del poder central de la Federació- espa» 
nyola. 

El senyor Pí estudia diverses Constitucions, y del 
seu estudi se'n desprèn que en la major part de les 
Federacions actuals el poder central hi té moltes més 
atribucions. Aixís diu que la d'Alemanya entréga a la 
Dieta tot el dret de les obligacions, el mercantil, el 
penal y els procediments civils, estant ademés baix la 
autoritat de la Dieta els privilegis d'invenció, la pro- 
pietat literària, l'otorgament y la eficàcia dels docu- 
ments públichs y les mides de sanitat lo meteix pera 
l'home que pera els demés sers animats. La Constitu-, 
ció d'Austria extén també'l poder llegislatiu del seu 
Reichstag no sols a totes les matèries del dret mer- 
cantil y marítim, sinó també a les mines y als feudos, y 
del dret civil a tot lo que no estigui expressament re- 
servat al poder de les províncies. Sotmet també al 
Reichstag els privilegis industrials, les marques de 
fàbrica, la sanitat, els tribunals de correcció y de po- 
licia y les bases orgàniques de les lleys sobre funcio- 
naris públichs. 

Per la Constitució de Suissa, segueix dient el men- 
tat autor, és encara més extensa l'autoritat del Poder 
central. Són de la competència de la Confederació (i) la 
capacitat civil dels ciutadans, totes les materies.de 
dret relatives al comers y a les transaccions sobre co- 



(i) Observis que en Pi y Margall se serveix del mot, Confederació, 
sense tenir en compte la distinció establerta per Freeman y altres autors 
de dret federal, entre aquella y l'Estat federal. 



■ 



Digitized by Google 



- 145 - 

ses mobles, la propietat literària y artística, la perse- 
cució dels fallits y deutors, la extradició de delinqüents, 
la expulsió dels estrangers que comprometin la segu- 
retat interior o exterior de la República, y les mides 
sanitàries contra les epidèmies y les epizootíes. Està 
ademés baix la seva protecció'l dret al matrimoni: baix 
la seva inspecció la policia dels boscos y de l'alta 
montanya; baix les seves lleys l'exercici de la cassa y 
de la pesca. Fins pertany a la Confederació, diu, dic- 
tar les convenients disposicions sobre'l treball dels 
noys en les fàbriques, la duració dels jornals dels 
adults, y la protecció que hagi de donarse als treba- 
lladors contra les indústries insalubres o perilloses: a 
n'ella correspon, vetllar y fins llegislar sobre les agen- 
cies d'emigració y les societats de segurs. Per fí, dis- 
fruta la Confederació el dret de tenir ademés de la 
seva escola politècnica, una universitat federal y al- 
tres establiments literaris, y el de pendre les mides 
necessàries contra'ls cantons que no procurin la pri- 
mera ensenyansa, que ha de ser civil, obligatòria, ac- 
cessible a totes les sectes y organisada de manera que 
no'n sofreixin ni la conciencia ni la fe dels alum- 
nes. Apart d'aquestes atribucions, la Constitució fede- 
ral ha resolt multitut de qüestions, establint la igual- 
tat dels ciutadans davant la lley, proibint les cases de 
jòch, etc. 

La Constitució dels Estats-Units és més parca, sen- 
se que no obstant deixi de contenir forses disposicions 
generals y d'otorgar moltes atribucions als poders de 
la Confederació. Aixís no cab en cap Estat concedir tí- 
tols de noblesa, ni donar efecte retroactiu a les lleys, ni 
dictarne cap que invalidi les obligacions dels contractes 
o imposi l'admisió d'altres valors que l'or y la plata 

10 

en paga de deutes. Els documents públichs fan plena 
fe en tots els Estats, determinant el Congrés les con- 
dicions que han de reunir, y els efectes que produei- 
xen. El privilegi del auto de Habeas corpus no pot ser 
sospès sinó en els casos de rebel·lió o invasió en que 
ho exigeixi la seguretat pública. Tot ciutadà té dret 
a la seguretat de la seva persona, casa, papers y efec- 
tes contra injustificades requisses y embarch. Ningú 
té obligació de respondre a cap acusació greu que no 
procedeixi d'un jurat: ningú pot per un meteix delic- 
te córrer dues vegades perill de la vida o d'algún dels 
seus membres, ni ser compelit a declarar contra sí me- 
teix, ni perdre, sense formació de causa, la existència , 
la llibertat, ni els bens, ni veures expropiat, sense la 
deguda indemnisació, per causa d'utilitat pública. 
Tot processat té dret a que sel jutgi aviat y pública- 
ment pel jurat del districte en que's va cometre'l de- 
licte de que se l'acusa*, a que se lenteri de la natura- 
lesa y la causa de la acusació, a que se'l caregi ab els 
testimonis que contra ell deposin, a que se li facilitin 
els medis de descàrrech y se li dongui un advocat 
que'l defensi. No's poden exigir may fianses exagera- 
des, ni imposar penyores excessives, ni infligir crudels 
y desusats càstichs. En matèria penal corresponen al 
Congrés les lleys sobre bancarrotes, traició contra'ls 
Estats-Units, pirateries y demés violacions del dret 
de gents; en matèria administrativa, promoure'l pro- 
grés de les ciències y les arts útils, assegurant per 
temps limitat als autors y inventors el dret exclusiu als 
seus escrits y descobriments. 

Del estudi d'aquestes Federacions y dels princi- 
pis generals sobre'i sistema federatiu per ell meteix 
sentats, ne dedueix en Pí y Margall en la derrera part 

del seu llibre, els interessos que, donada la situació 
actual d'Espanya, haurien d'estar aquí a càrrech de la 
Confederació. 

Enumera en Pí, en primer lloen «el cambi que és lo 
que més ha contribuït a reunir les families en pobles 
y els pobles en nacions» . Com conseqüència d'això, 
confia a la Confederació els medis de que'l còrners ne- 
cessita pera la seva vida, la seva seguretat y el seu 
desenrotllo; els camins generals y els rius; la zona ma- 
rítima, les duanes, els correus y els telègrafs; el tipo 
y la lley de la moneda; el dels pesos y les mides; la 
Uegislació fluvial, la de mar y el Còdich de Còrners. 

Corresponen també al poder federal, la determina- 
ció de les relacions polítiques, administratives y jurí- 
diques entre les províncies, y per tant, la decisió de 
totes les qüestions interprovincials y la repressió a 
mà armada de les lluites a que donessin origen. Po- 
drien, afegeix, dues o més províncies fer convenis so- 
bre negocis que sols per elles tinguessin importància, 
mes sometentlos a la aprobació dels poders federals. 

Per fundarse'l poder federal en la igual y perfecte 
autonomia dels tres agrupaments polítichs dins del 
cercle dels seus respectius interessos, y atacar, per 
tant, tota extralimitació d'una d'elles el sistema pels 
seus fonaments, concedeix en Pí al poder federal, el 
judici y el càstich de les usurpacions que les provín- 
cies fessin, ja de les facultats de la Confederació, ja de 
les corresponents als pobles. 

Y segueix dient en Pí y Margall, després d'enume- 
rar aquestes atribucions: uTambé haurien d'anar a cà* 
«rrech de la Confederació: 

«D. — La defensa del ordre en les provincies. Alte- 
»rat en qualsevol d'elles, deuria'l poder federal acudir 

«ab les seves forces a restablí rlo, sempre que la pro- 
víncia ho reclamés, o la rebel·lió fos de tal mena que 
«comprometés la seguretat del Estat. Combatuda la 
«Confederació, deurien en cambi les -províncies, si se 
»les hi exigia, volarà sostenirla contra'ls insurrectes.» 

»E. — Com condició del ordre, la defensa dels drets 
«inherents a la personalitat humana. Ahont no son 
"lliures el pensament y la conciencia, ni poden^ reali- 
wsarse pel lliure vot dels ciutadans ses més categòriques 
«afirmacions, o no hi ha d'haverhi progrés, o s'hi ha 
»de verificar per la violència. Seria irracional y illò- 
"gich que no fos la Confederació garantia de la lliber- 
tat, sentho del ordre. 

"F. L'establiment y sosteniment de la igualtat so- 
"cial pera tots els espanyols. Com conseqüència la fa- 
r cuitat d'avehinarnos y exercir la nostra indústria en 
«qualsevol punt de la República, la de demanar justi- 
"cia contra'ls ciutadans de tots els pobles y tenir en 
"tots Tampar de les lleys, la validesa en totes les pro- 
víncies dels contractes que s'otorguessin en cada una 
»ab subjecció al dret allí vigent, el compliment per 
"tots els tribunals dels autos y sentencies que qualse- 
vol d'ells dictés y comuniqués en deguda forma. Se 
"faltaria evidentment a un altre dels fins de la federa- 
«ció, si un espanyol fos mirat, com estranger en cap 
"part de la República. 

»G. — Les relacions internacionals: la diplomàcia, la 
"guerra, la pau, la celebració de tota mena de trac- 
"tats. Com tantes vegades he dit, no existeix encara 
«un poder que reguli la vida exterior de les nacions. 
"Se la regula per convenis, y quan aquets no són pos- 
«sibles, se recorre massa sovint a les armes. En aquet 
«ordre de interessos se tracta comunament de la sòrt 

»de totes les províncies: ^quí, sinó la nació, deuria de- 
«terminarlos? 

»H. — Finalment els medis d'exercir aquestes y les 
i demés funcions que se li confereixen: la organisació 
«de tribunals federals, la d'un exèrcit y una armada, 
«el presupost dels gas tos, la imposició de tributs pera 
«cobrirlos. 

«Totes aquestes atribucions, — segueix dient el prin- 
cipal autor del federalisme sinalagmàtich, — són essen- 
vcialment nacionals. Altres, sense serho, estàn com s'ha 
«vist confiades al poder central en pobles constituits 
«federalment, y a n'elles vaig a consagrar algunes rat- 
nlles. He exposat ja les raons perquè crech que aquí 
»2l Espanya hauríem d'entregar al Estat el dret mer- 
«cantil, el penal y la lley de enjudiciament pera tota 
«mena de delictes y plets comercials. Entench que se 
«li haurien de deixar ademés les relatives a la propie- 
«tat literària y artística, a les marques y segells de fà- 
«brica, y als privilegis d'invenció, mentres no's trobés 
«millor manera de recompensar y fomentar els desco- 
briments. Per una sèrie de tractats, se va avuy exte- 
«nent a les nacions estrangeres, la propietat intelec- 
«tual dels ciutadans, <ry hauríem de reduiria aquí al 
«terme d'una provincià? Quan ès universal el respecte 
» que a les altres menes de propietat se té, seria alta- 
«ment irracional que aquí se respectés no més dins de 
«la provincià, la que és entre totes la més noble: la 
«dels productes del enteniment. Les marques y segells 
«de fabrica y els privilegis industrials no són, si bé's 
«mira, t més que signes y formes d'aquesta meteixa 
«propietat que'ns ocupa. Una màquina, un aparell, un 
«procediment, són fruyts del enginy, aplicacions més 
»o menys directes de les lleys que descobreix la cien- 

«eia: no hi hauria cap raó pera que no les possessim al 
«costat dels llibres y les obres d'art baix la protecció 
«del Estat. 

«També entench que hauria de posarse baix la ga- 
« ran tia y la defensa del Estat tot aquet conjunt de 
«drets que ab la llibertat del pensament y la concien* 
«eia faciliten el desenrotllo de la nostra personalitat y 
«la posen al abrich d'injustificats atachs: la llibertat 
«del treball, per exemple; la inviolabilitat de la vida, 
«del domicili y de la correspondència, la seguretat de 
«no veures près més que per auto del jutge competent, 
«la de no ser jutjat sinó en públich y mitjantsant de- 
51 fen sa; la de no tenir dos processos per un meteix de- 
«licte; la de no sofrir penes que infamin y recobrar la 
«plena possessió de la vida civil després de purgat el 
«crim: el dret a l'ensenyansa; el dever del pare a pro- 
«curaria als seus fills y abstenirse d'imposalshi tre- 
« balls prematurs, etc. Els furs de la personalitat hu- 
«mana han de ser sagrats pera tots els poders: convé 
»posarlos baix la ègida de la Confederació pera que 
«no deixin d'estarho baix la del poble y la provin- 
«cia.n 

Quelcom més afegeix en Pí y Margall exposant les 
seves idees sobre la ensenyansa, Torganisació dels tri- 
bunals, la del exèrcit, etc, mes ab lo indicat n'hi ha 
prou pera formar concepte sobre les aspiracions del 
federalisme sinalagmàtich, respecte a les atribucions 
del poder central. 

* * 

Com se pot haver vist, la major part de les atribu- 
cions que en Pí y Margall concedeix teòricament a la 

Confederació derivantla directament dels municipis, 
les hi concedeix la Base primera aprobada per l'As- 
samblea celebrada per YUnió Catalanista a Manresa. 

Hi ha, sí, algunes notables diferencies que exami- 
naré; mes si algunes són realment de fons, provenint 
de diferencies doctrinals, conseqüència dels distints 
principis en que's basen l'un y l'altra, la major part, 
potser, deuen atribuirse únicament a la concisió ab 
que està redactada la Base catalanista, que contrasta 
ab la multiplicitat de detalls que dóna en Pí y Mar- 
gall, qui, per altra part, al ferne aplicacions pràctiques, 
aumenta tant les facultats del Poder federal,|que ab prou 
feines deixa res pera'ls Estats provincials o regionals (i). 

Lo meteix l'Assamblea de Manresa y el senyor Al- 
mirall, que'l senyor Pí y Margall, entenen que's té de 
confiar al poder central o federal, les relacions inter- 
nacionals; el coneixement de totes les qüestions y con- 
flictes que na ixin entre poble y poble, o síen les que 
aquella anomena inter-regionals; la organisació mili- 
tar, y per conseqüència, en general, dels medis de de- 
fensa del país; la Hisenda general, sent d'advertir 
que'l senyor Pí en el seu llibre s'inclina també al siste- 
ma acceptat per l'Assamblea, de cobrir en principi el 
presupost de gastos ab la renda de Duanes, sufragant 
lo restant les províncies o regions en proporció a la 
seva riquesa: tot lo que's refereix al còrners exterior, 
y, per tant, la fixació dels drets Aranzelaris, etc; y 
finalment la construcció y conservació de carreteres, 
ferrocarrils, canals y ports que siguin d'interès gene- 
ral, y els serveys de correus y telègrafs que tinguin 
aquet meteix caràcter. 



(i) Aquesta propensió, torno a dirho, no teòrica, sinó pràctica, 1a de" 
mostrà també en la nonnala Constitució federal espanyola del 1873. 



Digitized by Google 



Es veritat que'l senyor Pí li concedeix encara més 
atribucions, mes, com he dit, la major part d'elles no 
entranyen pas diferencies d'ordre científich. Aixís con- 
fia al poder federal la llegislació mercantil, la fluvial y 
^a marítima de les que aquella no parla; l'encunyació 
y la Uey de la moneda, que l'Assamblea de Manresa 
reserva a Catalunya, si bé sentant en la Base catorze- 
na, que deurà subjectarse als tipos unitaris que con- 
vinguin les regions y els tractats internacionals d'unió 
monetària, sent el curs de la moneda catalana, com el 
de la de les demés regions, obligatori a tot Espanya; 
la determinació del tipo pera'ls pesos y mides, de que 
tampoch se va cuidar l'Assamblea, per qual motiu deu 
enténdres que la va reservar pera la regió: però'l me- 
teix Pí declara que, ab tot y correspondre a la Con- 
federació totes les atribucions que enumera al tractar 
del cambi, entre les que s'hi compten les esmentades, no 
pot dirse que hagi d'exercir en absolut, més que les 
que's refereixen a la llegislació de Duanes y la marí- 
tima, la moneda y els pesos y les mides. 

Es d'advertir y cal ferho, que en quant a la llegis- 
lació mercantil, si bé segons l'Assamblea correspon a 
Catalunya (lo que malgrat el caràcter general de la 
llegislació de comers, és convenient per la especial 
situació de Catalunya, la regió més comercial d'Espa- 
nya)» en virtut d'una de les disposicions tranzitories 
consignades en la Base disset d'aquella Assambleà, 
aquesta va acordar que continués aplicantse el fins ara 
vigent, si bé serien ses reformes de competència ex- 
clusiva de Catalunya. Tenint això en compte, aixís 
com que en Pí no considera essencial que'l dret mer- 
cantil correspongui a la Confederació; reparant que 
encara que l'Assamblea Catalanista reservi a la regió 

l'encunyació de la moneda, com un dels atributs de la 
sobirania, ha previngut lo que és d'interès general, en 
quant aquesta qüestió; y fixantnos per fi en el caràc- 
ter accessori de les demés diferencies esmentades, s'ha 
de concloure que no són pas molt greus ni radicals, 
les que en quant a tot això ofereixen el catalanisme y 
el federalisme. 

Loquai és perfectament llògich, tenint en compte que 
aquet derrer no fa altra cosa que proclamar una deter- 
minada organisació federal, qual defecte no està en 
ella meteixa, sinó en el principi en que's funda, y en 
la seva suposada aplicabilitat a tots els paísos. Però 
és evident que en els casos en que la (prma federal és 
adecuada, y en que, per lo meteix, el regionalisme 
l'accepta, no té res d'estrany que coincideixin en les 
conclusions concretes el regionalisme y el federalisme, 
malgrat les seves fondíssimes diferencies doctrinals. 

Insisteixo molt en aquestes consideracions, per en- 
tendre que's tracta d'un punt de vista fonamental, y 
per creure que és un erro gros el deduir d'aquelles 
semblanses que m'he esforsat en fer notar, una identi- 
tat entre les dues doctrines. L'anàlisis, encara que 
lleuger, dels dos programes, explica que s'hagin con- 
fós: però obliga a no insistir en la confusió. Se tracta 
de semblanses purament circunstancials, que per lo 
meteix no ho són de les doctrines en sí. 

Repetim lo que diu l'eminent federalista Freeman. 
£1 Uàs federal està en son lloch quan se tracta d'unir 
societats polítiques aptes pera unions federals y no pera 
altres: però és en absolut inadecuat quan les societats 
en qüestió se troben en tals graus de comunitat d'ori- 
gen, de sentiment y d'interessos que fan més desitja- 
bles una unió més estreta o una separació compler- 

ta. Aquesta afirmació, encara més aclarida pel principi 
regionalista, que regula aquella conclusió pel grau de 
nacionalisació dels agrupaments polítichs, ho explica 
prou bé, donant la clau de les coincidències en punts 
concrets d'organisació del regionalisme y del federa- 
lisme sinalagmàtich. 

Per lo qual, repeteixo que no deu donarse una im- 
portància exagerada a les analogies de les conclusions 
polítiques de tal o qual programa catalanista y del 
programa federalista espanyol. 

Aixís ho demostra prou, la observació de lo fàcil- 
ment que's diversifiquen fins les meteixes idees políti- 
ques del regionalisme y del federalisme, en quant 
s'aparten del punt llògich de coincidència: el punt en 
que abdós són federals, aquell circunstancialment y 
filosòficament aquet. 

La veritable distinció entre les aspiracions del cata- 
lanisme y del federalisme en quant a les atribucions 
del poder federal, consisteix en la escepcional impor- 
tància que aquell dóna a certes idees polítiques, que'l 
porta a confiar a la Federació la defensa dels que 
anomena «drets inherents a la personalitat humana» 
en els que hi ve a compendre tot o gairebé tot lo que 
constitueix el fons de la doctrina del seu programa 
més o menys encertadament anomenat democràtich. 

Es veritat que en Pí y Margall, comprenent ben se- 
gur que'ls drets individuals, per importants y respec- 
tables que siguin, poca cosa tenen que veure, al menys 
d'una manera directa, ab la organisació federal del 
Estat, no consigna al estudiar com teoria'l federalis- 
me, que hagi precisament de correspondre a la Confe- 
deració la defensa d'aquells drets, ni parla d'ells al 
estudiar la qüestió científicament, però en cambi des- 

prés dóna aquella defensa com una de les atribucions 
que hauria de tenir el poder federal a Espanya. 

Diu el senyor Pí que, com condició del ordre, co- 
rrespon a la Confederació, la defensa dels drets inhe- 
rents a la personalitat humana, y per conseqüència la 
de la llibertat del pensament, de la conciencia y del 
vot de tots els ciutadans. En cambi la Base segona de 
TAssamblea de Manresa se limita a dir que en la part 
dogmàtica de la Constitució regional catalana, se man- 
tindrà'l temperament expansiu de la nostra antiga lle- 
gislació, refermant pera posaries d'acort ab les noves 
necessitats, les sabies disposicions que conté respecte 
dels drets y llibertats dels catalans. 

Al sentar aquestes ses respectives conclusions, re- 
presenten exactament en Pí el criteri federalista sina- 
lagmàtich, y l'Assamblea de Manresa, el regionalisme 
pur. Aquell, conseqüent ab els principis de que arren- 
ca, considera anteriors y superiors a tot, els drets no- 
menats individuals: com que'ls dedueix de la raó, els 
considera eterns y indiscutibles: ni se li ocorre que en 
cap cas pugui dependir el seu exercici de condicions 
de temps y d'espay; pel meteix caràcter absolut que'ls 
hi atribueix, jamay podria consentir que dins d'un Estat 
federal, hi hagués respecte d'ells diferencies entre unes 
y altres províncies o regions: per això confia la seva 
defensa al poder que les comprèn a totes, al Poder fe- 
deral. El regionalisme, en cambi, no s'hi presenta ab 
aquets prejudicis: prescindeix d'aquet suposat caràcter 
absolut d'aquells drets; y en conformitat també als 
seus principis fonamentals, sosté que en quant a n'ells, 
les lleys de cada país han de respectar en primer lloch 
la conciencia nacional, les idees generals que , en ell 
existeixin, la seva pròpia manera de ser política, sense 

qual respecte resulta sempre perturbadora tota re- 
forma. 

Al confiar a la Confederació la defensa dels drets 
polítichs, senta ja'l federalisme son criteri tancat. 
uAhont ni són lliures el pensament y la conciencia ni 
poden realisar pel lliure vot dels ciutadans ses més 
categòriques afirmacions, o no hi ha d'haver progrés 
o s'ha de verificar per la violència.» El regionalisme, 
en cambi, creu y sosté que si una nació pot viure^ 
desenrotllarse y prosperar ab la unitat catòlica o la 
simple tolerància de cultes, estant d'acort aquesta o 
aquella ab el sentiment general, que en cambi miraria 
ab repugnància l'absoluta llibertat religiosa, no té 
pera què incloure aquesta en son programa, barrejant 
qüestions de tan diferenta mena. 

La afirmació de l'Assamblea de Manresa, representa 
suficientment no sols el criteri del catalanisme en ella 
representat, sinó fins el criteri regionalista, en gene- 
ral. El regionalisme en quant sosté ei millor sistema 
d'organisació d'un Estat, no pot ni ha d'entrar en con- 
sideracions sobre certs principis que podran o no ser 
aplicats dintre del meteix Estat organisat ja, pels que 
estiguin encarregats de dirigirlo. Pot succeir, sí, que 
al lluitar el regionalisme pera inspiraria política d'una 
nació determinada, no's presenti aislat, no aparegui 
ab la senzillesa teòrica que tracto d'indicar, sinó que 
lluiti aliat, ja ab certes idees socials, ja ab certes aspira- 
cions de caràcter religiós; però al tractar d'enlairar 
la qüestió y estudiar el regionalisme d'una manera 
científica, se comprèn prou que en principi és indepen- 
dent de les idees ab que'l confon en Pí y Margall. 

Un Estat organisat en conformitat als principis re- 
gionalistes, podrà marxar millor o pitjor al compli- 

ment del seu propi fí, segons les idees en que s'inspi- 
ri; mes en tot cas, la regla sentada per en Pí y Margall 
se refereix més a la direcció de la política, que a la 
organisació meteixa del Estat. 

Mes lo que s'ha de tenir principalment en compte, 
al meu entendre, és quel principi sentat per en Pí no 
és Un absolut com suposa. Jo crech que és cert, en 
general, que'ls governs deuen inspirarse en criteris de 
llibertat, sent en molts casos majors els inconvenients 
que les ventatges de les limitacions a la llibertat del 
pensament y de la conciencia: mes no puch pas soste- 
nir que aquesta regla sigui tan absoluta que s'hagi de 
sobreposar a les exigències de l'esperit nacional en que 
s'ha d'inspirar tota lley verament nacional. 

La llibertat de conciencia, la de pensament, el dret 
de sufragi concedit a tots els ciutadans, no poden ser 
apreciats en abstracte y independentment per complert 
de l'esperit de cada país, y de les necessitats y aspira- 
cions nacionals: per crèureho aixís, el regionalisme 
sosté que en tota Confederació d'Estats nacionals, 
cada un d'aquets pot reservarse y és natural que's re- 
servi el tenir compte d'aquets drets: el federalisme si- 
nalagmàtich, per creure lo contrari, ho confia al poder 
central. 

V 

El principi de separació de poders. — Diferencies entre'I regionalisme y 
el federalisme en quant a la fornia de govern. — Lo que dinen les Bases 
de Manresa y lo que afirma en Pí. — La sobirania del poble j la de la 
nació.— Opinió den Taine. 

- 

Mes, desde'l moment que s'admet la existència d'un 
poder comú, central, general o federal, se presenta el 
problema de determinar com ha d'estar organisat. 

També's troben aquí, al costat de grans analogies, 
certes diferencies importants entre'I regionalisme més 
radical y el federalisme sinalagmàtich: lo que prové 
de lo meteix que vinch indicant sobre lo essencial y lo 
accidental en l'un y en l'altre. En quant el regionalis- 
me accepta solucions federals, en determinades, cir- 
cunstancies coincideix ab certes solucions concretes 
del federalisme sinalagmàtich: però en quant aquet no 
apareix, malgrat el seu nom, com a purament federal, 
sinó com un sistema racionalista, imbuit de doctrines 
del sigle XVHI, en que lo federal no hi és més que lo 
superficial, s'allunya altra vegada del regionalisme. 

Seguint prenent per exemple d'un criteri polítich 
regionalista, el concretat pel catalanisme anys ende- # 
rrera, ens trobem ab que la Base primera de les apro- 
bades per la tantes vegades esmentada Assamblea de 
Manresa, Base com se recordarà, especialment desti- 
nada al Poder federal, tracta de la organisació d'aques- 
ta, sentant com primer principi que deurà organisarse 
ubaix el concepte de la separació de les funcions He- 
gislativa, executiva y judicial. « 

«El poder llegislatiu central — afegeix — radicarà en 
»el Rey o Quefe d Estat y en una Assamblea compos· 
»ta de representants de les regions, elegits en la for- 
nma que cada una d'elles estimi convenient: el nombre 
»de representants serà proporcional al d'habitants y a 
»la tributació, tenintne tres la regió a la que menys 
»n'hi corresponguin.» 

»El Poder executiu central s'organisarà per medi 
»de Secretaries o Ministeris que podràn ser: de Rela- 
ncions exteriors, de Guerra, de Marina, d'Hisenda y 
«del Interior.» 

»Constituirà'l Poder suprem judicial un Alt tribunal 
» format per magistrats de les regions, un pera cada 
»una d'elles, elegits per les meteixes: curarà de re- 
soldre els conflictes inter-regionals y de les regions 
»ab el Poder central, y d'exigir la responsabilitat als 
«funcionaris del Poder executiu. Aquet Tribunal, no's 
» considerarà pas superior jeràrquich dels Tribunals 
«regionals que funcionaràn ab complerta independen- 
»cia.» 

El principi de la separació de poders és avuy accep- 
tat per tots els publicistes y no té res d'estrany que 
en això coincideixin el regionalisme y el federalisme. 
Es d'advertir no obstant que en algunes de les formes 
del regionalisme, semblant separació és gairebé impo- 
sible: no és contraria, per exemple, al regionalisme, la 
unió de dos Estats per un Has purament personal: 
aquesta és, no obstant, una forma sempre imperfecta, 
y que no més temporalment pot satisfer les aspiracions 
del pobles y ser la base fonamental de la seva vida 
comú. 

Com principi general, y admeses sobre tot les atri- 
bucions esmentades abans, com naturalment pròpies 

del poder federal o central, la separació de poders 
s'imposa; y aixís de la meteixa manera que la senta la 
esmentada Assamblea deja Unto Catalanista^ la dóna 
per necessària en Pí y Margall, advertint que aquetla 
considera tan evident que, lluny d'esforsarse en de- 
mostrar la seva necessitat, arriba al punt de voler evi- 
tar la exageració del principi, dient que «no perquè 
hagi de tenir cada un (dels tres poders) la facultat de 
moures lliurement dintre del cercle de les seves atri- 
bucions, haurà de viure respecte als demés en absoluta 
independència.» 

El principi de separació és admès donchs pel regio- 
nalisme y el federalisme: aquesta meteixa advertència 
que fa en Pí, y que després explica més detalladament, 
no entranya cap oposició a la Base de Manresa. Aques- 
ta senta simplement el principi general, y de cap ma- 
nera suposa aquesta independència absoluta de que 
en Pí y Margall té por. Els tres poders podran funcio- 
nar separadament: podrà cada un d'ells influir més o 
menys en l'altre, dintre sempre del cercle de les seves 
atribucions: mes, el principi ha de ser sempre el de la 
independència de cada un. Segons els casos y segons 
les idees polítiques dominants en cada país, podrà va- 
riar la extensió de les relacions entre ells: mes en ge- 
neral, el principi de la separació de poders és fona- 
mental en tot bon règim polítich, y per tant també en 
el regionalisme. 

L'Assamblea de Manresa no va determinar pas qui- 
nes atribucions devien correspondre a cada un dels 
tres poders, limitantse no més, per lo que's refereix al 
Poder judicial, recordant probablement la organisació 
americana, v a enumerarne algunes de les que especial- 
ment ha de tenir, per la seva peculiar importància. En 

general, el regionalisme no té realment perquè senya- 
lar taxativament lo que incumbeix tenir compte a cada 
un dels tres poders, puix si s'exceptiien y encara nó 
d'una manera absoluta, les funcions del poder judicial, 
per lo que als demés toca, no té idees essencialment 
diferentes de les que pugui tenir qualsevol altra esco- 
la política, cabent pel contrari dintre d'una organisa- 
ció regionalista les lluites dels diferents criteris, res- 
pecte a n'aquestes com a tantes altres qüestions. 

Mes per lo que's refereix a la organisació del poder 
llegislatiu federal, difereixen ja quelcom el regionalis- 
me català de les Bases de Manresa y el federalisme. 
He indicat ja el d'aquell: passo a resumir el criteri den 
Pí y Margall. 

Aquet no admet que'l poder llegislatiu pugui ser 
exercit per ningú més que pels representants del po- 
ble: no sols no accepta el dret del Poder executiu, de 
convocar, sospendre y disoldre les Cambres que re- 
presenten al país, sinó que, enemich absolut y decla- 
rat de la monarquia, no pot consentir que la Corona, 
exercint un poder diferent del executiu exerceixi 
aquell dret ni comparteixi el poder llegislatiu ab les 
Cambres. De més a més s'oposa enèrgicament a que'l 
poder executiu tingui el dret de veto, que en tot cas 
admetria únicament a l'estil dels EstatsUnits, hont el 
President de la República sols té deu dies pera tornar 
a les Cambres els projectes de lley que's presenten a 
la seva sanció, devent en cas de voler fer ús del seu 
dret, tornar elprogecte ab les raons en que's funda, les 
quals són oídes y discutides per les Cambres, que'l 
voten una altra vegada, passant aquell a lley, malgrat 
el veto presidencial, si'l confirmen les dues terceres 
parts dels individuus de cada Assamblea. 
1 1 

«Els tres poders — diu eh Pí, al aplicar els principis 
«federals a Espanya, en el Llibre III de la seva obra- 

' «deurien estar a la meteixa altura, y rebre per això 
«tots la seva autoritat de mans del poble: lo tneteix 
«els representants de la nació que'l quefe de la justícia; 

/ «lo meteix el quefe de la justícia que'l del Estat. 

«Convindria — afegeix — que'l poder llegislatiu resi- 
»dís en dues Cambres: un Congrés y un Senat: aquell, 
«expressió indistinta de tots els espanyols: aquet, di- 
«rectament elegit per les provincies; assamblea nacio- 
«nal l'un, federal, l'altre. Tots dos haurien de tenir 
»igual iniciativa y participació igual en les lleys; perp 
«no més el Senat el judici de les qüestions polítiques, 
«ja entre dues provincies, ja entre una provincià y un 
«municipi. Entre abdós cossos hi establiria encara al- 
«tres diferencies. En el Congrés voldria que's votés 
«per individuus: y en el Senat per provincies. El Se; 
«nat voldria que's renovés per parts; el Congrés to- 
rt talment. Crech que les nacions han de tenir quelcom 
»que sigui com la tradició de la seva política.» 

No considero de prou trascendencia les diferencies 
purament d'organisació entre el programa d'en Pí y el 
de Manresa, al cap y al fí, en això, potser més que en 
res, purament circunstancial. Entench que no té cap 
importància que en l'un se parli de dues Cambres y en 

■ 

l'altra d'una sola assamblea, com tampoch les demés 
diferencies que s'hi poden observar, dimanades d'a- 
preciacions purament personals d'en Pí per una ban- 
da y dels redactors de les Bases de Manresa per l'al- * 
tra, després dels estudis respectivament fets de dife- 
rentes Constitucions federals. 

No és pas en això que's revela'l pensament fonamen- 
tal d'una ni altra doctrina. Aquet el demostra cada 

una al aludir en aquells dos prograihes a la forma de 
Govern. Una simple frase de la Base de Manresa la fa 
expressió prou perfecte del pensament regionalista, 
pera que sense perjudici de la reserva jde criteri que's 
pugui fer, sobre lo restant del seu contingut, se l'ad- 
. meti com terme de comparansa ab el federalisme sina- 
lagmàtich. 

En efecte, en quant a la forma de govern el regiona- 
lisme no prejutja la qüestió: el federalisme sinalagmà- 
tich en cambi, senta'l seu criteri absolut. 

i 

Ho diu clarament al afirmar que tots els poders han 
de rebre la seva autoritat de mans del poble, mentres 
que la Assamblea de Manresa parla del Rey o del què- 
fe del Estat. Se dedueix evidentment aquella distinció 
de manera que no pot donar lloch a dubtes, no sols 
de tot el criteri del llibre d'en Pí y Margall, y dels 
estudis del catalanista Almirall (qui, no obstant, per- 
sonalment, era republicà) sinó de tot el sistema d'idees," 
dels principis respectius del regionalisme y del fede- 
ralisme. 

No pot aquet, realment, admetre altra forma de go- 
vern que la republicana. Segons el federalisme, no 
solzament la sobirania emana del poble, sinó que aquet 
ha d'exerciria constantment. Sols per la impossibili- 
tat material d'exercir en cada moment les seves fun- 
cions, delega la seva representació en les persones 
que elegeix, mes, sense renunciar per això ni fins mo- 
mentàniament el seu dret. L'ideal federal seria que'l 
poble constantment reunit exercís per majoria de vots 
les funcions executives, llegislatives y judicials: per 
ser això impossible, en l'estat actual de les societats 
polítiques, el federalisme, no volent negar en absolut 
les exigències de la realitat, accepta una organisació 

determinada baix la base de la representació dels ciu- 
tadans, mes sense perdre may de vista'i seu ideal. 

Tot el poder polítich considerat en sa unitat resi- 
deix, segons el federalisme, en el poble: mes aquet no 
és pera ell un organisme viu, un tot social, sinó una 
suma de unitats polítiques representades pels ciutadans 
que frueixin de tots sos drets polítichs. La majoria d'a- 
quets tenen el poder: y sols el que aquets exerceixin es 
llegítim. Tot lo que s'oposi a la seva voluntat és contra- 
ri al dret: si en un moment donat, la majoria dels ciu- 
tadans ha pres un acort, no ha de ser possible ni tant 
sols posar en dubte si és just o injust, legal o ilegal: 
cap altre poder pot ser oposat a la voluntat del poble, 
manifestada per la majoria dels ciutadans que'l compo- 
nen. 

En aquestes condicions està clar que'l federalisme 
sinalagmàtich, ni en hipòtesis tant sols, pot admetre 
la monarquia. La existència d'aquesta suposa un poder 
que podria resistir les determinacions de la majoria de 
les voluntats individuals del poble, lo que està en 
oberta oposició ab tota la teoria del pacte. En virtut 
d'aquesta, ademés, els homes al convenir la vida so- 
cial en poden pactar les condicions ab tota llibertat, 
mes no poden acceptar cap condició, que segons els 
teòrichs, sigui contraria a la seva pròpia naturalesa 
com succeiria, sempre segons ells, si establissin un 
poder que'ls fos superior com la monarquia. Aquesta, 
per altra banda, fins reduida a la seva més mínima ex- 
pressió, limitada y tot fins al extrem, no pot menys 
de suposar un poder de per vida; això també contra- 
diu obertament la teoria, segons la que totes les dele- 
gacions de poder que fa el poble, han de ser tempo- 
rals, y a termes curts, y fins, al menys com ideal, 
essencialment revocables. 

El regionalisme en cambi no té de cap manera un 
criteri tan estret ni tan fals. Com, segons ell, la sobi- 
rania resideix en la nació, aquesta pot tenir la forma 
de govern que millor li convinga, sent llegítima sem- 
' P re y quant ella l'accepti lliurement, y no destorbi son 
progressiu desenrotllo encara que s'oposi a les pres- 
cripcions d'una determinada teoria. La nació, per al- 
tra part, segons el regionalisme, no és la suma de vo- 
luntats individuals que's manifestan en un moment 
donat, ni molt menys, la majoria dels ciutadans que 
en cada moment en que són cridats a manifestar la 
seva voluntat la expressen més o menys clarament, y 
als quals ve a donar el federalisme la representació 
dels que la callen. La nació és un organisme viu, que 
no pot ser considerat com una creació del etzar, com 
únicament existent en el moment en que se l'estudia: 
la nació no existeix sols avuy, sinó que existia ahir y 
existirà demà: y com el seu patrimoni es una acumu- 
lació dels esforsos.dé les generacions passades, en qual 
usdefruyt ha de respectar la present les esperanses 
llegítimes de les generacions vinentes, tampoch és la 
voluntat nacional la lliure y absoluta determinació dels 
que componen la nació avuy, sinó que aquets no po- 
den deixar de tenir en compte els recorts del passat y 
les aspiracions del pervenir. 

Com diu admirablement en Taine (i) hi ha una ne- 
cessitat primera a que no pot faltar la minoria ni la 
majoria de la nació, ni la assamblea nomenada per ella 
ni ella meteixa unànimement: això és, que'l règimen 
adoptat porti'l govern als més capassos pera ferho bé, 
sense ventatges pera la majoria ni pera la minoria, sinó 

(i) Les origines de la France contemporaine— La Revolution — tomo 
I, pag. 187. 

deia comunitat entera. Per això no hi ha'l dret de 
disposar arbitràriament de la cosa comú, ni de subor- 
dinaria a la aplicació d'una teoria o al interès d'una 
classe, encara que sigui la més nombrosa. uPerque la 
cosa comú no és d'ella, sinó de tota la comunitat pas- 
sada, present y futura. Cada generació no és més que 
la gerent temporal, la dipositaria responsable d'ün 
patrimoni preuat y gloriós que ha rebut de la prece- 
dent ab encàrrech de transmetrel a la que seguirà.» 
Cal considerar la comunitat en tota la seva extensió no 
solament en el present, sinó també en el pervenir, tant 
lluny com sigui possible mirarhi. L'interès públich 
apreciat aixís, és el que dèu servir de guia en la cons- 
titució dels pobles, y al que se té de subordinar tot lo 
demés. «Oligàrquica, monàrquica, o aristocràtica, la 
constitució no és més que una màquina, bona si conse- 
gueix aquell, dolenta en altre cas, y que per arrivar- 
hi, dèu, com totes les màquines, variar segons el te- 
rrer, els materials y les circunstancies. La més sabia 
és il·legítima, quan disolt l'Estat. La més grossera és 
llegítima, ahont el manté. No n'hi ha que sigui de dret 
anterior, universal y absolut. Segons el poble, la èpo- 
ca y el grau de civilisació, segons la situació interior 
y exterior, totes les igualtats o desigualtats civils ó po- 
lítiques, poden a son torn ser o deixar de ser útils o 
perjudicials y merèixer per lo tant que'l llegislador 
les destrueixi o les conservi: y es tenint en compte 
aquesta regla superior y saludable, y no segons un 
contracte imaginari y impossible, que dèu instituir, 
limitar, distribuir, al centre y a les extremitats, per la 
herència o per la elecció, per la nivellació o per el 
privilegi, els drets del ciutadà y els poders públichs.w 
Ferho d'altra manera, prescindint d'aquestas sabias 

observacions d'en Taine, yregoneixent un valor abso- 
. lut als·acorts de les sumes de voluntats individuals, 
condueix a una sèrie d'absurdos. 

•El regionalisme no pot incórrer en la candidesa de 
creure que la majoria de vots dels ciutadans ab dret a 
emètrel representi en absolut a la nació, sobre tot en 
el sentit de que at* tal representació sigui llegítim tot 
lo que decideixin y no pugui ser llegítim baix cap 
concepte, res més que lo que acordin. 

Fins prescindint de lo que diu en Taine, és gairebé 
impossible. que emetin el seu vot, tots els ciutadans 
que tenen dret de sufragi: suposant que tots votín s no 
s'ha d'oblidar que en cap nació tenen vot tots els ciu- 
tadans. Fins ara, en cap país el tenen ni sisquera tots 
els ciutadans que arriven a una etat determinada, sent 
forsa nombroses en tots els països les limitacions, no 
votant per exemple, els soldats, els condempnats a 
certes penes, gairebé may els pobres de solemnitat, 
etzètera; mes sobre tot, encara que jo no m'oposi en 
absolut a que un dia les dones disfrutin dels drets po- 
lítichs, .al igual dels homes, crech que tothom con- 
vindrà ab mí, en que han de passar encara molts anys 
abans de que això succeexi a Europa; y que, fins quant 
aquet dia arribés, no votarían tampoch els noys, y ai- 
xò que aquets, com les dones, com els homes majors 
d'etat sense dret al sufragi, formen part de la nació 
com els ciutadans ab vot y les seves voluntats han de 
contribuir en son dta ab les d'aquets a constituir 
aquesta suma de voluntats individuals que ve a ser, 
segons el federalisme, la voluntat nacional (i). 



(i) A Espanya se pot calcular avuy, ab tot y haverhi establert el 
sufragi universal, que'l nombre d'electors inscrits no representa més que 
una quinta part del nombre total d'habitants 

No, la voluntat nacional no consisteix pas en aques- 
ta suma les més de les vegades, enganyosa: si -la na- 
ció, com sosté el regionalisme no és un agrega} d'indi- 
viduus, sinó una unitat superior y vivent, la seva vo- 
luntat no pot ser merament la d'aquells, sinó la 
d'aquesta entitat distinta y ab personalitat pròpia que 
constitueixen. • 

Y això no poden deixar de reconèixerho els metei- 
xos que més demostren una concepció purament ato- 
mística de la societat, com sense esmentar altres autors 
ens ho fa el meteix Pí al escapàrseli que ales nacions 

han de tenir quelcom que sigui com la tradició de la 
seva política, u Es tant evident que la nació és un ser 
diferent dels sers que la componen, que ningú pot 
atrevirse a negarho: lo que hi ha és que al arrivar a la 
expressió de la voluntat d'aquet nou ser, molts no sa- 
ben compendre que aquesta voluntat pugui expressar- 
se més que per medi de les voluntats individuals su- 
mades y d'aquí la confusió de la voluntat nacional ab 
la suma d'aquestes y els erros a que condueix sem- 
blant confusió. 

No són segurament petites les dificultats que entra- 
nya la expressió d'aquesta voluntat nacional, mes no 
per això pot ni dèu negarse la seva existència. Un 
senzill recompte de vots ens diu quina és la voluntat 
de la majoria d'un nombre determinat de persones que 
han tingut a bé manifestar la seva opinió sobre un 
punt donat; està clar que no és pas una operació 
igualment fàcil Tesbrinament de la voluntat d'una 

Fins suposant que s'exigís pera les votacions (que no s'exigeix) la ma- 
joria absoluta, resultaria exercida la famosa sobtranía del ptublo, per un 
deu per cent de la població. 

Per això és molt més democràtica y més adaptada a la realitat la doc- 
trina de la sobirania nacional que la de la del pucblo. 

entitat tan complicada com és una nació, mes això no 
vol pas dir, que semblant voluntat no existeixi, y fins 
que no's manifesti, sempre que's plantejan qüestions 
dé vital importància pera ella. Lo que hi ha és que no 
pot qualsevol arrivar al coneixement d'aquesta volun- 
tat: pera això se necessita un conjunt de condicions 
que lluny de ser patrimoni comú, sols són reunides 
per intelligencies superiors, condicions qual possessió 
és en la major part dels casos, indispensable als poli- 
tichs pera ser homes d'Estat de debò. 

Com diu el meteix Taine, (i) parlant de les Consti- 
tucions Nacionals, aquestes no s'han de fer sino que 
s'han de descobrir. Es inútil tenir aquestes 0 aquelles 
preferències: cal trobar allò que la naturalesa y la his- 
toria han fet. Lo meteix passa en totes les grans mani- 
festacions nacionals. 

A posteriori per dirho aixís no és pas difícil conèi- 
xer la verdadera voluntat nacional. Aixís moltes na- 
cions han sofert trascendentals cambis polítichs, quan 
nó efectuats, ratificats legalment, y ho obstant lo que 
en un moment donat ha semblat la expressió de la vo- 
luntat de la majoria dels ciutadans no ha sigut real- 
ment voluntat de la nació. 

Llògica és per lo tant, la diferencia de criteri res- 
pecte a n'aquet punt entre '1 regionalisme y el federa- 
lisme sinalagmàtich. Aquet, com he deixat indicat, 
no admet ni pot admetre com llegí tima, altra forma 
. de govern que la republicana: aquell considera llegí- 



(i) Taine. — Obra citada: «L'Ancien Régimo. — Pròlech. 

«La forma social y política, afegeix, en la que un poble pot entrar y 
quedars'hi no depèn del seu arbitri, sinó que va determinada pel seu ca 
ràcter y el seu passat. Cal que fins eu els menors detalls s'ajusti als mem- 
bres vius a que s'apliqui: sinó reventarà y caurà a trossos. (Pàg. 1 1 1). 

tim en cada país tot sistema de govern fonamentat en 
la conciencia nacional , que encarni en la manera de ser 
dècada nació; que atengui al interès públich enlairada- 
ment apreciat, com diu l'eminent autor dels uOrigens 
de la Fransa contemporània». En teoria, els meteixos 
que professen les idees regionalistes ab major fé, 
poden opinar de diferenta manera sobre quina és la 
forma de govern que en general degui considerarse 
més perfecta: qui podrà creure, en principi, preferible 
la monarquia, qui creurà que la república reuneix mi- 
llors condicions pera el desenrotllo de la vida política 
dels pobles; mes tot regionalista verament tal, con- 
vindrà en que no és la qüestió de les formes de go- 
vern una qüestió purament abstracta, que ab subjec- 
ció a principis immutables s'hagi de resoldre d'igual 
manera en totes les èpoques y en tots els paí sos, sinó 
que abans de tot y sobre tot han de tenirse en comp- 
te les exigències de la conciencia nacional. 

En aquelles nacions en que la monarquia tradicio- 
nal y verament nacional ha vingut presidint els seus 
destins durant sigles y sigles; en que encara en aquets 
temps en que tot se combat y tot se discuteix, per- 
maneix ferma y estable per la voluntat meteixa dels 
ciutadans que la consideren lliurement fora de discu- 
sió, o que en sa casi totalitat la respecten y la esti- 
men; en que arrelada en la conciencia nacional, com- 
penetrada ab ella, formant part en realitat de la nació 
meteixa, de la que ha nascut y ab la que viu, és una 
garantia d'estabilitat y may una rèmora pera cap re- 
forma ni progrés, £quí pot'dubtar de que és la monar- 
quia tan llegí tima, com pugui serho qualsevol repú- 
blica? Diré més, en aquestes condicions, no sols és la 
monarquia tan llegítima com qualsevol república, si- 

nó que allí és Uegítima ella y una república que no 
v reunís semblants condicions, no ho seria, mal que'ls hi 
pesi als partidaris del pacte sinalagmàtich. 
* Afirmar, com aquets afirmen, que la República és 
sempre la forma de govern Uegítima, y que és il·legíti- 
ma sempre la monarquia, no és més que una tossude- 
ria de doctrinarista: la llegitimitat d'una y altra forma 
de govern depèn de les condicions polítiques dels po- 
bles y de la seva meteixa voluntat, y no dels principis 
sentats d'una manera absoluta y com indiscutibles, per 
una teoria determinada. Diguin lo que vulguin els fe- 
deralistes sinalagmàtichs, tan absurde és negar la lle- 
gitimitat de la monarquia inglesa en nom del principi 
del pacte, com ho seria negar la de la república dels 
' Estats Units, en nom de la teoria del dret diví o de 
qualsevol altra semblant. 

Per això el regionalisme no és monàrquich ni repu- 
blicà, ni consideren els regionalistes que sigui una 
qüestió respecte a la qual hagin de tenir un criteri 
tancat, la de les formes de govern. Apreciat el proble- 
ma purament desde'l punt de vista científich, en cada 
país deurà ser resolt en eonformitat a les idees expo- 
sades, tenint en compte primera y principalment l'es- 
perit polítich del meteix. En la pràctica, en aquelles 
nacions en que semblant esperit no s'hi manifesta 
clarament, apareguent de comprensió difícil, el regio- 
nalisme dèu aparèixer aixís meteix quelcom superior, 
un problema apart del de la lluita sobre les formes de 
govern, podent com pot ser realisat baix qualsevol 
d'elles. 

A Espanya, per exemple, per múltiples circunstan* 
cies de qual estudi me crech en aquet moment dispen- 
sat, no pot dirse, al menys per lo que toca a la immen- 



Digitized by Google 



/ 

— í 72 — 

sa majoria de les regions, que hi predomini en absolut 
l'esperit monàrquich: tampoch pot dirse, no obstant, 
que sigui republicà l'esperit nacional en cap de les 
seves regions. Ens trobem en aquet moment en un 
període de transició: raó més poderosa pera que- el 
regionalisme se mantingui allunyat d'una qüestió tan 
accidental pera ell, y pugui admetre la defensa de 
monàrquichs y republicans. Fins professant la integri- 
tat dels principis regionalistes, admetent les idees fo- 
namentals del regionalisme y les principals conse- 
qüències que dels meteixos se dedueixen, en l'actual 
estat d'Espanya, y fins diré de la major part de les na- 
cions d'Europa, ahont se lluiti pel regionalisme, és 
possible que hi hagi qui cregui preferible la monar- 
quia y qui opini que oferiria millors garanties pera la 
llibertat de les regions y pera'l progrés dels pobles 
la forma republicana. 

Per aquet motiu, l'Almirall, antich republicà, no té 
cap inconvenient en estudiar les solucions monàrqui- 
ques y les republicanes a la qüestió regionalista; y 
l'Assamblea de Manresa, en quals discusions varen 
pèndrehi part delegats que sobre la qüestió de formes 
de govern tindrien segurament idees diferentes, va 
arrencar del concepte, com ja s'haurà vist, de que po- 
gués establirse una y altra, criteri que és el de totes les 
agrupacions regionalistes de Catalunya. Si ens trobés- 
sim en els temps de l'antiga dinastia nacional catalana 
que, nascuda en la nació meteixa, compenetrada ab el 
poble, respectada y admirada per tot ell, formava part 
del meteix, o, més ben dit, era la nació meteixa en la 
sèva representació més alta, el catalanisme no hauria 
pas pogut deixar de ser monàrquich, en virtut dels 
meteixos principis regionalistes: avuy dia, (deixant 

apart les preferències personals dels seus partidaris), 
no té pas més raó pera ser monàrquich que pera ser 
republicà. 

Y lo que dich del catalanisme, bé pot aplicarse a 
les aspiracions autonòmiques de totes les altres re- 
gions d'Espanya: y per cert que no és pas en això, en 
lo que menys demostra la seva superioritat el regio- 
nalisme sobre'l federalisme del pacte sinalagmàtich. 



» - 

CAPÍTOL IV 

♦ 

■ 

EL REGIONALISME, EL FEDERALISME 

Y LES LLENGÜES NACIONALS 



Dret dels pobles al us de la llengua pròpia. — Tots els que se senten 
oprimits lluiten per la conservació dels seus idiomes. — Olvit d'aquesta 
qüestió per les falses democràcies. — El dret a la llengua pròpia és un 
dret natural de gran importància pera tots, y especialment pera les clas- 
ses més humils. 



El regionalisme apareix ab caràcters ben propis, y 
no per cert d'escassa importància, al concedir la que 
realment mereix, a la llengua que parla cada poble. 

Durant moltíssim temps, durant tot aquet llarguís- 
sim període de lluites polítiques que han fet tan es- 
tèrilment agitada la vida pública de tots els pobles 
d'Europa, s'ha aparentat tenir per un fet insignificant, 
la diversitat en la manera de parlar dels diferents po- 
bles. Que no ho era, ho demostrava, no obstant, el 
punt de tots els conqueridors d'imposar son propi 
idioma als pobles vensuts, com el millor medi d'assi- 
milació dels meteixos: però les teories polítiques que 
ab tanta profusió s'han propagat durant tants anys 
d'agitacions y de disputes, may s'han ocupat del dret 

sacratíssim de les nacions a parlar sa pròpia llengua, 
sent precís que aparegués el regionalisme ab caràcters 
científichs, pera que també científicament fos estudiat 
aquet dret, per qual reconeixement han clamat en tot 
temps els pobles oprimits. 

Es essencial y innegable'l dret dels pobles a la llen- 
gua pròpia. ^Hi ha res més respectable que la facul- 
tat de cada hú d'expressarse en el seu propi idioma? 
^Se concibeix major esclavatge que'l d'imposar a un 
poble, una mena d'expressió diferenta de la seva? 

La llengua constitueix un dels més importants ca- 
ràcters de la vida nacional: quelcom com el territori, 
com la religió, com les costums, com les lleys. Si és 
injust negar a un poble la aplicació de les seves lleys, 
contradirli les seves costums, proibirli la seva religió, 
desposseirlo del seu territori, <còm no ho ha de ser 
impedirli l'ús de la seva llengua? 

Perquè és aquesta un dels caràcters més distintius 
d'una nacionalitat, tenen punt tots els pobles opres- 
sors en imposar la seva, a n'els que han conquerit o 
que per alguna raó han arribat a dominar: perquè és 
el signe més extern, y per lo tant més visible de la 
seva vida peculiar, restauren la seva llengua y clamen 
pera que se'ls hi respecti tots els pobles que viuen 
oprimits y aspiren a la seva llibertat. Rússia y Ale- ' 
manya intenten la russificació y la germanisació de la 
Polònia, empleant entre altres medis, la proscripció 
delldioma polach en tot lo que'ls hi és possible; el 
meteix Imperi alemany extén el seu domini moral a 
l'Alsacia-Lorena, combatent l'us de la llengua fran- 
cesa: Fransa ha realisat la seva unitat a despeses de 
les llengües d'oc, bretona, èuskara y provensal: Cas- 
tella ha conseguit la hegemonia política d'Espanya 

imposant el seu idioma a totes les altres regions que'n 
parlen un de diferent del seu... 

Viu, en cambi, intens y vigorós, el sentiment de la 
nacionalitat polaca, perquè segueix vivint l'idioma 
del» Ladislaus, penyora, encara avuy, de la unitat de 
Polònia, malgrat la seva desmembració. Els noruechs ' 
varen conreuar y perfeccionar el seu idioma al des- 
pertarse en ells el desitg d'una vida nacional, inde- 
pendent y lliure. A Fransa renaix la llengua d'Oc pre- 
sagiant cambis trascendentals en la política francesa. 
Els flamenchs varen enaltir el seu idioma y varen 
afirmar y mantenen aquesta nacionalitat belga prespera 
y felissa en son dualisme. Lluiten per la seva autono- 
mia política al meteix temps que per sos idiomes, 
aquets diferents pobles que encara viuen estrets y co- 
hibits, en Tlmperi federal d'Austria-Hungría. S'ha 
iniciat la renaixensa de la llengua catalana y ha anat 
seguida al poch temps, per l'aparició del catalanisme 
polítich: se restaura y conreua la llengua gallega, y 
el regionalisme prèn proporcions a Galícia. La guerra 
feta al idioma èuskar, és una de les principals causes, 
fonamentalment tant potser com la meteixa abolició 
dels fueroSy de la desaparició lenta del esperit basch 
qual renaixement se busca, sobre tot, per medi del de 
la llengua bascongada; y la major extensió del caste- 
llà ha fet en gran part que Valencià no prengui per 
ara, en el moviment regionalista, la participació que 
li correspon per la seva historia y per la seva allí 
desgraciadament massa olvidada llengua. 

Mes, no és sols que la llengua sigui un dels signes 
més importants de la nacionalitat, y que per lo tant 
deguin conservaria les nacions lliures y< procurar res- 
tauraria, vigorisarla y enaltiria les que aspiren a la 

12 



Digitized by Google 



— 178 — 

seva llibertat. Aquet argument a favor de la llengua 
pròpia de cada poble té tant sols tota la seva forsa 
pera el que ja té criteri format sobre la qüestió, y, re- 
gionalista convensut, creu en la necessitat de que tota 
nacionalitat visqui lliure, respectàntseli per tant,*ots 
els elements de la seva vida nacional. 

Mes, és que'l dret a la llengua, no'l té solzament 
la colectivitat, (nació, regió o comarca), sinó que'l té 
també l'individuu. L'home neix, y ja que no la natu- 
ralesa directament, la seva mare li ensenya el medi de 
comunicarse ab els seus semblants, d'expressar els 
afectes més vehements de l'ànima seva, de manifestar 
tot lo que en el seu interior creu, sent, pensa. Y això 
;còm li té d'ensenyar sinó per medi de la pròpia llen- 
gua que ella parla? Es un dret innegable, un veritable 
dret natural, molt més natural que la immensa majo- 
ria dels anomenats d'aquesta manera, el dret que té 
l'home de comunicarse ab els seus semblants; mes, per 
lo meteix que aquet dret no pot ser exercit, per punt 
general, per l'home, més que per medi del llenguatge 
que li ha ensenyat la seva mare, és innegable, y 
veritablement natur dret de tot home a la seva 
llengua materna; al que és, per aquet sol fet, el seu 
propi idioma. 

Una educació més o menys perfeccionada, podrà 
fer que un home pugui expressarse en més d'un idio- 
ma, en dos, en tres, en sis, en déu si's vol; però 
aquesta possibilitat no pot anular el dret al idioma 
natural, al ensenyat a cada infant per la seva mare. 
No s'ha de negar, ni molt menys, la utilitat, casi la 
necessitat del coneixement de més d'una llengua, so- 
bre tot pera'l que ocupa certa posició social; mes cal 
atendre, abans de tot y primer que tot, al dret dels 



Digitized by Google 



— 179 — 

que no posseeixen més que un idioma, no sols perquè 
són y seràn sempre els més, sinó perquè no tenen cap 
obligació natural que pugui contradir aquet dret. 

^Quí gosarà sostenir que a cap nació, per ilustrada 
que sigui, la majoria dels ciutadans pugui expressar, 
indistintament, el seu pensament en dos o més idio- 
mes? Mes, encara que fos aixís, n'hi hauria prou ab 
que en una regió determinada, o en certes classes so- 
cials més humils o més enderrerides, no fos general el 
coneixement més que d'un idioma, pera que l'Estat 
degués tenir en compte aquet fet y s'abstingués de 
privar a cap ciutadà del exercici dels seus altres drets, 
tan sols pel delicte de no conèixer cap més idioma 
que'l que li hagués ensenyat la seva mare. 

En els paísos qual idioma propi, nacional o regio- 
nal, o simple dialecte més o menys generalisat, és 
oprimit per la tirania d'una llengua oficial, succeeix 
sovint que les persones que ocupen els primers Uochs 
socials, y han rebut certa educació, si no tenen un 
fondo sentit de sos més alts devers, o un sòlit patrio- 
tisme que'ls aclareixi les idees, se preocupen molt 
poch per la qüestió de la llengua, y fins combaten la 
reivindicació de la seva pròpia, per la senzilla raó 
de que saben y poden parlar ab relativa facilitat, en- 
cara que no ab perfecció, la que té caràcter oficial. El 
que coneix aquesta en dits paísos, no troba tant viva 
la necessitat de que se li respecti per l'Estat la seva 
pròpia; però ^y el que no la coneix? el que la co- 
neix imperfectament ? ^No mereixen aquestos, tal vol- 
ta, que se'ls respecti'l seu dret a comunicarse ab els 
seus semblants, a viure en societat, en una paraula? 

Els partits que s'han anomenat democràtichs han 
incorregut no solament a Espanya, sinó per tot arreu, 

en un erro gravíssim al no compendre la importància 
que dèu concedir l'Estat als idiomes no oficials, que 
són, no obstant, eminentment populars. Totes les per- 
sones que tenen una carrera literària, la immensa ma- 
joria dels hisendats, gairebé tots els industrials y co- 
merciants, saben a Espanya, més o menys bé, la llen- 
gua oficial castellana: mes, ^succeeix lo meteix, a les 
grans masses del proletariat agrícol o urbà, de Cata- 
lunya, de Galicia, de les Balears, de Valencià, de les 
Províncies Baskes y de Navarra? Y {se troben els 
obrers d'aquestes regions, per aquet sol fet, en igual- 
tat de condicions respecte dels que ocupen en cada 
una, millor posició social? Els que tant pretenen treba- 
llar pera'l poble, haurien pogut interessarse una mica 
per aquet, preocupantse quelcom d'una matèria pera 
ell de gran trascendencia: els que tant han parlat de 
drets naturals, haurien pogut fixarse en el dret natural 
al idioma propi, dret tan innegable al menys, com al- 
gun calificat d'illegislable y absolut, y sobre tot d'un 
exercici molt més freqüent que casi tots els consignats 
ab aquest caràcter en les Constitucions dels Estats, y 
en els programes dels partits. 

A Espanya, s'ha dit alguna vegada que tots els es- 
panyols atenen la obligació de saber l'idioma oficial». 
Semblant obligació, no està escrita, per sort, en la 
Constitució del Estat, ni en cap lley: en l'esperit de 
moltes d'elles hi és indubtablement, mes no en la lle- 
tra: y realment no hi pot ser, y encara que hi fos, no 
per ser legal, deixaria de ser una obligació injusta- 
ment imposada. L'Estat no té'l dret d'imposar a la na- 
ció, ni per conseqüència, als ciutadans que la compo- 
sen, el coneixement ni l'us d'un idioma que no sigui 
el seu: si tal cosa fa, s'extralimita; oblida'l veritable 

caràcter de les seves funcions, y el principi fonamental 
que ha de presidir la seva constitució; no té prou en 
compte, que no és pas pera ell que'ls ciutadans exis- 
teixen, sinó que és ell el que ha d'existir pera els ciu- 
tadans. ♦ » 



II 



El regionalisme concreta son criteri sobre la qüestió de les llengües — El 
té ben decidit. — Casos que's poden presentar y solucions que'l regiona- 
lisme ofereix. 

El federalisme sinalagmàtich no concedeix pas tota 
la importància deguda al fet patent y importantíssim 
de la diversitat d'idiomes: malgrat y voler ser una teo- 
ria tan democràtica, y d'haver arribat a inspirar, a Es- 
panya, una agrupació política de caràcter tan eminent- 
ment popular, no sembla que l'hagi impressionat la 
idea de la existència d'idiomes no oficials, y això que 
la cultura per una banda y les tiranies governamen- 
tals per altra, els han anat relegant, més o menys se- 
gons les regions, a les masses populars, més interessa- 
des per això, en son reconeixement per l'Estat. Els 
principals propagandistes del federalisme coneixien 
prou el castellà pera no preocuparse personalment per 
la existència d'altres idiomes: per altra banda, certa 
obsessió teòrica evitava y evita encara que'ls federa- 
listes considerin la importància que té pera cada poble 
son propi idioma. 

El regionalisme en cambi, per lo meteix que's fixa 
tant en la constitució natural de les nacions, en sa ma- 
nera de ser real y positiva, en sos caràcters y elements 
de vida, no podia deixar de dedicar la seva atenció a 
la llengua, que és un dels més importants d'aquets 
elements. Y £còm no hauria de ferho, quan per ella 
han tingut lloch en tots els paí sos, tantes y tan expres- 
sives manifestacions regionalistes? 

£1 criteri del regionalisme sobre la llengua és molt 
clar; tan clar o més quel que pugui tenir sobre cap 
qüestió'l federalisme sinalagmàtich. Aquet, segons 
sembla, no té opinió formada sobre aquet punt: les 
llibèrrimes raons individuals deuen tenir el dret de 
decidir, en cada cas, sobre la vida o la mort dels idio- 
mes y dialectes nacionals. Mes, no succeix pas lo me- 
teix ab el regionalisme. 

No totes les nacions tenen una llengua pròpia. Se 
dóna'l cas de nacions diferentes que parlen una me- 
teixa llengua, en lo que's funda la oposició a la doc- 
trina de la definició de les nacionalitats per l'idioma. 
No obstant, lo més comú és que cada nació tingui'l 
seu idioma, en qual cas el criteri regionalista s'im- 
posa, sense necessitat de cap explicació: suposat que 
tota nació pel sol fet de serho, té'l dret de constituirse 
en Estat, és evident que l'Estat nacional, constituit 
per la meteixa, ha de tenir per idioma oficial, l'idioma 
de la nació. 

Mes dins d'una nació constituïda en Estat, en com- 
formitat als principis regionalistes, se poden donar di. 
ferents casos. Pot succeir, encara que no passi molt 
sovint, y sigui sempre tranzitori, que dins d'una nació 
o d'una societat política en vies de nacionalisació, vis- 
quin barrejats habitants de diferent idioma, això és, 
sense que'ls que parlen llengües diferentes ocupin 
territoris distints, com al Canadà y al Transwaal (i), o 
que fins ocupant territoris distints, la extensió territo- 
rial del Estat sigui tan reduida, que la barreja o con- 
fusió tingui lloch casi necessàriament: en aquestos 



(i) Al Canadà s'hi parla inglés y francès: al Transwaal, inglés y 
holandès. 

casos el regionalisme ha de professar com criteri, el 
de la co-oficialitat dels dos idiomes, que és l 1 adoptat 
al Reyalme de Bèlgica, que's troba en el derrér cas. 

Pot succeir també que en una nació, la immensa ma- 
joria dels ciutadans, ocupant també la major part del 
territori nacional, parlin un sol y únich idioma; però 
• que en unà part de la nació, y sense deixar de formar 
part de la meteixa, - existeixi un poble que parli un 
idioma distint: en aquet cas, segons les circunstançies 
podrà ser convenient que l'idioma oficial en dita part 
del territori sigui aquet, o que en la meteixa s'hi esta-' 
bleixi la co-oficialitat d'idiomes, ab el dret de les cor- 
poracions municipals y provincials d'usar com oficial, 
el seu propi. 

Finalment, y no sols és possible'l cas, sinó que so- 
vinteja, pot succeir que dins d'una nació en que's parli 
un sol idioma, existeixin diferents dialectes o's cone- 
guin idiomes purament vulgars, o no conreuats, o tan* 
poch conreuats que ab prous feines puguin merèixer 
el dictat de llengües literàries. En aquet cas, el fet de 
parlarshi de distinta manera que la gran massa de la 
nació, per aquestes circunstançies, no dóna dret a una 
tirania dels més: sens ha ver hi motiu pera donar a un 
dialecte o llengua vulgar, que potser ni tan sols s'es- 
criu, el caràcter oficial, n'hi ha y molt gran pera exi- 
gir que'ls empleats y agents del Govern, que han 
d'exercir les seves funcions en la part referida del 
territori nacional, coneguin dits dialecte o llengua, 
pera evitar tota mena de dificultats als ciutadans, que 
tenen el dret de ser tant ben servits per l'Estat, com 
tots els demés de la nació. 

Aixís en la administració de la justícia, com en la 
percepció dels impostos, com en els simples serveys 

d'ordre públich, com en la ensenyansa, én una pa- 
raula, en tots els serveys del Estat, resulta irritant y 
contraproduent que'ls cridats a prestarlos en nom 
d'aquet, desconeguin la mapera de parlar dels ciuta- 
.dans entre'ls que han d'exercir les seves funcions: lo 
menys que's pot exigir és que'l coneguin, en la segu- 
retat de que aquet coneixement no pot menys de ser 
beneficiós pera l'Estat, pera'Is ciutadans, y fins pera 
la consideració personal dels meteixos empleats. 



- 

III 

La utopia del idioma universal. — El fet de la expansió de certs idiomes y 
la mort d'altres no déu portarnos a exagerarne la significació. — Les lleys 
de la transformació dels idiomes s'oposen a la universalisació de cap 
d*ells. — Lo que succeí ab el llatí en el mitj día d'Europa y passa ab 
el castellà a Amèrica. 

Mes, ^per què, — se dirà tal volta — sosté'l regiona- 
lisme aquestes teories de respecte a les llengües y dia- 
lectes existents? ^No seria millor que l'Estat procurés 
per tots els medis, la unificació o al menys la simpli- 
ficació dels idiomes? ^No és millor que en cada Estat 
s'imposi un sol idioma, y que'ls pobles sacrifiquin ses 
llengües y dialectes, a una parla comú, fent un gran 
servey a la causa de la civilisació? 

No pot pas negarse l 'atractiu que ofereix la utopia 
del idioma universal. La idea de que tots els homes 
poguem parlar de la meteixa manera; de que tant li 
fassi pera l'efecte d'enténdrens, haver nascut al Sud 
de la Península ibèrica que a la Rússia septentrional, 
en les estepes del centre del Assia que als deserts afri- 
cans o als Andes d'Amèrica; de que un llibre escrit 
per qualsevol ciutadà, y en qualsevol recó del plane- 
ta, pugui ser llegit, sense necessitat de traduccions, 
per tots els demés habitants del globo, és verament 
una idea seductora. Atrau la consideració de les ven- 
tatjes que la seva realisació oferiria; entristeix l'haver 
de pensar que en comptes d'un sol y únich idioma, se 
parlen avuy al món centenars de llengües y dialectes; 
mes, el que reflexiona un xich y vol viure al món y 

no oblidar la realitat per un somni, ha de convenir en 
que això és al cap y a la fí, el fet, y que l'idioma uni- 
versal, no és ni pot ser més que una utopia, com tan- 
tes altres que han pertorbat y pertorben encara a cer- 
tes ànimes generoses y entusiastes. 

Donya Emilia Pardo Bazàn deya alguns anys enrera 
parlant d'una proposició sobre'l volapuck y demés pro- 
vatures d'idiomes universals, presentada en un Con- 
grés de llengües romanes en l'any 1895: (1) — «Convin- 
guem en que jamay se veurà realisat aquet somni, en 
primer Uoch perquè la immensa majoria dels homes no 
sab ni'l seu propi idioma y està mancada de capacitat 
pera apendren un altre, gairebé d'adorno: en segon 
lloch perquè les diferencies fonètiques, les menes de 
pronunciació són suficients pera fer ininteligible un me- 
teix idioma, en dos paísos diferents. No més les per- 
sones que ja posseeixen un cert grau de cultura poden 
donarse'l luxo de tenir dues llengües...» 

Lo que ara meteix succeeix ab la llengua llatina 
confirma plenament aquesta segona judiciosa observa- 
ció de la escriptora castellana. £1 clero catòlich de tot 
el món coneix el llatí, que en cert sentit ve a ser una 
llengua universal: no obstant, s'enganyaria qui cregués 
que ho és pera un us diferent del especial al que la 
Iglesia'l té destinat. Fóra d'ell, ja no serveix com a 
medi de comunicació entre tots els homes, ni sisquera 
entre'ls eclesiàstichs dels diferents paísos: y això per- 
què hi entra de per mitj l'element fonètich, contra'l 
qual no hi val ni la ilustració ni la bona voluntat. El 
llatí dels francesos, no és el meteix dels castellans, ni 



(i) Article publicat en el Diario de Barcelona, en 25 de Setembre 
de 1895. 

dels catalans ni dels inglesos, més que escrit: en quant 
se parla, ja no s'assembla. £1 francès, el castellà, el ca- 
talà, l'inglès, pronuncien el llatí com els seus idiomes 
respectius: les paraules pròu són les meteixes, però a 
la orella hi arriven com a sons diferents. 

Sense entrar en disquisicions sobre la iiriportancia de 
leS'lleys fonètiques és indubtable que les obliden els 
que creuen en l'idioma universal ni sisquera en la ge- 
jieralisació extraordinària dèls idiomes més forts. 
Les menes de pronunciació tenen tanta influencia, que 
són els agents més segurs de diferenciació dels idio- 
mes, sense que al vèureles perpetuarse al través dels 
sigles, se comprengui què's pot fer pera evitar la seva 
influencia. Prou succeeix devegades que un idioma ' 
literària o políticament superior, en un moment donat 
s'imposi com a medi aparentment exclusiu de comuni- 
cació de diferents pobles; mes la pronunciació espe- 
cial de cada un d'ells no cedeix may sos drets y si en 
el període d'us de la llengua superior apareix pronun- 
ciada de diferenta manera en cada un d'ells, arrivada 
l'hora de la transformació y del naixement de nous 
idiomes, si aquella segueix influinthi ab les paraules y 
pptser ab la construcció de les frases, l'idioma primitiu 
torna inexorablement a ferhi imperar la seva fonètica. 

Per això, per més que s'hagi dit (i) que arrivarà el 
dia en que, anant un viatger de pol a pol, trobarà per 
tot arreu la meteixa llengua, a mi'm sembla impossi- 
ble que arri vi aquet dia, com tinch per impossible que 
arrivi aquell en que tot l'univers constitueixi una sola 
nació, ab les meteixes lleys, ab les meteixes costums, 
ab el meteix esperit; però, sigui com sigui, el que no's ' 



(i) Huc. — El Còdich italià y el Còdich Napoleó. 

resigni a admetre'n la impossibilitat y vulgui mantenir 
la esperansa d 1 un pervenir ideal, que la mantingui en 
bona hora, mes no obligui a sacrificar entre tant la 
realitat a les exigències d'una utopia. 

Mes, utopia o no la unitat absoluta de llengua, se'm 
dirà que la civilisació tendeix a disminuir les varietats 
en les menes d'expressió dels homes; que sinó a una 
llengua universal, la marxa de la civilisació condueix 
a la existència d'un nombre reduit d'idiomes; que 
cada sigle moren, per mancà d'us, diferents idiomes, 
y cada dia se restringeix més l'us de molts altres, men- 
tres que s'extén poderosament el d'unes quantes llen- 
gües privilegiades que van a monopolisar la expressió 
del pensament del món enter. 

En això, hi ha alguna exageració, y té, no obstant, 
algun fonament. Cal raonar serenament pera no donar 
a certs fets una significació que no tenen. 

^Quin dubte té que cada dia s'extén més l'us de 
certs idiomes a despeses de molts altres? ^Quí pot ne- 
gar que aquesta immensa varietat d'idiomes y dialec- 
tes tendeix a disminuir, y que molts d'ells, han passat 
o estàn a punt de passar a la categoria de llengües 
mortes? ^Quí gosarà posar en dubte que avuy dia hi 
ha algun idioma que per ser parlat per a prop de dos 
cents milions d'habitants, fa preveure ab son immens 
prestigi y imconmensurables beneficis, la fi de molts 
idiomes y dialectes parlats per un curt nombre d'ha- 
bitants? Mes, no per ser tot això cert, devem exagerar 
la importància del fet, ni treuren conseqüències, sense 
esbrinarne les causes. 

La Europa's troba avuy en moments d'expansió: 
totes les grans nacions volen extendre la seva influen- 
cia al exterior, y l'afany d'adquirir major extensió de 

territoris per la necessitat d'atendre al excés de po- 
blació y de producció^ les ha llensat a colonisar totes 
les terres que han trobat en condicions pera'l cas, en 
lo restant del món. Aquet moviment no és pas d'avuy, 
sinó que en major o menor escala ve operantse fa 
quatre sigles; totes les actuals nacions d'Amèrica 
deuen la seva existència a n 'aquesta expansió d'Eu- 
ropa, qual activitat se desenrotlla avuy principalment 
a l' Àfrica, a l'Assia y a la Occeanía. 

Mes aquesta meteixa expansió, per lley sociològica 
gairebé ineludible, ha donat lloch a la lluita entre les 
rasses superiors, les rasses cultes, civilisadores y con- 
queridores d'Europa, y les rasses inferiors, les ende- 
rrerides, selvatges, dominades, que vivien en les re- 
gions que aquelles han anat successivament ocupant. 
Aquesta lluita ha donat naturalment lloch a la desapa- 
rició d'aquestes: o han sigut destruides bàrbarament 
pels seus conqueridors, que trobaven en la seva exis- 
tència un seriós obstacle a la seva dominació, o s'han 
anat aniquilant poch a poch, per l'efecte mortífer del 
contacte de dues societats de tant distint grau de cul- 
tura. En alguns casos, no obstant, (y és llàstima que 
no hagin sovintejat més, encara que és d'observar 
que no son tan escassos com alguns creuen), les 
dues rasses, menys desnivellades, han pogut arribar a 
confondres, creant nous pobles que participen de 
qualitats y defectes d'una y altra. 

La colonisació, donchs, porta inevitablement la 
mort de molts idiomes, mes és perquè ocasiona la de- 
saparició de moltes rasses selvatges, ja per ser poch 
aptes pera la obra de la civilisació, ja per haverse tro- 
bat en lluita ab rasses opressores y dominadores. Si- 
gui com sigui, no s'ha de donar pas una significació 
exagerada a n'aquet fet. 

La gran vitalitat de certes rasses y nacionalitats, 
combinada o no ab la obra de la colonisació, dóna 
lloch per altra banda a la gran extensió de Tus d'una 
llengua; mes tampoch té això tanta importància com 
molts creuen, ni ha de contribuir fins al punt que 
molts suposen a la realisació de la utopia d'un idioma 
univèrsal. Espanya va tenir, y és precís reconèixer 
que fou la Espanya castellana, puix a les demés na- 
cionalitats espanyoles ab prou feines se les va deixar 
pendre part en aquella obra, la Espanya castellana va 
tenir, dich, la seva època d'expansió y va castellani- . 
sar mitja Amèrica, y avuy encara, gràcies a n'aquella 
època de son poderiu, parlen el seu idioma de qua- 
ranta a cinquanta milions d'habitants del globo. Se 
troba en període d'expansió la rassa anglo-saxona, y 
en virtut del poder cada dia més immens de les seves 
dues grans nacionalitats, del Imperi Britànich ab la 
seva forsa colonisadora, de la República Nort- Ameri- 
cana ab la seva forsa d'atracció, avuy se parla la llen- 
gua inglesa per aprop de dos cents milions de perso- 
nes. Potser, d'aquí a poch, l'esperit expansiu de les 
rasses germànica y eslava, arrivades a tant alt grau 
d'influencia y de poder, fassi que'ls idiomes alemany 
y rus siguin parlats per masses consemblants (i); mes, 
ino seria temerari deduir de tot això, la desaparició 
de tots els idiomes cuits, pera l'entronisament d'un 
sol? 

Precisament, els que admeten la possibilitat de la 
existència d una llengua universal, han de convenir 



(i) L'alemany ja es més parlat avuy que'l castellà, essent ben bé de 
70 a 75 milions el nombre dels que'l parlen: en quant al rus, aquet nom- 
bre es més difícil de calcular, puig són molts els súbdits del Czar que'l 
desconeixen. 

en que aquella acumulació de grans masses que par- 
len un sol idioma, per lo meteix que s'han de contra- 
rrestar, han de fer més impossible la realisació d'a- 
quell somni; més, fins això apart, i a despeses de qui 
s'extén l'us d'aquells idiomes? En general, no s'ha de 
negar, s'extén a costa dels idiomes, millor dir, a costa 
dels pobles inferiors conquistats o dominats: aixís s'ha 
extès el castellà a Amèrica y a les Filipines, l'inglès a 
la meteixa Amèrica, a la índia, a la Austràlia, sempre 
proporcionalment a la vitalitat y forsa d'expansió dels 
meteixos pobles que les parlen. Sols accidentalment 
s'extén a costa d'altres idiomes igualment cultes; 
donchs si bé's verifica aixís en els Estats-Units, ahont 
la colossal emigració de gent de tots els paísos del 
món, aumenta cada any el contingent dels habitants 
que parlen inglés, fins allí, hi ha grans masses que 
conserven el seu idioma, especialment alemanyes y 
franceses. Y encara que no fos aixís, cal tenir en 
compte que allí no's tracta d'un idioma que invadeix 
territoris nous, sinó de persones que perden el seu 
idioma per la atracció de la nova vida en un altre país 
y entre gent que'n parla d'altre. 

Per altra banda, el món dóna moltes voltes: les 
grans nacions perden la seva superioritat pera ocupar 
altres son lloch preeminent, sempre en virtut d'una 
lley natural que fa decaure a les societats que no sa- 
ben acomodarse a aspiracions y necessitats noves. Tot, 
ademés, en el món, se transforma, y per consegüent 
se transformen també els idiomes; y quan per mil cau- 
ses que poden ocórrer, entre les quals no és pas la 
més insignificant la decadència dels grans Estats, per- 
den aquells la seva unitat, és lo llògich que la evolu- 
ció d'un idioma dongui lloch a l'aparició de alguns 

idiomes diferents, y que la aparent tendència a la llen- 
gua universal vingui seguida d'una nova confusió dels 
medis d'expressió dels homes. 

Cap idioma ha nascut format: tots son evolucions 
d'altres idiomes que s'han transformat en virtut d'in- 
fluencies diverses. Un dia va semblar que era el llatí, 
el sol idioma dels pobles civilisats, (no l'idioma univer- 
sal, puix la immensa majoria dels habitants del globo, 
üns en els temps de major empenta de Roma, ignora- 
ven fins la existència de la llengua llatina): y no 
obstant sa preeminència, major que la que pugui tenir 
avuy cap idioma, el llatí va passar, pera donar vida 
ab la seva mort a tants altres idiomes, quedant ell re- 
legat a la condició de llengua morta. 

Altres idiomes, no parlats per pobles tan poderosos 
y conqueridors com el romà, no han deixat tan rica y 
nombrosa successió com el llatí; pera cap, no obstant, * 
. passa el temps en va; tots son transformats pel cons- 
tant transcurs dels sigles. 

Els que creuen en la tendència a la unitat en la llen- 
gua, y obliden el cas de la llengua llatina, morta pera 
, donàr Uoch al naixement de tantes altres, o que, sens 
oblidarho, ho consideren un cas aislat, han de fixarse 
en el cas de la llengua castellana, que fins sense mo- 
rir, ens ofereix un exemple semblant. La Espanya 
castellana va dur el seu idioma a Amèrica; y tota 
l'Amèrica çentral, a excepció d'algunes de les Anti- 
lles, gairebé tota l'Amèrica meridional y gran part de 
la septentrional, varen parlar durant sigles sencers 
• l'idioma castellà. Mes, jha de ser això, en definitiva, 
un pas cap a la famosa unitat de llenguatge, o ha çle 
conduir al neixement de diverses llengües, filles de la 
castellana, però al cap d'avall diferentes d'ella? 

Això darrer, me sembla indubtable. 

L'idioma castellà està destinat a córrer al Continent 
Americà la meteixa sort que'l llatí en les regions Me- 
diterrànies: ahont no sigui desallotjat en absolut per 
un altre idioma ja format, cosa que ja ha succeït en 
algunes comarques de la República nort-americana, 
ha de transformarse en virtut d'un conjunt d'influen- 
cies diverses, donant lloch a la formació d'algunes, 
moltes potser, llengües hispano-americanes o neo- cas- 
tellanes, com aquí s'han format les llengües neo-lla- 
tines. 

A rv aquesta formació hi han de contribuir diferents 
elements, y en primer lloch, com ja's nota en la fonè- 
tica actual, els idiomes dels pobles americans, que ab 
més o menys propietat poden anomenarse aborígens, 
y que constitueixen la base de la població de les 
Repúbliques constituídes al emanciparse les antigues 
colònies espanyoles: ni més ni menys que se formaren 
els idiomes neo-llatíns, sofrint en primer lloch el llatí 
la influencia dels idiomes parlats pels pobles que 
Roma havia sotmès al seu jou, y després la dels idio- 
mes dels nous pobles successivament conqueridors 
dels territoris un dia romans, com després d'aquella 
sofreix y sofrirà'l castellà a Amèrica, la influencia dels 
idiomes dels pobles que moral o materialment arrivin 
a dominar aquelles Repúbliques avuy independents. 

Y £còm s'ha de negar que ha de succeir aixís, quan 
ja està succeint? Tant si s'hi oposan com no els distin- 
gits literats de les diferentes Repúbliques que s'em- 
penyen en conservar la unitat del idioma per l'estudi 
de les obres castellanes y per relacions ab els literats 
castellans d'Espanya, la transformació del castellà a 
Amèrica, és un fet, y ab tot y no haverse passat un 

sigle ni molt menys de la declaració d'independència 
d'aquelles regions americanes, estàn ja en vies de for- 
mació les llengües argentina, xilena, mexicana, etc. 

Y {còm no ha de ser aixís! Hagués conservat Es- 
panya el seu poderiu immens seguint aquella països 
formant part integrant del seu territori, y la unitat de 
la llengua, encara que's veu clar que no hauria pogut • 
subsistir eternament, hauria durat tal vegada alguns 
Sigles: però'l perdé, y no solzament el poderiu polí- 
tich, sinó el prestigi moral y la forsa econòmica y fins 
la meteixa influencia literària per la decadència de la 
seva literatura; y va nàixer, en cambi, en aquelles Re- 
públiques, l'esperit nacional, y va reaccionar contra 
la llengua invasora 1 comú parlar del poble, y sofriren 

y sofreixen aquet y aquella la influencia dels diversos 
idiomes parlats pels centenars de mils d'emigrants, 
arribats de tots els paísos de la terra... ^y s'havia de 
conservar, perquè sí, sense cap motiu, la unitat del 
idioma? 

Y lo que, segons alguns indicis, comensa a succeirli 
al castellà a Amèrica, li passarà algun dia també, al 
inglès, a Amèrica meteix, a 1* Àfrica, a la índia, a la 
Occeanía, com ho dóna a entendre la transformació, 
als Estats-Units sobre tot, del llenguatge parlat; y 
és lo que ha de succeir a tots els idiomes que siguin 
parlats per poblacions molt separades, física, intelec- 
tual y políticament y que estiguin sotmeses, ademés 
de serho a les influencies exteriors, distintes en cada 
una d'aquestes, a la de .diferents idiomes anteriors 
parlats per les meteixes. 

Per això és temps perdut el que s'emplea parlant 
d'un idioma universal. Si tots els habitants del globo 
podessin constituir una massa complertament homo- 

gènia, en la que no hi hagués diferencies pels antece- 
dents històrichs ni etnològichs y cap de les seves parts 
podés rebre cap influencia que no rebessin , produínt- 
leshi el meteix efecte, totes les demés; si podessin 
arrivar a ser complertament idèntichs baix gairebé 
tots els demés aspectes, tots els homes, tal vegada se- 
ria possible Tidioma universal: avuy això és un somni 
complert, y gairebé tant com això, la suposició de la 
futura existència de quatre o cinch idiomes solzament 
pera la expressió del pensament de tots els habitants 
de la terra. 

* * 

IV , 

Dèu l'Estat exercir son poder a faror de la generalisació de certa idio- 
mes?— Inconvenients de la seva acció artificial, quan no violenta. — E 1 
regionalisme no és rutinari: no's proposa la conservació de tots els idio- 
mes, sinó la seva evolució natural, sense imposicions, respecte a quals v k 
ventatges no hi pot haver garantia. — Els pobles no poden expressar el 
sen pensament més que en el seu idioma. — La civilisació és una obra ge* 
neral pera la que cal que treballin tots els pobles ab la plenitut dels seus 
elements de vida: per això no's pot privar à un poble del seu idioma, difi- 
cnltantli la seva part en la obra de la civilisació. 

Si existís realment la tendència al idioma universal, 
o a la reducció a un curtíssim nombre dels idiomes que 
tots els homes haurien de parlar, se compendría fins a 
cert punt, — únicament fins a cert punt, — que'ls Estats 
usessin de tota la seva forsa, pera la realisació d'aquet 
veritable progrés. Els idiomes son precisament medis 
de comunicació entre'ls homes, y la humanitat hi sor- 
tiria guanyant, desdel moment que aquesta comunica- 
ció resultés en tant alt grau més fàcil: mes, desde'l 
moment en que aquell ideal és complertament utòpich 
{no sembla més pràctich evitar l'absolutisme del Estat 
en aquesta matèria? ^No és veritat que les ventatges 
que puguin reportar els esforsos del Estat o poder po- 
lítich en general, a favor de la realisació d'aquell 
ideal, no compensen prou els inconvenients que pro- 
dueixen? 

That is the queslion. El regionalisme no té punt en 
que subsisteixin eternament tots els idiomes que avuy 
se parlen: ni sisquera s'oposa teòricament ni molt 
menys, a la existència d'aquet idioma universal, per 



Digitized by Google 



- i 9 8 - 

més que» comprenent la realitat, ho consideri una uto- 
pia. El regionalisme, encara que conservador, no és 
rutinari: no té'l prejudici de la subsistència de tots els 
actuals idiomes y dialectes, cultes o no, literaris o vul- 
gars, propis de pobles civilisats o selva tges; no s'opo- 
sa a que desapareguin tots els idiomes als que, per 
unes o altres circunstancies, manquin condicions de 
vida, y que siguin substituïts per altres idiomes, ja 
que això és necessari, puix els que parlaven aquells, 
forsosament n'han de parlar algun altre; però lo que 
no vol el regionalisme, és que la desaparició y aquesta 
substitució s'efectuin pels medis artificials, quan no 
violents, de l'acció del Estat, perniciosa en la major 
part dels casos. 

Ho he dit abans: els idiomes sofreixen les seves 
transformacions; influeixen el uns sobre'ls altres; tots 
cambien y a tots els toca un dia desaparèixer. <Quí 
podria oposarse en nom del regionalisme ni en nom 
de cap altra idea, a n'aquesta que podria anomenarse 
mort natural dels idiomes? {Qui podria pretendre que's 
resisteixi l'acció lenta, però constant y essencialment 
transformadora, del temps? ^Còm intentar detenir la 
que és una evolució constant y necessària dels medis 
d'expressió de les societats humanes? 

Mes, si res té que dir el regionalisme al fet de que 
uns idiomes substitueixin, natural, espontàniament, 
per sa meteixa forsa de vida, als altres idiomes, desa- 
llotjant els idiomes cultes als que no ho són, y en gene- 
ral, els que en un moment donat són aptes pera la 
vida d'un poble determinat, als que no tenen semblant 
condició, {dóna això dret a que'ls poders polítichs 
s'immiscueixin en aquesta vida interna de les societats 
que han de representar, y d'una manera arbitraria les 
hi imposin aqUet o aquell idioma? 

Creu el regionalisme, y no és pas aquet el punt més 
insignificant de la seva doctrina, que no poden fer pas 
lo que vulguin els poders polítichs d'una societat de- 
terminada, per llegítims que siguin: sosté sobre tot, 
que no és pas Uegitim tot lo que disposa o acorda una 
majoria, en perjudici dels drets de les minories. Donar 
al Estat un dret de fixar arbitràriament el seu idioma, 
és deixar a la tirania de una majoria de ciutadans, tot 
lo que's refereix als medis d'expressió del pensament 
dels demés: perquè no pot creure en aquet dret de la 
majoria, té'l regionalisme ben arrelades y decidides les 
seves idees respecte a n'aquet punt, en conformitat ab 
la manera de ser de cada nació, de la qual l'Estat ha de 
ser la representació política. 

Y £còm no ha de ser aixís, si desde'l moment que 
l'Estat no seguís les regles esmentades (y la experièn- 
cia ho demostra ben clar), seria impossible que fos un 
veritable Estat nacional, y representació fidel, per 
tant, de la nació, y exerciria la major tirania sobre'ls 
pobles que comprengués? 

a — Si és veritat — diu el respectable y iíustrat Bisbe 
» de Vich, Doctor Torras y Bages — la màxima tan 
» repetida de que l'estil és l'home, també ho és el prin- 
« cipi de que la llengua és el poble: identificació can- 
sí tada per el poeta: 

Poble que sa llengua cobra, 
se recobra a sí meteix. 

w El pensament de la nació és lo que la caracterisa 
« y retrata, y el coneixement del pensament d'un poble 
v ens dóna noticia més certa d'ell, que la historia de 
» les seves guerres y empreses heroiques. El pensa- 

n ment nacional ve a ésser la substància, tot lo demés 
r» són accidents externs que dependeixen d'aquella, 
» variant segons les circunstancies. Donchs bé, entre'l 
n pensament y la seva expressió, és a dir, la llengua, 
» hi ha una relació íntima com entre un motllo y lo 
n emmotllat: són dos factors que per forsa han de ser 
» homogenis, puix de lo contrari, no resultaria pas 
» d'ells dos aquet producte que forma la literatura y la 
»» filosofia d'un poble. D'entre tots els vincles socials, 
» la religió de banda, és la llengua el que estreny ab 
» més forsa. » 

(Ab quanta raó, donchs, han de tenir interès no sols 
les nacions, sinó en general totes les societats políti- 
ques, a la conservació y independència del seu propi 
idioma, en garantia del seu propi pensament! Ningú 
s'atrevirà a negarho respecte de les nacions; mes ni 
tan sols pot posarse en dubte, respecte de cap altre 
dels agrupaments polítichs, puix tots, parlin una llen- 
gua, nacional o no, o un dialecte, tenen dret a la més 
perfecta expressió del seu pensament. Si cada poble 
no pot expressar el seu pensament més que en son pro" 
pi idioma o dialecte, ^còm pretendre que cap poder 
polítich, tingui el dret de cambiarlhi? 

Ni en nom de la civilisació pot suposarse la existèn- 
cia d'aquet dret. Ni la civilisació és patrimoni exclu- 
siu de cap poble* ni cap idioma determinat és son 
vehícol exclusiu; de manera que, tractantse sobre tot 
. de pobles ja civilisats y d'idiomes ja cultes, seria una 
temeritat concedir a poders polítichs, despòtichs tan 
sovint, la missió d'afavorir el progrés, per medi de la 
imposició d'aquesta o d'aquella llengua. Això exposa- 
ria en la major part dels casos a causar grans perjudi- 
cis a la obra meteixa de la civilisació, impossibilitant o 

posant dificultats a algun poble pera la expressió del 
seu pensament, ab el que tant podria contribuir a la 
meteixa. 

Totes les nacions contribueixen al progrés, y dins 
de cada nació, totes les regions contribueixen a la 
obra. No per ocupar un Uoch més eminent en el con- 
cert dels pobles cultes, dues, tres, quatre o més na- 
cions, deixen de contribuir al progrés totes les demés; 
la civilisació és una obra general, pera la que cal que 
treballin tots els pobles ab la plenitut del seus ele- 
ments de vida. 

Tot lo que sigui treure un d'aquets a un poble, 
equival a mutilarlo, y aquestes mutilacions signifi- 
quen una disminució de les seves aptituts civilisado- 
res. Si en una o altra forma, a un poble se'l priva de 
la seva llengua, o se li posen, per la imposició en de- 
terminats casos de Tús d'un idioma estrany, trabes a la 
íliure expressió del seu pensament, se'l desnaturalisa, 
inutilisantlo gairebé pera pendre part en la obra gene- 
ral del progrés. « Convensuts estem — deya en altra 
ocasió (i) — de que si cap poble pot viure en l'estan- 
» cament y en la immovilitat, la seva evolució deu 
» efectuarse espontàniament, en virtut del seu propi 
» desenrotllo, y no per la introducció forsada, ni d'ins- 
» titucions ni d'elements socials estranys, que sols po- 
rt den crear pobles híbrits, que per la anulació de la 
apropia existència, y la impossibilitat d'assimilarse 
n per complert als que'ls dominen, acaben per no po- 
» der complir sos propis fins, ni poder ajudar tant sols 
» d'una manera profitosa, a complir els seus, a les al- 
» tres entitats socials. » 

(i) Discurs llegit en la segona Assamblea de la «Unió Catalanista» 
reunida en la ciutat de Reus, pel Maig de 1893. 

Y aixís és en efecte, tenint lloch això molt principal- 
ment quan s'imposa a un poble una llengua que no és 
la seva. Semblant imposició equival a la privació de 
la vida literària. Si sempre necessita l'home poderse 
servir de la seva llengua pròpia pera expressar ab fi- 
delitat el seu pensament, major necessitat té de servir- 
se d'ella y no de cap llengua estranya, el que en forma 
literària ha de manifestar els productes de la seva ima- 
ginació o de la seva inteligencia, en general. L'orador, 
l'escriptor en general, el poeta sobre tot, deu usar 
per forsa el seu propi idioma pera demostrar lo que 
realment val: aixis en tots els països qual propi idioma 
per les exigències del Estat o per altres qualsevols, se 
veu en condicions d'inferioritat artificial, no natural y 
llògica, respecte d'altre, no hi ha pròpiament oradors, 
escriptors, ni poetes, que apareixen en cambi, aixís 
que's fa us literari de la llengua vulgar, és a dir, de la 
que és la pròpia dels meteixos. 

La renaixensa literària de Catalunya, ofereix una 
proba terminant d'això. Tothom que la conegui y es- 
tigui quelcom enterat de la seva historia, ho ha de 
compendre. Respectables personalitats ho han fet no- 
tar ab atinades observacions. — « Els catalans tenim 
i» a la vista — diu en sa obra La Tradició Catalana (i), 
el ja esmentat Doctor Torras y Bages, — ab una evi- 
n dencia que no admet rèplica, que les facultats poè~* 
» tiques d'un poble se manifesten en tota la seva ex- 
n tensió al usar la seva llengua pròpia; que estan 

* cohibides y disminuïdes si l'instrument d'expressió 

* és un idioma foraster, per conegut, rich y apropiat 
» que sigui a la poesia en general. Tots canten en la 



(i) A la meteixa obra pertanyen lej ratlles abans transcrites. 

» llengua vulgar, desde'l glosador sense instrucció, 
» fins al home acadèmich que s'inspira en els textes 
r> hebreus, grechs y llatins; al primer se li secarà la 
» font de la poesia si pert la llengua que maneja ab 
n més gràcia y habilitat que les meteixes persones lle- 
« trades, y fins el segón perderà molt al [expressar en 
i» altre idioma les concepcions cïe la seva fantasia y els 
n delicats sentiments del seu cor. No sabem de cap ca- 
't talà que haja volat molt alt en el cel de la poesia, ser- 
rí yintse d'ales emmatllevades, és a dir de la llengua 
» castellana; de segur que'l meteix Mossèn Verdaguer 
» no seria tan admirable poeta com és, si no poetisés 
» en català. L'instint natural ha portat als poetes d'a- 
» questa terra, a cantar en català, y l'instint may 
» erra. * 

Y, certament, jquantes obres literàries magnífiques 
haurien deixat de produirse si pel mal entès interès 
de la civilisació, s'hagués conseguit la desaparició de 
tants y tants idiomes que s'han trobat en lluita ab al- 
tres que han disfrutat de la ven tarja de ser els propis 
dels pobles opressors! 

Negar el dret a la vida de cap idioma culte equival 
a condempnar a molts, a moltíssims pobles, a no te- 
nir literatura: és ademés negar la existència d'una in- 
finitat d'aquestes. Les literatures gallega, catalana 
(comprenent en aquesta la valenciana y la mallor- 
quina), provensal, noruega, flamenca, hdngara, tche- 
que, polaca y tantes altres, han pogut existir per la 
subsistència de totes aquestes llengües; si en nom de 
la civilisació, y per medis violents, és dir, per la ac- 
ció tantes vegades intentada dels poders polítichs, 
s'hagués conseguit feries desaparèixer, tot això hauria 
perdut la cultura general, sense que, és segur, segu- 

ríssim, hagués pogut quedar compensat ab major lluí* 
ment de les literatures dels pobles dominants. 

Y lo meteix que dich de la literatura, com un dels 
elements de la civilisació, s'ha de dir de la oratòria. 
En els pobles en que subsisteix una lluita d'idio- 
mes; en que l'un és el del poble y l'altre tracta de so- 
breposarse gràcies al favor del Estat, és gairebé im- 
possible que hi hagi vera eloqüència. Es veritat que 
si el poeta neix, l'orador se fa, y que per conseqüèn- 
cia Fesfors individual que tants obstacles vens, pot 
arrivar a contrarrestar y fins en algunes ocasions a 
triomfar de la' dificultat del dualisme d'idiomes; no 
obstant, tots els paísos que's troben en aquet cas, 
saben ben bé que, apart comptades escepcions, és 
molt estrany que puguin tenir oradors de debò. 

A Catalunya ab prou feines n'hi ha hagut mentres 
s'ha preferit el castellà a la llengua catalana. 

Al ferse aquesta observació, responen alguns ano- 
menant un que altre català que s'ha establert a Ma- 
drid y ha fet un bon paper al Parlament espanyol. 
Mes, no és pas aquet el cas. Allò no demostra res, 
com no destrueix aquella afirmació la cita den Maura, 
que sent fill de Mallorca, d'antiga familia mallorqui- 
na, català per consegüent, de rassa, ha arrivat a ser 
el primer orador d'un Parlament espanyol, dominant 
ab sa paraula a les primeres eminències oratòries cas- 
tellanes. No. Al cap y a la fí, l'home allunyat de la 
seva terra, fet a un ambient nou, desnacionalisat, pot 
arrivar a obtenir les condicions naturals de la oratòria 
ab la seva adaptació al nou medi. L'haver parlat de 
petit el català, en casos aislats, pot ser un obstacle no 
més relatiu y sense massa importància pera serí ora- 
dor castellà: de la meteixa manera que a Catalunya hi 

ha catalans que nasqueren a fóra, y no obstant s'han 
naciottalisat per complert (i), se pot donar el cas al 
revés. 

La qüestió no's pot plantejar a fóra, sinó a dins de 
cada país; y no's deu presentar en casos individuals, si 
no com un problema colectiu. Se tracta de si la adop- 
ció artificial per un poble d'una altra llengua que no 
és la seva pròpia, dificulta o no el desenrotllo de les 
facultats oratòries. Y això si que és innegable a Cata- 
lunya, ahont els discursos que s'hi fan en castellà per 
catalans, son, tot lo més, correctes, ben fets, sense 
arrivàr gairebé may a la eloqüència, y en cambi, en 
aquestos darrers anys en que s'ha desenrotllat la ora- 
tòria catalana, han aparegut una pila d'oradors que no 
farien gens de mal paper al costat dels de més anome- 
nada d'Espanya. Lo meteix que ha succeit ab els es- 1 
. criptors està passant y passarà cada vegada més ab 
,els oradors. 

Y encara no és en això sol, que cal fixarse pera 
apreciar la necessitat de la unitat d'idiomes pera tots 
els usos de la vida. Al bon orador l'ús de la pròpia 
llengua el fa eloqüent, y al mitjà el fa bò; mes al que 
no té condicions oratòries, l'ús d'una llengua estranya 
o'l fa .insofrible, si no s'adona de lo malament que 
ho fa, o'l retrau<fexpressar el seu pensament y d'expo- 
sar les* seves idees, potser lluminoses y interessants, 
pera evitarsen les dificultats. Això a Catalunya ho 
% hem vist constantment y ho estem veyent encara; ob- 
servàntse ademés que'l restabliment de l'ús del català 
fa perdre el vici dels discursos buyts dels pseudo-ora- 

(l) Dos homes eminents de Catalunya que han près una part impor- 
tantíssima en el moviment català, no son ni nascuts a Catalunya, ni de mare 
catalana; En Guimerà y el Dr. Robert. 

dors, facilitant en cambi que'ls homes de bon seny, 
quan tinguin alguna cosa pera dir, la diguin. 

Y lò meteix ha de succeir forsosament en totes les 
comarques d'Espanya y de fóra d'ella que's troben en 
aquet punt en una situació consemblant a la de Ca- 
talunya. Per tot arreu ha dé succeir lo meteix y és 
natural que succeeixi: si sempre és difícil expressar 
bé'l pensament, y per això és una qualitat preciosa la 
del orador, molt més difícil ha de ser expressar el 
pensament traduintlo en el moment d'emètrel, és a 
dir, empleant en la emissió un idioma diferent del pro- 
pi, més o menys conegut, fins dominantlofi's vol, més 
un idioma al cap d'avall, estrany. 

Si convé al progrés y a la cultura dels pobles la 
existència de grans poetes, de bons escriptors, d'ora- 
dors eloqüents, és innegable la necessitat del respecte 
dels principis regionalistes que fan referència a la 
llengua. 

v 

I 

La varietat d'idiomes y el comers. — Importància no més relativa de la 
unitat Uinguística pera'l desenrotllo d'aquet.— Veritables termes de la 
qüestió. —La intervenció del Estat no garantisa en aquet punt lo que al 
comers pot interessar. 

Mes, se dirà, la desaparició dels idiomes parlats per 
un nombre reduit de persones y la seva substitució 
per altres parlats per molts milions, és de ventatjes 
incalculables pera'l comers. ^Còm negar que l'ús d'un 
idioma molt conegut, reporta ventatjes grosses pera 
la vida econòmica de les nacions? 

El comers, en efecte, posa en relació als homes, els 
uns ab els' altres: per ell se comuniquen els pobles, és 
lo que més uneix, y, per consegüent, és innegable que 
tot lo que faciliti la comunicació entre ells, ha d'afa- 
vorir en alt grau son desenrotllo. Les relacions entre 
pobles que parlen diferents idiomes, forsosament han 
de ser més difícils que les que poden mantenir els que 
s'expressen en la meteixa llengua: el comers per tant 
s'ha de ressentir de la diversitat d'idiomes més que 
cap altre dels rams de l'activitat humana. 

£1 caràcter cosmopolita del comers que fa que no 
tingui en compte gairebé pera res y cada dia menys, 
les fronteres marcades pels poders polítichs de les di- 
ferentes nacions; aquet caràcter que fa tant semblants 
les lleys mercantils dels pobles que's troben en el me- 
teix grau de cultura, y que permet considerar sinó 
com fàcil, al menys com possible, la existència en el 
pervenir d'un dret mercantil comú a molts pobles, y 

fins, en teoria, a tots, dóna lloch realment de la me- 
teixa manera a la aspiració a un idioma universal, o 
al menys a la reducció a un curtíssim nombre dels 
idiomes empleats, en el meteix, com medi més fàcil de 
realisar les diferentes transaccions. Baix aquet punt 
de vista, és indubtable que'l comers ha de mirar ab 
simpatia l'acceptació per la massa de grans comer- 
ciants d'un meteix idioma, que vinga a ser com un 
idioma mercantil; mes això no té casi res que veure, 
ab la desaparició de les llengües nacionals ni tant sols 
de les regionals. * 

En primer lloch, per més que'l comers sigui un fac- 
tor important de la vida dels, pobles, no ho és pa» tant 
que a n'ell s'hagi de sacrificar tot lo demés; y estant 
tant relacionada la conservació de la llengua ab la de 
Fesperit d'un poble, no's pot sens més ni més sacrificar 
un dels principals elements de la vida nacional, presa 
en son conjunt, sols pera afavorir lleugerament un in- . 
terès econòmich. 

Per altra banda, no s'ha d^blidar. que no tpt el co- 
mers té'l meteix interès en la simplicitat dels medis 
d'exprèssió. £1 verament interessat en lus general 
d'un sol idioma, és l'inter-nacional y l'inter-regional. 
JEt comerciant que compra y ven els seuS gèneros y que ' 
verifica, en una paraula, totes o gairebé totes les seves 
operacions mercantils dins del territori en que's parla 
l'idioma, que per ser poch conegut, se suposa que. 
hauria de desaparèixer, no té cap interès en la substi- 
tució d'aquet, per un altre; y la immensa majoria de 
lea transaccions mercantils se fan per comerciants que's 
troben en aquet cas. Està clar que no succeeix lo me- 
teix en el comers inter-regional ni en l'inter-nacional y 
en el que, com moltes vegades succeeix, té els dos ca- 

ràcters, puix la necessitat d'usar dos o més idiomes li 
entorpirà les transaccions; mes tampoch és tan gran 
aquet entorpiment que en major o menor escala sub- 
sistirà sempre, mentres no's realisi l'utopia del idioma 
universal, pera què, pera evitarlo, pugui tenir l'Estat 
el dret de sacrificar la llengua de tot un poble. 

Pobles hi ha de llengües diferentes, que mantenen* 
un importantíssim còrners: <icòm dubtarho, si gairebé 
tota l'Amèrica meridional, y tota la central parla l'idio- 
ma castellà, y no obstant el còrners d'aquelles Repú- 
bliques ab Espanya, és insignificant comparat ab el 
que mantenen ab els Estats-Units, ab Inglaterra, ab 
Fransa, ab Alemanya, y ab tantes altres nacions? 

Per altra banda, ^quines garanties ofereix l'Estat de 
que la llengua que imposarà serà la més favorable al 
desenrotllo del còrners? Si per l'interès d'aquet, s'ha 
de perseguir la substitució de certs idiomes per un 
determinat, lo natural seria que s'adoptés Tidioma 
que oferís majors ventatjes desde'l punt de vista mer- 
cantil: no obstant, lo que en la pràctica succeeix, y lo 
que és forsós que succeeixi, donant semblants atribu- 
cions als Governs, és que la suposada obra de civili- 
sació aparegui sempre inspirada purament en l'interès 
polítich: gens, en el mercantil. 

Si al còrners li interessa per altra part, la adopció 
d'un idioma ab exclusió dels demés que en un Estat o 
al món se parlen, pot ferho lliurement, sense necessitat 
de la ajuda del poders polítichs. La intervenció d'a- 
quets resulta sempre més perjudicial que profitosa, 
fins pera'l meteix còrners, al que en realitat el dualis- 
me llinguístich no reporta més que una molèstia, no 
inconvenients de veritable gravetat, tant perquè el 
gran còrners s'exerceix per persones de certa ilustra- 

«4 « 

ció, com perque'l llenguatge mercantil no requereix un 
coneixement gaire profón dels idiomes. La major 
extensió d'una llengua, finalment, se troba íntimament 
lligada ab el predomini del poble que la parla, de ma- 
nera que la qüestió no pot considerarse sinó en tota 
la seva complexitat. 

• VI 

Cap nació pot renunciar al seu idioma. — Les fnncions de govern s'exer- 
ceixen molt millor respectant les varietats llingttístiques.— Els pobles 
no's poden fer càrrech de que sigui representació seva un Govern que 
no parli com ells. 

Ningú s'atrevirà a afirmar formalment que cap na- 
ció que tingui la conciencia de tal, pugui renunciar 
al seu idioma, ni consentir que un altre poder, fins 
essent un poder en el qual tingui intervenció directa, 
l'obligui a substituirlo, no ja en l'iís comú, mes ni tan 
sols en l'oficial, per cap altre idioma. Prediquis tant 
com se vulgui, el cosmopolitisme; parlis tant com vin- 
gui de gust, d'ideals de caràcter universal, peró men- 
tres existeixin nacions y tinguin aquestes instint de 
conservació, procuraran la de tots els seus elements 
de vida, y entre ells d'una manera principalíssima, del 
seu propi idioma. 

£1 poble que pert aquet per adoptar el d'un altre, 
ve per aquet fet a subjectarse al seu poder; comensa a 
perdre o pert en absolut la seva personalitat: unida 
la pèrdua de la seva llengua a la dels demés caràcters 
nacionals, consuma la seva desaparició com entitat 
política y la seva confusió ab el poble dominant. 

Tota nació que tingui conciencia de la seva existèn- 
cia, per aquet sol fet ha de voler, y té dret, no sols a 
la subsistència del seu propi idioma, sinó a tenirlo 
com oficial. De la mateixa manera que té dret a go- 
vern propi, a lleys pròpies, a hisenda pròpia, a exèr- 
cit propi, a costums pròpies, a art propi, té dret a 
llengua pròpia. 

Mes, fins tot això de banda, tant si's tracta d'una 
nació ab llengua pròpia, com d'un altre cefcle social 
y polítich qualsevol que tingui un idioma o dialecte 
seu, aquesta circunstancia ha de ser tinguda en compte 
en les lleys y pels governs, encara spie no sigui més 
que pels perjudicis que poden causar els conflictes 
constants que ha de produir el fet de subsistir un 
idioma vulgar y un idioma oficial. 

{Què és lo que s'observa en tots els paísos que's 
troben en aquet cas? Un divorci marcat entre'ls ele- 
ments oficials y els locals: una apariencia de superio- 
ritat d'aquells; una cuasi-impossibilitat d'ordre natu- 
ral, de que'l poble's fassi càrrech de que'l Govern és 
una representació seva; dificultats immenses que tro- 
ben els meteixos organismes oficials pera complir bé 
la seva missió. 

Si els funcionaris, sobre tot els del ordre adminis- 
tratiu, usen un idioma com oficial diferent del del 
país en que exerceixen les seves funcions, fins supo- 
sant (que ja és molt suposar donada la organisació 
general que aquet fet implica) que per altres raons no 
siguin en la major part dels casos, forasters, se senten 
superiors als simples ciutadans pel fet d'usar un idio- 
ma més considerat. L'esperit burocràtich ja forsa do- 
nat a n'aquet defecte, se sent poderosament influit 
per aquet fet: y d'aquí lo que en aquells paísos de refe- 
rència s'observa més encara qu'en els demés; que'ls 
empleats oblidin que tenen el seu empleu y cobren el 
seu sou pera servir al país, y no pera tractar d'amo a 
dependent als ciutadans que tenen necessitat d'acudir 
a n'ells. 

Segons la educació, el bon sentit, la ilustració y fins 
el caràcter dels distints funcionaris, desde'ls més alts 

fins als de més ínfima categoria, l'antagonisme entre 
Tidioma oficial y el vulgar, té més o menys deplora- 
bles conseqüències: mes sempre resulta que'l ciutadà 
d'un país que's troba en aquet cas, ab iguals devers y 
drets que'ls demés ciutadans del meteix Estat, se troba 
respecte d'ells en una injusta condició d'inferioritat, 
en quant té de posarse en relació ab qualsevol centre 
o dependència oficial. 

Aquesta circunstancia y les seves conseqüències 
mereixen ser meditades, puix influeixen en tots els 
actes en que l'individuu se relaciona ab l'Estat. El 
«quinto», el soldat novell, gallego, biscaí, català, al 
que se li trasmeten totes les ordres en l'idioma cas- 
tellà que no entén, se troba sense culpa seva en una 
situació d'inferioritat, en perjudici propi, y del meteix 
exèrcit. El processat, el testimoni, el jurat de Galícia, 
de Biscaya, de Mallorca o de Catalunya, ahont, malgrat 
parlarse altres llengües, s'administra la justícia en cas- 
tellà, se troba aixís meteix en una situació anormal, 
en perjudici propi y més encara de la justícia, per la 
falta de la deguda consideració al fet esmentat. La en- 
seny ansa, per f orsa ha de resentirsen del fet de ser 
donada en un idioma que en la major part dels casos 
no és el del professor, y casi en cap, el del alumne, 
causant a n'aquet y per tant a la cultura general, nota- 
ble perjudici aquesta doble traducció. L'infelís ciutadà 
que per qualsevol motiu s'ha de presentar en una ofi- 
cina del Estat, de la provincià, o del municipi, igno- 
rant l'idioma oficial, si'ls empleats no'l comprenen o 
no'l volen compendre en el seu, se troba estranger en 
la seva pròpia pàtria, ab manifest perjudici seu y dels 
serveys del Estat. 

Y no crech que hagi d'esmentar més casos pera 

que's comprengui la justícia y la conveniència de les 
reclamacions del regionalisme. Ahont hi existeix una 
nació y aquesta nació té una llengua pròpia, £còm no 
ha de ser aquesta respectada, reconeguéntseli la con- 
sideració d'oficial? 

' Mes, fins no tractantse del cas de llengües nacio- 
nals, com he dit en el segón paràgraf d'aquet capítol, 
pot succeir que dins d'una nació se parli en un terri- 
tori reduit una llengua diferenta de la general; o que 
sense diferencies, per raó del territori, se parlin dos 
idiomes, o més, sense que cap d'ells sigui més nacio- 
nal que l'altre o queis altres. En aquet derrer cas, 
està clar que s'imposa la co- oficialitat: però en el pri- 
mer, fins en el cas (que dependeix molt de les circuns- 
tancies), de que aquesta no sigui prou convenient, o 
no sigui necessària, (còm negar el dret de les corpora- 
cions provincials y municipals a tenir com oficial 
l'idioma vulgar? 

Jo no sé pas veure les ventatjes que pot oferir, en 
els paísos que's troben en aquet cas, la imposició d'un 
idioma oficial a batlles y regidors que ab prou feines 
el coneixen o que l'ignoren en absolut, y que en la 
pràctica queden lligats a funcionaris més lletrats, que 
legalment depenen d'ells, però dels quals resulta que 
ells en depenen en la realitat. Tampoch sé veure com, 
en cap cas, corporacions nascudes directament del 
poble, y les més immediates representants d'aquet, han 
d'usar un idioma diferent del que aquet usa, ressen- 
tintsen moltes voltes els meteixos serveys que han de 
fer y donant peu a que, com ja succeeix massa, les cor- 
poracions locals y provincials se creguin dependències 
del Estat, en lloch de tenirse per representants de les 
entitats municipi y província. 

Devant del bon sentit y tenint una idea clara dels 
drets y devers de les entitats oficials y del país, no 
oblidant que aquelles són pera aquet y no aquet pera 
aquelles, no és possible oposarse a les reivindicacions 
del regionalisme. Fins en el cas de la existència de 
dialectes, o d'idiomes vulgars no cònreuats, és indub- 
table que és aquet un dels diferents elements de vida 
de la nació, que l'Estat ha de tenir present pera ser 
realment com ha de ser un Estat nacional. ^No és 
evident, per exemple, que l'Estat ha de complir mol- 
tíssim millor la seva missió pròpia, obligant a n'a- 
quells dels seus funcionaris que han d'estar directa- 
ment en relació ab el poble, a que coneguin l'idioma 
o el dialecte parlat per ell? {No és molt més natural 
y llògich que l'Estat tingui aquesta previsió, que no 
que dongui com a cert el coneixement per tots els ciu- 
tadans del idioma oficial? Y de més a més, ^no està 
més d'acort ab els principis de justicia? 

La consideració sobre tot que he apuntat abans de 
la imposibilitat de que'l poble se fassi càrrech de que 
un govern que no parla com ell, sigui representació 
seva, hauria de fer pensar molt als que de debò se 
preocupin de la resolució d'aquestos importants pro- 
blemes per medis d'amor y de concòrdia. Tot això de 
representacions democràtiques y de sobiranies del po- 
ble resulta un pur artifici a Catalunya; el poble català 
segueix veyent l'exercici del poder en qui parla cas- 
tellà, y aquesta separació del element castellà del ca- 
talà, enfondeix un abím entre'l poble y la seva re- 
presentació, que no s'omple pas ab quatre frases de 
política del temps de la Revolució de Setembre. 

VII 

Els programes federals, no contenen conclusions pràctiques de respecte a 
la diversitat d'idiomes. — La doctrina federalista no és favorable a la 
seva subsistència. 



L'oblit pel federalisme de la importància dels medis 
d'expressió del poble, contrastant ab el merescut re- 
coneixement dels meteixos per part del regionalisme, 
marca una de les principals diferencies entre ells dós. 
El federalisme, idealisant sempre, preocupat ab lo que 
creu exigències de la raó, d'una manera abstracta, no 
pensant més que en realisarles en la vida política, no 
té en el seu programa la més lleugera consideració a 
les varietats llingüístiques. Es veritat que teòrica- 
ment tampoch sosté la idea de l'imposició d'un idioma 
determinat, mes, en teoria, és clar que no ho fa cap 
sistema polítich. 

En això com en tot s'hi marquen les diferencies 
originades del distint fonament de les doctrines regio- 
nalista y federalista. Aquella deriva les seves conclu- 
sions de la existència de les nacions com organismes 
vius, quals elements deuen ser tots atesos per l'Estat, 
que és la seva representació política, mentres que 
aquesta, se fixa no més en la raó individual, prenent 
al Estat com la representació dels seu6 individuus. 

La obsessió de la raó individual y el fals concepte 
del progrés que'l federalisme té, el porta a preferir la 
utopia del idioma universal, ab la consegüent desapa- 
rició dels idiomes locals, pera ell excessivament influits 
per conceptes de tradicions y de conservatisme. 

- Per això no cal pas buscar en els seus programes, 
conclusions pràctiques de respecte als idiomes propis 
de cada regió: pera'l federalisme, com pera'ls demés 
partits espanyols, a Espanya no's parla més que 
castellà. 

Y no's digui que'l federalisme català defensa solu- 
cions favorables a la llengua catalana, que emplea fins 
en els seus actes oficials, rçi's retregui com a justifica- 
ció de la consideració tinguda al català, el fet d'haver 
presidit un any el Consistori dels Jochs Florals de 
Barcelona, Ueginthi un discurs, naturalment en cata- 
là, el mestre del federalisme pactista don Francisco 
Pí'y Margall. La Presidència dels Jochs Florals de 
Barcelona, ha sigut ocupada per homes que en política 
sostenen les idees més diferentes, sense que aquell fet 
hagi pogut prejutjar el sosteniment per ells d'unes ni 
altres doctrines, respecte al problema de l'ús oficial de 
les llengües. Y per cert, que'l propi discurs del senyor 
Pí, cridà la atenció en aquet sentit, pel compte que's 
veu que va tenir en fugir d'aquell problema, anant 
de dret a fer propaganda autonomista, de la manera 
que ell acostumava. Home de conciencia, abans que 
tot, si per atenció als que'l portaren a n aquell Uoch 
no va voler deixar traslluir les seves idees sobre, la 
qüestió de les llengües, tampoch va voler fingir 
entusiasmes que no sentia per un renaixement en 
que ell no havia volgut pendre may part. 

£1 fons de la doctrina del federalisme pactista, sinó 
és en absolut contrari a la subsistència de la varietat 
d'idiomes, tampoch li és favorable. El dret al propi 
idioma noi considera prou important, al menys doc- 
trinalment, pera ferlo entrar en l'agrupament dels drets 
individuals illegislables; y per' això en els programes 

generals, que és ahont cal anarhi a buscar lo fonamen- 
tal de les doctrines, no's veu que's parli de res d'això. 

En quant a lo que fassin o lo que diguin les agrupa- 
cions federals catalanes, pot ser molt apreciable com 
a manifestació de la opinió de núcleus importants: mes 
no té pas res que veure ab la doctrina. Si's mostren 
catalans, millor, perquè voldrà dir que poden més en 
ells el bon sentit y els sentiments naturals d'amor a 
Catalunya que no pas les tossuderies doctrinaries; pe- 
rò no té més importància que aquesta, puix la doctrina 
y sos fonaments estan prou clars pera poder prescin- 
dir d'interpretacions merament locals. 

CAPÍTOL V 

EL REGIONALISME, EL FEDERALISME Y EL 

DRET (0 

La autonomia Uegislativa en el federalisme y en el regionalisme —Sera- 
blansa aparent. 

El federalisme sinalagmàtich que concedeix a les 
províncies una extensa autonomia Uegislativa; que 
confereix per tant a les Assamblees que representen a 
n 'aquestes, facultats pera dictar lleys sobre totes aque- 
lles matèries que per la Constitució no quedin sotme- 
ses al coneixement dels poders federals, consagra ab 
aquet sol fet la varietat Uegislativa. Si cada provincià 
té facultat de dictar lleys pera sí, a son lliure arbitri, 
y ab complerta independència de les altres, sense que 
en l'exercici d'aquet dret pugui immiscuirshi el poder 
federal, sembla ab aixp proscriures la idea de la unitat 
de 1 legislació, que sols se comprèn com possible ahont 
hi hagi unitat en la entitat encarregada de les mani- 
festacions Uegislatives. 


(i) £1 que podríem dir regionalisme jurídich ha sigut molt tractat, y 
això he cregut que'm dispensa de profondisar doctrinalment sobre una 
matèria, que, sent interessantíssima per sí sola, no tinch de considerar 
dintre del plan general, d'aquet llibre, sinó per encloure un aspecte de la 
qüestió integral de la existència de les nacions. 

El regionalisme, per la seva banda, quan se refereix 
a un Estat compost de distintes nacions, preconisa 
pera ell una forma federativa: cada una de les nacions 
que'l composen, conserva com és conseqüència natu- 
ral, totes les atribucions de que no ha volgut despèn'- 
dres, no sent necessàries pera la vida comú ab les de- 
més ab que constitueix l'Estat federal o la Confedera- 
ció; rares vegades, donchs, deixaràn de conservar la 
autonomia llegislativa, en quant a certes branques del 
dret Íntimament lligades ab totes les manifestacions 
de la vida nacional. Per això, donchs, la lliure expres- 
sió, o al menys la expressió independent de la activi- 
tat jurídica de cada una de les nacions reunides en 
Estat, ha de produir de la meteixa manera, la varie- 
tat llegislativa. 

Això pot fer creure en una gran analogia entre'l 
regionalisme y el federalisme sinalagmàtich, mes sem- 
blant analogia és purament aparent; no existeix en là 
realitat. 

No solzament el federalisme arrenca del concepte 
de la divisió d'un Estat o nació (quals conceptes s'ha 
de tenir sempre en compte que confon) en províncies 
capritxosament constituides, y a totes les que conce- 
deix l'autonomia, mentres que'l regionalisme arrenca 
del concepte de nacions, les quals tenen dret a l'auto- 
nomia pel fet de ser tals, sinó que en la concepció 
fonamental del dret, y de les seves maneres d'expres- 
sarse, ofereixen el regionalisme y el federalisme dife- 
rencies tan notables que'ls posen en manifesta opo- 
sició. 

El federalisme fonamenta'l dret en la raó individual.— El regionalisme'l 
té com un producte de la conciencia nacional. — Casos practichs. — El 
regionalisme no vol un dret estacionari: tenintlo per un organisme viu, 
creu que's transforma constantmeot com tot lo que té vida.— Ideals llegís- 
latius del regionalisme y del federalisme. 

Recordant el principi capital en que's fonamenta el 
federalisme pactista sinalagmàtich, y el caràcter abso- 
lut y general de les conseqüències que se'n deriven, 
se compendrà que encara que al concedir l'autonomia 
llegislativa a les províncies, estableixi, ab això, la pos- 
sibilitat de que cada una d'elles se dongui una llegis- 
lació distinta respecte de cada una de les branques 
del dret, el sistema, no obstant, tendeix a la uniformi- 
tat, per estranya que aquesta afirmació pugui semblar 
de moment. 

En quant a certes matèries de dret, en les que la 
llegislació se fa casi casuísticament, podent ab prou 
feines inspirarse en principis d'un ordre general, y en 
que depèn principalment, més que de la meteixa 
organisació dels poders pdblichs, de certes necessitats 
d'ordre purament pràctich, lliurement apreciades en 
cada moment, està clar que la varietat s'imposa, en- 
cara que simplement com una conseqüència ineludible 
de la meteixa varietat d'qrgans Uegislatius. Fins en 
l'Estat més unitari, més centralisador, més unifor- 
mista, per regulades y limitades que siguin les atribu- 
cions de les corporacions provincials y locals, se pen- 
dràn per aquestes distints acorts; ab major motiu, 

donchs, han de ferho assamblees llegislatives dotades 
d'amplies facultats. 

Mes, en moltes branques del dret, les disposicions 
que's dicten, obeeixen a principis generals superiors; 
el conjunt de preceptes que constitueixen, per exem- 
ple, el dret polítich, el dret penal, el dret civil, el dret 
processal d'un país, formen un sistema, y no són indi- 
ferents certament les idees que's professen sobre 
aquells principis, que's tradueixen sempre en refor- 
mes encertades o disbaratades, beneficioses o perjudi- 
cials, sobre matèries sempre interessantíssimes per la 
immensa trascendencia social de tota reforma jurí- 
dica. 

Y ^quines són les idees del federalisme sobre'l dret? 
Certament son innombrables els sistemes filosòfichs 
ideats pera explicar el dret, y entre tants se fa quel- 
com difícil suposar que'l federalisme sinalagmàtich 
s'hagi formalment afiliat a n'aquesta ni a n 'aquella 
teoria. En realitat, al sentar les bases de la òrgan isa- 
ció de les nacions, s'ha limitat a afirmar les seves idees, 
respecte a les constitucions polítiques; les seves 
idees jurídiques fonamentals, és forsós derivaries, en 
tot cas, dels primers principis en que's funda tot el 
seu sistema. 

Ho he dit ja moltes vegades, mes cal tenirho sem- 
pre present: la idea capital del federalisme sinalagmà- 
tich és la de la supremacia de les raons individuals 
concordades pel pacte rousseaunià. La raó és pera ell 
el superior criteri: el dret, donchs, ha de fundarse 
pura y exclusivament en la raó. En ella funda el fede- 
ralisme tot el sistema polítich de les nacions, y la raó 
per consegüent és el principi informador del dret pú- 
blich: no hi ha motiu pera que se suposi que dongui 

altre fonament, ni que admeti altre principi fonamen- 
tal pera'l dret privat. Perquè, segons el federalisme, 
la raó individual és el criteri suprem, no pot existir un 
poder superior al del individuu, y la direcció, nó po- 
der, de les comunitats, sols és llegítima en tot lo que 
derivi de la voluntat de tots (en realitat, per la paraula 
tots s'entén la majoria favorable a les pròpies idees); 
perquè la raó individual és el superior criteri, sols 
seran Uegitims el dret polítich, el dret mercantil, el 
dret penal, el dret civil, el dret processal, en tot lo 
que's conformin als principis que la raó hagi acceptat. 

Una institució política com la monarquia (i), posem 
per cas, subsistirà desde molts sigles en un país, sense 
repugnar a la seva conciencia política, y formant part 
d'un sistema de dret públich, que haurà demostrat 
condicions pera conduirlo lliurement y ab seguretat, 
al compliment dels seus propis fins: una pena, com la 
de mort o altra qualsevol, vindrà consignada en les 
lleys penals d'una nació determinada, acceptada per 
la opinió pública, considerada en ella com necessària, 
per les circunstancies especials en que's trobi sense « 
que'l seu esperit jurídich s'hi oposi; serà la enfiteusis, 
per exemple, una de les institucions que més contri- 
bueixin en un país al bon règim de la propietat, for- 
marà part del seu sistema especial de dret civil, abo- 
garà per la seva conservació la opinió general, tal 
vegada unànimement; tot això tant li valdrà si en un 
moment donat, la raó individual condempna aquesta 
institució política o civil, aquesta o aquella pena, y 

(i) Poso aquí exemples com els de,la monarquia, de la pena de mort, 
de Tenfiteusis, no perque'l regionalisme els hagi precisament de defensar 
y el federalisme atacarlos, sinó únicament pera la millor inteligencia de 
les respectives doctrines. 

menys encara si àquet criteri individual arriba a con- 
vertirse en una majoria Uegislativa, per més que's 
trobi en oposició complerta ab la opinió general del 
país. 

Jo no crech pas poder oposar la idea del dret que 
tingui el federalisme, a la del regionalisme, puix si 
seria quelcom exposat pretendre donar aquella, me 
sembla cuasi impossible poder donar aquesta, per no 
ser el regionalisme un sistema filosòfich, ni haverse 
ficat per tant en la escabrosa tasca de donar defini- 
cions, ni sentar la noció pròpia del dret: mes devant de 
les afirmacions del federalisme sinalagmàtich, de que'l 
dret ha d'emanar de la raó individual, per ser aquesta 
en tot] el superior criteri, bé pot dirse que'l regiona- 
lisme senta la de que'l dret ha d'emanar de la concien- 
cia jurídica de la nació que'l fa a la seva semblansa y 
segons les seves necessitats, essent per lo meteix pro- 
ducte del esperit nacional, síntesis de la vida tota del 
poble. 

Per això a la afirmació conseqüencial,Jperò de tras- 
cendencia immensa, que ha de fer el federalisme de 
que les Assamblees llegislatives d'un país, o simple- 
ment les seves majories, poden establir lliurement el 
dret, sense atendre més que als dictats de la raó, ha 
d'oposar el regionalisme la de que les disposicions del 
poder llegislatiu no deuen may repugnar a la concien- 
cia nacional, sent el respecte a n'aquesta, límit natu- 
ral però importantíssim a les seves facultats, y això 
perque'l dret no és obra arbitraria de la raó abstracta, 
sinó substància viva del organisme social, subjecte al 
procés del desenrotllo orgànich. 

No intento aquí exposar llargues consideracions so- 
bre la importància dels elements filosòfich y histò- 



Digitized by Google 



— 2 2<, — 

* 

rich en les Uegislacions dels pobles ni sobre'l concepte 
positiu del dret en la ciència moderna, ni tant sols he 
d'aduir els principals arguments alegats en prò de di- 
ferents criteris, per les varies escoles que tant han de- 
batut sobre les qüestions que ab motiu d'aquells s'han 
suscitat: y encara que no seria pas del tot feina mala- 
guanyada, m'abstindré d'exposar els punts de contac- 
te y les conclusions en alguns casos idèntiques de la 
antiga escola històrica y de les noves teories positivis· 
tes, per creure que unes qüestions tan trascendentals 
no han de ser tractades com incidentalment y a la 
lleugera. En realitat, no crech tenir el dret de suposar 
una solidaritat que no existeix, al menys en absolut, 
entre! regionalisme y cap escola de dret; sent prefe- 
rible que'm limiti a lleugeres observacions, deduint 
les idees del federalisme y del regionalisme sobre'l 
dret, y, millor dit, sobre la seva formació, dels princi- 
pis capitals en que's fonamenten. 

Està clar que ni el federalisme malgrat la seva filia- 
ció, ni el regionalisme ab tot y la importància que dó- 
na a la conciencia jurídica nacional, poden deixar de 
reconèixer en el dret la pluralitat d'elements que deu- 
en ser tinguts en compte. Per més que la raó indi- 
vidual sigui pera ell el suprem criteri, el federalisme, 
al devallar de la esfera purament especulativa, no pot 
negar en absolut la importància del element històrich 
encara que'l consideri en tan poch; el regionalisme, 
per la seva banda, al considerar en tan gran manera 
la conciencia jurídica nacional, no suposa tampoch 
que una institució que, per exemple, aquesta rebutgi 
en un moment donat, però que la raó individual ad- 
meti, no pugui ab el temps arrivar a implantarse en 
un país determinat. 

«5 

£1 regionalisme no suposa ni molt menys que'l dret 
hagi de romandre estacionari; lluny d'això, no sols 
no creu que hagi de conservarse en el meteix estat, 
sinó que afirma que no pot conservarshi, per més que 
en alguns casos ho sembli. Pel contrari, per una de tan- 
tes contradiccions estranyes, el federalisme, ab les se- 
ves pretensions revolucionaries y reformistes, al fo- 
namentar el dret en la raó individual, tendeix a petri- 
ficarlo, y sinó ho consegueix, és perquè no's pot 
conseguir un impossible: en cambi el regionalisme, ab 
el seu caràcter essencialment conservador, ab la seva 
afirmació de la vida del dret, no concebeix que pugui 
romandre estacionari, sinó que'l considera com sem- 
pre susceptible de reformes; més encara, reformantse 
constantment. 

£1 dret, producte de la raó, apareixerà perfecte al 
federalisme, desde'l moment que totes les seves dispo- 
sicions estiguin d'acort ab els dictats de la raó; y com 
lo que aquesta digui, no pot cambiar ab el temps 
baix pena de caure per la seva base tot el sisteme ra- 
cionalista , desde'l moment que'l dret hagi arrivat 
a la seva perfecció, és a dir, desde'l moment en que's 
cregui aixís, deu quedar acabat el seu desenrotllo: ja 
no ha de ser objecte de cap reforma. Lo perfecte en 
absolut no pot progressar: segons el federalisme, 
donchs, la llegisíació complertament racional ha de 
quedar com estancada. 

En cambi, producte el dret de cada país, segons el 
regionalisme, de la activitat nacional, ni tan sols se 
concebeix que pugui quedar estacionari: ' emanació 
constant d'una entitat viva, pera que estès immòvil, 
seria necessari que ho estes la nació meteixa que li 
dóna vida. Com que això no és possible, sent conti- 

nuament tot sér que viu objecte de transformacions 
més o menys radicals, mes al cap d'avall transforma- 
cions, contínuament també han de ser susceptibles de 
reforma, les disposicions que's donguin pera'l seu 
millor règim, constituint el seu dret. En lo possible 
arrivarà a ser perfecte aquet, no per la seva confor- 
x mitat absoluta a una regla superior, sinó en quant 
satisfassi les necessitats jurídiques d'una na'ció, però, 
essencialment variables aquestes, essencialment refor- 
mable ha de ser també'l dret nacional. 

Està clar que això no vol dir, que, segons el regio- 
nalisme, el dret hagi de ser, ni sigui en efecte, objec- 
te constant de modificacions radicals." No. Aparent- 
ment, segons el regionalisme, el dret ab prou feines 
cambía, ni ha de cambiar: les modificacions que ha de 
sofrir han de ser paulatines y constants; y com en 
molts casos se verificaràn per medi d una tasca 
interna, sense manifestarse tal vegada per medi de 
la Uegislació escrita, ab prou feines seràn notades 
pels que creguin que sols en aquesta existeix el dret. 
De la meteixa manera que tot organisme viu se modi- 
fica constantment, sense que's noti, pot modificarse 
constantment el dret dels pobles, que correspon a les 
necessitats d'organismes vius. 

La diferencia baix aquet punt de vista entre'l fede- 
ralisme sinalagmàtich y el regionalisme, secompendrà 
millor, fixantse en l'ideal d'un y altre, y en el seu pro- 
cedir respecte una Uegislació dona'da, al poder influir 
en la seva reforma. No'm refereixo ara als medis d'ex- 
pressió del dret que un y altre reconeguin, sinó solsa 
la política general, com podria dirse. Donada una lle- , 
gislació, sigui política, sigui penal, sigui civil, el fe- 
deralisme la estudiaria, apreciant la conformitat dels 

seus preceptes ab els dictats de la raó, derogaria tots 
aquells que entengués que s'oposen a n 'aquesta, su- 
primiria institucions antigues, Restabliria d'altres 
molt flamants que la raó hauria trobat a quelsevol 
banda, en un llibre o en el dret d'un altre poble, y 
fets aquestos treballs, suprimit lo que sobrés y afegit 
lo que fés falta, si el país li deixés fer (que està clar 
que no lr deixaria pas fer), donaria per perfecte el 
dret, d'una manera definitiva, per trobarlo d'acort ab 
la raó. 

En cambi, el regionalisme, estudiaria la llegislació, 
analisant els diferents elements qué hi trobés; en se- 
gregaria les institucions exòtiques que s'hi hagues- 
sin introduit y no haguessin arrivat a ser considera- 
des com a pròpies; derogaria tots els preceptes que 
trobés que estaven en oposició ab el sistema general 
d'aquell dret; la depuraria, conservant tot lo que 
tingués caràcter nacional y estès d'acort ab l'esperit 
jurídich del país, suprimint totes les. disposicions 
que formessin part d'ella, a conseqüència no més de 
concepcions jurídiques abstractes, y impedint les mani- 
festacions espontànies d'aquell: y conseguit tot això, 
y efectuats tots aquestos treballs de depuració, no ho 
donaria encare com definitivament perfecte, sinó que 
ho consideraria sempre subjecte a noves reformes y a 
noves modificacions en tot lo que tingués de satisfer 
noves necessitats. 

Com ja's pot veure, la diferencia entre l'un concep- 
te y l'altre, ès verament notable y en la practica no 
pot deixar de produir conseqüències trascendentals. 

El problema de la codificació portava'l del respecte de la existència de 
les diferentes Uegislacions. — Les raons a favor dels diversos drets nacio- 
nals no's deuen aplicar solament al dret civil, sinó a totes les branques 
del dret. 

Les llargues lluites sostingudes a Espanya, com en 
altres nacions, ahont, seduits jurisconsults y polítichs 
per la idea de la codificació, han tractat d'unificar He- 
gislacions plenes de vida, han fet que s'aduissin pels 
partidaris de la conservació dels drets civils amenas- 
sats per les tendències codificadores, arguments en 
abundància y de veritable pes, a favor de les metei- 
xes (i). 

Mes la trascendencia del problema no provenia tant 
del aspecte, en realitat secundari, de les majors o me- 
nors ventatjes de trobar reunides en un sol cos legal 
totes les regles d'una determinada branca del dret, 
com de la circunstancia d'encloure la qüestió de la co- 
dificació, la més important de la unificació del dret, y 
fins de la major o menor influencia del caràcter nacio- 
nal, en la Uegislació dè cada país. 

La resistència gran que determinats paísos han 
ofert a la codificació de les lleys civils, resistència que 

(i) Aquet tema de la codificació y de la unificació del dret civil ha 
sigut tractat ab una extensió y una profonditat a que jo ni de lluny puch 
aspirar per una persona per mi estimadíssima y respectada. En la impossi- 
bilitat d'extractaria doctrina del meu pare D. Manuel Duràn y Bas, expo- 
sada en varies obres y especialment en la introducció a la Memòria sobrel 
Dret civil Català, y en el llibre, La Codificaciòny sus problema s> a ella me 
refereixo pera el que vulgui completar lo que aquí sols parcialment y 
desde altres punts de vista puch tractar lleugerament. 

ha sigut tan notable en algunes de les regions d'Es- 
panya com Catalunya, Aragó, Biskaya, Mallorca y 
Navarra, la primera sobretot, no provenia de les idees 
anticodifícadores, sinó del desitj de tots aquets po- 
bles de conservar les Uegislacions que d'ells me- 
teixos emanaven, que ells havien creat en el decurs 
dels sigles, que apareixien inspirades en son esperit 
peculiar, que satisfeyen millor que cap altra, les seves 
pròpies necessitats. Determinades individualitats po- 
dien discutir, com poden seguir discutint, les ventat- 
jes y inconvenients dels Còdichs; podien inclinarse les 
escoles en favor o en contra de la codificació; mes 
aquesta quedava reduïda a una pura qüestió científi- 
ca. La oposició a n'ella per part d aquells països pro- 
venia de son sentiment ingènit de quel dret consti- 
tuïa part de la seva pròpia vida, y de les seves con- 
viccions favorables a la existència d'un dret nascut de 
la seva conciencia nacional, com avuy ho sosté cientí- 
ficament el regionalisme. 

No discutim la major o menor superioritat del dret 
de Castella, deyen els catalans, al defensar la conser- 
vació del seu dret civil quan se tractava de la promul- 
gació d'un Còdich pera tota Espanya; no discutim si és 
superior el dret català al castellà, o viceversa; que ho 
sigui o nt>, el dret que tenim éns convé més que cap 
altre, perquè ha encarnat en la conciencia popular, 
perquè conserva la seva vitalitat, malgrat tants con- 
tratemps, perquè satisfà les nostres necessitats, per- 
què cap poble pot sacrificar les seves creencies jurí- 
diques. Y lo meteix venien a dir totes les altres re- 
gions que varen oposarse a la unificació del dret a 
Espanya baix la base de la llegislació de Castella, y 
lo meteix diuen y diran tots els pobles al veure ame- 
nassades les seves Uegislacions. 

Mes, ara bé: els arguments trobats per l'instint na- 
cional a favor de la conservació del dret civil en els 
pobles atnenassats per l'idea codificadora, «jsón aplica- 
bles únicament a n'aquet? ^Deuen referirse també pu- 
rament al dret privat les raons alegades per tants es- 
criptors que han sostingut ab el resultat dels seus 
estudis y el fruit de les seves conviccions científiques, 
la idea de la conservació del esperit propi de cada 
país en la llegislació civil? 

En realitat, lo roeteix que's diu del dret civil s'ha 
de dir del dret polítich, del penal, del processal, etc, 
y el fet de no haverse aixecat l'opinió al tractarse 
d'aquestos, de la meteixa manera que quan s'ha trac- 
tat d'aquell, solament prové de la major importància 
que'l civil té en la vida del home, en la que influeix di- 
rectament desde'l moment del seu naixement, fins al de 
la seva mort; no de que no subsisteixin les meteixes 
raons. 

Quant Bentham, per exemple, preconisava les grans 
ventatjes del Pannomion ab el qual volia conseguir la 
integritat del dret^ sostenint quelcom per l'istil de lo 
que han d'acabar per sostenir els federalistes sinalag- 
màtichs encara que fundantse en el principi d'utilitat, 
àixís com aquets s'apoyen en el de raó, y deya que 
una llegislació perfecta en el seu origen no pot ser 
diversa segons els temps y llochs, no's referia solsa- 
ment a la llegislació civil, sinó que parlava de tota 
mena de lleys, puig les volia totes reunides. Lo me- 
teix pot dirse de tots els autors que, d'una manera 
clara y expressa els menys, indirectament els més, 
treballen com un ideal més o menys remot, pera la 
unitat de la llegislació de tot el món. Per altra banda, 
per més que la idea de la varietat de les Uegislacions 

y de la necessitat de respectar les característiques na- 
cionals, s'hagi defensat principal y gairebé exclusiva- 
ment durant molts anys, per lo que a les Uegislacions 
civils se refereix, la major part dels arguments aduits 
poden perfectament aplicarse a les demés branques 
del dret. 

Y £còm ha de ser d'altra manera?... Deya el Canci- 
ller inglès Bacón, ja fa alguns sigles, que «hi ha en la 
» naturalesa certes fonts de justicia de les quals en nei- 
» xen com reguerots totes les lleys; y de la meteixa 
» manera que les aigües prenen el color y el gust dels 
» diferents terrers que recorren, les lleys civils varien 
» ab les regions y els govens en que s'estableixen, en- 
n cara que provinguin -d'un meteix origen. » Deya Me- 
yer, parlant de la codificació, que «el clima, la religió, 
n el nombre d'habitants, la naturalesa del terrer, tenen 
» y han de tenir alguna influencia en la 1 legislació; 
» encara més, aquesta ha d'estar en armonía ab la for- 
» ma de govern, ab el grau de llibertat, ab Testat del 
n còrners y la indústria, ab els usos y costums de la 
n nació a la que's destini'l Còdich.» Laboulaye afir- 
mava que «no hi ha principi general que no prengui 
» forma particular en cada sigle y en cada poble.» Po- 
drien ompürse planes y més planes transcribint afir- 
macions semblants, referides principalment a les Ue- 
gislacions civils; mes és indubtable que totes elles són 
aplicables de la meteixa manera a les lleys polítiques, 
a les penals, a les mercantils, a les processals, etc. 

En tot lo que's refereix a les lleys polítiques, seria 
complertament temerari suposar altra cosa: la expe- 
riència ha demostrat prou els inconvenients de voler 
organisar de la meteixa manera a diferents Estats, sen- 
se atendre a la seva diversa manera de ser. Moltes ve- 

gades s'ha pensat, y s'ha intentat, governar, està clar 
que no a tots, però a diferents pobles, de la meteixa ♦ 
manera, ja fentse general tant aviat l'absolutisme de 
les monarquies, com el constitucionalisme, ja tractant 
d'implantaria forma republicana en totes les nacions, ja 
afirmant, com el federalisme sinalagmàtich, que deuen 
organisarse federalment, ja treballant .pel contrari 
per un unitarisme mortífer y una centralisació absur- 
da. Ab tot, és indubtable, que'l principi de la Uegisla- 
ció universal en lo polítich, és tan inadmisible, al 
menys, com en lo civil. 

{Quin Estat ha de ser capàs de renunciar a organi- 
sarse com millor li convingui, si precisament la seva 
meteixa existència se deu al dret de les nacions d'or- 
ganisarse lliurement? La existència d'un dret polítich 
universal, suposaria la desaparició de tots els Estats; 
y com que això és impossible, lo únich que pot suc- 
ceir és que siguin consemblants els drets polítichs de 
diversos pobles, però subsistint la seva varietat per 
raó del seu origen. 

Aquesta meteixa analogia en el grau que la procla- 
men algunes teories, com la meteixa federalista, que 
arriba gairebé fins a la identitat, no pot ser tampoch 
admesa pel regionalisme, que sosté, naturalment, el ' 
principi nacional del dret, respecte del polítich, com 
del processal, del penal, etc. 

Les Ueys polítiques imposades per una teoria deter- 
minada a una nació, no producte natural dç son espe- 
rit polítich, no li convenen, ni poden produirli més 
que conseqüències deplorables. {De què prové la ines- 
tabilitat política de certs paísos d'Europa, com per 
exemple Fransa y Espanya? ;Còm trobar la causa de 
que, després de tantes lluites polítiques, de tantes 

revolucions y pacificacions, no hagin trobat certes na- \ 
cions europees la organisació política que les hi con- 
vé, havent acabat al cap d'avall, per acceptarne una 
qualsevol, no. per convenciment y entusiasme, sinó 
per cansament y escepticisme? {Com compendre en 
cambi, que Inglaterra, que'ls Estats-Units, que Suissa, 
ab institucions tan diferents, hagin trobat la. estabili- 
tat política, y visquin una vida política pròspera y 
progressiva? En va s'atribuirà al parlamentarisme o a 
la República; en va se parlarà de les excelencies del 
règim democràtich o del aristocràtich: no hi ha sinó 
que aquelles nacions s'han organisat espontàniament, 
per dirho aixís; han desenrotllat en Ueys el seu espe- 
rit polítich nacional, y han conseguit aixís lo que no 
han pogut donar a cap nació les teories aparentment 
més perfectes. 

Les institucions polítiques existents a Espanya, per 
exemple, no solzament no han nascut de la nació sinó 
que aquesta ab prou feines les coneix. Passada la 
època dels apassionaments per ideals polítichs mal 
compresos, l'escepticisme havia de venir per forsa, y 
està clar que ha vingut. Sobre tot en les regions que 
no lluiten per ideals propis, els ciutadans se conside- 
ren quasi complertament desentesos de la vida política; 
quan les qüestions públiques nois afecten directa- 
ment no s'interessen poch ni molt per elles: la vida 
del Estat apareix, en absolut, com diferenta de la vida 
de la nació. Aixís és que les lleys polítiques seguei- 
xen en el paper, però no més en el paper; les ficcions 
parlamentaries no sols no són compreses, sinó que 
fins s'ha renunciat a compèndreles; institucions, pera 
alguns magnífiques en teoria, al arribar a la pràctica 

han produit immensos desenganys, puix la nació les 

% 

ha rebudes ab una suprema indiferència; el meteix 
sufragi universal , ha resultat una institució estranya 
a la vida política del país, fent us els ciutadans del 
dret de vot en proporcions insignificants en la major 
part de les regions. 

Si càpigues algún dubte de que'l dret ha de ser na- 
cional, sense distingir entre les seves diferen tes* bran- 
ques, ens en hauria de convèncer la observació de lo 
que succeeix quan no ho és. Tot precepte que no ésr 
desenrotllo d'una idea jurídica nacional, ja històrica- 
ment, ja per haver sigut acceptada per la conciencia 
jurídica de la nació, no's compleix, o's compleix, si 
per cas, gràcies únicament a coaccions continues. ^Se 
compleixen tal vegada en l'esperit o en la lletra, les 
lleys polítiques vigents a Espanya? ^Funcionen en el 
nostre país certes institucions de dret processa), com 
el meteix, jurat, de la manera perfecta y beneficiosa 
ab que funcionen en aquelles nacions en que existei- 
xen regulades, com producte del esperit jurídich na- 
cional? (iSe, compleixen, en cap país, les lleys de caràc- 
ter penal, que no estan d'acort ab les idees jurídiques, 
devegades viciades, que en el meteix dominen? Qui 
ho vulgui pretendre que digui quants delictes electo- 
rals se penen a Espanya, quants adulteris se castiguen 
en cap dels paísos en que'l llegislador els ha inclòs en 
els Còdichs penals, quants dels que acudeixen a diri- 
mir les seves qüestions aL terreny de les armes són 
castigats com autors del delicte de desafiament; y's 
veurà que si, encertada o erradament, (qtae no és del 
cas contradirho), la conciencia jurídica d'un país no 
considera delictes el desafiament, l'adulteri, o les 
mentides y atropells electorals, és aquesta conciencia 
jurídica la que preval sobre la lley escrita. 

Y no crech que s'hagi d'afegir res respecte de la lle- 
gislació civil, ja que afortunadament, avuy, a Europa 
se reconeix per cuasi tothom la necessitat de respec- 
tar l'esperit propi de tota nació, y fins de les comar- 
ques que dins d'una meteixa nació, en tenen de pecu- 
liar: són tants, per altra banda, els autors ilustres que 
han defensat ab eloqüència aquet criteri, a Catalunya 
y fóra d'ella, que considero inútil pretendre resumir 
'els arguments que s'han alegat, y me sembla que 
seria excessivament pretenciós pensar en afegirnhi 
d'altres. 

Desde'l punt de vista purament científích, se tracta 
d'una qüestió per tot arreu resolta. No haig de fer 
l'erudit, apilotant cites d'autors pera combatre un cri- 
teri enderrerit, favorable a la imposició de determi- 
nades Uegislacions, per la suposició de la seva supe- 
rioritat doctrinal. / 

III 

Dret nacional y dret racional. — Criteri precís del regionalisme sobre'l 
dret y la seva expressió. 



{Dech resumir les idees generals del regionalisme 
sobre'l dret? La tasca ha de ser senzilla. El regiona- 
lisme sosté que'l dret ha de ser abans que tot nacio- 
nal: diferencia de veritable importància respecte del 
federalisme sinalagmàtich, que vol que, primer que 
tot, sigui racional. * 
/ El regionalisme creu que sempre que un Estat se 
composi de diferentes nacions, en les quals visqui un 
esperit jurídich propi, respecte de qualsevol de les di- 
ferentes branques del dret, a n'aquestes meteixes na- 
cions, pels seus òrgans propis y no al Estat general 
ni a la Confederació, s'ha de confiar la tasca de con- 
servarlo y desenrotllarlo. En altres termes: que en 
aquestos casos, dites nacions tenen el dret y el dever 
de conservar la seva autonomia llegislativa. Més en- 
cara, dins d'una meteixa nació, tant si viu complerta 
y absolutament independent com si viu federada ab 
altra o altres, se pot donar el cas de que per vicissi- 
tuts històriques subsisteixin diferentes llegislacions 
arrelades en el país, y que acusin diferents matisos, 
tendències distintes del esperit jurídich nacional: sem- 
blants varietats, mantingudes per les costums, merei- 
xeràn com és natural una consideració distinta, se- 
gons lo arrelades que estiguin y les majors o menors 
diferencies que en lo essencial representin respecte 
del dret nacional; però*l regionalisme senta com prin- 

cipi fonamental el del seu respecte, deixàntelshi la 
major vida possible pera que no més espontàniament 
y en tot cas lliurement, desapareguin unificant la lle- 
gislació, sense que aquet resultat degui precipitarse 
innecessàriament per la acció del poder ilegislatiu, ni 
menys encara, per la dels tribunals de justícia, els 
quals pel contrari s'ha de procurar que les coneguin y 
apliquin rectament (i). 

Finalment, fins en el cas de que no existeixin 
aquestes varietats, el regionalisme no vol que les He— 
gislacions dels pobles se reformin atenent únicament 
a perfeccions teòriques: sense exagerar la importància 
aètual de la costum, no la rebutja, sinó que l'admet, 
perquè és una de les més expressives manifestacions 
del esperit jurídich nacional; sosté la necessitat de 
que'l dret s'inspiri sempre én aquet, y, quan menys, 
el respecti, lo qual no ha de ser obstacle al seu per- 
feccionament* filosòfich, moral y pràctich; vol, en fí, 
que'ls drets dels pobles, aixís els polítichs com els 
civils, els mercantils com els penals, no existeixin sol- 
zament en els llibres y en les lleys, sinó que visquin 
en la conciencia de les nacions. 

La diferencia, donchs, respecte d'aquet particular 



(i) Aquets casos respecte del dret civil sobre tot, no son, escassos ni 
molts menys. Gairebé a tots els paísos s'hi han donat, si bé els poders 
unitaris han treballat pera ofegarlos tant com han pogut. Els medis de 
permétrelshi la vida, fins que espontàniament desapareguin, per caure en 
desús, o per ser inútils, ja per l'esperit ampli de la llegislació general, o 
ja per haverse esborrat les seves diferencies, admetent aquesta els seus 
principis generals o capitals, poden ser molt diferents, figurant en primer 
lloch son detingut estudi cientifich, la obligació del coneixement de les 
varietats en qüestió per part dels encarregats d'administrar justícia, el no- 
menament pera aquets càrrechs de naturals dels país, etc. Aquets, no obs- 
tant, son punts de detall que poden variar molt segons les diferentes 
circunstancies, y sobre tot, segons la importància de les meteixes va- 
rietats. 

entre'l regionalisme y el federalisme sinalagmàtich, no 
pot pas ser més evident: el sol fet de concedir aquet 
la autonomia Uegislativa a algunes de les entitats par- 
cials components del Estat, no estableix sinó una ana- 
logia aparent ab el regionalisme; la circunstancia, en 
cambi, de fonamentar el dret exclusivament en la raó, 
demostra prou l'ideal d'unitat racional a que aspira y 
el separa profondament d'aquell que tant fuig de lo 
abstracte y ficticiament absolut. 

CAPÍTOL VI 

EL TERRITORI 

LA DIVISIÓ ADMINISTRATIVA 
El territori és un dels elements de la vida nacional. 

El territori és indubtablement un dels elements 
constitutius de les rfacions y no per cert dels menys im- 
portants. La circunstancia de viure en determinat te- 
rritori, distingeix a les societats nacionals, d'altres 
agrupaments socials que ab elles s'han confós fàcil- 
ment: se compenetren y completen tant la població y 
el territori, que aquet acaba per formar part de là na- 
ció meteixa y ser un dels elements que la constituei- 
xen. 

Això, com se comprèn, ha de fer que no siguin in- 
diferents les diferencies que poden oferir el regiona- 
lisme y el federalisme sinalagmàtich , en ses idees 
respecte aquet punt, diferencies que apareixen no sols 
en quant a la vida exterior de les nacions, sinó també, 
y sent tal volta més significatives, per lo que's refereix 
a la vida interior. 



16 

I 

El federalisme y el regionalisme com doctrines de dret internacional. — 
Absurdes a que pot conduir la teoria del pacte sinalagmàtich en aquet 
ordre.— Criteri científich del regionalisme. 

£1 federalisme sinalagmàtich, tal com l'exposa en Pí 
y Margall, ve a ser una teoria de dret internacional, 
caràcter que vé a tenir també'l regionalisme. No's 
limita aquell, en efecte, a sentar principis sobre'l bon 
règim de les nacions,- sinó que intenta establir quel- 
com aixís com la base y fonament d'aquestes, comba- 
tent totes les polítiques y idees internacionals cone- 
gudes, no fonamentades pura y .exclusivament en el 
pacte. 

El tantes vegades esmentat llibre Las Nacionalida- 
des, conté en la seva primera part la crítica de tots els 
criteris que fins ara ban dominat pera constituir les 
nacions. Confonent contínuament 'la noció d'aquestes 
ab la del Estat, se nega en absolut a acceptar com cri- 
teri racional, pera la constitució de grans nacions, el 
de la identitat de llengua, que combat, encara que 
sense donar raons massa convincents, puix se limita a 
parlar de les dificultats que trobaria la aplicació d'a- 
quet criteri. Combat també'l criteri de la formació de. 
nacions, fundat en les anomenades fronteres naturals, 
potser el més absurde y illógich de tots; l'històrich, 
que estudia per lo que's refereix a Espanya, a Fransa, 
a Inglaterra, a Itàlia, a Alemanya, a Holanda, a Bèl- 
gica, a la Escandinavia, a Rússia, a Àustria y a Tur- 
quia; el de les rasses, y el del anomenat equilibri 

europeu, acabant per sentar com únich criteri, el del 
pacte. 

La qüestió del territori en l'ordre internacional, 
donchs, és molt senzilla pera ell; el territori nacional 
ve a ser l'ocupat per tots aquells ciutadans que vo- 
luntàriament formen part d'una nació. Les anexions 
de territoris per les nacions seran llegítimes sempre 
queies hagi precedit un plebiscit, no se sab si de tots, 
mes m'inclino a creure que sols de la majoria dels ha- 
bitants del territori anexionat: totes les demés ane- 
xions són il·legítimes a no ser que les hagi Uegitimat 
després l'establiment del Has federal. 

Semblant criteri, per lo que's refereix al ordre exte- 
rior, no és absolutament antitètich al del regionalis- 
me; però s'han de tenir en compte les idees capitals 
d'aquet y del federalisme sínalagmàtich pera compen- 
dre les analogies y les diferencies. En primer lloch, 
per lo que a les anexions se refereix, la necessitat 
d'aquella expressió de voluntats individuals que supo- 
sa, sinó tan clarament com jo he afirmat al parlar del 
plebiscit, al menys d'una manera indirecta, no se sent 
de la meteixa manera pel regionalisme, que ni sisque- 
ra considera un simple plebiscit títol suficient de llegi- 
timitat pera una anexió, exigint el títol certament molt 
menys visible, però molt més veritable y just, de la 
voluntat nacional. 

En efecte, no's pot pas admetre que un poble o va- 
ris pobles puguin çambiar contínuament de nacionali- 
tat, sols per la voluntat dels seus habitadors; y no ja 
sols que, per exemple, Llívia o Irdn, Bourg-Madame o 
Cerbère, puguin passar successivament, sense més ni 
més, a Fransa o a Espanya per medi de plebiscit, sen- 
se cap consideració a la nació de que haguessin format 

part, sinó que fins Trujillo o Alcanyís, se podessin un 
dia, per vot dels vehins,convertirse en ciutats in gleses, 
o alemanyes, o nort-americanes... Y no obstant, no 
condueix pas a res més en bona llògica, la teoria del 
pacte sinalagmàtich. 

Això de banda, és molt important no oblidar lo 
que he fet observar abans sobre la confusió d'idees de 
nació y Estat que revela en Pí y Margall, y en gene- 
ral la major part dels nostres federals. Les nacions no 
poden íormarse en virtut de cap d'aquells criteris que 
en Pí y Margall combat, puix la existència de les 
nacions és anterior y superior a n'ells y completa- 
ment independent de lo que sostinguin o deixin de 
sostenir polítichs, militars y homes d'Estat. L'ilustre 
escriptor no té prou en compte que les nacions son 
entitats naturals; que, com sers positius y plens de vida 
que son, existeixen ab tota independència de les teo- 
ries que combat; que aquestes, lo meteix si s'han do- 
nat pera investigar quines societats polítiques pot 
dirse que constitueixen veritables nacions, que si 
s'han formulat ab objecte de senyalar el medi de cons- 
tituir y aumentar la forsa d'aquestes, no poden fer 
que arrivi a ser nació una societat que realment no ho 
sigui, y si únicament que's constitueixi un Estat, que 
és lo únich que poden arrivar a fer reflexivament els 
homes polítichs. 

Tenint això en compte, bé pot dirse, y aixís ho 
comprèn el regionalisme, que territori nacional, no 
és el de l'Estat, ja que, distinta d'aquet la nació, y 
essent el territori un dels elements que la constituei- 
xen, pot perfectament succeir que un Estat compren- 
gui en tot o en part diferentes nacions, y per conse- 
qüència diferents territoris nacionals, com també, per 

l'esquarterament d'una nació, que'l seu territori per- 
tanyi a diversos Estats. 

El federalisme sinalagmàtich, que no més se fixa 
en la voluntat dels ciutadans, sotmet en absolut a 
rt 'aquesta el territori, com els demés elements consti- 
tutius de la nacionalitat, llengua, dret, religió, etc, 
y per això, dintre dels seus principis, pot aquell fà- 
cilment passar d'un a altre Estat o nació com aquell 
diu; el regionalisme, no obstant, senta principis, si 
aparentment de comprensió més difícil, molt més ad- 
mesos pel bon sentit, y en realitat, moltíssim més jus- 
tos y menys perillosos en 1' ordre internacional. 



— 246 — 



II 

El federalisme y les divisions territorials del Estat pera la organisació 
interior. — Faltà de idees clares sobre lo que son les províncies. — La 
constitució d'aquestes pel pacte no condueix més que a errors científichs 
y pràctichs. — Inconseqüències den Pí al parlar de la organisació de la 
tederació. 

Per lo que's refereix a la vida interior dels Estats, 
no ofereix el federalisme sinalagmàtich, teòricament 
considerat, principis molt clars, pera que's pugui en- 
devinar el seu veritable criteri sobre les divisions ad- 
ministratives. 

Com és sabut, el federalisme arrenca de la existèn- 
cia de tres elements constitutius de les nacions, que 
segons ell, proclama la raó, y que són avuy Tindivi- 
duu, el poble y la provincià. Els dos primers no ne- 
cessiten segurament grans explicacions, pera que's 
comprengui en què han de consistir: mes, no succeeix 
pas lo meteix ab la provincià, respecte de la que cal 
realment preguntar: ^Ahónt existeix? ^Quíns límits li 
assigna'l federalisme? 

Al tractar científicament la federació, y sentar per 
lo tant els principis en que fonamenta la teoria (lli- 
bre II de la seva obra Las Nacionalidades) diu en Pí 
y Margall, que la primera y més senzilla societat po- 
lítica és la ciutat, la que consisteix en un agrupament 
de famílies a les que va acostar la necessitat del cam- 
bi. Prescindeixo ara de considerar que com he fet 
notar en planes anteriors, reconeix que, aquet primer 
agrupament nos forma pel pacte dels individuus, sinó 

de les famílies, que són entitats que tampoeh han si- 
gut constituides en virtut del pacte; mes, això apart, 
segueix dient que, ab el temps les ciutats degueren 
passar a ser membres d'una altra societat política; que 
la necessitat va fer que s'unissin unes ab altres; que 
va nàixer un nou ordre d'interessos, y, com conse- 
qüència, que *s va crear un nou Estat (abans diu que la 
ciutat constitueix un Estat). — Aquet Estat nou és el 
que diu que, paulatinament, va anar encarregantse de 
tot lo tocant a la vida dels pobles units pel llàs eco- 
nòmich, com l'Estat de la ciutat entenia de tot lo que 
afectava a la vida comú de les famílies. 

Això, com se comprèn, no és una explicació prou 
clara de la existència de les provincies, puix aquet 
comú acort de les ciutats pot donar lloch perfectament 
a un Estat unitari, y teòricament al menys, no's com- 
prèn perquè en llochsde parlar de l'individuu, la ciutat 
y la província, no parla de l' individuu, de la ciutat y 
del Estat. Mes, fins no insistint sobre això, que he 
deixant tractat abans, el federalisme no proporciona 
cap dato ni principi ab què formar el criteri que ha de 
seguirse pera la constitució de les provincies o Estats 
provincials. 

En la part científica, en efecte, no's troba sinó el 
principi de constitució de les provincies pel comú 
acort de les ciutats, mes això no dóna prou llum. {Po- 
den constituir un Estat provincial, totes les ciutats 
que vulguin? Allavores podrà donarse el cas de que tot 
Espanya, per exemple, no tingui més que un Estat pro- 
vincial constituit voluntàriament, per totes les ciutats 
de la península. En aquet cas tot el sistema federa- 
lista cauria per la seva base, puix no existiria més 
que un Estat unitari, ab individuus y ciutats. {Podrà 

per altra banda, constituirse una sola ciutat en Estat 
provincial, o dues o tres solzament? ^Se podrien cons- 
tituir tants Estats provincials com les ciutats volgues- 
sin , sense més criteri ni regla fixa que la seva volun- 
tat? (Podran subdividirse a cada moment els Estats 
existents, o formar, per confusió, nous Estats? 

Tot això, com se comprèn, és impossible, però, no 
obstant, en Pi y Margall, en la part purament teòrica 
del seu llibre, no dóna cap més explicació. Se limita a 
fer de les seves disquisicions històriques, la conclusió 
de que voluntàriament no s'han constituït may més 
que nacions petites, y que les grans no més poden 
existir llegítimament perla federació d'aquestes; però, 
com ell meteix diu que'l criteri històrich no serveix 
de res pera escatir la existència y la llegitimitat de 
les nacions y's guarda molt bé per altra banda d'afir- 
mar la reconstitució de les nacions petites, que histò- 
ricament han existit, ja que això seria la negació de 
la seva teoria, fonamentada en la raó y la seva autono- 
mia, no ofereix científicament cap criteri, pera. que 
poguem compendre la extensió dels Estats provincials 
ni'l principi pràctich a que s'ha de subjectar la seva 
formació en el cas de no existir. 

Per això, al parlar de l'aplicació del principi del 
federalisme sinalagmàtich a Espanya, arrenca ja d'un 
altre concepte molt distint. Hauria sigut lo llògich, 
que's limités a sentar el principi del pacte, y que en 
sa conseqüència digués que'ls pobles y ciutats pacta- 
rien lliurement la seva unió constituint els Estats pro- 
vincials, però, lluny d'això, proposa un sistema d'or- 
ganisació de la federació espanyola, que de tot té 
menys de llògich, dins de la teoria del pacte sinalag- 
màtich. 



Digilized by Google 



— 249 — 

Convé conèixer el seu procediment, abans d'estu- . 
diar les que podem anomenar bases territorials de la 
federació. 

u Veyam — diu En Pí y Margall, en el Capítol XVII 
n del Llibre III de Las Nacionalidades — com, arrencant 
» de la idea federal podria y deuria organisarse la na- 
•»ció espanyola.» Després segueix dient: u Figurem- 
* nos que som en els primers dies d'una de tantes 
» revolucions com agiten la pàtria. De primer entuvi 
» queden trencats els vincles que unien els distints 
rt membres de la República. Cada provincià, com hem 
» vist, se declara independent, y nomena, en ntitj de la 
» bullanga (i) una junta suprema. Se solen formar juntes 
w també a cada poble, però subordinades a les de pro 
n vincia. Les de provincià manen y llegislen: otorguen 
m llibertats, deroguen lleys, suprimeixen o posen tri- 
r> buts, armen als ciutadans, edifiquen, destrueixen. » 

Nomenades ja aquestes juntes, diu en Pí que, en la 
major part dels casos, desapareixen en tjuant S'ha 
constituit en la capital un poder central pels capdills 
de la insurrecció, que's presenten desseguida a recu- 
llir el fruyt de les seves fetes, poder central que no's 
constitueix ab cap més autoritat que qualsevol de les . 
Juntes provincials y que no obstant les hi prega pri- 
mer, y les hi exigeix després y a no trigar, la seva 
disolució. Això és lo que ha fet infructíferes les revo- 
lucions a Espanyà: lo procedent és en aquets casos, la 
formació d'una Junta central, lo que ja s'ha intentat 
algunes vegades, no havent encaixat el pensament per 
no haverse posat prèviament d'acort les províncies. 

(l) "Notis ben bé aquesta frase en mitj de la bullanga, que no sé com 
pot compaginarse ab el principi del pacle y ab el dret fonamentat en la 
raó, tantes vegades predicat. 

Aquesta és, no obstant, la gran base de la organisació 
federal del Estat segons en Pi y Margall. 

«El pensament d'una Junta central — diu, en efec- 
» te — seria convenient y fecond. Ab sols constituiria, 
» se substituiria el principi federatiu al unitari. No és 
« ni pot ser més que un consell federal, com he dit en 
» altre capítol, una junta formada per la representació • 
» directa de cada provincià. « Ara bé, aquesta repre- 
sentació directa de cada provincià, no seria en reali- 
tat, encara que ho passi per alt el famós federalista, 
més que'l delegat o delegats (sempre pochs en nombre 
segons ell meteix aconsella) de les Juntes provincials, 
nomenades en mitjde la bullanga^ puix no s'ha d'oblidar 
que sè suposen moments d'agitació, d'interinitat, de 
falta de lleys polítiques fonamentals (i). Ab això se 
compendrà prou lo poch llògica que és aquesta apli- 
cació de les seves teories del pacte sinalagmàtich, que 
fa en Pi y Margall, més arbitraria encara y més ab- 
surda, si's té en compte que a n'aquesta Junta, formada 
de delegats d'entitats constituides al etzar, li confia 
totes les atribucions «que avuy exerceix l'Estat, menys 
la de Uegislar en matèria civil, y la d'intervenir en la 
vida interior de les províncies y dels pobles»; que a 
càrrech seu haurien de córrer els serveys generals de 
govern, les relacions ab l'estranger y les colònies, 
l'exèrcit, la justícia, l'Hisenda; y que hauria ademés 
de dirigir l'organisació federal de la República, con- 
vocant les asamblees locals, després les provincials, 
finalment la nacional. 



(i) No's pot negar que és prou estranya la formació d'aquesta única 
font llegítima de govern, segons un dogma de sobirania absoluta de les 
raons individuals y de declaració d'illegitimitat de tota violència, y tota, 
forsa que'l transcurs del temps no pot llegit i mar. Segons en Pi, la violèn- 
cia consagrada pel consentiment de les nacions, no és llegítima, y ho re- 
sulta la violència de la bullanga. 

Mes, en fí, prescindint d'aquesta falta de Uògica, 
tampoch ens explica de moment molt millor en Pi y 
Margall, la formació dels Estats provincials, que és lo 
important pera el punt concret que estich estudiant. 
Diu, sí, que aquella Junta central podria convocar 
abans que tot les assamblees locals, pera que dins d'un 
terme breu determinessin el règim dels seus munici- 
pis, y convocar després les provincials pera que, fet 
el pacte d'unió pels pobles (i), redactessin la lley fo- 
namental de les seves respectives províncies; però 
subsisteix el meteix dubte sobre la existència d'aques- 
tes, puix de les frases transcrites no se en pot deduir 
com se formaràn aquestes províncies ni quina exten- 
sió tindran, si és que's deuen purament als pactes 
voluntaris dels pobles. 

Y per això en Pi y Margall, inconseqüent ab el seu 
sistema, però obligat per la llògica inflexible de la 
realitat, ha d'acceptar y accepta un apriorisme. Les 
províncies existeixen, segons ell meteix confessa, an- 
teriorment a la voluntat de dits pobles, y no pel pac- 
te d'unió d'ells, encara que vulgui ferho semblar. Pro- 
va d'això és que, encara que molt més lleugerament de 
lo que la cosa s'ho mereix, planteja la qüestió de les 
províncies que a Espanya consisteix en la recomposi- 
ció de les antigues, o en el manteniment de les mo- 
dernes, qüestió que deixa a l'esmentada Junta cen- 
tral... «Es sapigut — diu — que no tots els federals 
«opinen d'igual manera. El problema podria molt bé 
«el dia de demà donar lloch a conflictes. La junta, re* 
«presentació de les que avuy existeixen, tindria medi 
«d'esbrinar en cada una d'elles la situació dels ànims 



(i) Aquet pacte d'unió li sembla molt fàcil. 

«y emmotllaria la seva conducta a n'aquet coneixe- 
ument.ü 

Se veu donchs que en Pi y Margall no s'adona de 
que lo més essencial pera organisar una federació és la 
determinació de qui s'ha de federar; y presenta com 
accidental dintre del federalisme la qüestió de les pro- 
víncies que ab gran magnanimitat deixa al arbitri d'u- 
na Junta central, representació a la seva manera de les 
províncies actuals y millor dit, de Juntes en elles no- 
menades en mitj de la bullanga. Ell, no obstant, manifes- 
ta la seva opinió personal favorable a la reconstitució 
de les-antigues províncies, ja que les modernes no son 
en sa major part més que divisions arbitraries, filles, 
quan més, de conveniències administratives, sense cap 
realitat en la Historia: mes com, ab tot, porten ja molts 
anys d'existencia, considera que seria imprudent que 
la Junta (insisteix en la resolució de la qüestió per 
aquesta) s'empenyés sense consultaries, en no reconèi- 
xer pera tots els seus actes més que les antigues. 

^Què se n'ha de deduir donchs, de tot això? Al meu 
entendre que en Pi y Margall destrueix tot- el seu sis- 
tema sense, en cambi , afirmarne cap altre. £1 tant 
campanejat principi del pacte sinalagmàtich desa- 
pareix: la autonomia dels pobles no és esmentada en 
res pera resoldre la qüestió fonamental de la existèn- 
cia de les províncies: la subsistència de les actuals, o 
el restabliment de les-antigues, no's presenta com una 
qüestió d'exclusiva competència dels pobles autò- 
noms, sinó d'una Junta constituida illegitimament, per 
delegats de cada una de les meteixes províncies: en 
lloch de deixar als pobles que en ús de la seva autono- 
mia, s'uneixin o se separin, mantinguin les províncies 
actuals, reconstitueixin les antigues, o en crein altres 

de noves, se'ls hi dóna feta la operació fonamental, 
donantli sempre un fonament històrich. 

Per que, això és més notable: tot se funda en la au- 
tonomia de la raó, mes al arrivar a n'aquet punt fona- 
mental, el meteix Pi, no reconeix la disjuntiva més 
que entre dues solucions, històriques totes dues. Els 
ànims s'inclinen a favor de les províncies antigues o 
de les modernes: més és qüestió d'anys, d'existencia 
històrica. Y és que no pot deixar de veure que la sim- 
ple raó no basta; que ab la simple espontàneitat de les 
autonomies, no n'hi ha prou pera la solució del pro- 
blema. 

III 

Doctrina precisa del regionalisme sobre les divisions territorials.— Pro- 
víncies naturals y províncies no més d'existencia legal. 

Aquesta falta de Uògica del sistema del pacte, y els 
dubtes dels seus partidaris, contrasten notablement ab 
les idees precises, Uògiques, clares del regionalisme so- 
bre aquet punt. Aquet, en efecte, no ha de dubtar, ni 
pot trobarse en contradiccions semblants, perquè arren- 
ca de quelcom més sòlit que'l sol principi del pacte de 
pobles autònoms; arrenca de la existència d'entitats 
positives, d'existencia natural y històrica, d'entitats ab 
vida pròpia, que no necessiten ser creades per cap 
acort, sinó solzament, en tot cas, ser reconegudes. 

Limitat el territori nacional ab subjecció als princi- 
pis d'existencia de les nacions, dins d'ell se presenten 
sempre elements naturals que poden servir de base 
pera les divisions administratives. Aquets elements 
faltaran tal vegada en nacions no ben constituïdes» 
encara que fins en elles això serà raríssim, però no 
falten may en nacions d'existencia històrica, en les 
quals, pel contrari, hauran quasi sempre servit ja pera 
l'esmentat objecte. 

Es possible en una nació constituïda per la nació- 
nalisaciò d'altres varies, que siguin els antichs territo- 
ris d'aquestes els que serveixin de base pera les 
divisions administratives: en general, no obstant, re- 
sulten massa grans pera servir d'úuichs intermediaris 
entre l'Estat y el Municipi, y necessiten, si de cas, 
una nova subdivisió administrativa que ha de tenir 

també una base natural, que'l regionalisme troba en 
les comarques naturals geogràfiques y històriques. 
Aquestes meteixes comarques son les que han de ser- 
vir pera aquet objecte en les nacions que segueixen 
existint y que reclamen la seva justa autonomia, però 
que per medi d'una federació segueixen formant part} 
o entren a formar part, d'un Estat compost de dues* 
o més nacions. 

Pera que's comprenguin millor aquestes idees del 
regionalisme respecte a les divisions y subdivisions 
administratives, no serà inútil ferne una aplicació 
a Espanya. Fins els que creuen que Espanya consti- 
tueix una veritable nació y no un compost de varies 
nacions, ab dret a convertirse en Estats; fins els que 
realment creguin en. la existència de la unitat nacional, 
no poden negar la falta d* homogeneïtat nacional, falta 
derivada de la existència de antigues nacionalitats his- 
tòriques, que ab el temps han constituit la nacionali- 
tat espanyola. Arrencant d'aquet concepte, donchs, no 
pot negarse que no tenen cap raó de ser les actuals 
províncies; que no té fonament ni explicació possible 
la divisió del territori peninsular espanyol en quaran- 
ta set províncies; que la obra del any 1833, imitació 
de la divisió de Fransa en departaments, feta en 1791 
"pels revolucionaris francesos, apareix avuy absurda y 
contraria a tots els bons principis d'administració y de 
govern. 

Aixís ho senta'l regionalisme y van comprenentho 
cada dia més, tots els homes de bon sentit. Ningú pot 
negar en efecte que malgrat aquelles divisions, enca- 
minades a anular a Espanya y a Fransa, les provín- 
cies antigues, aquestes subsisteixen: en el sentir de 
molts existeixen encara com veritables nacionalitats, ab 

'dret a la existencià política, mes, fins els que no ho 
admetin, no poden negar, al menys, la seva existèn- 
cia real. La divisió de Catalunya en quatre províncies, 
de Galicia en altres quatre, del antich reyalme de 
Valencià en tres, etc, no ha acabat ab Catalunya, ab 
Galicia, ab Valencià, ab les demés regions històriques: 
fins deixant apart que en més o en menys, ha subsistit 
la divisió territorial antiga en lo judicial y en lo 
militar per lo que's refereix a moltes regions* aquestes 
segueixen existint perquè tenen vida pròpia y, malgrat 
tot, és y segueix sent y considerantse aragonès, lo 
meteix el de la provincià d'Osca que'l de la de Terol, 
y català el de la provincià de Tarragona com el de la 
de Girona, com és tan estremeny el de Càceres, com 
el de Badajoz, y tan gallego el de Lugo com el de Pon- 
tevedra, y aixís successivament. 

Les províncies antigues o siguin les regions natu- 
rals y històriques, subsisteixen indubtablement en des- 
pit de ficcions y de divisions artificioses, mentres que 
les províncies modernes, aixís les espanyoles com les 
franceses, no tenen més vida que la que'l Uegislador 
les hi ha donat y deixarien d'existir, esborrantse el 
seu recort al cap de poch temps, desde'l moment que 
s'establís una altra divisió. Aquelles existeixen natu- 
ralment, y no necessiten pera 'servir de bases d'una 
divisió administrativa, més que'l reconeixement de la 
seva existència pel Uegislador: aquestes necessiten ser 
creades y mantingudes- després pel poder polítich: ' 
sense ell no existeixen. 

Fàcilment s'ha de compéndre ab això, quan justa- 
ment afirma'l regionalisme la necessitat y la conve- 
niència de que dites regions serveixin de base a les 
divisions territorials de les nacions. Es una conse- 

qüencia llògica del seu principi de que cada Estat ha 
de ser la meteixa nació, en quant és un ser polítich. 
Si l'Estat y la nació són una meteixa entitat, no poden 
ferse divisions arbitraries, sinó que, pel contrari, al pro- 
cedirse a les divisions territorials necessàries pera que 
l'Estat pugui portar a terme complertament les seves 
funcions, és precís pendre com a base les divisions 
naturals de la nació. 

Això és evidentíssim; y en aquets moments, a Es- 
panya y a Fransa, és cada dia més general el convenci- 
ment de lo veritables y fonamentades que són semblants 
observacions, pera el bon règim administratiu. Lo que 
hi ha és que' ls polítichs d'una y altra nació, per la 
meteixa complexitat del problema, y per la por de 
trobar en algunes de les antigues províncies, verita- 
bles nacions que reivindiquin el seu dret a la vida po* 
lítica, no s'atreveixen a plantejar resoltament el pro- 
blema, arribant a les seves naturals y llógiques solu- 
cions. 

A Fransa s'han formulat ja diversos projectes, y 
s'estudia la reforma administrativa en sentit descen- 
tralisador, tentse cada dia més general la convicció de 
que tota mida descentralisadora ha d'anar acompa- 
nyada de la supressió del departament. A Espanya, 
varies vegades al empendres la reforma de l'adminis- 
tració local s'ha projectat aixís meteix la supressió de 
les actuals províncies, ab el reconeixement administra- 
tiu de les regions històriques y naturals: mes a tots els 
homes de govern de Madrid els hi falta valor pera 
escometre resoludament la solució del problema, que, 
ab tot, teòricament \ deixen resolt en aquell sentit, com 
ho demostren els diferents projectes formulats, y, més 
que res, la indefensió doctrinal ab que tots deixen 

»7 

cl criteri de la subsistència de les artificials províncies 
actuals (i). 



(i) Demostra que sols la por del gran problema que enclou la reforma 
territorial detura als goTernants de Madrid lo succeït, per exemple, ab ei 
projecte de reforma d'administració provincial dels senyors Silvela (Don 
Francisco) y Sànchez de Toca (Don Joaquim) del any 1891, en que, en- 
cara que deixant subsistents les províncies actuals, s'organisava per sobre 
d'elles les regions històriques . 

El primer ha sigut quefe del partit conservador y dues vegades Presi- 
dent del Consell de ministres, y el segon ha arribat també a ministre, y 
aquell projecte ha quedat mort. Y en èl nou projecte d'administració 
local, presentat per en Maura sent Ministre de la Governació, en un 
Ministeri presidit per en Silvela, pera res se parla de la reforma territorial, 
deixantse subsistents les actuals províncies, segons se diu. no per crèurehi r 
sinó pera no plantejar el problema regionalista. 

IV 

Necessitats, segons els casos, de subdivisions administratives. — També 
han de tenir una base territorial natural. — Les comarques històriques en 
les divisions antigues.— Superioritat del principi lliberal del regionalisme 
respecte al pseudo-autonòmich del federalisme en quant a les organisa- 
cions administratives. 

Mes, no's cregui que n'hi hagi prou ab la reconsti- 
tució administrativa d'Estats com l'espanyol y el fran- 
cès, prenent per base les regions naturals y històri- 
ques. 

En primer lloch, moltes o al menys algunes d'aques- 
tes regions, són veritables nacions que no poden acon- 
4 solarse ni s'aconsolaràn, ab servir de termes d'una 
nova divisió administrativa, sinó que aspiren y tènen 
dret en realitat, al reconeixement de la seva vida polí- 
tica, en conformitat al principi de que tota nació ha de 
ser un Estat. Desde'l moment, donchs, que's recone- 
guin aquets drets polítichs a les nacions, fins confor- 
mantse en constituir totes juntes un Estat federal, no 
poden ja servir d'iinichs termes intermitjos entre aquet 
y els municipis, sinó que cal admetre en ells una divi- 
sió administrativa. 

Per altra banda, fins en el cas de que no vulgui 
reconèixers a dites regions el caràcter de naciona- 
litat, y que per lo tant s'accedeixi tan sols a conside- 
raries com part de la nació ab fesomia pròpia, però 
sense més drets que'ls compatibles ab la unitat política 
nacional, fins en aquet cas, y desde'l moment que se 
suprimeixin les províncies actuals per la falta absoluta 

d'una raó real y veritable pera la seva existència, ser- 
vint en cambi de base pera la divisió administrativa 
les esmentades regions naturals y històriques, resulta 
que moltes d'elles, com entitats úniques intermitjes 
entre l'Estat y els municipis, són massa extenses, de 
manera que moltes de les seves atribucions podrien 
ser confiades a altres entitats, d'hont ve la convenièn- 
cia d'una subdivisió administrativa, que en bons princi- 
pis regionalistes, hauria de tenir també com és de su- 
posar, una base territorial natural. 

Prenguis un Estat determinat <ïels que avuy existei- 
xen ab una organisació unitària; consideris l'Estat 
espanyol. En éll, encara que no s'hagi marcat gaire 
fins avuy aquesta divisió , que indubtablement no 
tardarà a aparèixer quan evolucionin cap al regiona- 
lisme molts unitaris actuals, hi ha regionalistes radi- 
cals y regionalistes moderats que aumenten constant- r 
ment ab els desenganys de l'organisació actual. 

Ara bé, tant els radicals com els moderats, estarien 
com estàn conformes en la proclamació de la necessi- 
tat urgent de reformar la divisió territorial actual, su- 
primint les províncies organisades en 1833, pera aco- 
modar les noves institucions y organismes a una base 
més natural y històrica, que, indubtablement, estaràn 
també d'acort en afirmar que ha de ser la de la antiga 
divisió, salvant les petites variacions que les noves 
necessitats hagin pogut fer convenients en alguna de 
les regions antigues. Mes, un cop afirmada la perso- 
nalitat d'aquestes, és indubtable que'ls regiorfelistes 
radicals diran que Catalunya, que té idioma propi, 
territori perfectament determinat, admirable historia 
nacional, costums jurídiques seves, y sobre tot verita- 
ble esperit d'unitat y de vida, que's tradueix pel sen- 

timent general en sos fills, a favor de la pàtria cata- 
lana, constitueix una veritable nació ab dret per con- 
següent a la vida política, y per tant a constituirse en 
Estat, per més que estigui disposada a renunciar a 
alguns dels seus drets, per voler viure federada ab 
les demés nacions de la Península, podent dir lo me- 
teix altres regions d'aquesta que han sigut o son en- 
cara, veritables nacions. N ✓ 

En cambi, en aquestes meteixes regions o nacions, 
pot haverhi regionalistes moderats, que creguin que 
les influencies estranyes les hi han fet perdre alguns 
dels seus caràcters nacionals y principalment el del 
esperit nacional propi, y que per lo tant, han passat 
a formar part d'un altra nació, castellana, espanyola, 
ibèrica, jDeu sab lo que cadascú pot arribar a pensar! 
y que en conseqüència no poden tenir veritable per- 
sonalitat política, per més que tinguin dret y aptituts 
pera tenir una part importantíssima en son propi go- 
vern. Al meteix temps pot succeir que no sigui ja 
qüestió d'apreciaciòns personals, sinó que realment 
sigui aixís en les diferentes regions de cada una de 
les nacions espanyoles, ja per no haver tingut may 
caràcters de nacionalitat pròpia y distinta, ja per ha- 
verlos perdut, y haverse fusionat ab altres, constituint 
una nació determinada. , 

Tot això, com se veu, fa presentar el problema baix 
diferents aspectes, y complica la qüestió de la divisió 
administrativa, tant per lo complexa que és en sí me- 
teixa, com per la necessitat de tenir en compte els di- 
ferents criteris que poden aparèixer en lluita. No 
obstant, fent un esfors, y particularisant la qüestió, 
pot arribar a compèndres quin és el millor criteri, en 
quant a divisió administrativa, prescindint de les atri- 

bucions concedides als distints termes d'aquesta, que 
enclou una qüestió completament distinta. 

En un Estat constituit avuy unitàriament, y al que 
se tracta de reconstituir, s'hi troben, per exemple, di- 
ferentes nacions. No pot haverhi cap dubte; desde'l 
moment que s'admet l 1 existència d'aquestes nacions, 
és que hi ha territoris delimitats exacta o al menys 
aproximadament: son elles meteixes les que han de 
servir de termes pera la divisió territorial. 

Dins d'una meteixa nació constituïda en un sol Es- 
tat unitari, o formant part d'un Estat federal, o Con- 
federació o lo que sigui, s'haurà de procedir a la di- 
visió administrativa. Si'l territori nacional és molt 
extens, a la nació hi existiràn indubtablement regions 
naturalment marcades y subsistents, ja històricament, 
ja per les seves costums o son dialecte, ja per ante- 
riors divisions administratives, etc, etc. Aquestes 
meteixes regions són les que han de servir de termes 
d'aquella divisió, formant la entitat o si's vol una de 
les entitats intermitjes entre l'Estat y el municipi. Ai- 
xís, sense tractar d'una manera general dels termes 
d'una divisió administrativa castellana, és indubtable 
que com un exemple d'aquestes regions a que'm refe\ 
reixo, en la nacionalitat castellana, se pot esmentar 
l'antich principat d' Astúries. 

Pot succeir que les nacions en qüestió siguin relati- 
vament poch extenses, de manera que no hi apareguin 
regions clarament limitades ab els caràcters que acabo' 
d'esmentar, com pot succeir, pel cantó contrari, que 
existint aquestes altres regions naturals, per la seva 
meteixa extensió fassin convenient la existència d'una 
altra entitat intermitja entre elles y el municipi, en 
conformitat ab els preceptes de Ja ciència, y a lo que la 

pràctica demostra, respecte a la necessitat de que no 
siguin massa extenses les circunscripcions si's vol 
una bona administració. En qualsevol d'aquets dos 
casos, els veritables termes de la subdivisió adminis- 
trativa han de ser les comarques naturals. 

Aquestes se trobaven com les entitats administrati- 
ves immediatament superiors als municipis en gairebé 
totes les antigues divisions de la major part dels paï- 
sos: està clar que no ab complerta exactitut, però sí 
d'una manera forsa aproximada. Les antigues Vegue- 
ries de Catalunya corresponien en general a les co- 
marques naturals y històriques del Principat; lo meteix 
pot dirse encara en bona part dels comtats inglesos: 
no succeïa pas altra cosa en l'antiga divisió adminis- 
trativa de Fra n sa, modificada per la Revolució en 
1791. Per això els descentralisadors francesos més re- 
gionalistes, els que més o menys han arribat a compen- 
dre els veritables principis del govern dels pobles, no 
limitantse a demanar una major extensió d'atribucions 
dels organismes administratius existents, sinó una re- 
forma complerta de l'actual divisió administrativa del 
seu país comensant per la supressió dels departaments, 
aboguen pera que entre les regions històriques, que 
han de constituir l'Estat francès, y els municipis, se 
dongui existència legal com terme d'una subdivisió 
administrativa, a les comarques naturals, que tenen ja 
per aquet sol fet existència real y pròpia, y que en 
general corresponen als antichs pagi gallo-romans, 
més o menys respectats en les divisions de YAncien 
Régime s (i), 

Y és que, verament, per més que no ho hagi tingut 

(1) La Nouvelle Reviu de París, 1895. 

en compte el doctrinarisme imperant fins ara en la 
major part dels nostres paísos, la comarca natural és 
més indicada pera l'exercici d'aquestes funcions admi- 
nistratives, que un'altra entitat qualsevol de creació 
artificial que per aquet sol fet ha de trobar gravíssi- 
mes dificultats pera complir bé son important y deli- 
cat comès , prestantse en cambi als majors abusos, com ' 
ho ha demostrat la experiència. {Qui coneixerà millor 
les necessitats dels diferents pobles, que'ls que histò- 
ricament viuen units ab ells, per Uassos naturals? Feu 
una agrupació de municipis purament artificial, fins ab 
la major bona fè, y sense ànim d'afavorir interessos 
il·legítims; agrupeu pera donàrloshi una sola represen- 
tació, municipis no units may per cap més Has que'l 
d'una disposició legal, que han sigut sempre estranys 
els uns pels altres, que no han constituit may una co- 
munitat real, ab vida d'afecció y d'interessos, ab con- 
venciment de la seva pròpia existència, y aquestes 
entitats artificials, provincies o departaments, o dis- 
trictes judicials, o electorals, tot lo més que faràn serà 
probablement complir molt malament, més ab la pos- 
sible subjecció al text escrit, les seves obligacions le- 
gals, però may arribaran a representar de veres l'ànima 
de les entitats que legalment representin, ni podràn 
tampoch inspirarse bé en les seves necessitats, ni molt 
menys satisfer les seves llegítimes aspiracions, com 
poden ferho entitats naturals com les comarques. 

Importa no obstant, fer una aclaració que ha de 
ser importantíssima. No's cregui que per dir comar- 
ques naturals, me refereixo exclusivament a una divi- \ 
sió geogràfica, y que per lo tant la divisió o subdivi- 
sió administrativa de referència hagi de tenir no més 
en compte les conques del rius o la elevació y enca- 

denament de les montanyes; això no implicaria més 
que l'element geogràfich, que fins essent important, 
no deu ni pot considerarse com Tiinich ni molt menys. 
A més d'ell se n'han de tenir en compte altres varis, 
y entre ells d'una manera especial l'històrich. £1 sol 
fet d'ocupar diferents Municipis una vall determinada, 
o estar regats per un meteix riu, o estar situats al peu 
d'una montanya, no crea vincles naturals: pera que 
una comarca natural pugui servir de base pera una 
organisació de caràcter administratiu, és necessari 
que, ademés d'existir geogràficament, existeixi histò- 
ricament, y fins és més important aquesta derrera con- 
dició que la primera. En general les comarques histò- 
riques ho seràn aixís meteix geogràfiques, però quan 
aixís no sigui, l'element moral què representa la unió 
en el temps, té major influencia que'l simple element 
material de la permanència en territoris geogràfica- 
ment delimitats, ja que aquell presuposa més que 
aquet la existència de l'ànima en les comarques natu- 
rals, que és lo que s'ha de tenir principalment en 
compte. 

A Catalunya hi ha avuy comarques naturals que 
corresponen encara a la distribució en el seu territori 
de les tribus indígenes que l'ocupaven ab anterioritat 
a la dominació romana. Signifiquen ben bé la compe- 
netració del element geogràfich y l'històrich. 

Tot això de banda, ja que de qüestions administra- 
tives parlo, serà tal vegada oportú dir, que dins dels 
principis del regionalisme, la organisació administra- 
tiva ha de dependre més de les espontànies iniciatives 
dels pobles y regions, lliurement manifestades en el 
curs de la historia, que de la problemàtica perfecció 
d'un sistema administratiu complert, conseqüència 
llògica de principis abstractes, y per tant generals. 

Aixís com dins del sistema del pacte sinalagmàtich 
en el que tot se subordina a la raó, gairebé no's pot 
donar importància a n'aquest element històrich, que 
ha de deixar a n'aquell indefens devant de les reals o 
suposades ventatjes d'una organisació administrativa 
general, basada en principis directament emanats, 
sempre segons els seus autors, de principis racionals^ 
el regionalisme fia poch en les perfeccions d'organisa- 
cions generals y ab pretensions científiques. Allà so- 
bretot ahont existeix encara una organisació històrica 
que, pel fet de serho, segons el pensament den Taine, 
té ja algun títol al nostre respecte, puix que sota d'e- 
lla hauran viscut moltes generacions, en les meteixes 
condicions que la actual pera compendre els seus de- 
fectes, si tan grans fossin; allà ahont subsisteixi, dich, 
és innegable la necessitat de respectaria, sense que ai- 
xò vulgui dir que degui immovilisarse, y no sigui pos- 
sible corretgir les seves deficiències. Tota organisació 
històrica suposa arrels fortes en el poble; {y no és 
aquesta, tal vegada, una de les primeres condicions 
pera una bona administració? 

Ab organisació històrica o sense, creu el regionalis- 
me que és molt convenient deixar certa llibertat als 
pobles pera que organisin les seves institucions ad- 
ministratives ab la major espontaneïtat possible, sense 
que això signifiqui llibertat absoluta de ferho sense 
intervenció llegislativa. La circunstancia d'haverse 
trencat la tradició, substituint al règim històrich el 
de Ueys generals fonamentades en principis més o 
menys abstractes, fa difícil avuy la aparició d'organi- 
sacions administratives particulars, per la espontània 
iniciativa dels pobles, satisfent les llegí times aspira- 
cions d'aquestos, y redundant en favor dels seus inte- 

ressos: no obstant, és evident la necessitat de perme- 
tre cert desenrotllo d'aquestes iniciatives, encara que 
no sigui més que com medi de combatre els gravís- 
sims perjudicis que causen lleys generals y abstrac- 
tes, que moltes vegades donen la meteixa organisació 
a entitats administratives de caràcters y necessitats 
diverses, y que fins en la suposició de redactarse ab 
major coneixement del estat del país, de lo que s'acos- 
tuma en alguns Estats, com en l'espanyol, difícilment 
poden tenir.la ductilitat necessària, ni organisar la ad- 
ministració, sobre tot la local, satisfent les necessitats 
peculiars de, cada entitat administrativa natural. 

% El principi regionalista del respecte a totes les va* 
rietats, quan no hi ha cap motiu d'ordre moral pera 
reputarles il·legítimes, ha d'imperar també quan se 
tracta de la organisació administrativa: representa 
la eterna reacció del fet contra les concepcions abstrac- 
tes, de la vida natural contra la vida fictícia, reacció 
d'immensa trascendencia en l'administració de les na- 
cions. 

Y aquet principi substitueix ventatjosament al me- 
teix del pacte sinalagmàtich ab ses falses autonomies 
municipals y provincials. Cal no confóndreho. La lli- 
bertat que concebeix el regionalisme és respectuosa ab 
la vida y engendradora de les varietats: el pacte del 
federalisme tendeix a fer quadros regulats, ab el patró 
que un criteri preconcebut determina. Díguiho sinó 
aquell meteix projecte de Constitució de la República 
federal espanyola del any 1873, <ï ue no arrivà a apro- 
barse, que arrencant de les províncies artificials exis- 
tents, tot dient que les hi donava gran autonomia, les 
hi imposava tot lo fonamental, inclòs el tifó segons al 
qual tenien d'organisarse. 

CAPÍTOL VII , 

EL REGIONALISME, EL FEDERALISME 

Y LA ECONOMÍA NACIONAL 

La riquesa econòmica és un altre dels elements de la vida nacional. — 
Atenció que'l regionalisme li dedica. — Necessitat de son desenrotllo. — 
Proteccionisme integral. — Idees sobre'l proteccionisme y la llibertat de 
còrners. 

No pot dirse tal vegada ab absoluta exactitut, quin 
és el criteri econòmich del federalisme sinalagmàtich, 
ni, en quant a les qüestions que se susciten sobre'l 
còrners exterior, si és proteccionista o llíurecambista. 

En realitat, l'individualisme racionalista exagerat 
que constitueix la base o principi essencial de tota la 
teoria del pacte, ha de donar a entendre que'l federa- 
lisme no pot admetre en el seu programa, el principi 
de la intervenció del Estat en les lluites econòmiques: 
no obstant, com les aplicacions del principi individua- 
lista no poden ser tant absolutes, potser pot admetre 
o al menys acceptar, sense gran falta de llògica, el sis- 
tema proteccionista, com admet la intervenció efectiva 
del Estat en altres matèries. Per altra banda, encara 
que en aquet llibre he procurat sempre mantenirme 
purament en la esfera dels principis, sense entrar en 
la discusió de fets polítichs, no puch menys de recor- 

dar, que importants federalistes catalans, s'han mos- 
trat proteccionistes decidits, combatent projectes eco- 
nòmichs que poguessin perjudicar al treball nacional, 
lo que obliga a suposar que no està pas dita teoria 
renyida en absolut ab el principi del pacte. 

Com se vulga que sia, en el terreny econòmich són 
també molt diferentes les idees del regionalisme y les 
del federalisme. Fins suposant que dits federals cata- 
lans, no s'haguessin mostrat poch Uògichs ab els seus 
principis, al mostrarse proteccionistes, y que no s'ha- 
guessin salvat de la excomunió solament pels interes- 
sats del partit, (i) és innegable que al sostenir la causa 
de la protecció al treball nacional, no ho varen fer 
tampoch els federalistes, treyent conseqüències Uò- 
giques dels principis fonamentals del seu programa, 
sinó en virtut de circunstancies accidentals y de mo- 
tius generals, ni més ni menys que'ls afiliats a qualse- 
vol altre partit. 

£1 criteri econòmich del regionalisme és, en cambi, ' 
un resultat necessari dels seus principis capitals, en 
quant a la vida de les nacions. Y atenent a n'aquesta v 
tant ahont apareixen els regionalistes demanant una 
política econòmica en sentit de llibertat, com ahont so- 
liciten l'auxili y la protecció del Estat pera que la 
producció nacional pugui resistir victoriosament la 
competència extrangera, poden ser conseqüents ab el 
seu sistema, si no fan més que deduir les conseqüèn- 
cies llògiques dels principis generals que sostenen. 



(i) Lo qual no tindria res d'improbable tenint en compte que'l partit 
federal compta y comptava, sobre tot abans, a Catalunya, ab més elements 
que a cap altra regió de la península, y que en ella hauria sigut molt im- 
popular, tot lo que semblés una condempnació expressa de la conducta 
dels federals proteccionistes. 

Pot compendres perfectament baix el nom de pro- 
teccionisme integral aquet criteri econòmich del regio- 
nalisme. No entench pas ab això proscriure en absolut v 
en nom d'aquet, un règim de llibertat de comers; si 
aquella paraula pot donar lloch a qualsevol mala inte* 
ligencia, recordis que les paraules són lo de menys y 
el sentit lo principal. 

£1 regionalisme, al fer aplicació dels seus principis 
generals al terreny econòmich, protesta, com en les 
demés qüestions, de tot sacrifici de la realitat a abs- 
traccions sense vida; de tota teoria, que, arrencant de 
falsos principis de caràcter pretenciosament filosòfich, 
oblidi les necessitats primeres de la vida nacional. £1 
regionalisme en aquest sentit, donchs, ha de ser com 
és, obertament contrari a tot sistema econòmich que 
intenti aplicar les meteixes mides d'aquet caràcter, a 
totes les nacions, en virtut de la inflexibilitat de prin- 
cipis suposats incontrovertibles: ha de ser en absolut 
contrari a tota teoria que deixi de tenir en compte la 
desigualtat econòmica dels diferents països. Per aques- 
ta raó, pot anomenàrsel proteccionista en quant apa- 
reix antitètich al lliure cambi, en son sentit més ideal 
y erroni, més com a doctrina política o filosòfica, que 
com a doctrina econòmica; això és, quan nega en nom 
d'un principi absolut de lliure competència, el dret dels 
Estats a oposarse o dificultar la entrada dels generós 
estrangers, que impediria el desenrotllo de les pro- 
duccions nacionals. 

El regionalisme, que sosté en els demés ordres de 
la vida el principi de la representació per UEstat, de 
la vida nacional, lo que naturalment suposa el foment 
per aquell, de tots els elements d'aquesta, no havia de 
faltar al seu principi essencial, al formular el seu cri- 



teri, en quant al desenrotllo de la riquesa nacional; y 
per lo metéix que les nacions no tenen solament reli- 
gió, dret, idioma, costums, etc, sinó que també tenen 
vida econòmica pròpia, en cada una d'elles distinta y 
característica, és evident la necessitat de que l'Estat 
la desenrotlli, com tots els demés elements de la vida 
nacional, sense sacrificaria a cap principi abstracte, 
per seductor que aparegui. 

Y ^còm ha de procurar aquet desenrotllo l'Estat? 

El regionalisme faltaria als seus meteixos principis, 
si pretengués esplicar, com en tot cas y en totes les 
nacions han de conseguir els poders públichs aquest 
important objecte. La política econòmica de cada Es- 
tat ha de ser la que, segons les circunstancies, més y 
millor contribueixi al desenrotllo y prosperitat dels 
elements de riquesa de la nació, y a garantir a n'a- 
questa, la major independència econòmica possible; y 
els medis pera obtenir semblants resultats els hauràn 
de triar, si tenen perfecte coneixement de les necessi- 
tats y vitalitat econòmica de cada país, els que en ell 
siguin veritables homes d ? Estat y d'Hisenda. 

Lo únich que pot dir el regionalisme és que aquets 
medis són variadíssiros. Per una banda l'Estat té'l 
dret y el dever de fomentar la riquesa del país, per 
medi de disposicions de caràcter administratiu inte- 
rior, facilitant ab vies de comunicació de totes menes 
el transport dels productes; procurant per medi d'al- 
tres obres públiques, com la construcció de canals, de 
ports, etc, el desenrotllo de l'agricultura y del cò- 
rners; exte^nent la instrucció en la forma més conve- 
nient pera oferir ample camp d'activitat a totes les ap- 
tituts, etc, etc. Per altra, és indubtable també pera'l 
regionalisme el dever y el dret de l'Estat de contri- 

buir al foment de tots els elements de riquesa de les 
nacions, per medi de disposicions referents al còrners 
exterior, devent procurar el desenrotllo de la produc- 
ció nacional segons les seves necessitats per la adop- 
ció d'una adecuada política duanera, que pot arribar 
desde'l proibicionisme fins al lliure-cambi. 

Si és un dels primers devers de l'Estat, el desenrot- 
llo de tots els elements de la vida nacional, {quin 
dubte pot cabre sobrel seu dret de protegirlos y fo- 
mentarlos, per medi de les trabes duaneres, quan 
aquestes siguin convenients, pera facilitar el naixe- 
ment y desenrotllo de les diferentes produccions na- 
cionals? Tota nació té un interès indubtable, no sols 
en aumentar en general la seva riquesa, sinó en ad- 
quirir una prosperitat econòmica tal, que pugui con- 
siderarse, en lo que és això possible en Testat actual 
del món, com independent de totes les demés nacions. 
Si pera conseguir aquet resultat, necessita imposar 
drets de duana, més o menys crescuts, a la importació 
de certs productes estrangers, a fí de que sigui possi- 
ble el naixement y desenrotllo en el país d'industries 
noves, emancipantse aixís la nació, {còm se pot afir- 
mar que l'Estat està mancat del dret d'aixecar aquelles 
barreres, encara que's tracti de que arribin a la proi- 
bició? 

Se podrà afirmar que'ls beneficis que la nació re- 
porti del establiment de certes indústries, no compen- 
sarà, en determinades circunstancies, els perjudicis de 
la proibició o dificultats posades a la importació d'a- 
questos o aquells productes: mes això no pot signifi- 
car sinó lo que en cada cas concret ha de tenir en 
compte, una previsora y calculada política econòmica, 
sense entranyar una condempna del principi general 

indicat, que per altra banda és el principi al que s'han 
atès totes les grans nacions industrials d'Europa y 
Amèrica, que han procurat desenrotllar la seva pro- 
ducció per medi de disposicions marcadament protec- 
cionistes y fins proibicionistes, no adoptant sistemes 
econòmichs lliberals fins haver conseguit les seves in- 
dústries una prosperitat tal que' podessin sostenir les 
competències estrangeres. La meteixa Inglaterra ha- 
via practicat el proibicionisme en passats sigles, no 
haventse mostrat lliure-cambista fins que la seva in- 
dústria, lluny de témer cap competència, se va trobar 
en condicions d'anar a vendre els seus productes als 
altres paísos, en competència ab els nacionals, tornant 
ara al proteccionisme, al témer que'l seu propi mercat 
o el de les seves colònies se vegi invadit per la pro- 
ducció estrangera. 

Y per això dich que, pera'l regionalisme, la política 
duanera dels Estats, pot arribar^ desde'l proibicionis- 
me al lliure-cambi, perquè en ocasions pot ser aquet 
un medi de procurar el major desenrotllo de la pro- 
ducció nacional. Quan la producció d'un país no ha 
de tenir por de la competència dels productes de les 
demés nacions, no solament no té cap interès en man- 
tenir drets elevats que privin la introducció d'aques- 
tos, sinó que li convé la major llibertat possible de 
còrners, per dues raons. En primer lloch li convé 
pera que la producció nacional, np's pugui refiar del 
monopoli que de totes maneres exerciria, si disfrutava 
de la protecció duanera, y no s'aturi en la marxa 
constant del progrés; l'agulló de la competència és 
sempre saludable, quan se tenen forses suficients pera 
sostenirla; ho és sobre tot, quan se tracta d'indústries 
qual forsa de producció varia constantment, segons 

els avensos de les ciències. Y en segpn lloch, perquè 
a les nacions que produeixen molt, les hi convé, fins 
pera protegir la seva meteixa producció, un règim 
adequat de llibertat de comers, per son propi interès 
de que se li obrin y mantinguin oberts, bons mercats 
pera els seus productes. El que no obre les seves fron- 
teres, troba dificultats en els demés paísos pera que li 
obrin les seves: per això, el que per les condicions de 
la seva producció no ha de tenir por de les competèn- 
cies estrangeres, té interès en adoptar un règim eco- 
nòmich lliberal pera invitar aixís a les demés nacions 
a que li obrin els seus mercats. Aquesta és la política 
de sempre en els grans paísps productors. 

Segons l'estat de la producció nacional, donchs, 
convé l'un o l'altre règim duaner. Lo essencial, és 
, protegiria sempre; però la protecció pot prestarse en 
diferentes formes, que en quant se refereix a la llegis- 
lació aranzelària, poden variar desde la prohibició 
d'entrada de productes estrangers fins al lliure-cambi, 
passant per la imposició de drets d'importació més o 
menys crescuts. 

Lo que caracterisa al regionalisme en quant a les 
qüestions econòmiques, és la seva desconfiansa dels 
principis abstractes y generals, independents de les 
condicions de vida de cada una de les nacions en que 
s'haurien d'aplicar: és la seva consideració de la vida 
econòmica dels pobles, com un dels diferents aspectes 
de la vida nacional, mereixedora com tots els demés de 
protecció y d'auxili, pera'l progrés total de la nació; 
és el seu principi favorable a considerar com un tot 
la producció nacional, qualsevulga que siguin les in- 
dústries que la formin, tot que convé desenrotllar y 
fomentar en alt grau, perseguint com ideals, la inde- 

pendencia econòmica interior de les nacions, que no 
més pot conseguirse per un equilibri de totes les bran- 
ques de la producció, y la major prosperitat econòmi- 
ca absoluta, per medi de la florida de les seves pro- 
duccions y del gran desenrotllo del seu còrners. 

CAPÍTOL VIII 

LES QÜESTIONS SOCIALS Y EL REGIONALISME 

t 

I 

> 

La qüestió social y les qüestions socials. — Importància de la distinció 
d'aquets termes.— No cal tornar a discutir la qüestió fonamental de la 
existència de la societat. 

i 

Les paraules qüestió social s'han prestat no poch a 
grans erros. Es clar que fins a cert punt pot usarse 
aquet terme, en quant determinades escoles, que en 
els moments actuals han arribat a constituir forses con- 
siderables, combaten els fonaments de la organisació 
actual de la societat y ataquen vigorosament la seva 
manera de ser, negant la llegitimitat d'aquells, y pro- 
clamant la necessitat de que desapareguin determina- 
des institucions fonamentals, organisantse la societat 
en conformitat a altres bases complertament diferen- 
tes. Aquestes escoles, aquestes agrupacions polítiques, 
plantegen indubtablement una qüestió social total, di- 
guis aixís, tant en son sentir, ja que elles aspiren a 
cambiar complertament la manera de ser de la socie- 
tat, com encara tal vegada més, en el concepte dels 
seus adversaris, que creuen que en la qüestió plante- 
jada s'involucra, no sols la manera actual de ser de la 

societat, sinó fins la seva meteixa existència, que no 
seria possible, prescindint de les seves bases fonamen- 
tals y tractant de substituiries pels principis que in- 
formen les distintes teories socialistes, colectivistes, 
comunistes o anarquistes. 

Mes, al meteix temps que aquesta qüestió fonamen- 
tal, que no apareix plantejada com una conseqüència 
llògica de la evolució social, sinó com equivocacions 
d'esperits desequilibrats, com erros d'inteligencies mal 
il·lustrades; junt ab aquet problema de la existència 
social, més essencialment científich que pràctich, més 
qüestió de criteris personals, que de imposició de la 
naturalesa meteixa de les coses, hi ha una infinitat de 
qüestions també pròpiament anomenades socials, que's 
presenten per tot arreu y generalment ab distints ca- 
ràcters, tant pràctiques com científiques, y que alpre- 
sentarse combinades y fins confoses, són les que han 
proporcionat els principals motius de sentiment als 
que ab major calor abominen de la organisació actual 
de les nostres societats. 

Aquestes qüestions que tenen tant de econòmiques 
com de jurídiques, com de morals, poden anomenarse & 
com s'anomenen molt sovint, qüestions socials, mes 
sense que això vulgui dir que síen les úniques, puix 
socials són també les qüestions pròpiament morals, ju- 
rídiques o econòmiques. 

Si s'anomena qüestions socials a les esmentades, no 
pot entendres que se les hi concedeixi aquet caràcter 
com exclusivament seu: potser el veritable motiu de 
que se les : conegui ab aquet nom sigui el participar de 
tan diferents caràcters y l'haver de demanar la seva 
solució a tant diferentes ciències de caràcter social, 
aixís com el ser de tanta trascendencia pera la vida 
general de la societat. 

Cal fer la distinció entre lo que s'entén per qüestió 
social y lo que s'entén per qüestions socials, perquè al 
parlar del criteri del regionalisme dech referirme al 
criteri que tingui o deixi de tenir respecte d'aquestes,' # 
no respecte d'aquella. 

He dit que n$ crech que's pugui parlar pròpiament 
de qüestió social més que quan se discuteix la existèn- 
cia meteixa de la societat. Desde'l moment que's posi 
a n 'aquesta en tela de judici, està bé que la qüestió 
aixís plantejada se la conegui per antonomàsia ab el 
nom de qüestió social: però mentres no's tracta més 
que de reformar alguna o algunes de les seves institu- 
cions, el problema, encara que's presenta ab caràcter 
d'unitat, per derivarse les diferentes conclusions d'un 
determinat principi capital y immutable, és sempre 
forsosameht, susceptible de descomposició. 

Quan se traflcta, donchs, de si la societat dèu o no exis- 
tir; de si són o no són llegítimes aquelles institucions 
fonamentals respecte les quals se pot concebir la pos- 
sibilitat més o menys profitosa de les més extraordinà- 
ries reformes, però no la falta d'existencia, ja* pot do- 
narse per descomptat el criteri del regionalisme. Inte- 
ligencies extraviades poden negar la existència de la 
pàtria, la existència de la familia, la existència de 
la propietat, sense admetre tan sols cap de les múlti- 
ples formes que s'han presentat en el decurs de la his- 
toria y en que's concebeix que puguin encara presen- 
tarse: mes semblant criteri de negacions no pot ser en 
cap cas el d'una teoria científica ni el d'un sistema de 
govern. 

Se dèu prescindir, per consegüent, de la qüestió de 
si ha o no ha d'existir la societat y si han d'existir 
aquelles institucions fonamentals, lo que no porta més * 

que a discusions inútils, ja que l'home és impossible 
que visqui més que en societat. La seva organisació 
pot variar; mes no pot may deixar d'existir, en una o 
^ altra forma. 

Però en el moment en que s 1 estudiïn aisladament 
les qüestions que la imperfecció de la societat contí- 
nuament presenta y presentarà, devegadec ab caràcter 
d'immensa gravetat, o se descomponguin en qüestions 
diverses les aspiracions generals de determinades es- 
coles que demanen un cambi gairebé total en la orga- 
nisació de la societat humana, presa en son conjunt, 
{té o pot tenir el regionalisme un criteri general sobre 
totes elles,. o sobre algunes en particular y d'una ma- 
nera determinada? 

II 

Erro de la afirmació de que tota aspiració social càpiga dintre del regio- 
nalisme. — Les aspiracions que neguen els principis fonamentals del 
regionalisme no poden ser admeses per ell: exemple, l'anarquisme, el 
colectivisme, etc, que neguen la nacionalitat y la pàtria. 

En realitat, dins del regionalisme Tii caben els més 
oposats criteris. No's pot negar que qualsevol pot ser 
partidari de la organisació dels Estats, posant en pràc* 
tica els principis regionalistes y creure al meteix 
temps que aquesta meteixa organisació, pot inspirarse 
en un principi més o menys individualista o socialista, 
y desenrotllarse les seves institucions, donant la prefe- 
rència a uns o altres; y és clar que no's pot negar, 
quan se concebeix un Estat ja organisat en virtut del 
principi regionalista, lo meteix ab institucions de ten- 
dències socialistes que ab institucions de marcat caràc- 
ter individualista. 

Es, no obstant, un erro creure que al regionalisme 
tot li ha de ser indiferent y que en ell hi cab tota aspi- 
ració, absolutament tota organisació social. Sent el 
regionalisme molt ample d'esperit y prestantse a to-r 
tes les combinacions, repel·leix, no obstant, tota orga- 
nisació que contradigui els seus principis fonamentals. 
El no presentarse en contradicció absoluta ni ab el 
principi individualista ni ab el principi socialista, no'l 
priva de ser enemich capital d'un y altre, en tot lo 
que contradiuen son propi fonament. Y d'això, que 
no ha de ser difícil compendre, cab deduir ne cert cri- 
teri molt ample, però al meteix temps forsa clar que s 

pot atribuir al regionalisme, respecte a les qüestions 
socials. 

Consigna el regionalisme com un fet que considera 
fò.ra de tot dubte, la existència de les nacions, socie- 
tats polítiques naturals y necessàries, qual existència, 
filosòficament, és anterior a la del Estat; posa espècia- 
Hssim punt en la distinció dels conceptes d'aquet y de 
nació y senta com principi fonamental el dret de tota 
nació a la vida, per medi del reconeixement de la seva 
personalitat política, que no pot ot>tenir més que cons- 
tituintse en Estat. 

Recordat això, ha de ser gairebé inútil, dir que 
tota teoria que negui la existència de les nacions ha 
de presentarse com antitètica del regionalisme. Sent 
admisible dins d'aquet, en tesis general, tot principi 
en quant a la organisació social, no pot serho el prin- 
cipi informador de cap sistema que sols admeti la 
existència del individuu, concedint a n'aquet drets ab 
caràcter absolut y negant la societat, com no ho pot 
ser cap teoria que admeti solzament com a principi 
social, la existència del individuu y de la humanitat, «ne- 
gant dret a la vida a totes les organisacions intermitjes, 
y proposantse destruiries, com únich medi d'arribar a la 
perfecció social. Aixís l'individualisme y el socialisme 
absoluts, o que, sense aparentar ho, accepten abaquet 
caràcter el principi capital, per més que aparentment 
l'ateniim, díguinse anarquisme o colectivisme, o qual- 
sevol altre que sigui el nom que agafin, contradiuen 
el prineipi en que tot el regionalisme's basa, y per 
consegüent no's concebeix sisquera que puguin ser 
admesos per ell, com inspiradors d'una nova orga- 
nisació social. 

La major part, per no dir totes les teories anarquis- 

tes y socialistes que pròpiament mereixen aquestos 
noms, no sols en una esfera científica neguen la exis- 
tència de tota societat entre l'individuu y l'humanitat, 
sinó que al concretarse en programes de partit, mal- 
grat la natural dificultat de tota oposició als que al 
cap y a la fi son sentiments generals, confirmen aquet 
principi negatiu, al negar l'amor a la pàtria y procla- 
mar l'internacionalisme més absolut com expressió d'es- 
treta solidaritat entre tots els homes, sense distinció de 
nacionalitats. Pera'ls socialistes y els anarquistes de 
les diferentes escoles, no hi ha francesos, ni alemanys, 
ni italians, y menys encara catalans, ni bascongats, ni 
gallegos; no hi ha més que homes. Segons ells, el 
sentiment de pàtria no és més que una ficció antiqua- 
da que no pot ser admesa per l'internacionalisme: les 
nacions no són més que creacions dels egoismes par- 
ticulars: els Estats no més subsisteixen per la tirania 
y el despotisme dels governs. 

D'àquets principis, sempre individualistes en l'ori- 
gen per més que després se desenrotllin en tan diver- 
ses formes, fins arribar, en ocasions, a la quasi su- 
pressió de la vida metéixa individual, se'n dedueix 
una incompatibilitat manifesta ab les aspiracions ge- 
nerals del regionalisme; incompatibilitat que apareix 
més patent encara, quan se veu quines organisacions 
tenen com a ideal semblants escoles. La idea de nació 
és una de les de que constantment prescindeixen els 
teòrichs. Volen organisar la humanitat; les nacions, 
com societats distintes, ab caràcters y vida pròpia, no 
són reconegudes; la seva existència ni com a possible 
l'accepten; la utopia de la Monarquia universal té una 
hereva directa en la de la societat universal, en la de 
la humanitat entera organisada, prosperant y vivint 
felissa baix els principis colectivistes. 

Me sembla que aquestes lleugeres indicacions han 
de ser suficients pera compendre que'l regionalisme, 
quals principis fonamentals són tan distints dels falsos 
principis del socialisme y del anarquisme, per forsa ha 
d'aparèixer en constant y fonamentada contradicció ab 
aquestos. Dins del regionalisme, sí, s'hi poden soste- 
nir idees per demés radicals: més encara, en ocasions 
pot aparèixer y fins apareix aliada la aspiració regio- 
nalista ab el desitj vehement de reformes més o menys 
justes, no solament en l'ordre polítich, sinó en l'eco- 
nòmich-social; però may pot confóndressel ab aques- 
tes idees que prescindeixen de la existència de les na- 
cions, ni tan sols és possible que tranzigeixi ab elles, 
sense incórrer en la més flagrant contradicció ab els 
seus propis principis. 

Les qüestions socials han de ser resoltes en conformitat a les exigències 
del esperit nacional. — Multiplicitat dels elements que s'han de tenir en 
compte en tot estudi seriós de les qüestions socials. —Necessitat de la di- 
ferenciació en els medis de realisar en cada país el progrés social, mal- 
grat el caràcter universal de la aspiració d'aquet. 

Però les anteriors indicacions generals no serveixen 
segurament més que pera establir un criteri negatiu, 
per dirho aixís, del regionalisme, en quant ales qües- 
tions socials se refereix; y en realitat, sense que's pu- 
gui ni s'hagi de fixar com he dit abans una regla ge- 
neral concreta y determinada pera totes les que se 
suscitin, ab relativa facilitat se pot deduir dels seus 
meteixos principis, el criteri fonamental, segons el 
qual deuen ser resoltes. 

En efecte, dins dels principis del regionalisme és 
obvi que les qüestions anomenades socials, han de ser 
resoltes, com totes les demés, en cada país, en confor- 
mitat a les exigències del esperit nacional. Aquet cri- 
teri, suficientment ampli, potser en laapariencia fins 
massa vagarós y tot, marca ja una senyalada oposició 
ab l'excessivament doctrinari, que informa tantes so- 
ciologies universals y uniformadores. Ab aquet criteri 
n'hi ha prou pera fixar una posició concreta del regio- 
nalisme en tot lo que's refereix a les qüestions socials; 
posició complertament contraria a la adoptada pel 
federalisme sinalagmàtich. 

Les qüestions socials, dich, han de ser resoltes en 
conformitat a les exigències del esperit nacional; y 

certament que encara que no fos més que per aquesta 
sola afirmació, mereixeria la doctrina regionalista les 
simpaties de tots el que s'interessen pel benestar so- 
cial. No és possible que fassi profit a cap societat, una 
reforma que estigui en oposició ab l'esperit general que 
l'alena y vivifica. Podrà seduir de moment a certes 
inteligencies ilustrades l'aparell científich de la teoria 
en que's basi; podrà tal vegada semblar que satisfà en 
part, necessitats de moment, y fins de molt temps sen- 
tides: podrà creures que és just tribut a llegítimes as- 
piracions... no pot trigar, no obstant, a ser pertorba- 
dora, perjudicant greument a la meteixa societat en 
benefici de la que aparegués donada. 

La transformació general que tan múltiples causes 
han ocasionat ompla de dificultats la resolució dels 
problemes socials. Cambiades d'una manera radical, y 
en un espay tant curt de temps, les condicions gene- 
rals de la vida econòmica dels pobles, plantejantse 
qüestions tan noves y tan greus a 'conseqüència dels 
nous aspectes de tots els fenòmens econòmichs; cam- 
biat aixís meteix el que podria anomenarse estat inte- 
lectual de totes les nacions per la major extensió de 
la cultura general, per la lluita constant de diverses y 
sovint antitètiques idees, pel meteix ordre a que per- 
tanyen la major part dels coneixements més comuns, 
tan diferent del que constituïa el fons comú de conei- 
xements de les generacions anteriors; pertorbat, per 
tot arreu, potser d'una manera més principal a conse- 
qüència dels meteixos cambis a que acabo de referir- 
me, Testat moral de totes les nacions, fins d'aquelles 
en que s'ha conseguit conservar les forses socials y 
morals, que ho són de resistència contra la corrupció 
general de les costums y de les inteligencies, està clar 

que han de ser molts y variats els diferents elements 
que cada país ha de posar a-contribució no més pera 
intentar resoldre les múltiples gravísimes qüestions 
que en son sí se plantegen. 

Mes, considerades d'una manera, elevada sí, però 
dintre sempre de la realitat de la vida, s'ha de reco- 
nèixer que, malgrat el caràcter de generalitat ab que 
les qüestions socials se presenten, apareixen en cada 
nació, de diferenta manera, en distintes proporcions y 
ab caràcters propis, aquets meteixos elements a que 
acabo de referirme. Fins en moments- de benestar o 
de depressió universal, és diferenta la situació econò- 
mica de les distintes nacions, variant ademés d'una 
manera considerable, d'unes a altres, la proporciona- 
litat en la possessió de la riquesa, els medis de pro- 
ducció, el benestar o penúria dels diferents estaments, 
etcètera. Diferent és també l'estat intelectual, no do- 
nantse may el cas de ser el meteix el de dues nacions 
diferentes, ni en lo tocant a cultura general, ni a lo 
efectiu dels diferents elements de la seva població. 
Varia notablement l'estat moral; varia sobre tot, lo 
més important tal volta en quant a les qüestions so- 
cials, que és el concepte de la vida que cada poble té; 
varia y és aixís meteix impottantíssim, l'esperit jurí- 
dich de cada societat; varia aquet quid inexplicable, 
factor importantíssim de la vida de la civilisació, que 
coneixem ab el nom d'esperit nacional; varien les reli- 
gions, varien les costums, varien les meteixes condi- 
cions climatològiques, etnogràfiques, etc. 

Tot és varietat en el món, en el que la unitat no 
existeix, sinó que's concebeix no més, com una idea 
superior, elevadíssima: no com una realitat de la vida, 
sinó com una síntesis superior de la vida meteixa. Y 

si és aixís, y's reconeix que per la meteixa multiplici- 
tat dels elements que intervenen en les qüestions so- 
cials, són aquestes en extrem complicades, ^còm negar 
que en la seva resolució ha de tenir una influencia 
marcadíssima aquesta meteixa varietat? * 

En això, com en tot, no fa més el regionalisme que 
inspirarse en un clar concepte de la vida real, fugint 
d'abstraccions, quan no perilloses, inútils. El seu re- 
coneixement del caràcter, en certa manera universal, 
que revesteixen els problemes socials, no li fa oblidar 
ses particularitats en cada cas. Més encara: el regio- 
nalisme ha pogut compendre que'l caràcter de gene- 
ralitat de les qüestions socials depèn del fí últim que 
persegueixen, que és pròpiament universal, com són 
universals en últim terme, sols per ser humans, tots 
els fins que's persegueixen pels homes* al tendir al 
seu perfeccionament, però que en realitat estàn molt 
lluny de serho, per la-*gran diversitat dels seus termes 
que's manifesten ab la major claretat, al tractar de de- 
terminar les seves solucions. 

Com és un fí general, universal, el perfeccionament 
físich del home, y no són, no obstant, les meteixes 
mides higièniques les que s'han d'adoptar en els dife- 
rents paísos, ni menys encara idèntichs els medica- 
ments que s'ha de proporcionar a tots els malalts del 
món; com és un fí universal, la perfecció moral del 
home, y no obstant no són els meteixos, ni molt 
menys, els medis a que's recorre pera arribar a n'a- 
questa perfecció, ni sobre tot pera conseguir la des- 
aparició de les més greus de les imperfeccions morals 
humanes; de la meteixa manera, y ab major raó enca- 
ra, per ser molt més difícil, y fins presentarse ab menys 
claretat l'ideal perseguit, de la meteixa manera, dich, 



Digitized by Google 



sent un fí universal, la perfecció econòmich -social del 
home, és absurde perseguiria, per tot arreu, ab iden- 
titat de medis, prescindint de les diferentes condicions 
de vida de les diferentes societats. 

Nova orientació de les ciències socials.— £1 respecte a les característi- 
ques de cada poble és necessari en ona política social constant y prudent. 
— Varietats d'elements que influeixen en les qüestions socials.— Impor- 
tància de les característiques psicològiques dels pobles.— Conceptes dife- 
rents de la rida política. — Lo que diuen l'Almirall y Stuart Mill. — Tota 
qüestió social té de ser resolta segons la manera de ser de cada poble. 

s 

k 

Es innegable que en un període relativament curt 
de temps ha cambiat notablement la orientació cientí- 
fica de les inteligencies mès cultivades en quant a les 
qüestions socials se refereix, y cada vegada més se 
prescindeix d'apriorismes, científichs solzament en 
apariencia, y cauen per la seva base totes les teories 
que's fixen en un punt de vista exclusivista. 

Avuy s'obre pas un criteri més expansiu, més hu- 
mà, més real y per consegüent més progressiu: y els 
talents més privilegiats y les personalitats de millor 
sentit, aixís entre'ls homes de ciència com entre'ls ho- 
mes d'Estat, tenen per final objectiu, una paulatina re- 
forma de l'actual organisació social, sense alterar sis- 
quera els seus fonaments, proposant remeys en lo 
possible a totes les necessitats, y satisfent les més jus- 
tes aspiracions. 

Tothom reconeix que la societat actual és imperfec- 
ta, però tothom convé en que molts dels seus mals, 
conseqüència necessària o nó de la seva actual mane- 
ra de ser, tenen remey possible, y que entre un indi- 
ferentisme absolut, tan inhumà com perjudicial en 
definitiva, y l'absolut radicalisme més o menys revolu- 

cionari, hi cap la veritable, la cristiana, la sensata po- 
lítica social que consisteix en procurar pera tots el 
major benestar possible, per medi de la elevació cons- 
tant de la condició social de tots els homes. 

Però aquesta novà política exigeix més que cap el 
respecte als elements característichs de la vida de cada 
poble, la atenció més exquisida a totes les seves neces- 
sitats y diferentes aspiracions.- Donada la tendència 
general, en cada país deu ser desenrotllada segons el 
seu propi caràcter: tot lo que sigui oblidar aquet im- 
portantíssim principi, és esterilisar la obra que s'em- 
prengui. 

Un notable sociòlech espanyol, el senyor Sanz Es- 
* cartín, en son llibre uEt individuo y la reforma social» 
encarà que no ho diu ab el meteix objecte, apoya . ab 
sòlits arguments aquestes meteixes afirmacions. uEl 
» règim econòmich — diu — que en un punt produeix 
» el benestar, en altre origina la misèria: el règim civil 
« que aquí s'imposa, allí seria impracticable; els drets 
» polítichs necessaris en un poble cuit, farien impossi- 
» ble la vida en un poble barbre... En paísos dotats de 
n grans iniciatives y d'intensa energia individual, pot 
«ser un bé el dret d'assistència; en poblacions indo- 
» lents, aquet dret convertiria la societat en un imméns 
» hospici.» 

Això és innegable. Ab diferencies més o menys ra- 
dicals, té cada poble la seva religió, y la seva manera 
de professaria; té les seves necessitats econòmiques; 
té la seva pròpia moral; té'ls seus vicis y les seves vir- 
tuts; té les seves costums; té la seva noció del dret en 
general, y les seves lleys civils; té la seva administra- 
ció ab els seus defectes y qualitats; té'ls seus antece- 
dents histórichs, les seves aptituts ètniques, les seves 

aspiracions pera lo futur... Sí en tota qüestió social 
ha de ser tot tingut en compte, £còm no ha de seguir 
cada nació una política nacional, y dins de cada nació 
merèixer el respecte totes les varietats regionals? 

Tal nació, de caràcter profondament individualista, 
requerirà únicament una política-social encaminada a 
enfortir totes les energies individuals, y a auxiliar totes 
les iniciatives sense traspassar may l'Estat . determi- 
nats límits, com succeeix, per exemple, a Inglaterra. 
En tal altra nació, en cambi, com Alemanya, ahont 
l'individuu, no obstant la seva activitat y la seva ener- 
gia, que'l fan apte pera grans empreses, s'ha acostu- 
mat a la acció del Estat, del qual espera molt^ en el 
que té fonamentada con fi ansa, poden els poders pú- » 
blichs arribar fins a atrevits experiments de socialisme 
d'Estat, sense cap dany, ans bé en manifest profit de 
la nació en general. Tal institució, tal lley que a Ale- 
manya serà acceptada ab general satisfacció, repugna- 
ria tal vegada al poble inglès; tar altra que en aquet 
pot donar admirables resultats, a Alemanya els dona* 
ría completament xorchs. 

Hi ha pobles dotats d'un esperit idealista y*generali- 
sador, propensos per lo meteixa aplicar als altres lo que 
ells creuen com bó, vínguilshi o no de grat . Com diu l'Al- 
mirall, (i) «el caràcter imaginatiu ab passió per lo abs- 
tracte és eminentment generalisador y la generalisació 
fa nàixer fatalment el desitj d' absorció y l'afany de 
predomini. El que generalisa dóna a totes les solu- 
cions que imagina la condició de veritats absolutes 
y quan se creu en possessió de la veritat, se pensa fer 
un favor als altres al imposàrlosla». 



(i) El Catalanisme. 

En cambi n'hi ha d'altres qual característica prové 
més aviat del predomini de la reflexió y del sentit pràc- 
tich, refugi nt les abstraccions y les generalisacions. 
L'esmentat Almirall estudia les dués característiques 
en el que podríem dir estat de defecte. Però fins pres* 
cindint de les exageracions del un y del altre caràcter 
és evident que semblants tendències marcades del es- 
perit nacional tenen una trascendencia inmensa en el 
conjunt de la vida però molt especialment en la reso- 
lució de les qüestions socials. 

Cal sobre tot tenirlas molt en compte qua,n se trac- 
ta de pobles que poden influirse mútuament. Un es- x 
' perit generalisador obrant sobre'ls problemes econò- 
michs socials plantejats en un país de temperament 
positivista y particularista, ha de ser forsosament un 
dels elements de pertorbació més temibles que's po- 
den concebir. El mateix Almirall, en una frase felís, 
comparant el caràcter castellà ab l'anglo-saxó diu: 
uDon Quixot y John Bull, no s'han pogut compendre 
ni's compendràn may: sempre's compadiran l'un al 
altre». Però aquesta observació tan justa dóna a com? 
pendre encara més la pertorbació que hauria d'ocasio- 
nar el portar per exemple, 1' esperit de Don Quixot a 
la solució de les qüestions socials plantejades en la 
terra de John Buit. 

Hi ha aixís meteix una altra característica nacional 
de trascendencia immensa en tota la vida d'un país, 
però molt més gran encara quan se tracta de les qües- 
tions socials. Hi ha pobles en els que les energies 
privades hi tenen una gran forsa, inspirant sobre tot 
la fé suficient pera que'ls individuus y les colectivitats 
s'en refiin: en molts altres en cambi, no hi ha con- 
fiansa més que en la acció del Estat, pera la realisació 

dels fins socials, trobants'hi perdut l'individuu si no pot 
comptar ab ella. 

Influeix molt en això la educació política de cada 
poble, però hi té una gran part el temperament na- 
cional. 

Ja fa molts anys, Stuart Mill, ho notava en son lli- 
bre sobre'l Govern representatiu , fentne aplicacions 
pera deduirne la major o menor aptitut dels pobles 
pera la seva pràctica. 

ttHi ha dues inclinacions— * diu — molt diferentes 
»>en sí meteixes, ab quelcom de comú per ahont se 
n troben sovint en la direcció que donen als esforsos 
«dels individuus y de les nacions; la primera consis- 
teix en el desitj de manar y l'altra en la repugnància 
. «a sofrir el comanament. £1 predomini d'una o altra 
«d'aquestes inclinacions en un poble, és ún dels ele- 
» ments més importants de la seva historia. Hi ha po- 
«bles en els que la passió de governar a un ajitre se 
«sobreposa ea tal manera al desitj de la independent 
«eia personal, que'ls homes sacrificaran voluntàriament 
«la substància de la llibertat a la sola semblansa del 
«poder. Cada un d'ells, com el simple soldat en un 
«exèrcit, abdica de bona gana la seva llibertat perso- 
«nal d'acció en mans del seu general, pera que l'exèr- 
«cit pugui aparèixer triomfant y viatoriós y ell pugui 
«envanirse de ser membre d'un exèrcit # conqueridor, 
« encara que la idea de la part que li càpiga en la do- 
«minació exercida en el poble conquerit, sigui una 
«ilusió. Un govern quals poders y atribucions fossin 
«estrictament limitats, del qual s'exigís que no's fiqués 
«en tot, y que deixés anar les coses la major part del 
«temps, sense encarregarse del paper de tutor o de 
«director, a un poble aixís, no li agradaria pas. Ab 

«seus ulls, els posseïdors de l'autoritat no tenen raay 
«massa extensió de facultats, del moment que tots els 
«ciutadans poden arribar al poder un dia o altre. En 
«una nació aixís, un home s'estimarà més, en general, 
«la possibilitat (per llunyana y improbable que sigui) 
«d'exercir una porció de poder sobre els seus conciu- 
«tadans, a la seguretat pera ell y pera els demés de 
«que no s'exerceixi sobre ells cap poder inútil. « 

«Això és, — segueix dihent — lo que constitueix 
«un poble de busca-empleus (i), un poble en el qual 
«la política apareix determinada principalment per 
«l'afany d'empleus o destinos, en el que no s'aprecia 
«més que l'igualtat, sense ferse cas de la llibertat, en 
«el que les qüestions entre els partits polítichs, no són 
«més que lluites pera decidir si'l dret de ficarse en tot 
«pertany a una classe o estament en lloch d'un altre 
«(potser a un agrupament d'homes públichs en lloch 
«d'altre), en el que la idea que's té de la democràcia 
«és simplement la idea d'obrir les funcions públiques 
«a tothom, y no pas solzament a un nombre petit; en 
«el que, en fí, les institucions són més populars, en 
«quan donen lloch a un major nombre d'empleus; y 
«en conseqüència l'excés de govern exercit per tots 
«sobre cada un, y per l'executiu, sobre tot, se fa més 
-'monstruós que may.« 

Stuart Mill, diu al acabar aquets paràgrafs, que no 
seria' just ni generós, presentar aquet tipo o un altre 
semblant, com un retrat exacte del poble francès, ofe- 
rintnos d'aquesta britànica manera un exemple del 
tipo descrit que més endevant compara ab«l'inglès, 



(i) La traducció francesa de M. Dupont White, de la que jo'm ser- 
veixo pera traduir aquestes ratlles, diu coureurs de plaus. 

afirmant que significa el tipo diametralment oposat. 
«El poble inglès», diu, «s'aixeca voluntàriament contra 
«tota tentativa feta pera exercir sobre d'ell un poder 
«que no sancioni una antiga costum o la seva pròpia 
«opinió de dretpperò, en general, se capfica molt poch 
«d'exercir cap poder sobre'ls demés. No tenint per la 
«seva banda la menor passió pel govern, sabent molt 
«bé, ademés, per quins interessats motius se Jpusca'i 
«poder, els inglesos s'estimen més que aquesta funció 
«sigui exercida per aquells a qui toca naturalment- 
«com una conseqüència de la seva posició sociaj Si 
«els estrangers se fessin càrrech d'això, compendríen 
«millor certes aparents anomalies dels inglesos; la 
rseva facilitat y el seu gust en sofrir la superioritat 
«política de les classes altes, sense demostrar, no obs- 
wtant, cap sumisió personal a n'aquestes mereixes clas- 
«ses; una passió que no s veu en cap altre país de re- 
«sis tir a l'autoritat, quan traspassa'ls límits prescrits, 
«y la seva ardenta -decisió de recordar constantment 
«als governs, que's vol ser governat sempre a la seva 
amanera, no de cap altra. Aixís, l'afany d'empleus, és 
«una mena d'ambició a la que permaneix estranya en 
«general la nació inglesa. A escepció d'algunes fami- 
«lies, que pot dirse que troben naturalment en son 
«camí els empleus oficials, les idees dels inglesos So- 
»bre la manera d'enlairarse, prenen una direcció to- 
«talment oposada, preferint la sort en els negocis o en 
«l'exercici d'una professió. Senten la més viva repug- 
«nancia pels individuus o els partits polítichs que no 
«fan més que disputarse els empleus; y res els hi ins-* 
«pira major antipatia que la multiplicació dels em- 
«pleus públichs, cosa pel contrari, sempre popular en 
*les nacions del continent, que» empenyades en la 

"burocràcia, s'estimarien més pagar impostos més 
«crescuts, que disminuir en lo més mínim les proba- 
bilitats individuals d'obtenir algun empleu. Algunes 
«vegadeg els veurèu demanar estalvis, més no pera la 
^supressió d'empleus, sinó pera la reducció dels sous 
«assignats a* alguns d'ells, massa considerables, pera 
Mque hi pugui aspirar un ciutadà ordinari.» 

Tracto de fer veure ab la reproducció d'aquestos 
hermosos paràgrafs, fins a quin punt apareix lligat tot 
en la vida dels pobles, y com sobre tot l'esperit carac- , 
terístich de cada poble ha de ser tingut en compte en - 
la solució de les qüestions socials que per la seva com- 
plexitat han de revestir encara més,* caràcters diferents 
en cada país. Stuart Mill senyala aquelles característi- 
ques diferentes dels pobles inglès y francès, referí ntse 
a les aptituts de l'un y de l'altre pera'l govern repre- 
sentatiu, com l'Almirall fa les comparacions entre'ls 
pobles castellà y català, en relació ab la manera de 
concebir el poder y d'organisar la vida política; però 
en quant el poder tingui d'intervenir o vulgui interve- 
nir en les complicadíssimes qüestions socials, no cal 
dir si n'han de tenir de trascendencia les diferencies 
entre'ls conceptes fonamentals del govern y del poder 
de cada nació. 

La eficàcia de qualsevol reforma política de les 
que's tracta de relacionar ab les qüestions socials, de- 
pendrà abans que tot d'aquestes especialitats nacio- 
nals. Organismes que podràn viure y desenrotllarse 
en paísos de llarch temps acostumats al self-governntent 
y en que les masses s'hi distingeixen per la seva ilus- 
tració y, sobre tot, pels seus hàbits polítichs, se con- 
vertiràn en organismes inútils, quan no perjudicials, 
potser en simples oficines burocràtiques en paísos en 

que'ls governs y les masses s'hi trobin en altres condi- 
cions. 

Y lo meteix pot dirse de la part que en la solució 
de les qüestions socials degui concedirse a les refor- 
mes del dret privat. Tingui de ser aquesta tan grossa 
com suposen alguns, o sigui no més parcial y comple- 
mentari el concurs de la Uegislació civil, en quant a 
dites qüestions, és evident que la varietat d'esperits 
jurídichs dels diferents paísos ha de ser un element 
d'importància grossa a ser tingut en compte. Tota 
modificació de la lley civil dèu subjectarse a la manera 
especial de ser de cada poble, y sobre tot a la ma- 
nera de sentirlo: fóra absurde y perillós intentar en 
un país una innovació en el dret civil en atenció a les 
qüestions socials prescindint d'aquelles característi- 
ques. 

Moltes de les reformes que més beneficis reporten a 
les classes treballadores, beneficis assolits ja en certes 
nacions, són, sinó impossibles, dificilíssimes en altres, 
pel seu especial caràcter y manera de ser. 

{Qui podrà negar que, segons sigui el desenrotllo 
de la indústria de cada país, y fins és clar que dins 
d'ell s'haurà de distingir entre les diferentes produc- 
cions y les diferentes comarques, no podràn y deuran 
ser distintes les solucions que's donguin a la qüestió 
de les hores de treball? 

Fins contrayentse a una qüestió gairebé de detall y 
ab prou feines considerada pels agitadors socialistes, {no 
depèn també del avens de cada indústria nacional, la 
major o menor facilitat de^dictar justes y radicals dis- 
posicions sobre'l treball de les dones y dels noys? {No 
tenen, ademés d'aquell factor, gran importància les 
costums de cada país, en la qüestió del descans domi- 

ni cal, com s'ha demostrat derrerament a Espanya, to- 
cantsen els resultats per no haverse volgut donar ma- 
jors atribucions a les Juntes locals y provincials pera 
la determinació de les excepcions? Les majors o me- 
nors esperances que pot fer concebir la cooperació 
com medi pacífich y gradual de resoldre els antago- 
nismes socials, aixecant la condició dels treballadors, 
{no dependran en primer terme de la educació social, 
de la instrucció, de les costums, del esperit d'aquestos, 
tant variable segons els diferents paísos? {No té en 
cada nació una importància distinta el problema de la 
borratxera) {No requereix solucions diferèntes la qües- 
tió feminista, segons la manera de ser, les ideçs, la 
cultura general, fins les meteixes condicions ètniques 
de cada societat, y molt especialment de les seves do- 
nes? ^Es possible oblidar que una dosis de socialisme 
que pot arribar fins a ser beneficiosa a una nació 
determinada, pot ser deletèrea en altra?. {No és evi- 
dent que, segons la idea que del Estat y de la llibertat 
individual y dels fins d'aquell y del individuu que se 
tenen en cada nació, ha de dependre la política més o 
menys individualista o socialista que se segueixi en 
cada país? 



Digitized by Google 



— 3t>o — 



La unitat del Estat Espanyol suposa'l pan-castcllanitme polítich. — Incon- 
venients que té. — Diferencia de caràcters econòmich-socials entre les 
regions castellanes y altres d'Espanya. — Aplicacions a la vida agrícola 
y a la industrial. — Les complicacions socials exigeixen diferenciacions 
en la resolució de les qüestions que's presenten. 
' * - 

Exposat en els paràgrafs anteriors, el criteri del re- 
gionalisme sobre les qüestions socials, no puch resis- 
tir el desitj de corroborar les meves afirmacions, 
fixantme concretament en lo que succeeix y hauria de 
succeir a Espanya. He aduit els anteriors arguments, 
prescindint d'exemples concrets: però a Espanya, tant 
si s'hi reconeix la existència de diverses nacionalitats, 
com si no més s'admet la evidencia de una notable 
heterogeneïtat nacional, la aplicació concreta de les 
idees del regionalisme en quant a les qüestions so- 
cials, ha de acabar de feries compendre y fins de jus- 
tificar el seu notable valor científich y pràctich. 

Es indubtable que en teoria, no suposa la unitat del 
Estat espanyol la supremacia poch menys que abso- 
luta de les regions d'origen castellà sobre totes les 
demés. Teòricament, la unitat del Estat, està clar que 
suposa una acció comú y proporcionada de totes les 
regions en el govern del país; mes en la practica està 
molt lluny de ser aixís. Una llarga experiència ho ha 
demostrat: en la pràctica, la unitat del Estat repre- 
senta l'absorció en benefici de la nacionalitat Caste- 
llana (i) de tota la vida política del país: porta en sí 

(i) Aquí, com sempre, al dir castellana y castellà no s'ha d'entendre 

la supressió de tota iniciativa, de tota activitat, de 
tota vida íntima, que contradigui Ta extensió de la in- 
fluencia purament castellana; produeix ei monopoli 
del govern d'Espanya, pels elements procedents de 
regions d'origen castellà, vegentse obligats a castellà- 
nisarse els provinents d'altres comarques; significa en 
fï, el pan-castellanisme^ sense més límits que les resis- 
tències que oposen les distintes regions en quant con- 
serven un xich d'alè viril. 

Ara bé: aquets efectes pan-castellanistes de la unifi- 
cació a Espanya són especialment grans y perjudicials, 
en quant se refereix a les qüestions socials. Part pot- 
ser per la especial manera de funcionar del parlamen- 
tarisme, part per les poques qualitats de veritables ho- 
mes d'Estat dels personatges que figuren en primera 
línia en els partits, però més encara per les condi- 
cions de vida y de caràcter del poble que porta en 
realitat la direcció política del país, y per la organi* 
sació anti-natural del Estat, lo cert és que avuy se 
troba aquet en les pitjors condicions possibles devant 
de les amenasses anti-socials, en manifest perjudici 
principalment de les regions en que se presenten les 
qüestions socials ab tots sos caràcters de complexitat 
y de gravetat. 

No s'ha d'atribuir la responsabilitat de tot senzilla- 
ment al afany centralisador de Madrid y als vicis dels 
partits: en realitat, per medi d'aquestos y sent aquell 



lo merament originari de Castella, sinó deies regions peninsulars d'idioma 
y d'esperit Castellà, que són en sa major part les que constituíen ei Reyal- 
me de Castella. Les províncies va sco- navarrès y Galícia, no les considero 
castellanes y encara menys, és clar, Valencià ni Mallorca, que són catala- 
nes, com ho regoneix entre molts altres, una autoritat científica tan poch 
parcial com don Benvingut Oliver, en son monumental llibre sobre'l Có- 
dich de Tortosa. 

una de les manifestacions del seu caràcter, és indubta- 
ble que, bé o mal representat, qui governa a Espanya 
mercè al sistema unitari, és el poble castellà. Y £pot 
aquet per ses pròpies condicions de caràcter, y per la 
organisació política a que ha arribat, resoldre satisfac- 
tòriament les complicades qüestions socials? {Pot ferho 
sobretot, tenint al seu càrrech el govern dels demés po- 
bles peninsulars? 

Donats aquets termes del problema, la qüestió no és 
dubtosa. 

En primer lloch, les més importants y complexes 
d'aquestes qüestions no's poden conèixer més que de 
referència per l'Estat unitari, ja que no's presenten en 
les regions en que ell principalment influeix y que in- 
flueixen en ell més directament. Les principals orga- 
nisacions de la propietat y del treball que en les grans 
nacions d'Europa y en algunes de les regions de la 
Península, se presenten en infinita varietat, y que són 
les que, no diré motiven, però sí que donen lloch al 
plantejament, no merament especulatiu, sinó pràctich 
y trascendental de les més greus qüestions socials, són 
gairebé desconegudes en les regions que exerceixen ~ 
de fet el govern del país, per més que de dret totes 
tinguin en ell la meteixa participació. 

Aquestes regions viuen una vida gairebé exclusiva- 
ment agrícola. Ab prou feines se coneix en elles y allí 
ahont s'hi coneix té ben poca importància, la indús- 
tria manufacturera, en ses immenses varietats. La vida 
pròpiament industrial, és poch menys que desconegu- 
da al Centre y Sud de la Península: alguns establi- 
ments fabrils escampats en poblacions aislades, no 
arriben a constituir veritables centres industrials y 
estàn mancats d'influencia donat el caràcter eminent- 

ment agrícola de là vida econòmica d'aquelles comar- 
ques. La vida pròpiament industrial no existeix a 
Espanya gairebé més que a Catalunya y a Biskaya y 
de fa poch a Astúries, y fins en aquestes regions són 
quelcom distints els seus caràcters, ja que en la pri- 
mera- existeix una immensa varietat d'industries, pre- 
dominant les tèxtils y en aquestes derreres s'han extès 
principalment, caracterisant la seva vida econòmica, 
les indústries directament relacionades ab ses explota- 
cions minaires. 

Me guardaré molt bé de sostenir que Catalunya y 
•les regions cantàbriques siguin purament industrials. 
En elles, com en la immensa majoria de les nacions, 
sols una part relativament reduïda de la població viu 
de la indústria pròpiament dita, sent de l'agricultura 
que viu la part més nombrosa de la població. 

Però això no contradiu que, aixís a Catalunya com 
a Biskaya y a Astúries/ hagin de presentarse els con- 
flictes socials ab caràcters en part propis, en part sem- 
blants als dels que's presenten en les grans nacions 
d'esplendorós desenrotllo industrial, però sempre molt 
diferents dels que poden aparèixer, tant en la mera- 
ment burocràtica capital del Estat unitari, com en les 
regions castellanes, ahont no's té ni tant sols una idea 
aproximada de les grans explotacions minaires, ni de 
la gran indústria en general. 

Els grans conflictes obrers a que pot donar y dóna 
en efecte lloch, ab llastimosa freqüència, l'actual orga- 
* nisació del treball industrial en les esmentades regions, 
•no són ni tant sols concebuts a Madrid ni a les regions 
castellanes. Tots els conflictes obrers que allí's conei- 
xen, queden reduits per regla general a vagues d'ofi- 
cis, generalment dels de la edificació, qual únich re- 

mey sol ser la promoció d'obres públiques. Els grans 
conflictes, les vagues formidables, les òrgan isaciohs 
dels obrers, les reivindicacions d f aquestos en les co- 
marques industrials, no's coneixen ahont és tan, dife- 
renta la vida econòmica general. 

Això per sí sol, té ja la seva importància en quant 
a les qüestions obreres se refereix, puix és sabut que 
aquestes se plantejen gairebé sempre en primer terme 
a les comarques industrials, y sense grans raonaments 
s'ha de coropendre, que no és lo més racional, ni lo 
més convenient pera la seva millor solució, que de- 
guin resòldreles les comarques eminent y exclusiva- 
ment agrícoles. w 

Però hi ha encara més: fins la vida agrícola apareix 
ab caràctes diferents en les distintes regions d'Es- 
panya. Considerada d'una manera general la organi- 
sació de la propietat y dèl treball agrícol en cada re- 
gió se presenta distinta segons elles, marcantse sobre 
tot per sas diferencies les regions del Nort y Orient 
de la península respecte de les del Centre y Mitjdía 
que són, com se sab, les que exerceixen la direcció 
política d'Espanya. Considero sobrer acumular datos y 
citas; però és innegable per comensar, que en unes re- 
gions hi apareix la propietat territorial sumament con- 
centrada, mentres que en altres hí apareix forsa divi- 
dida, en algunes fins en excés. Baix aquet punt de 
vista, Galicia y Andalusia se troben als dos extrems: 
les crisis econòmich socials han de presentarse eji 
abdues regions ab caràcters complertament diferents, 
y requerir remeys oposats, que difícilment ha de sa- 
ber trovar un Estat unitari. 

La meteixa divisió o concentració de la propietat, 
no és al fí més que un detall: més trascendentals són 

-encara en quant a les qüestions socials les diferencies 
respecte a la organisació del treball y de la propietat 
meteixa. Més o menys clarament admeses en les lleys 
■de les regions castellanes, les variades institucions ju- 
rídiques que donen caràcters tant propis a n'algunes 
-de les regions mal anomenades de dret foral, y molt 
especialment a Catalunya y a Galícia, lo cert és que, 
constin o no en les seves lleys, no son conegudes en 
1 la vida econòmica d'aquelles. El gran desenrotllo con- 
seguit per la enfíteusis a Catalunya, y, en algunes ex- 
tenses y riquíssimes comarques de la meteixa, la seva 
especialíssima variant coneguda ab el nom de rabassa 
morta, dóna a la propietat catalana un caràcter pecu- 
liar; com el té a la seva manera, per la seva especial 
organisàció, la propietat gallega. En aquestes y fins 
en algunes altres regions, a causa de les seves neces- 
sitats econòmiques y del esperit jurídich que ha anat 
informant les seves Uegislacions en el curs de la histo- 
ria, hi apareix la propietat territorial en diferentes 
variadíssimes formes que la fan sumament diferent de 
la propietat castellana. 

Sabut és, en efecte, que aquesta és quasi mono-tí- 
pica: les poques variants que ofereix no l'acosten al 
iipo de la propietat de cap deies regions progressives 
d'Espanya. Aixís, al costat del tipo dominant de la 
propietat plena y absoluta per una determinada per- 
sona, existeixen en certes comarques castellanes des- 
pulles d'un comunisme que a n'alguns els encanta (i): 
<le totes maneres, aquestes variants, entre altres, no 
signifiquen en tot cas més que una paralisació en el 



(i) Lo notable és que «ntre aquestos hi ha escriptors que volen serho 
* la moderna y fins se presenten quasi com a revolucionaris. 

moviment evolutiu de la propietat, una detenció en 
el camí del progrés jeconòmich que no té res que 
veure y més aviat està en contradicció ab les formes 
especials de la propietat que s'han introduit a Cata- 
lunya, per exemple, y que marquen un avens notable 
én la evolució de la meteixa. Suposa sempre un pro- 
grés real, la participació del treball en la propietat, y 
la facilitat d'aixecar al simple bracer a la condició de 
propietari y això és lo que tan fàcilment se verifica, 
en la nostra terra, en virtut de la organisació de la 
propietat territorial. 

N'hi ha prou ab tenir en compte la influencia que 
té la organisació de la propietat en la del treball* 
pera compendre la influencia immensa que les diferen- 
cies regionals poden tenir y tenen en les qüestions- 
socials. Aixís, a Catalunya, s'han presentat en diver- 
sos casos graves qüestions de caràcter essencialment 
econòmich-social, en condicions especialíssimes, ja per 
raons d'ordre fonamental, ja circunstancialment. En 
l'un y Taltre cas exigien de la meteixa manera solu- 
cions pròpies. 

. Les qüestions suscitades per la existència a Cata- 
talunya de la enfiteussis temporal coneguda ab el nom 
de rabassa- morta y que tant afectà en moments, per 
altres raons ja crítichs, a una part considerable de la 
propietat catalana, poden ser posades per exemple -de 
les primeres. Se tractava d'una institució eminentment 
catalana (i), solament coneguda en son esperit y des- 



(i) Es verüat quc'l Còdich Civil espanyol l'ha introduit en la llegis— 
lació civil general; regulantlo a continuació de la enfiteussis en l'arti- 
cle 1,656, com una cessió durant el temps de vida dels primers ceps: petò- 
és indubtable que no ha arrelat fóra de Catalunya, no entrant en la vida 
jurídica castellana, per més que subsisteixi en la lletra de la Uey. 

enrotllada en gran extensió en importants comarques 
de Catalunya, y en elles regida més que per preceptes 
escrits, per costums seculars, respecte de quals inter- 
pretacions se tractà de presentar dubtes al calor de 
reivindicacions de marcat caràcter socialista. Dintre 
de Catalunya meteix havien de trobar solució (com en 
efecte paulatinament l'anaren trobant) tots aquells 
conflictes. Hauria sigut deplorable que s*hagués anat 
a parar a intervencions governamentals, sobre tot lle- 
gíslatives, que, donada la organisació unitària del Es- 
tat espanyol, segons quines influencies haguessin mit- 
jansat, de la meteixa manera haurien pogut donar per 
resultat la prohibició del contracte, que la seva assi- 
milació a un arrendament, que la declaració de la seva 
perpetuïtat ab el dret de redempció, qui sab en quina 
forma. 

La introducció de màquines noves en les fàbriques, 
les qüestions dels jornals y de les hores de treball y 
altres semblants, poden ser posades, en cambi, com 
exemples, de les que circunstancialment, però ab mo- 
tius sobrats, exigeixen també solucions pròpies. Sent 
Catalunya un país eminentment industrial, condició 
que no té*l restant d'Espanya, ella té de poder apre- 
ciar molt millor que aquet, els conflictes que ab mo- 
tiu d'aquelles qüestions se plantegin. Sigui en l'exer- 
cici de les funcions purament consultives dels Instituts 
del treball, com se diuen en molts paísos, o de Refor- 
mes socials, com a Madrid se'ls ha anomenat; sigui en 
el de les funcions governatives y llegislatives a que 
mostra exce8Íva tendència la política social interven- 
cionista (que per altre part ja respon també a un es- 
perit nacional diferent del de Catalunya) és temerària 
tota inmixtió en qüestions tant complicades com les 

dels procediments, durada y remuneració del treball 
de qui no senti molt bé l'esperit de la vida industrial y 
se trobi en condicions d'apreciar la immensa trascen- 
dencia que actes en apariencia insignificants poden 
tenir. 

Les circunstancies especials en que apareix la vida 
econòmica de Catalunya ho fan evident. Y és que en 
això, com en tots els ordres de la vida social, la ma- 
nera de ser de cada país exigeix una manera diferenta 
també de dirigirlos y tractarlos. Les característiques 
nacionals que's marquen en tot, deixen impresa la 
seva existència en lo més complicat de la vida dels po- 
bles; y en les qüestions socials que representen la 
eflorescencia del progrés, com manifestació de les im- 
perfeccions del estat actual de civilisació de cada po- 
ble, la influencia d'aquelles característiques traspua 
en tot, com gota colorant escampada en cos porós, ma- 
tisant fins els conflictes que en sos termes fonamentals 
apareixen ab major caràcter d'universalitat. 

No's pot negar que no ofereix cap garantia pera la 
resolució de les qüestions socials, el que no coneix, 
ni comprèn, ni sent la organisació econòmich- social 
que les provoca. Les colossals .diferencies entre la 
vida agrícola y industrial de les distintes regions d'Es- 
panya, y molt especialment entre les regions castella- 
nes y Catalunya, impliquen a no dubtarho, per sí soles, 
la necessitat de que siguin orgues governamentals di- 
ferents els que donguin o preparin solucions als con- 
flictes de caràcter social que en ellas apareguin. Si ha 
de ser aixís pera lo que's refereix a la vida agrícola que, 
encara que's presenti ab caràcters diferents, existeix 
per tot arreu, £còm no ha de ser quan se tracta dels 
conflictes provinents de la vida industrial, respecte de 



Digitized by 



— 309 - 

la que's presenta la diferencia fonamental, la del exis- 
tir o no existir? 

Qui no coneix d'aprop, qui no sent, qui no viu la 
vida de la indústria y del comers, no pot pretendre 
solucionar els seus conflictes. No és que pera interve- 
nirhi calgui ser fabricant o comerciant; no és que's ne- 
cessiti forsosament haver respirat molt temps l'aire 
enrarit de la fabrica o haverse estat assegut dies y més 
dies derrera d'un escriptori; però cal sentirne l'esperit 
de la vida industrial y mercantil pera gosar intervenir 
en la complexitat de qualsevol de les aparentment més 
insignificants de les seves incidències. 

Una relativament poch important disminució de les 
hores de treball, pot posar a una indústria en tan do- 
lentes condicions de competència ab les seves similars 
del estranger, que tingui de plegar per no poder resis- 
tiria. Un aument en els jornals que en certes ocasions 
pugui fàcilment ser concedit per determinats indus- 
trials, se'ls en portarà en altres el guany possible, 
sense qual esperansa ningú dedica els seus capitals y 
el seu esfors a l'aleatori y penós exercici d'una indús- 
tria per comptes d'estalviarse aquet, invertint aquells 
egoista y còmodament, en la compra d'efectes públichs. 

En molts països s'ha posat de moda lo que s'ano- 
mena intervencionisme , una mena de socialisme més 
o menys extremat, que condueix d'una manera directa 
a la resolució dels conflictes entre'l capital el treballs 
per medi del pes concient o inconscient de l'Estat. Els 
seus perills, allí aont l'Estat no és una representació 
efectiva y lleal de la nació, són terribles. 

Com diu Mr. Henry George, el notable sociòlech 
americà, (i) el progrés de la civilisació requereix cons- 



( i ) Social probhms. 

tantment una major inteligencia dedicada als proble- 
mes socials. Les societats, al desenrotllarse, han seguit 
una lley consemblant a la de les espècies. En les for- 
mes inferiors de la vida animal, hi ha poques diferen- 
cies entre les parts; les necessitats y les dificultats són 
poques y senzilles; els moviments semblen automà- 
tichs. Són tan homogenis aquestos sérs, que fins fets 
a trossos, va cada tros per sí. Però quan la vida s'ai- 
xeca cap a manifestacions més altes, la senzillesa deixa 
lloch a la complexitat; les* parts se desenrotllen en 
òrguens de funcions separades, però de relacions recí- 
proques; venen noves necessitats y noves facultats y 
una major inteligencia és necessària pera satisfer aque- 
lles y fer bon ús d'aquestes. Lo meteix succeeix ab les 
societats. En un principi, les societats són també molt 
sencilles y molt homogènies. Però'l progrés les fa 
complicades y de més difícil direcció. Cada pas enda- 
vant requereix una major inteligencia. Quan una so- 
cietat se desenrotlla, un major grau d'inteligencia és 
requerit, perquè la evident complexitat de la organi- 
sació social, dóna naixement a nous perills. 

La complexitat y la especialisació exigeixen òrguens 
y direcció diferents, segons el grau de cada una. Per 
això l'esperit intervencionista dels Poders públichs en 
les qüestions socials ha de dependre de la manera de 
ser de cada societat. Y per això quan, com succeeix a 
Espanya, viuen de costat societats en diferent grau de 
complexitat y de necessitats y aspiracions ben distin- 
tes, és sumament perillosa una política social qualse- 
vol que les desconegui, midantles a totes ab el meteix 
raser y desconeixent les seves trascendentals varie- 
tats. 

En la complexitat de la vida moderna, el progrés 

proporciona moltes ventatges a l'home, però sempre 
a costes de gravíssims perills. L'home d'avuy se tras- 
ladà d'un extrèm a l'altre del món ab velocitats increí- 
bles; però un riell separat, una locomotora espat- 
llada, un maquinista poch cuidadós, el porta abans 
d'hora a la eternitat. Els pobles progressen y s'enri- 
queixen; les indústries avensen; el nivell econòmich y 
social d'una nació puja. Però una lley inoportuna, una 
intervenció immotivada, un olvit pels Governs de les 
veritables necessitats del país, maten una indústria 
en florida, acabant ab els capitals .invertits y deixant 
en la misèria als treballadors empleats. 

La meteixa complicació que porta en sí el progrés 
obliga a una major diferenciació en la manera de diri- 
girlo. Per expert que fos y bona voluntat que tingués, 
qo's confiaria a un majoral de les diligències d'Hostal- 
rich a Sant Hilari, la conducció de l'exprés de Fransa, 
ni a un patró d'un llaüt dels que'ns porten taronges de 
1 Valencià, un trasatlàntich de la carrera de Filipinas. 
Però menys encara confiaríem al patró, la locomotora 
de l'exprés, ni al majoral, la màquina del vapor de 
Manila. Donchs, lo meteix ha de succeir en la direcció 
dels pobles y en la intervenció dels Estats en les qües- 
tions econòmiques y socials. Els pobles d'energies 
privades y de gran desenrotllo industrial no poden 
pas ser dirigits per homes influits per un medi ambient 
comunitari, y de vida agrícola y enderrerida. Equi- 
valdria a portarlos a la ruina, conseqüència indeclina- 
ble del olvit del principi elemental de que cada nació 
proveeixi per sí meteixa a la satisfacció de les necessi- 
tats més íntimes de la seva existència peculiar. 

Síntesi* del criteri del regionalisme sobre les qüestions socials.— Se de- 
dueix de tot lo exposat en els paràgrafs anteriors. 

Resumint, donchs, dintre de lo que és possible de- 
terminar el criteri del regionalisme, considerat com doc- 
trina general en quant a les qüestion socials se refereix, . 
pot dirse que'l regionalisme respecta les institucions 
fonamentals de la societat actual, qual lleghimitat troba 
en la necessitat de la existència d'aquesta, y en les en- 
senyanses del curs colectiu de dites institucions essen- 
cials en el sí de les societats humanes; però com no pre- 
té que la actual organisació d'aquestes, sigui lo més 
perfecta possible, aspira al seu constant millorament, 
considerant que aquesta ha de ser una de les princi- 
pals preocupacions dels poders públichs, en totes les 
nacions civilisades. 

Mes que la organisació futura de la societat, res- 
pecte a la qual no són possibles més que fantàstiques 
conjectures, considera important el regionalisme Tes- 
tudi de la manera com ha de durse a terme l'esmen- 
tada obra de millorament social; y aixís com en els 
demés ordres de la vida representa la protesta contra 
totes aquestes teories fonamentades en prejudicis no 
com p robats per la experiència, en quant a la qüestió 
social se presenta com antitètich a totes aquestes esco- 
les, que ab nocions pròpies, però falses de la societat 
pretenen reorganisarla en conformitat a principis com- 
plertament nous, generals y absoluts, y sosté en cam- 
bi la necessitat d'empendre aquella obra dirigint la 

evolució natural de les institucions socials actuals se- 
gons aconsellin en cada societat, les necessitats que 
en les meteixes apareguin y que han de ser detalla- 
dament estudiades, y inspirant sempre tota mena de 
reformes en l'esperit jurídich y el caràcter propi de 
cada nació ; tot això, per suposat, tenint per objectiu 
el major benestar possible de tots y cada un dels indi- 
viduus de la mateixa. , 

CAPÍTOL IX 



EL FEDERALISME SINALAGMATICH Y LES 
QÜESTIONS SOCIALS 

Caràcter de generalitat que tenen les doctrines socials del federalis- 
me. — Lo que les distingeix de les aspiracions concretes del regionalisme 
de certs paísos, fins quan coincideixen.— El manifest federal del 22 de 
luny de 1894.— Conclusions en l'ordre social.— No tenen cap caràcter 
federal, podent ser sostingudes pels partidaris de qualsevol altra doctrina 
— Donades ses tendències socialistes, no's comprèn que tinguin res que 
▼eure ab que la organisació del Estat sigui federal o unitària. 

1 

Aixís presentades les idees socials del regionalisme, 
com acabo d'indicar, se presenten molt. diferentes de 
les que sosté el federalisme sinalagmàtich. 

Si en algunes nacions el regionalisme se presenta 
ab solucions concretes, respecte a les qüestions socials 
en cap se presenta ab un programa general, complert, 
absolut, com el que després transcriuré, ofert pel par- 
tit federal espanyol, y sotserit pel seu quefe y son au- 
tor, el senyor Pí y Margall. Es cert que a Irlanda se 
presenta el nacionalisme, no sols com una aspiració al 
reconeixement dels drets polítichs de la pàtria celta, 
sinó com un medi de satisfer les vehements aspiracions 
dels pagesos irlandesos y que, per consegüent, algunes 
de les conclusions del senyor Pí, en l'ordre social, 
coincideixen ab les aspiracions dels que dins de Tac- 

cepció que vinch donant a la paraula regionalisme, 
dech anomenar regionalistes d'Irlanda. També és veri- 
tat que'l regionalisme se presenta en algunes de les 
nacionalitats del Imperi austre-húngar, estretament 
aliat ab el desitj de certes reformes econòmich-socials, 
y que quelcom semblant pot dirse de molts propa- 
gandistes del regionalisme en algunes comarques de 
Itàlia y de Fransa; no obstant, per tot arreu ahont el 
regionalisme se presenta tal com és real y positiva- 
ment, no com úna tendència mal compresa y pitjor 
definida, ni com un ressò moridor del federalisme si- 
nalagmàtich poch estudiat, aquestes aspiracions se 
presenten com conclusions concretes , proclamades 
com a convenients, en virtut del estudi fet de les nece- 
sitats de caràcter social de cada poble, no com regles 
generals y absolutes a les que s'hagi d'adaptar tot or- 
ganisme social. 

Això té importància, y no escassa, pera la compara- 
ció del criteri social del regionalisme en ses distintes 
manifestacions y del federalisme sinalagmàtich. Els 
nacionalistes irlandesos, demanant lleys que facilitin 
la conversió en propietaris dels arréndataris d'Irlanda, 
no fan més que proclamar una conclusió concreta, * 
bona o dolenta, però deduïda del estudi que ells han 
fet de les necessitats de caràcter territorial del seu 
país y en conformitat al esperit general, o que ells 
creuen que és l'esperit general del meteix, sense pen- 
sar gens ni mica en una reorganisació universal de la 
propietat; en Pí y Margall, en cambi, al solicitar la 
transformació del contracte d'arrendament en cens 
redimible a plassos respecte ala terra, no té en compte 
per res les necessitats de la propietat territorial, tan 
variables en els diferents paísos del món, y fins en les 

diverses regions del actual Estat espanyol, pera el 
que ho preconisa; se limita a treure conseqüències de 
un determinat principi professat sobre el dret de pro- 
pietat, coincidint en tot cas el seu criteri, en aquet 
punt concret poch menys que per casualitat, ab el 
dels nacionalistes irlandesos. 

Quelcom semblant podríem dir de les aspiracions 
de caràcter social de les manifestacions regionalistes 
d'altres paísos. 

En realitat pot dirse que ni el furisme bascongat y 
navarro, ni el catalanisme, ni el regionalisme gallego, 
tenen formulats sobre les qüestions socials criteris més 
concrets que'l que he indicat en les planes anteriors, 
no havent afirmat conclusions precises y terminants 
sobre elles, en els seus respectius programes, ni apa- 
reguem tampoch en ses aspiracions generals. Això 
meteix mereix ser tingut en compte, perquè contrasta 
ab la precisió de les conclusions que senta el federa- 
lisme sinalagmàtich espanyol. 

Sotscrit, com he dit abans, per don Francisco Pí y 
Margall, el principal federalista sinalagmàtich espa- 
nyol, per acort del Concell del partit federal, del que 
era President, se va publicar en 22 de Juny de 1894, 
un manifest que segons deya, dirigia a la nació dit 
Concell del partit. Aquet Manifest, al que per cert 
no's va pas dedicar tota l'atenció que mereixia, té una 
gran importància: dubto molt de que en cap llibre, ni 
en cap altre document, se puguin trobar tan precisa 
y clarament afirmades les aspiracions del partit fede- 
ral sinalagmàtich espanyol. 

En ell se va concedir una importància extraordinà- 
ria a la qüestió social: la tercera part del manifest 
pròpiament dit s'hi refereix; y encara que no és tan 

considerable la part o espay dedicat en el Programa 
que'l segueix a les reformes de caràcter econòmich- 
social, se veu clarament l'interès especial que'l senyor 
Pí y Margall va tenir en fer arribar les seves idees prò- 
pies fins a les classes treballadores. 

«La qüestió social preocupa tots els ànims»; aixís 
comensa el Manifest. Y desseguida, sense enlairarse 
massa als principis y indicant algunes de les princi- 
pals reformes, dient que hauria pogut afegirne moltes 
altres a no haver pres la resolució de limitaries a les 
que, diu, «estàn o varen ser realisades en algún poble 
de la terra», exposa la manera de corretgir la desigual- 
tat de condicions en la que creu que radica el mal . 

Aquesta declaració y la de que «crea el treball \ el 
capital y no mes el treball el fecondisan^ són sense dub- 
te les úniques verament fonamentals, com revelació 
dels principis econòmich-socials que'l federalisme 
aplica y que per lo demés apareixen en el Manifest 
hàbilment dissimulats. • 

Exposa en ell reformes efectivament trascendentals, 
però que ho són més encara pels principis en que's 
fonamenten, que per lo que en sí meteixes són. 

Moltes d'elles, de ser proclamades, no com neces- 
sàries en virtut de principis fixos, sinó simplement 
com convenients en determinats moments y països 
pera coadjuvar a la obra de perfeccionament social, 
poden ser objecte de consideració, puix no són pas 
poques les que poden ser factibles en certes circuns- 
tancies de la vida dels pobles; les greus , perilloses, 
revolucionaries, inacceptables, són les que apareixen 
com deducció llògica de principis absoluts que's vol 
aplicar, com dictats de la raó humana, regla supre- 
ma de la vida, a tota societat y en tot temps. 

El Manifest parla com d'un detall de la solució que 
preconisa a la qüestió social, de la manera de amortí- 
sar els capitals. No discuteix la qüestió de la llegiti- 
mitat o illegimitat d'aquestos, però, esmentant exem- 
ples parcials, pera seduir millor als lectors, parla de 
u repartir a comunitats obreres tota la terra inculta, 
* expropiar lo que convingués ahont la desvinculació 
w no hagués produit els seus fruits esperats, y conver- 
» tir la locació en cens redimible a plassos,» afegint 
que si tot això fos poch, s'apressaria molt la solució 
del problema, u si's reduís la successió intestada, se 
» gravés ab forts drets les trasmissions de bens a títol 
» gratuit, se declaressin immobles totes les càrregues» 
» se fomentés la transformació del salari en partici- 
n pació de beneficis, se perseguissin Tagi y el joch y 
■» se dictessin regles que dignifiquessin y moralises- 
» sin les relacions entrel capital y el treball.» 

Es de notar que això ho diu el manifest després de 
recordar que per medi del sistema d'amortisació dels 
capitals, va proposarse l'eminent Gladstone fer als co- 
lons o masovers d'Irlanda, propietaris de la terra 
que conreuaven, y fa alguns anys se varen emancipar 
en l'Imperi rús deu milions de sürvos. Mes ell no se- 
nyala pas una notable diferencia entre el regionalisme 
y el federalisme, que aquet per lo que'l perjudica ha 
tingut compte de que no's reparés, per medi del hà- 
bil silenci guardat sobre'ls principis; Inglaterra ha po- 
gut proposar y Rússia realisar quelcom de lo que en 
Pí y Margall demana, de la meteixa manera que po- 
den ferho els regionalistes de cert paísos, mes presu- 
posa una distancia immensa de les idees federals a les 
den Gladstone, dels homes d'Estat russos y de certs 
moviments regionalistes, la circunstancia de ser les 

reformes del senyor Pí (prescindint de la seva exten- 
sió) deducció inevitable d'una, concepció apriorística 
determinada del ordre eco nòmich- social, mentres que 
aquelles son conclusions concretes, especials pera una 
determinada societat y en un moment donat de la seva 
vida, y considerades, encertadament o nó, conve- 
nients en virtut d'un estudi especial de les seves ne- 
cessitats. 

Aquesta diferencia immensa no ha de ser perduda 
de vista, al apreciar les demés aspiracions consigna- 
des en el Manifest, y sobre tot les referències a la He- 
gislació de certs paísos: de totes maneres, ab la sim- 
ple enumeració de dites aspiracions, no ja de les a que 
aludeix en el Manifest, sinó de les que tan decidida- 
ment consigna en el Programa del partit federal que 
l'acompanya, gairebé n'hi ha prou pera que's com- 
prengui Tabím que en quant a les qüestions d'ordre 
social se refereix, separa al regionalisme del fede- 
ralisme sinalagmàtich. 

En dit Programa, en efecte, en paràgrafs separats, 
se consigna lo que\fr federals volen en l'ordre humà, 
politich, administratiu, econòmich, social y internacio- 
nal y per lo que al social se refereix diu textualment 
que volen\ 

«Subordinat sempre el gaudiment de la terra, com 
» pròpia de tots els homes, als interessos generals; 

«Entregades a comunitats obreres les terres públi- 
v ques, les que'ls propietaris hagin deixat incultes per 
w més de cinch anys y les que abont convingui s'ex- 
v propiin pel sistema que va emplear Rússia pera la 
v emancipació dels siervos y va proposar Gladstone 
v pera resoldre la qüestió territorial d'Irlanda; 

« Establert el crèdit agrícol principalment pera 
n aquestes comunitats; 

* Transformat en cens redimible a plassos respecte a 
n la terra, el contracte d'arrendament; com enfiteussis 
» perpetues, redimibles també a plassos, els foros y la 
» rabassa- morta; 

» Entregats els serveys y les obres públiques a as- 
«sociacions obreres, ahont per la seva organisació 
n n'hi hagi de capasses de durlos a terme, facilitantse 
» a n'aquestes associacions el crèdit per Banchs pú- 
n blichs; 

» En poder del Estat les mines, les aigües y els fe- 
rí rrocarrils; 

n Adoptada desde'l primer moment la jornada de 
» vuit hores en els establiments y en les obres del 
» Estat, tant si se les fa per administració com per 
n contracta; inclosa aquesta condició en totes les con- 
""cessions que l'Estat otorgui, encara que no assigni 
n als concessionaris altre benefici que'l de la expropia* 
» ció per causa d'utilitat pública; 

n Extensiva la jornada de vuit hores a les mines; 

«Proibit pera els treballs sota-terra de les mines 

n Templeu de les dones y dels noys menors de dotze 

> 

n anys; 

n Excloses del taller y de la fàbrica les mares de fa- 
nmilia y els noys menors de dotze anys que no sàpi- 
nguen la lectura, la escriptura y les quatre operacions 
«fonamentals de l'aritmètica; 

. «Subjectes els tallers, les fàbriques y les mines a 
"inspeccions nomenades pels meteixos treballadors; 

» Establert per una escala de població el mínimum 
»dels salaris; 

n Estimulada y recompensada pel Fisch la transfor- 
nmació del salari en participació de beneficis; 

«Indemnisats en ses persones o en les dels seus 

«hereus els treballadors que s'inutilisin en l'exercici 

<»de lee seves professions; 

. n Bosses y organisacions del treball; 

nEscoles professionals en que'ls jornalers aprenguin 
•nteòríca y pràcticament la integritat del art que exer- 
ceixen; 

» Sotmeses a Jurats mixtes les qüestions entre el 
» treball y el capital; 

» Reformat el Còdich Civil» principalment en lo rela- 
wtiu a tuteles, successions, contractes d'obres y ser- 
ií veys, prescripció y drets dels fills il·legítims.» 

Y heusaquí exposat el programa social del federa- 
lisme sinalagmàtich, programa, no obstant, no defi- 
nitiu, ja que en ell no s'hi inclouen totes les reformes 
desitjades, sinó, segons abans he fet notar que deya el 
manifest, «les que estan o han estat realisades en algun 
«poble de la terra». 

Quasi n'hi ha d'haver prou ab llegir aquestes con- 
clusions y la manera de presentaries pera compendre 
si n'hi ha de diferencia entre'l regionalisme y el fede- 
ralisme en quant a qüestions socials. Tota aquesta 
part del programa no te res absolutament que veure 
ab lo que pot fer semblants en determinats punts les 
dues doctrines. Totes, absolutament, aquestes conclu- 
sions poden ser sostingudes per qui no accepti ni 
remotament cap organisació política federal. El parti- 
dari més tossut del unitarisme del Estat, en totes les 
condicions de vida de les societats polítiques, pot estar 
d'acort ab el programa exposat si participa dels me- 
teixos radicalismes en ses apreciacions d'aquestes 
qüestions: y en cambi se pot ser ben partidari d'una 
organisació federal, y no acceptarne quasi res. 

Però, ademés, l'examen meteix d'aquestes qüestions 



Digitized by Google 



— 323 — 

obliga a distincions notables. Algunes de les peticions 
que'l programa federal formula, són complertament 
independents del criteri racionalista del federalisme 
sinalagmàtich, no essent ni sisquera deduccions dels 
principis d'aquet. Qualsevol partit pot inclòureles 
en son programa de govern en un moment donat. 
L'establiment de Bosses de treball, y d'Escoles profe- 
sionals en que'ls jornalers aprenguin teòrica y pràcti- 
cament la integritat del art que exerceixen; la protec- 
ció al crèdit agrícolíf la sumisió a jurats mixtes de les 
qüestions entre'l capital y el treball; la reforma de la 
llegislació en alguns dels punts de que» parla'l Mani- 
fest y altres de les conclusions o reclamacions d'aquet, 
no les pot donar com a solament seves cap doctrina 
política. Qualsevol partit les pot incloure ab la meteixa 
llògica en el seu programa, y qualsevol govern, sense 
<iistinció del sistema polítich que representi, les pot 
dur a la pràctica. 

D'algunes de les que figuren en dit Manifest és en 
tant aixís, que ab tot y no tenir aquell més que uns 
<lèu anys d*existencia, ja resulta en aquet punt anti- 
quat, per haver realisat governs monàrquichs y unita- 
ris una part del programa social republicà- federal. La 
adopció de la jornada de vuit hores en els establi- 
ments y en les obres del Estat; la regulació del treball 
de les dònes y de les criatures; la indemnisació, en 
virtut de la Uey, per els accidents del treball, han pas- 
sat dels programes a la realitat, a Espanya meteix^ no 
com a solucions d'un partit, ni expressions d'una de- 
terminada doctrina social, sinó com millores llegisla- 
tives de les que la opinió va reclamant y que poch a 
poch van realisantse per la seva pressió constant. No 
tenen res absolutament que veure ni ab el federalisme 
ni ab el regionalisme, ni ab l'unitarisme del Estat. 

£1 criteri del partit federal se dedueix menys 
d'aquelles aspiracions que de la doctrina. Lo que ht 
ha és que en el propi programa, ab tot y aparèixerhi 
barrejat lo que és Uògica deducció d'aquesta, ab lo 
que n'és ben independent, no hi ha lloch a dubtes res- 
pecte a la part doctrinal. Aquella subordinació ab que 
comensa, del gaudiment de la terra ^ com pròpia de tots 
els homes ', als interessos generals \ fa prou llum. Es 
aquesta, no un punt de programa concret, com els 
paràgrafs següents, sinó una afirmació doctrinal: ella . 
posa en clar el criteri colectivista del federalisme sirià- 
lagmàtich. 

Ab ella se presenten ab son caràcter efectiu les de- 
més reivindicacions radicals: la fixació per l'Estat de 
les hores de jornal y del salari, les reformes en la pro- 
pietat territorial, l'apoderament per l'Estat de les mi- 
nes, de les aigües y dels ferrocarrils, etc, conseqüèn- 
cia del esperit colectivista que informa el programa, en 
el que's comensa parlant de que és el treball el que 
crea el capital, pera deduirne ben erradament que tot 
Jo del món és de tots els homes, sense distinció de 
.que treballin o no treballin, de que succeeixin o no als 
que han treballat. 

No és del cas en aquet moment entrar en la discu- 
sió d'aquestos principis. Interessa no més al objecte 
de la comparació entre'l federalisme sinalagmàtich y 
el regionalisme, veure si aquelles idees socials són de- 
rivacions del principi del pacte. 

En realitat no ho haurien de ser perquè, admès 
aquet principi, s'hauria d'admetre també que'ls homes 
poguessin pactar sobre aquestes y altres qüestions lo 
que millor els hi semblés, y no s'hi veu unà necessitat 
Uògica de que precisament tinguin de pactar totes 

aquelles conclusions del Manifest. Però si s té en 
compte que en la teoria del federalisme sínalagmàtich, 
el principi del pacte apareix sempre com condicionat 
pels dictats de la raó, donantse com a sentat que'ls ho- 
mes no poden pactar sinó lo que la raó humana de- 
clara, y que pràcticament la raó humana no diu altra 
cosa que lo que representa'l pensament d'aquell que 
la declara, apareixen ja aquelles aspiracions del Ma- 
nifest com expressions més llògiques de la teoria fe- 
deral, no per lo que té de federal, però sí per lo que 
té de racionalista. 

Es en aquet sentit, com he dit abans, que les seves 
conclusions poden ser acceptades per qualsevol escola 
política encara que no tingui res que veure ab el fe- 
deralisme, y en cambi, la seva formulació separa con- 
siderablement aquet del regionalisme. 

Prou deya'l senyor Pi y Margall en les seves defen- 
ses del federalisme que ell facilitaria, la solució de les 
qüestions socials, permetent a les diferentes regions 
l'acometre ls problemes que més directament les afec- 
ten, podent aixís Catalunya resoldre'ls conflictes deri- 
vats de la existència de la rabassa-morta, Galicia els 
dels JbroSy Andalusia els dels latïfundios: però mal se 
compaginen aquestes manifestacions ab la afirmació 
d'un criteri doctrinal tancat sobre les qüestions que 
afecten a la propietat. Acceptat el programa social del 
Manifest ab son criteri socialista, la organisació fede- 
ral del Estat queda com a un detall molt secundari: si 
de totes maneres se tenen d'implantar totes aquelles 
reformes socialistes en qual exposició no's fa sisquera 
cap referència a la possibilitat de solucions variades en 
cada cas, la veritat és que no's veu una diferencia fo- 
namental, en bona llògica, entre que les realisi un Es- 
tat unitari o un Estat federal. 

Dintre del regionalisme, en cambi, aquesta diferen* 
eia se presenta ben fonamental y llògica. La doctrina 
regionalista, que's refereix principalment a la orga— 
nisació del Estat, no prejutja en termes generals el 
criteri més o menys individualista, més o menys favo- 
rable a la intervenció del poder públich que's pugui 
sostenir en la solució de les qüestions socials: queda 
reservat al estudi y al bon criteri dels que hi tinguin 
d'intervenir. La afirmació que hi senta, com he dit, es 
la de que la política social s'haurà d'ajustar als senti- 
ments, a les necessitats, al esperit nacional de cada 
país: y aquesta sí que és una conclusió ben llógica- 
ment nascuda del principi general en que's fonamenta, 
y també ben llògicament engranada en son sistema ge- 
neral de govern. 

De manera que, desde aquet punt de vista, quan en 
Pi y Margall afirmava les ventatjes del federalisme 
pera la solució de les qüestions socials de les diferen- 
tes regions, estava en lo just, si aplicava'l criteri regio- 
nalista: però li mancava llògica, dintre del programa 
del federalisme sinalagmàtich. 

CONCLUSIÓ 



L'estudi que queda exposat de lo que són y lo que 
porten en sí les doctrines regionalista y federalista, 
justifica plenament la distinció d'elles en el terreny 
científich. Dintre d'aquet, no és pas possible confon- 
dreles: tenen caràcters fonamentals ben marcats, pera 
que fixantshi resulti fàcil diferenciaries. 

El regionalisme y el federalisme del pacte sinalag- 
màtich, derivantse de conceptes fonamentals comple- 
tament diferents, se troben en certes conclusions d'or- 
ganisació política idèntiques o molt semblants en l'un 
y en Taltre, pera tornarà separarse al solucionar altres 
interessants qüestions. Se pot dir que formen dos 
grans archs de cercle en sentit invers, que coincidei- 
xen en un punt — en la organisació federativa dels 
Estats que's troben en determinades circunstancies,— 
tornantse tot seguit a separar, prosseguint cada un la 
seva corva, conseqüència forsosa de són punt d'arren- 
cada y del radi d'aquella. 

Per això, impressions superficials pogueren feries 
confondre als que no's fixessin més que en els punts 
de coincidència: però no als que s'endinzessin fins a 
l'arrel de les qüestions plantejades. 

Lo que hi ha és que en la adopció pràctica de les idees, 
al acceptaries pera'l sosteniment en la vida política, 

succeeix sovint que 1'h'ome s'enamora d'una doctrina 
per la part d'ella que respon directament a lo que ell 
sentia sense donarsen prou compte, y que troba inter- 
pretat per aquells que l'han proclamada y propagada. 
Això explica que's vegi tant sovint, homes que's sa- 
crifiquen per idees, que sembla que no entenguin; 
grans partits quals afiliats no tenen concepte ab prou 
feines de la doctrina perquè lluiten, devegades ab far- 
sa entusiasme y esperit de sacrifici. La dificultat de 
comprensió de la totalitat de la idea, obeeix a n'a- 
questa meteixa parcialitat del concepte que'ls hi ha 
fet adoptar instintivament en tot, per respondre al 
concepte personal en aquella part més íntimament sen- 
tida. 

Això s'ha vist, d'una manera més intensa potser que 
en cap més doctrina, en la extensió que un dia tingué 
la federalista. No exposada en un principi en la forma 
concreta y decidida en que he tractat de posaria de 
relleu, y predicada ab certa vaguetat, la doctrina fe- 
deralista pogué ser acceptada ab entusiasme per gent 
d'opinions diferentes en lo més fonamental de les con* 
cepcions polítich socials, per vèurehi cadascú ab llum 
més forta, allò que responia més a ses personals as- 
piracions. 

. Y aixís, uns s'entuàtasmaven ab la doctrina per lo que 
té de forta reacció contra les tendències centralisado- 
res y igualitàries, veyenthi com a fonamental la des-r 
trucció del unitarisme del Estat; y d'aquestos, molts, 
sense donarse compte de la falta de base científica de 
la doctrina, s'hi trobaven portats, per un sentiment 
fondo d'amor als seus paísos naturals, qual pervindre 
de llibertat y d'autonomia, els afalagava. Molts altres 
en cambi, se sentien arrossegats cap a la doctrina fe- 

deralista, per semblàrloshi més avensada que les al- 
tres, en el sentit de més radicalment revolucionaria; 
aquestos no hi veyen més·que'l racionalisme portat fins 
a les conseqüències més exagerades, la negació de tot 
principi religiós, les aspiracions més atrevides en lo 
respectiu al ordre social... 

Aixís se trobaren un moment acceptant la meteixa 
doctrina, gent d'arrelades creencies religioses, perso- 
nes més aviat de tendències conservadores, èn el sen- 
tit més elevat de la paraula, y tota una munió de gent 
a la que li faltava poch pera confondre la federal ab 
les quatre negacions cèlebres del anarquisme vulgar 
de trenta anys enrera (i). Es que cadascú en veya ab 
relleu, no més allò que li anava bé a lo que personal- 
ment pensava, prenent lo demés com a circunstancial 
o discutible. 

Això explica la crisis del federalisme, que té d'aca- 
bar de precipitar un coneixement més general d'allò 
que'l distingeix radicalment de les doctrines regiona- 
listes. Els partidaris d'aquell, per son entusiasme per 
les autonomies regionals y locals y per la reacció que 
semblava representar contra l'esperit absorvent del 
Estat centralisador y uniformista s'han anat refre- 
dant y's tenen de refredar cada vegada més d'una teo- 
ria que ofereix un fonament científich tan poch sòlit 
pera basarhi aquelles aspiracions autonòmiques. En 
cambi, els sostenedors de la doctrina per lo que té de 
radical, d'anti- religiosa, de reformadora y revolucio- 
naria en quant a les qüestions socials, han passat ab 
facilitat gran de la doctrina federal a qualsevol altra 
que hi coincidís en aquestos punts, per ells els més 

• 

^^^^^^^^^^ 4 

(i) Ni trono, ni trona, ni matrimoni, ni patrimoni. 

esencials; que lo pròpiament federal els hi ha apare- 
gut com un detall de molt menor interès que la formà 
de govern republicana, o que'l Uiure-pensament o que 
les més exagerades reivindicacions obreres. 

D'aquí certs fenòmens que ha presenciat la historia 
política d'aquestos darrers anys, que si han extranyat, 
ha sigut per haver passat desapercebut el fons v doc- 
trinal del federalisme. 

Per això'l seu més complert coneixement, y la seva 
comparació ab doctrines que un moment pogueren 
passar com semblants, ha de contribuir a que desapa- 
reguin moltes confusions, restituint a la doctrina son 
escàs valor científích, y restablint son veritable paren* 
tiu ab les altres doctrines que's propaguen. 

Y aleshores, mal que sigui contra la opinió d'un 
home al cap y al fí tant respectable com D. Francisco 
Pí y Margall, se veurà que potser han tret conseqüèn- 
cies més llògiques de sos propis principis aquells sos 
antichs deixebles que s'han acullit als programes neta- 
ment republicans y revolucionaris, fixantse en les con- 
clusions racionalistes engendrades pel principi del 
pacte, que no pas els que han volgut mantenir la tesis 
seductora, però sense base científica, de la major 
compatibilitat de les seves idees ab una monarquia fe- 
deral que no pas ab una República unitària; conclusió 
d'evidencia perfecta dintre d'una bona doctrina regio- 
nalista, però que la Uògica ha fet rebatre, girantla al 
revés, als que prescindint dels detalls del programa 
federal se n'han anat de dret als seus principis fona- 
mentals. 

Sia com vulga, lo interessant desde'l punt de vista 
de la ciència política és l'aclariment de lo que uneix y 
de lo que distingeix les diferentes doctrines. En aquet 



Digitized by Google 



sentit, tant els partidaris del regionalisme com els del 
federalisme, han de tenir el meteix interès en que que- 
din ben patents les seves semblanses y les seves dife- 
rencies doctrinals, encara que d'elles se'n* degui des- 
pendre que en Testat actual de la ciència del dret pú- 
blich, la doctrina del federalisme, fonamentada en el 
pacte racionalista a la manera explicada per en Pí y 
Margall, ja no té raó de ser. 



Fí 

IV. — Distinció entre'ls conceptes de Nació y d'Estat. — La 



teoria de les nacionalitats. — Totes les nacions deurien 
constituirse en Estats. — Els Estats perfectes científica- 
ment han de ser nacionals. — L'Estat, segons Novicow, 
es un conjunt d'institucions al servey d'una nacionali - 
tat. —» Monstruositats sociològiques del olvit del prin - 
cipi dels Estats nacionals 2 % 

Capítol 11. — Fonaments Cientifichs del Regionalisme y del 
Federalisme. 

I. — Tota nació, un Estat; PEstat ha de ser la nació meteixa 

en l'exercici de les funcions polítiques. — El progrés 
exigeix que cada nació obtingui'l reconeixement de la 
seva vida politica. — La lluita de varietats nacionals din - 
tre d'un Estat unitari retarda la obra del progrés. — Les 
imposicions destrueixen elements de futura civilisació. 3Q 

II. — No sempre les Nacions son homogènees. — El govern 

y la administració de les nacions han de reflexar la seva 
homogeneïtat o heterogeneïtat social. — El lliure desen - 
rotllo dels elements de vida de cada poble és necessari 
pera que tots contribueixin a l'obra del progrés- — Pe - 
rills de que la intervenció arbitraria del Estat deturi'l 
progrés en comptes d'acelerarlo 4Q 

III. — El federalisme sinalagmàtich no arrenca de la existèn- 
cia d'unitats socials orgàniques, sinó de compostos so- 
cials per medi de pactes. — Inconsistència de la suposició 
del pacte entre famílies. — Tot el sistema federalista se 
funda en el pacte 56 

IV. — El federalisme sinalagmàtich arrenca de la autonomia 



del individuu, y de la del municipi, pera arrivar a la. 
orgaaisació del Estat. — El municipi és pera ell, la socie- 
tat política per excelencia. — Interrupció de la explicació 
històrica que dóna en Pi, al arrivar a la Edat mitja. — El 
federalisme's deté en un dels moments de la evolució 
política 

V. — Confusions den Pi y Margall sobre'ls conceptes de Na - 

ció y d'Estat 

VI. — El punt més flach de la doctrina federalista és el que's 
refereix als Estats intermitjos entre'is municipis y la 
Nació. — Tot el aiatema resulta fundat en la federació 
d'unes entitats que deixa sense definir. — Falta de valor 
cicntifich y practich del principi del pacte. —'•Admès 
aquet com únich principi de llegitimitat, s'ha d'admetre 
la llegitimitat de la negativa al pacte. — Absurdos que 

£Hc1o_il 

VII. — Accidentalitat de la forma federal, en molts casos. — 
Quan, en catnbí, s'imposa una organisació federal. — 
Explicació científica del moviment cap a la unitat. — 
Reducció als seus veritables termes. — Exemples d'Ale - 
manya, Estats-Units, Suïssa, Austria-Hungría, Suècia y 
Noruega 

Capítol III. — Semblanses del Federalisme y del Regiona- 
lisme. 

Importància del federalisme com a partit politich espanyol. 
— Coniusió regnant molt temps sobre son veritable ca- 
ràcter. — El regionalisme y el federalisme s'assemblen, 
y s'han pogut confondre, per quant en determinats casos 
coincideixen çn son criteri sobre la organisació del 
Estat . . . . . . . . 

I. — Aspiracions regionalistes que s'assemblen a les fede - 
rals. — La autonomia regional, conseqüència d'un prin - 
cipi regionalista, y al meteix temps d'un altre, federal- 
pactista. — Les nacions, avesades a la comunitat ab 
altres, no solen llensarse de grat al separatisme: pre- 
fereixen la vida en comú però ab cl dret de governarse 
elles meteixes. — El principi de la autonomia política 
de les nacions no condueix al separatisme: pel contrari 
és garantia d'unió basada en el mutuu respecte* dels 
drets de cada una. — Afirmacions precises 'sobre aquet 
punt interessant. — El principi d'unió de les entitats 
autònomes és un altre punt de semblansa del regiona- 
lisme y el federalisme 




II. — El principi federatiu no és exclusiu del federalisme 

sinalagmàtich.— En tots els temps ban existit federacions 
y ab institucions polítiques ben diferentes n'hi ha hagut 
y n'hi ha. — Però no n'hi ha hagut may cap de fundada 
en el principi del pacte sinalagmàtich ui 

III. — La federació com a medi d'unió d'entitats autònomes, 
qualsevulga que sigui'l principi de que derivin la seva 
autonomia. — Formes de federació: l'Estat federal y la 
Confederació d'Estats. — No sempre és' aplicable la for- 
ma federal.— Quàn és y quan no és convenient aquesta.— 
Autorisada opinió de Freeman • . . 127 

LY. — Per què prench per terme de comparació les Bases 
de Manresa. — Atribucions donades al Poder federal en 
aquestes, en el llibre del Almirall y en la obra den Pi y 
Margall. — Coincidències. — Diversificació de les idees 
polítiques del federalisme y del regionalisme. . . . . 1 3 ç 

V. — - El principi de separació de poders. — Diferencies en » 
tre'l regionalisme y el federalisme en quant a la forma 
de govern. — Lo que diuen les Bases de Manresa y lo 
que afirma en Pi. — La sobirania del poble y la de la 



nació. — Opinió den Taine 1 ^ 8- 

Capítol IV. — El Regionalisme, el Federalisme y Us Llen- 
gües Nacionals. * 
I. — Dret dels pobles al ús de la llengua pròpia. — Tots els 



que se senten oprimits lluiten per la conservació dels 
seus idiomas. — Olvit d'aquesta qüestió per les falses 
democràcies. — El dret a la llengua pròpia és un dret 
• natural de gran importància pera tots, y especialment 

pera les classes més humils 1 7 $ 

11. — El regionalisme concreta son- criteri sobre la qüestió 

de les llengües.— El té ben decidit.— Casos que's poden ] 
presentar y solucions que'l regionalisme ofereix . . . 

HI. — La utopia del idioma universal. — El fet de la expan - 
sió de certs idiomes y la mort d'altres no dèu portarnos 
a exagerarne la significació. — Les lleys de la transfor- 
mació dels idiomes s'oposen a la universalisació de cap 
d'ells. — Lo que succeí ab el llatí en cl mitj-dia d'Europa 
y passa ab el castellà a Amèrica 1 86 

IV. — $Dèü l'Estat exercir son poder a favor de la generalisa- 
ció de certs idiomes? — Inconvenients de la seva acció 
artificial, quan no violenta. — El regionalisme no és 
rutinari: no's proposa la conservació de tots els idiomes, 
sinó la seva evolució natural, sense imposicions, res- 

pecte a quals ventatges no hi pot haver garantia. — Els 
pobles no poden expressar el seu pensament més que 
en el seu idioma. — La civilisació és una obra general 
pera la que cal que treballin tots els pobles ab la pleni- 
tut dels seus elements de vida: per això no's pot privar 
à un poble del seu idioma, dificultantli la seva part en 
la obra de la civilisació • 197 

V. — La varietat d'idiomes y el còrners. — Importància no 

més relativa de la unitat llingüística pera'l desenrotllo 
d'aquet. — Veritables termes de la qüestió. — La inter- 
venció del Estat no garantisa en aquetpuntlo que al 
còrners pot interessar 307 

VI. — Cap nació pot renunciar al seu idioma. -» Les fun - 
cions de govern s'exerceixen molt millor respectant les 
varietats llingüístiques. — Els pobles no's poden fer 
càrrech de que sigui representació seva un Govern que 

no parli com ells 3_lj 

VII. — Els programes federals, no contenen conclusions pràc - k 
tiques de respecte a la diversitat d'idiomes. — La doc - 
trina federalista no és favorable a la seva subsistència, 3_ló. 

Capítol. V.— El Regionalisme, el Federalisme y el Dret. 
La autonomia Uegislativa en el federalisme y en el regio - 
nalisme. — Semblansa aparent 3 1 9 

I. — El federalisme fonamenta'l dret en la raó individual. — 

El regionalisme'l té com un producte de la conciencia 
nacional. — Casos pràctichs. — El regionalisme no vol 
un dret estacionari: tenintlo per un organisme Viu, creu 
que's transforma constantment com tot lo que té vida.-- 
Ideals Uegislatius del regionalisme y del federalisme. 2121 

II. *— El problema de la codificació portava'l del respecte de 

la existència deies diferentes llegislacions. — Les raons 
a favor dels diversos drets nacionals no's deuen aplicar 
solament al dret civil, sinó a totes les branques del 
dret aap 

III. — Dret nacional y dret racional. — Criteri precís del re- 
gionalisme sobre'l dret y la seva expressió 337 

Capítol. VI. — El Territori. — La divisió administrativa. 

El territori és un dels elements de la vida nacional . . . . 341 

1. — El federalisme y el regionalisme com doctrines de dret 
internacional. — Absurdes a que pot conduir la teoria 
del pacte sinalagmàtich en aquet ordre. — Criteri cien- 
tifich del regionalisme 343 

U. — El federalisme y les divisions territorials! del Estat pe- 

22 

ra la org^anisació interior. — Falta de idees clares sobre 
lo que son les províncies. — La constitució d'aquestes 
pel pacte no condueix més que a errors científichs y 
pràctichs. — Inconseqüències den Pi al parlar de la or- 
ganisació de la federació 

III. — Doctrina precisa del regionalisme sobre les divisions 
territorials. — Provincies naturals y províncies no més 
d'existencia legal . 

IV. — Necessitat, segons els casos, de subdivisions admi- 
nistratives. — També han de tenir una base territorial 
natural. — Les comarques històriques en les divisions 

7 antigues. — .Superioritat del principi lliberal del regio - 
nalisme respecte ai pseudo-autonòmich del federalisme 
ca quant a les organisacions administratives 

Capítol VIII. — El Regionalisme, el Federalisme y la Eco- 
nomia Nacional, 

La riquesa econòmica és un altre dels elements de la vida 
nacional. — Atenció que'l regionalisme li dedica. — Ne- 
cessitat de son desenrotllo.— Proteccionisme integ*al. — 
Idees sobre'l proteccionisme -y la llibertat de còrners. . 

Capítol VIII. — Les Qüestions Socials y el Reg ionalisvie. 

I. — La qüestió social y les qüestions socials. — Importàn - 

cia de la distinció d'aquets termes. — No cal tornarà 
discutir la qüestió fonamental de la existència de la 
societat . 

II. — Erro de la afirmació de que tota aspiració social càpiga 

dintre del regionalisme. — Les aspiracions que neguen 
els principis fonamentals del regionalisme no poden ser 
admeses per ell: exemple, l'anarquisme, el colectivis - 
me, etc.i que neguen la nacionalitat y la pàtria . . . . 

III. — Les qüestions socials han de ser resoltes en conformi- 
tat a les exigències del esperit nacional. — Multiplici- 
tat dels elements que s'ha de tenir en compte en tot 
estudi .seriós de les. qüestions socials. Necessitat de 
la diferenciació en els medis de realisar en cada país el 
progrés social, malgrat el caràcter universal de la aspi - 
ració a aquet 

IV. — Nova orientació de les ciències socials.—El respecte a 
les característiques de cada poble és necessari en una 
política social constant y prudent. — Varietat d'elements 
que influeixen en les qüestions socials. — Importància 
de les característiques psicològiques dels pobles.— Con- 
ceptes diferents de la vida política. — Lo que diuen l'Al- 

mirall y Stuirt MUL —Tota qüestió social té de ser 
resolta segons la manera de ser de cada poble .... 290 

V. — La unitat del Estat Espanyol suposa'l pan castellanis - 

me polítich. — Inconvenients que té. — Diferencia de 
caràcters econònich-socials entre les regions castellà » 
nes y altres d'Espanya. — Aplicacions a la vida agríco- 
la y a la industrial. — Les complicacions socials exigei- 
xen diferenciacions en la resolució de les qüestions 
que's presenten 300 

VI. — Síntesis del criteri del regionalisme sobre les qües- 
tions socials. — Se dedueix de tot lo exposat en els pa- 
ràgrafs anteriors 312 

Capítol. IX. — El Federalisme Sinalagmàtich y les Qüestions 
Socials. , 

Caràcter de generalitat que tenen les doctrines socials del 
federalisme. — Lo que les distingeix de les aspiracions 
concretes del regionalisme de certs paísos, fins quan 
coincideixen. — El manifest federal del 22 de Juny de 
1894. — Conclusions en l'ordre social. — No tenen cap 
caràcter federal, podent ser sostingudes pels partida- 
ris de qualsevol altra doctrina. — Donades ses tendèn- 
cies socialistes, no's comprèn que tinguin res que veure 
ab que la organisació del Estat sigui federal o unitària. 31$ 

Conclusió 337 

